
THEMISTOCLES. 




La maison dont estoit Themistocles n'a pas 
gueres aidé à sa gloire : car son pere , qui se nom- 
moit JSicocles, estoit bien citoyen d'Athènes , mais 
non pas des plus apparents de la ville , natif du 
bourg de Phrear, en la lignée Leontide : et du costé 
de sa mere, il estoit jnestîf, comme Ion dit , pource 
qu'elle estoit estrangere, ainsi que tesmoignejit ces 
vers : 

Abrotonon je suis en Thrace née , 
Mais je puis dire estre si fortunée , 

4 THEMISTOCLES. 

Que j'ay le grand et par tout tant chanté 
Themistocles aux Grégeois enfanté. 
Toutefois Phanias escript , que sa mère n'estoit 
point Thraciene , ains natifve du païs de Carie , et 
ne la nomme point Abrotonon , mais Euterpe : et 
Neanthes y adjouxte d'avantage , qu'elle estoit de 
Halicarnasse , ville capitale du royaume de la Carie : 
au moyen dequoy estant la coustume que les en- 
fans mestifz , c'est à dire , ceulx qui n'estoient pas 
nez de pere et de mere naturelz citoyens d'Athènes, 
feissent leurs assemblées pour se jouer et exerciter 
en un certain lieu appellé Cynosarges , qui estoit 
un parc député aux exercices des jeunes gens , hors 
les murailles de la ville , et dédié à Hercules , pour- 
ce qu'entre les dieux il n'estoit pas non plus luy 
mesme naturel , ains tenoit de bastardise , à cause 
de sa mere qui estoit femme mortelle : Themis- 
tocles feit tant envers quelques jeunes hommes 
des plus nobles maisons de la ville , qu'il les mena 
quand et luy en ce parc de Cynosarges , et les y 
feit despouiller, oindre et exerciter avec luy : en 
quoy faisant , il abolit finement la différence que 
Ion faisoit auparavant entre les mestifz et les lé- 
gitimes citoyens à Athènes. Ce nonobstant il est 
tout certain qu'il tenoit de quelque chose à la maison 
des Lycomediens , par ce que la chappelle de oeste 
famille , qui est au bourg de Phlyes , ayant esté 
arse et bruslée par les Barbares , Themistocles la 
feit refaire à ses despens , et l'enrichit et orna de 
peintures , ainsi que dit Simonides. 

IL Au demourant, c'est bien chose confessée 

de tous , que dès le temps de son enfance on ap- 
percevoit desja bien qu'il estoit ardent, remuant, 
advisé , de bon sens , et de sa nature convoiteux de 
faire toutes grandes choses , et né 1 pour manier 
affaires : car ès jours et heures qu'il avoit vacation 
de l'estude et congé de s'esbattre , il ne jouoit ja- 
mais, ny jamais ne demouroit oisif, comme fai- 
soient les autres enfans , ains le trouvoit on tous- 
jours apprenant par cueur , ou composant à part 
soy quelques harengues , le subject desquelles es- 
toit le plus souvent , qu'il defendoit ou accusoit 
quelcun de ses compagnons , à raison de quoy son 
maistre d'escole luy disoit ordinairement : « Tu ne 
« seras jamais peu de chose , mon enfant , ains 
« est force que tu sois un jour quelque grand bien , 
« ou quelque grand mal ». Et pourtant quand on 
luy vouloit faire apprendre aucune chose servant 
seulement à reformer et civiliser les meurs , ou bien 
de celles que Ion estudie pour plaisir et honneste 
passetemps, il les apprenoit laschement et froide- 
ment : mais si c'estoit quelque chose de sens , et 
qui servist à manier affaires , on voyoit qui le no- 
toit, et le vouloit entendre plus avant que ne por- 
soit son aage , comme celuy qui se confioit à son 
naturel. Cela fut cause que depuis se trouvant en 
quelques compagnies mocqué par d'autres qui 
avoient estudié en ces arts là d'honneste et gentil 
entretien , il fut contrainct pour se revenger et dé- 
fendre , de leur respondre en paroles un peu haul- 
taines et odieuses , « disant qu'il ne sçavoit pas 
« voirement accorder une lyre ou une viole , ny 

« jouer d'un psalterion : mais qui Iuy mettrait en- 
« tre ses mains une ville petite , foible et de peu 
« de nom , qu'il sçavoit bien les moyens de la 
« faire devenir grande , puissante et de noble 
« renom ». 

III. Ce neantmoins Stesimbrotus escrit , qu'il 
fut à l'escole d'Anaxagoras , et qu'il estudia soubs 
Melissus le philosophe naturel : en quoy il s'abuse 
grandement, pour n'avoir pas bien pris garde à la 
suitte des temps : car Melissus fut capitaine des 
Samiens à l'encontre de Pericles du temps qu'il 
teint la ville de Samos assiégée. Or est il , que 
Pericles estoit de beaucoup plus jeune que Themis- 
tocles , et Anaxagoras setenoit en sa maison mesme 
demourant avec luy : pourtant y a il plus d'appa- 
rence et plus d'occasion de croire à ceulx qui disent 
que Themistocles se proposa à imiter Mnesiphilus 
le Phrearien , lequel ne faisoit profession ny d'o- 
rateur, ny de philosophe naturel, que Ion appel- 
loit en ce temps là, ains de ce que Ion nommoit 
alors sagesse , laquelle n'estoit autre chose qu'une 
prudence de manier affaires , et un bon sens et 
jugement en matière d'estat et de gouvernement , 
laquelle profession ayant commencé à Solon * avoit 
continué de main en main jusques à luy, comme 
une secte de philosophie. Mais ceulx qui sont venus 
depuis y ont meslé parmy les arts de la plaiderie , 
et peu à peu en ont transporté l'exercice des ef- 

■ La sagesse , ou la science du gouvernement , comiuenra 
alor» chez les Grecs. Elle ctoit bien plus ancieune dans l'O- 
rient, comme on le voit par les livres de David et de Salomon. 

fects aux paroles nues '. à raison de quoy ilz ont 
esté appeliez Sophistes, comme qui diroit, con- 
trefaisais les sages : toutefois quant à Ce Mnesi- 
philus là, il s'approcha de luy qu'il avoit ja com- 
mencé à s'entremettre du gouvernement de la chose 
publique. Si furent les premiers mouvemens et 
deportemens de sa jeunesse fort variables et divers, 
comme de celuy qui se laissoit aller, où le poul- 
soit l'impétuosité de sa nature, sans la régler et 
guider avec le jugement de la raison : dont il ad- 
venoit qu'elle produisoit de grandes mutations de 
façons de faire et de meurs , en l'une et en l'au- 
tre partie , et bien souvent se tournoit en la pire : 
comme luy mesme confessa depuis disant, « que les 
« plus rebours et les plus farouches poulains sont 
« ceulx qui à la fin deviennent les meilleurs che- 
« vaulx, quand ilz sont domptez, faits et dressez 
« ainsi comme il appartient». 

IV. A u reste , tous les autres comptes que quel- 
ques uns vont adjouxtant à cela, comme, que son 
père le déshérita , et que sa mere se feit voulun- 
tairement mourir pour le regret et la douleur qu'elle 
avoit de veoir le mauvais gouvernement de son 
filz , sont à mon advis choses controuvées : car au 
contraire il y en a qui escrivent , que son père 
mesme le voulant divertir de s'entremettre du 
gouvernement de la chose publique , luy alloit 
monstrant au long du rivage de la mer , les corps 
des vieilles galères jettéesçà et là, sans que Ion en 
feist plus de compte , en luy disant , que le peuple 

A 4 

faisoit tout ainsi des gouverneurs 1 quand ilz ne 

pouvoient plus servir. 

V. Comment que ce soit, il est tout certain 
que Themistocles s'affectionna incontinent à bon 
esciant aux affaires , et qu'il fut bien tost attaint 
au vif de la convoitise de gloire : de manière que 
voulant dès son commencement mettre le pied 
devant tous les autres , il prit audacieusement à 
son arrivée la picque contre les plus grands et les 
plus puissants hommes , qui se meslassent pour 
lors du gouvernement des affaires , mesmement 
contre Aristides filz de Lysimachus , qui luy estoit 
tousjours en tout et par tout adversaire. Toutefois 
il semble que l'inimitié qu'il conceut à l'encontre 
de celuy-là , procéda d'une cause assez légère : car 
ilz se trouvèrent tous deux amoureux du beau Ste- 
silaiis natif de la ville de Tios , ains comme l'escrit 
le philosophe Ariston : et depuis le commencement 
de ceste jalouzie là , continuèrent à tenir tousjours 
partis contraires , non seulement en leurs privées 
affections , mais aussi au gouvernement de la chose 
publique. Toutefois je croy bien que la diversité 
de leurs meurs et de leurs conditions augmenta 
grandement l'inimitié et la dissension qu'ilz eurent 
entre eulx, pource qu'Aristides estant de sa nature 
homme posé , droit et entier en sa vie , et qui en 
ses actions ne tendoit point à flatter le peuple , ny 
à servir à sa propre gloire , ains à faire , dire et 

• Dans le grec : des Démagogues ; c'est-à-dire , des Orateurs 
çiui dirigeoient le peuple. 

conseiller tousjours ce qu'il estimoit estre le meil- 
leur , le plus juste et le plus seur poi^r la chose 
publique , estoit contrainct de résister souvent à 
Themistocles , qui alloit incitant le peuple à en- 
treprendre tousjours quelque chose de nouveau , 
et qui mettoit tous les jours quelques nouvelletez 
en avant , à fin d'empescher l'accroissement de 
son authorité. 

VI. Car on dit qu'il estoit si transporté de la 
cupidité de gloire , et si ardemment espris du désir 
de faire de grandes choses , qu'estant encore bien 
jeune lors que la bataille de Marathon 1 fut don- 
née contre les Barbares , où Ion ne parloit d'autre 
chose que de la valeur du capitaine Miltiades qui 
l'avoit gaignée , on le trouvoit bien souvent tout 
seul resvant et pensant à part soy, et ne pouvoit 
dormir la nuict, ny ne vouloit le jour aller aux 
lieux , ny se trouver ès compagnies , où il avoit 
paravant accoustumé de fréquenter, disant à ceulx 
qui s'esbahissoient d'un si grand changement de 
ses façons de faire , et qui luy en demandoient 
l'occasion , « que la victoire de Miltiades ne le 
« laissoit point dormir » : à cause que les autres 
estimoient que la desfaitte des Barbares en ceste 
journée de Marathon deust estre la fin dernière de 
la guerre : mais Themistocles au contraire pensoit 
bien , que ce n'estoit qu'un commencement de plus 
grands affaires , ausquelz il s'alloit tous les jours 
préparant pour le salut de toute la Grèce, et y 

■ La troisième année de la soixante-douzième olympiade , 
année mémorable qui a commencé le grand éclat de la Grèce, 

exercitoit de bonne heure sa cité , prévoyant ja de 
{oing ce qui en devoit advenir. 

VII. Parquo y tout premièrement, là où ceulx 
d'Athènes au paravant avoient accoustumc de dis- 
tribuer entr'eulx le revenu annuel que Ion tiroit 
des miues d'argent , qui estoient en un endroit de 
l'Attique nommé Laurium , il fut seul qui oza 
mettre en avant au peuple , qu'il falloit désormais 
oster ceste distribution , et employer l'argent à 
bastir force galères pour en faire la guerre aux 
AEginetes 1 , qui pour lors estoit la plus grosse 
qui fust en toute la Grèce , à cause qu'ilz tenoient 
toute la mer en leur puissance , tant ilz avoient 
grand nombre de vaisseaux. Cela fut cause que 
Themistocles persuada plus facilement à ses ci- 
toyens ce qu'il voulut en cest endroit , non point 
en les menaçant du roy Darius ny des Perses : 
car ceulx là estoient trop loing , et n'avoit on pas 
crainte , au moins gueres asseurée , qu'ilz fussent 
pour venir : mais en usant opportunément de la 
haine et de la jalousie des Athéniens à l' encontre 
des AEginetes : car de cest argent là furent basties 
cent galères , avec lesquelles ilz combatirent et 
desfirent par mer le roy Xerxes : et depuis ce com- 
mencement là , attirant petit à petit , et faisant 
descendre ses citoyens à la marine , en leur mons- 
trant, comme par terre à peine estoient ilz forts 
assez pour faire teste à leurs semblables , là où avec 
la puissance qu'ilz pouvoient acquérir en mer, ilz 

1 Le grec : celte guerre étoit pour Iots dans toute sa force , 
et Jcs Al-ginetes tenoient toute la mer en leur puissance. C. 

estoient non seulement pour se défendre des Bar- 
bares , mais aussi pour donner loy au demourant 
de la Grèce , il les rendit mariniers et gens de mer, 
comme dit Platon , au lieu que paravant ilz es- 
toient bons et roides champions de terre ferme : 
ce qui donna matière à ses malvueillans de luy 
reprocher depuis qu'il avoit osté au peuple d'A- 
thènes la pique et le pavois, pour le réduire au 
banc et à la rame : et le gaigna à l'encontre de 
Miltiades , qui luy contredisoit en cela , ains comme 
dit Stesimbrotus. Or si en ce faisant il a esté cause 
de gaster la netteté et pureté de sa chose publique, 
ou non , je le laisse disputer aux philosophes : mais 
que la préservation de la Grèce pour celle fois soit 
deue à la marine , et que les galères ayent esté 
cause de la ressource d'Athènes , oultre les autres 
preuves que Ion en pourroit alléguer , Xerxes luy 
mesme le tesmoigna , par ce qu'estant encore son 
armée de terre toute entière , quand il veit celle 
de mer rompue et desfaicte , il s'en fouit , comme 
confessant qu'il n'estoit plus fort assez pour com- 
batre les Grecs, et laissa Mardonius son lieutenant 
en la Grèce , plus pour empescher que les Grecs ne 
le poursuivissent , que pour espérance de les sub- 
juguer, à mon advis. 

VIII. Aucuns escrivent de Themistocles 
qu'il estoit grand mesnager et fort subject à son 
profit , pour ce qu'il despendoit libéralement , et 
aimoit à faire des sacrifices, et à recueillir et trait- 

■ Dans le Grec : qu'il cherchait tous les moyens de gagner 
tic ï argent , pour ce qu'il, etc. C. 

ter honorablement les estrangers , à l'occasion de 
quoy il falloir qu'il fnst diligent et ardent à amas- 
ser pour pouvoir fournir à la despense. Les autres 
au contraire , le blasment d'avoir esté ,fort chiche 
et mechanique , jusques à envoyer vendre des pre- 
sens de viande qu'on luy donnoit. Il demanda 
quelquefois à un nommé Diphilides , qui tenoit 
des haras de chevaulx , un poulain en don : dequoy 
estant tout à plat refuzé , il eut si grand despit , 
qu'il le menaça de luy rendre avant qu'il passast 
gueresde temps, sa maison, le cheval de bois avec le- 
quel Troye fut prise : voulant couvertement luy don- 
ner à entendre , que bien tost il luy susciterait des 
procès et des querelles à l' encontre de ses propres 
parents , et de ses domestiques mesmes. 

IX. I l est bien vray que c'estoit le plus ambi- 
tieux homme du monde : car dès qu'il estoit encore 
jeune et peu cognu , il pria à grande instance un 
excellent joueur de cithre , qui pour lors avoit le 
bruit à Athènes, nommé Epicles , natif de Her- 
mionne , qu'il vinst exercer et monstrer son art en 
sa maison , à fin que beaucoup de gens qui auraient 
envie de fouir , demandassent son logis , et vinsent 
chez luy. Mais estant une année allé à la feste et 
assemblée des jeux olympiques , il y voulut tenir 
maison ouverte à tous venans , avoir des tentes ri- 
chement parées , et toute autre magnificence de 
train et d'equippage , à l'envy de Cimon. Cela 
despleut aux Cirées , lesquelz estimèrent que ceste 
despense estoit chose bien séante , et qui se devoit 
permettre à Cimon , à cause qu'il estoit jeune et de 

grande maison : mais à luy qui estoit homme neuf, 
et qui sembloit faire le grand plus que ses biens et 
ses facilitez ne portoient , et plus qu'il ne luy ap- 
partenoit, cela non seulement ne fut point loué, 
ains fut estimé vaine gloire et presumption. Une 
autre fois il feit les frais d'une tragédie qui fut jouée 
publiquement , et en ayant gaigné le prix , estant' 
desja l'honneur de vaincre en telz jeux fort envié 
et chaudement poursuivy à Athènes , il feit pein- 
dre ceste sienne victoire en un tableau , qu'il dé- 
dia et feit attacher en un temple avec une telle ins- 
cription : « Themistocles Phrearien faisoit les frais , 
tt Phrynicus l'avoit composée , Adimantus estoit 1 
« prevost ». 

X. Ce neantmoins il estoit aggreable au com- 
mun peuple, en partie , pource qu'il saluoit chasque 
citoyen par son propre nom , sans que personne 
luy aidast à les nommer, et en partie aussi , pource 
qu'il se monstroit juge droitturier èsaffairesdes par- 
ticuliers , comme il respondit un jour au poète Si- 
monides natif de Chio , qui le requerroit de quel- 
que chose , laquelle n'estoit pas raisonnable , lors 
qu'il estoit gouverneur de la ville: «Tune serois 
« pas bon poète , si tu chantois contre les règles de 
« la musique : ny moy bon gouverneur de ville , si 
« je faisois aucune chose contre les loix civiles ». 
Une autre fois se moquant du mesme Simonides , 
il luy dit , « qu'il n'avoit point d'entendement de 
« mesdire des Corinthiens , veu qu'ilz estoient sei- 
« gneurs d'une si grosse et si puissante cité , et de 

■ Archonte 

« se faire portraire au vif, attendu qu'il estoit si 

«c laid ». 

XL Mais estant venu en crédit, et ayant ac- 
quis la bonne grâce du commun peuple , il em- 
brouilla tellement Aristides, qu'à la fin il le feit 
chasser et bannir de la ville d'Athènes pour cinq 
ans •« Et comme ja le roy de Perse fust en chemin 
pour venir faire la guerre aux Grecs , et les Athé- 
niens commenceassent à délibérer qui ilz éliraient 
pour capitaine , Ion dit que tous les autres qui 
avoient accoustumé de s'entremetre des affaires , 
craignans le danger se tirèrent lors en arrière, et 
qu'il n'y eut qu'un orateur nommez F.picydes filz 
de Euphemides , homme éloquent , mais lasche de 
cueur et subject à l'argent , qui se presentast à de- 
mander ceste charge, et y avoit apparence qu'il 
l'obtiendrait. Parquoy Themistocles ayant peur 
que tout ne se perdist , si la conduite de ceste 
guerre venoit à tumber entre les mains d'un tel 
personnage , achepta à deniers comptans, l'ambi- 
tion d'Epicydes , pour le faire déporter de la pour- 
suitte. 

XII. On loue aussi grandement ce qu'il feit, 
touchant le truchement qui vint avec les ambassa- 
deurs du roy, pour demander l'eau et la terre, 
c'est à dire , entière recognoissance et obéissance , 
aux Grecs : car il le feit saisir au corps et punir 
de mort , par décret public , pour avoir ozé em- 
ployer la langue grecque aux commandemens des 

1 C'est une faute d'Amyot. Le ban d'ostracisme étoit de dix 
nus. Voyez Amyot lui-mi'rae daas la Vie d'Aristide, Cbap syu, 

Barbares. Ce fut aussi une belle chose , qu'à son 
instance Arthmius natif de Zélée , fut noté d'infa- 
mie luy, ses enfans et toute sa postérité , à cause 
qu'il avoit apporté de l'or du roy de Perse , pour 
en gaigner et corrompre des hommes en la Grèce : 
mais le plus grand et le plus louable acte qu'il feit 
en cest endroit , fut , qu'il appaisa et pacifia toutes 
les guerres que les Grecs avoient entre eulx , per- 
suadant aux villes , de remettre leurs inimitiez jus- 
ques après la guerre , en quoy Ion dit que Chileus 
Arcadien luy aida plus que nul autre. 

XIII. Ayant donques esté eleu capitaine gêne- 
rai des Athéniens , il tascha incontinent de faire 
embarquer ses citoyens sur les galères, en leur re- 
monstrant qu'ilz dévoient abandonner leur ville 
pour aller rencontrer par mer le roy des Barbares , 
le plus loing qu'ilz pourroient de la Grèce : ce que 
le peuple ne trouva pas bon : au moyen dequoy il 
mena par terre bonne troupe de combatans au pas 
de Tempes 1 avec les Lacedasmoniens , pour dé- 
fendre contre les Barbares celle entrée de la Thes- 
salie , laquelle ne s'estoit point encore déclarée , ny 
tournée du costé des Medois. Mais depuis s'estans 
les Grecs retirez de là sans rien faire , et ayans les 
Thessaliens pris party avec le roy , tellement que 
jusques au païs de la Bœoce , tout estoit à la dévo- 
tion des Barbares : les Athéniens adonc commen- 
cèrent à trouver l'opinion de Themistocles bonne, 
de vouloir combatre par mer , et l'envoyèrent avec 

' La célèbre vallée de Tempe , le plus tenu lieu de la nature 
dans lu Thessalie , et chanté par tous les poètes. 

leurs vaisseaux en la ville de Artemisium , pour 
garder le destroit : là où les autres Grecs vouloient 
que les Lacedaemoniens et leur admirai Eurybiades, 
eussent la prééminence de commander à tous , et 
les Athéniens ne vouloient point marcher soubs 
autruy, pource qu'ilz avoient eulx seuls en ceste ar- 
mée là , plus grand nombre de vaisseaux , que tous 
les autres Grecs ensemble. 

XIV. Mais Themistocles prévoyant le danger 
qui cstoit pour en advenir, de luy mesme céda vou- 
luntairement à Eurybiades l'authorité de comman- 
der , et y feit condescendre les Athéniens , en leur 
promettant et asseurant , que s'ilz se monstroient 
gens de bien en ceste guerre , les autres Grecs de 
leur bon gré puis après se soubmettroient à leur 
obéissance : par où il appert qu'il fut lors princi- 
pale cause du salut de la Grèce , et celuy qui poulsa 
plus avant l'honneur et la gloire des Athéniens, 
leur faisant vaincre leurs ennemis en prouesse , et 
leurs alliez et amis en bonté. Ce pendant la flotte 
de l'armée barbaresque estant venue poser l'ancre 
au long de l'isle des Aphetes *, Eurybiades voyant 
si grand nombre de vaisseaux tout de front, s'en 
estonna , et entendant qu'il y en avoit encores autres 
deux cents, qui alloient faire le tour par dessus l'isle 
de Sciathe , se voulut incontinent retirer plus au 
dedans de la Grèce , et s'approcher du Peloponese , 
à fin que l'armée de mer fust près de .celle de terre , 
n'estimant pas qu'il fust possible de combatre la 

1 C'est une faute d'Amyot. Aphetes , qu'on appelle mainte- 
nant Fetio , est une ville de la Magnésie , et non pas une île. 

puissance 

puissance du roy Xerxes par mer. A l'occasion de- 
quoy les habitans de l'isle d'Eubœe , ayans peur 
que les Grecs ne les abandonnassent, feirent se- 
crettement parler à Themistocles , etluy envoyèrent 
une bonne somme de deniers par l'entremise d'un 
nommé Pelagon , lesquelz deniers Themistocles 
prit , comme Hérodote l'escrit , et les donna à Eu- 
rybiades. Mais il y avoit entre ses citoyens un 
nommé yJrdiitelts capitaine de la galère que Ion 
appelloit sacrée , lequel resistoit fort à son inten- 
tion , et n'ayant point d'argent pour payer et en- 
tretenir ses mariniers , faisoit tout ce qu'il pouvoit , 
à Hn que Ion partist de là vistement. Themistocles 
irrita ses gens encore plus qu'ilz n'estoient encontre 
luy, de manière qu'ilz luy coururent sus dedans sa 
galère mesme , et luy ravirent son soupper. Dequoy 
Architeles estant fort indigné et courroucé , The- 
mistocles luy envoya du pain et de la viande dedans 
un panier , au fond duquel il feit encore mettre un 
talent d'argent 1 , luy mandant que pour ce soir il 
souppast, et que le lendemain il advisast de prou- 
veoir aux gens de sa galère , autrement qu'il crie- 
roit à l'encontre de luy, et l'accuseroit envers leurs 
citoyens d'avoir pris argent des ennemis. Ainsi 
l'escrit Phanias le Lesbien. 

XV. A u demourant , ces premières rencontres , 
qui se feirent dedans le destroit de l'Eubœe entre 
les Grecs et les Barbares , ne furent pas de grande 
conséquence pour la décision finale de toute celle 
guerre : mais ce fut comme un essay, qui servit 

' Maintenant 4668 livres de notre monnoie. 

Tome II. B 

beaucoup aux Grecs , leur faisant veoir par expé- 
rience , et au danger mesme du combat , que la 
grande multitude des vaisseaux, ny la pompe et 
magnificence des paremens d'iceulx , ny les cris 
superbes et chants de victoire des Barbares, ne 
servent de rien à l'encontre de ceulx qui ont le 
cueur de joindre de près , et combatre à coups de 
main leur ennemy, et qu'il ne fault point faire de 
compte de tout cela , ains aller droit affronter les 
hommes et s'attacher hardiment à eulx. Ce qu'il me 
semble que le poète Pindarus entendit très bien r 
quand il dit touchant la bataille d'Artemisium 1 I 

Ceulx d'Athènes ont planté 
Le glorieux fondement 
De la grecque liberté. 

Car sans point de doubte, le commencement de 
vaincre est s'asseurer. Ce lieu d'Artemisium est 
une coste de l'isle d'Eubœe 3 , regardant vers le 
septentrion au dessus de la ville d'Estiaee , droit 
vis-à-vis de la contrée qui fut jadis en l'obéissance 
de Philoctetes , mesmement de la ville d'Olizon , 
et y a un temple non guère grand de Diane sur- 
nommée Orientale , à l'entour duquel y a des ar- 
bres , et un circuit de coulomnes de pierre blanche 
tout à l'environ , lesquelles quand on les frotte avec 
la main , rendent la couleur et l'odeur de saffran , 

' Cette bataille , où les Perses furent vaincus , se donna la 
première année de la soixante-quinzième olympiade, 480 ans 
avant Jesus-Christ. 

3 Artemisium est un promotoire ds l'île d'Eubée , mainte- 
nant JXég repont. 



THEMISTOCLES. 19 
et en l'une d'icelles y a une inscription en vers ele- 
giaques de telles substances : 

Après avoir par martiale encombre , 
Icy devant jadis en mer desfaict 
Des nations d'Asie infiny nombre , 
Les preux enfans d'Athènes en ont falct 
Edifier, pour mémoire du faict, 
Ce monument à Diane la saincte , 
Lors que par eulx eut esté en effect 
Des fiers Medois toute l'armée estaincte. 

Encore monstre Ion jusques aujourd'huy en c%lle 
coste un endroit , où il y a au milieu de force sable 
de la pouldre noirastre comme cendre , jusques à 
bien avant dedans la terre, et pense Ion que ce 
soit où ilz bruslerent les morts et les reliques des 
naufrages. 

XVI. Mais y estant venue la nouvelle de ce 
qui avoit esté fait au pas des Thermopyles , comme 
le roy Leonidas y estoit mort , et comme Xerxes 
avoit gaigné celle entrée de la Grèce par terre, 
adonc se retira l'armée de mer plus au dedans de 
la Grèce , estant les Athéniens en celle retraitte ren- 
gez à la queue tous les derniers , comme ceulx qui 
avoient le cueur élevé pour la gloire des vaillances 
qu'ilz avoient desja faittes. Et Themistocles passant 
au long des lieux, où il falloit nécessairement que 
les ennemis abordassent et se retirassent à l'abry, 
engrava en grandes et grosses lettres sur des pierres, 
qu'il trouvoit par cas d'adventure , ou qu'il faisoit 
expressément apporter aux endroits , où il y avoit 
bon abry pour les vaisseaux, ou commodité de 

B a 

prendre eau , de* paroles addressantes aux Ioniens , 
par lesquelles il leur remonstroit qu'ilz se dévoient 
tourner devers eulx , qui estoient leurs ancestres 
et fondateurs , et qui combatoient pour leur pro- 
pre liberté , ou â tout le moins mettre quelque trou- 
ble, et faire du pis qu'ilz pourroient en l'armée 
des Barbares , quand on viendroit à combatre , car 
il esperoit que cela feroit tourner les Ioniens de 
leur costé , ou pour le moins mettroit les Barbares 
en quelques défiances d'eulx. 

XVII. Au reste Xerxes estant entré parle hault 
de la province Dorique dedans le païs de la Pho- 
cide , bruslant et destruisant les villes des Phociens , 
les autres Grecs ne feirent aucun devoir de les aller 
secourir , combien que les Athéniens les requissent 
de vouloir aller au devant des Barbares , jusques en 
la Bœoce , pour préserver le païs d'Attique , comme 
eulx estoient allez par mer jusques à la coste d'Ar- 
temisium : mais personne ne leur prestoit l'oreille , 
ains vouloient tous que Ion se retirast au Pelopo- 
nese , et que Ion assemblast toutes les forces de la 
Grèce au dedans de l'encoleure d'iceluy, en la for- 
tifiant d'une bonne muraille qui prist depuis une 
mer jusques à l'autre : dequoy les Athéniens fu- 
rent bien mal contens , et aussi fort descouragez et 
desplaisans de se voir ainsi laissez et abandonnez 
par les autres Grecs : car de combatre tous seulz 
contre tant de milliers d'ennemis , il n'y falloit pas 
penser , et ne leur restoit plus d'autre expédient , 
que de quitter leur ville et s'embarquer sur leurs 
vaisseaux : ce que le peuple entendoit fort mal 

vouluntiers , faisant son compte qu'il ne se falloit 
plus soucier, ny de vaincre , ny de se sauver , quand 
ilz auraient abandonné les temples de leurs dieux , 
et les sépultures de leurs parents. 

XVIII. Parquoy Themistocles voyant qu'il ne 
pouvoit par raisons ny suasions humaines conduire 
le peuple à son opinion , dressa une fainte comme 
Ion fait quelquefois ès jeux des tragédies, et com- 
mencea à batre les Athéniens de signes célestes , 
d'oracles et de responses des dieux : car il se servit 
pour signe et présage céleste de l'occasion du dra- 
gon de Minerve , qui de bonne adventure environ 
ces jours là ne comparut point , comme il avoit ac- 
coustumé , au temple, ettrouvoient les presbtres 
les oblations que Ion luy portoit par chascun jour 
toutes entières, sans que Ion y eust aucunement tou- 
ché. Au moyen dequoy ayans esté embouchez par 
Themistocles , ilz semèrent un bruit parmy le peu- 
ple que la déesse tutrice de la ville l'avoit abandon- 
née , en leur monstrant le chemin de la mer : et 
d'un autre costé il les gaigna aussi par le moyen 
de la prophétie , qui leur commandoit de se sau- 
ver en des murailles de bois , disant que les mu- 
railles de bois ne signifioient autre chose que les 
navires : et que pour ceste cause Apollo en son 
oracle appelloit Salamine divine , non point mi- 
sérable ny malheureuse , pource qu'elle devoit don- 
ner le nom à une très heureuse victoire que les 
Grecs y dévoient gaigner. Ainsi ayant son advis 
esté receu , il meit en avant ce décret , que Ion 
deposast la ville d'Athènes en la sauvegarde de 

R 5 

Pallas , qui estoit dame et tutrice du païs , et que 
tous ceulx qui estoient en aage de porter armes 
montassent sur les galères : au demourant, que 
chascun advisast de retirer quelque part en lieu 
de seureté sa femme , ses enfans et ses esclaves , le 
mieulx qu'il pourroit. 

XIX. C e décret ayant esté passé et authorisé 
par le peuple , la plus part transporta ses pères et 
mères vieux , les femmes et les petits enfans en la 
ville de Troezene , où les Trœzeniens les receurent 
fort honestement et humainement : car ilz ordon- 
nèrent qu'ilz seroient nourris aux despens du pu- 
blic , en leur donnant deux oboles 1 de leur mon- 
noie par chascun jour , qui sont environ quatorze 
deniers pour teste , et permettant aux jeunes en- 
fans de prendre des fruicts par tout où ilz en trou- 
veroient : et d'avantage entretenant des maistres 
d'escole aux despens de leur chose publique pour 
leur enseigner les lettres. Celuy qui s'inscrivit au- 
theur de ce décret , fut un nommé Nicagoras. 

XX. O n n'avoient point alors les Athéniens de 
deniers communs , mais le sénat des Areopagites , 
ainsi que dit Aristote , fournit à chasque homme 
de guerre huit drachmes a , et fut par ce moyen 
principale cause que les galères furent armées : 
toutefois Clidemus escrit que cela fut encores une 
ruse de Themistocles , pource qu'estans descendus 
les Athéniens au port de Piraee, il feit semblant 

1 Ces deux oboles font un peu plu» de cinq sous de notre 
rnonnoic. 

' Si* livres de notre monnoie. 

que l'escvi de Pallas où est la teste de Méduse en- 
taillée , estoit perdu , et ne se trouvoit point avec 
l'image de la déesse , et que feignant de le cher- 
cher , il fouilla par tout , et trouva grande quan- 
tité d'argent que les particuliers avoient caché parmy 
leurs hardes. Cest argent fut apporté en public, et 
par ce moyen eurent les hommes de défense , qui 
s'embarquèrent sur les vaisseaux , dequoy faire leurs 
provisions nécessaires. Quand ce vint au départir , 
que toute la ville d'Athènes fut montée en mer, cela 
faisoit d'un costépitiéà veoir, et d'un autre costé 
•apportait grand esbahissement à ceulx , qui consi- 
deroient la hardiesse et le bon cueur de ces hommes 
là , qui envoyoient devant leurs pères et mères ail- 
leurs , et eulx sans fleschir pour les larmes , cris et 
embrassemens de leurs femmes et enfans au dépar- 
tir, passoient courageusement en l'isle de Salami ne : 
Mais oultre cela , il y avoit beaucoup de vieux ci- 
toyens que Ion estoit contrainct de laisser là, pource 
que Ion ne les pouvoit transporter à cause de leur 
vieillesse , ce qui faisoit grande compassion : et si y 
avoit ne soay quoy de pitoyable qui attendrissoit 
les cueurs , quand on voyoit les bestes domestiques 
et privées , qui couroient çà et là avec hurlemens 
et signifiance de regret après leurs maistres et ceulx 
qui les avoient nourries , ainsi comme ilz s'embar- 
quoient : entre lesquelles bestes on compte du chien 
de Xantippus pere de Pericles , que ne pouvant 
supporter le regret d'estre laissé de son maistre , 
il se jetta dedans la mer après luy, et nageant au 
long de la galère où il estoit , passa jusques en l'isle 

Bb 4 

de Salamine , là où si tost qu'il fust arrivé l'aleine 
luy faillit , et mourut soudainement. Lon dit que 
le lieu que lon appelle encore aujourd'huy la sé- 
pulture du chien , est l'endroit où il fut enterré. 

XXJ. Ce sont aussi grands actes de Themis- 
tocles , que voyant les Athéniens regretter l'ab- 
sence d'Aristides , et craindre que par un despit 
il ne se tournast du costé des Barbares , et en ce 
faisant ne fust cause de ruiner les affaires de la 
Grèce , pource qu'il avoit esté par les menées de 
Themistocles avant la guerre banny pour cinq 
ans 1 , il meit en avant un décret , que tons ceulx 
qui auroient esté bannis à temps , peussent retour- 
ner pour faire , dire et conseiller avec leurs conci- 
toyens , ce qu'ilz estimeroient estre le meilleur 
pour le salut de la Grèce. Et estant Eurybiades 
capitaine gênerai de toute l'armée de mer des 
Grecs pour la dignité de la ville de Sparte, mais 
au demourant homme à qui le cueur failloit au 
besoing , voulant à toute force partir de là , et se 
retirer dedans le gouffre a du Peloponese , là où 
toute l'armée de terre des Peloponesiens estoit as- 
semblée , Themistocles y contredit et résista fort 
et ferme : et fut lors qu'il feit certaines responses 
notables , qui ont bien esté recueillies et notées 
depuis. Car comme Eurybiades luy dist un jour, 
« Themistocles, ès jeux de prix ceulx qui se lèvent 
« avant qu'il en soit temps , sont soufflettez « ; 

■ C'est uoe faute d'Amyot , comme je l'ai déjà marqua 
Chap. xi. Le ban d'ostracijme étoit de dix ans. 
3 Vers l'Isthme. 

« Il est vray, luy respondit Themistocles : mais 
« aussi ceulx qui demeurent les derniers , ne sont 
« jamais couronnez ». Une autre fois Eurybiades 
haussa le baston qu'il tenoit en sa main , comme 
s'il l'en eust voulu frapper : et il luy dit, «Frappe 
« si tu veux , pourveu que tu escoutes» : Eurybiades 
adonc s'esmerveillant de veoir en luy une si grande 
facilité , et si grande patience , luy permeit de dire 
tout ce qu'il voulut : et ja commençoit Themis- 
tocles à le ramener à la raison , mais il se trouva 
là quelcun qui luy dit, « Il siet mal à un homme 
« qui n'a plus de ville ny de maison , de prescher 
« ceulx qui en ont , de les abandonner ». The- 
mistocles tournant sa parole à luy , répliqua : « Nous 
« avons , dit il , lasche et. meschant homme que 
« tu es , vouluntairement abandonné des maisons 
« et des murailles , ne voulans pas nous soubmet- 
« tre au joug de servitude pour crainte de perdra 
« des choses qui n'ont point d'ame ny de vie : 
« et neantmoins nostre ville ne laisse pas d'estre la 
« plus grande de toute la Grèce , car c'est une flotte 
« de deux cents galères toutes prestes à combatte, 
« qui sont ici venues pour vous sauver si vous voû- 
te lez : mais si vous vous en allez , en nous aban- 
« donnant pour la deuxième fois , vous orrez dire , 
« avant qu'il passe beaucoup de temps , que les 
ec Athéniens auront une autre ville franche , et 
« posséderont autant de terres et d'aussi bonnes 
« comme celles qu'ilz auront icy perdues ». Ces 
paroles feirent incontinent penser à Eurybiades et 
craindre que les Athéniens ne s'en voulussent al- 

1er , et les abandonner. Mais comme un autre Ere- 
trien essayast encore d'alléguer quelques raisons 
contre l'advis de Themistocies , il ne se peult tenir 
de luy dire , « Dea fault il que vous autres parliez 
« aussi de la guerre, qui ressemblez proprement 
te aux casserons 1 : car vous avez bien un cous- 
« teau , mais vous n'avez point de cueur ». Aucuns 
escrivent , que ce pendant que Themistocies tenoit 
ces propos de dessus le tillac de sa galère , on ap- 
perceut une chevesche a volant à main droitte des 
vaisseaux , qui s'alla poser sur le bout du mas d'une 
galère , et que cela fut cause de faire descendre les 
autres Grecs à son opinion , et se préparer à corn-* 
batre par mer. 

XXII. Mais quand la flotte des vaisseaux en- 
nemis fut arrivée en la coste de l'Attique à l'en- 
droit du port Phalerique , où elle couvroit tous les 
rivages d'alenviron , tant que la veuë se pouvoit 
estendre , et que le roy Xerxes luy mesme en per- 
sonne avec son armée de terre se fut aussi venu 
camper le long de la marine , de sorte que Ion 
voyoit toute sa puissance , tant de mer , que de 
terre ensemble : Alors toutes les belles raisons et 
remonstrances de Themistocies s'escoulerent hors 
de la mémoire des Grecs , et regardèrent de re- 
chef les Peloponesiens , comme ilz se pourroient 

' Le casseron est la petite espèce de poisson volant que les 
Romains appelloient lolrgo. Ce poisson jette une liqueur 
noire. 

1 Une chouette , l'oiseau de Pallas , et le symbole particulier 
d'Athènes, qu'on voitsur presque toutes ses médailles. 

retirer 1 au gouffre du Peloponese , en sè courrou- 
ceant quant on leur cuidoit parler d'autre chose. 
Brief , il fut arresté , que Ion feroit voile la nuic.t 
ensuivant , et commandé aux pilotes qu'ilz teinsent 
leur cas tout prest pour partir. 

XXIII. Qïïoy voyant Themistocles , et estant 
fort marry que les Grecs s'escartassent ainsi les 
uns des autres , en se retirant chascun en sa ville , 
et abandonnant l'avantage que leur donnoit la na- 
ture du lieu, et le destroit du bras de mer , oh 
ilz se trouvoient ensemble , pensa en soy mesme 
comment il y pourroit remédier : si s'advisa de la 
menée d'un Sicinnus , lequel estoit Persien de na- 
tion , et ayant esté autrefois pris à la guerre aimoit 
Themistocles , de manière qu'il estoit gouverneur 
de ses enfans. Il l'envoya secrettement devers le 
roy de Perse , luy donner à entendre , que The- 
mistocles capitaine gênerai des Athéniens , ayant 
bonne envie de devenir son serviteur, l'advertis- 
Sjoit de bonne heure , que les Grecs s'en vouloient 
fouir , et luy conseilloit de ne les laisser point es- 
chapper , ains les faire charger à bon esciant , pen- 
dant qu'ilz estoient en trouble et en effroy , esloi- 
gnez de leur armée de terre , à fin de desfaire à un 
coup toute leur puissance de mer. 

XXIV. Xerxes estimant que cest advertisse- 
ment vinst d'homme qui desirast la prospérité de 
ses affaires, le receut à grande joye , et incontinent 
feit sçavoir à ses capitaines de marine , qu'ilz em- 



■ Ver» l'Iithois. 

barquassent leurs gens sur leurs autres vaisseaux 
tout à loisir : mais que promptement ilz en depes- 
chassent deux cents pour aller par derrière clore 
l'issue du destroit , et enceindre les isles tout à 
l'environ, afin qu'il ne se sauvast pas un tout seul 
des ennemis, ce qui fut faict. Et adonc Aristides 
£lz de Lysimacmr» , s'en estant apperceu le pre- 
mier, s'en alla au logis de Themistocles , encore 
qu'il luy fut ennemy , à cause que par ses menées 
il avoit esté banny pour cinq ans 1 , comme nous 
avons dit paravant : et l'ayant fait sortir dehors , 
luy compta comment ilz estoient environnez. The- 
mistocles qui d'ailleurs cognoissoit assez la bonté 
du personnage , et estoit bien aise de ce que lors 
il l'estoit venu trouver jusques dedans sa tente, 
luy déclara la menée qu'il avoit ourdie par l'en- 
tremise de Sicinnus , le priant de luy aider à re- 
tenir les Grecs, et à procurer avec luy, attendu 
que sa parole estoit de plus grande authorité en- 
vers eulx , que Ion combatist dedans le détroit de 
Salamine. Aristides louant son bon sens , alla de- 
vers les autres capitaines des galères les prescher 
et inciter à vouloir combatre : toutefois encore ne 
croyoit on point du tout ce qu'il disoit , jusques à 
ce qu'il arriva une galère Tenediene , dont estoit 
capitaine un nommé Panetius , s'estant desrobée 
de l'ost des Barbares , laquelle apporta certaines 
nouvelles , comme le destroit asseureement estoit 

' C'est une répétition de la faute d'Amyot dont j'ai parU 
Chap. n et xxi. 

fermé, tellement que oultre la nécessité , le despit 
encore que les Grecs en conceurent , les incita à 
vouloir essayer le hasard de la bataille. 

XXV. Le lendemain au poinct du jour le roy 
Xerxes s'asseit en un lieu hault élevé , dont il 
voyoit la flotte de ses vaisseaux , et l'ordonnance 
de son armée navale , au dessus du temple de Her- 
cules, ainsi comme escrit Phanodemus , qui est 
l'endroit où le canal d'entre l'isle de Salamine et 
la coste de l'Attique a moins de largeur , ou comme 
dit Acestodorus, sur les confins du territoire de 
Megare , au dessus de la poincte , que Ion appelle 
vulgairement les Cornes, où il feit dresser un 
throne d'or , et avoit autour de soy plusieurs se- 
crétaires , pour rédiger par escript tout ce qui se 
feroit en la bataille. 

XXVI. Mais ainsi comme Themistocles sacri- 
fioit aux dieux dessus la galère capitainesse , on 
luy amena trois jeunes prisonniers fort beaulx de 
visage , et richement parez de vestemens et de 
joyaux d'or , lesquelz on disoit estre enfans de 
Sandace sœur du roy et d'un prince nommé Aw- 
tarctus. Incontinent que le devin Euphrantides les 
eut apperceaz , ayant aussi observé qu'il estoit à 
leur arrivée sailly du sacrifice une grande et claire 
flamme , et qu'en mesme instant quelcun des as- 
sistons à main droitte avoit esternué , il prit The- 
mistocles par la main , et luy commanda de sacri- 
fier tous ces trois prisonniers au dieu Bacchus 
surnommé Omestes , qui vault autant à dire comme , 
cruel : pource qu'en ce faisant , non seulement les 

Grecs se sauveroient, maisemporteroientla victoire 
sur leurs ennemis. Themistocles fut bien esbahy 
d'ouir un si estrange et si terrible commandement 
du devin : mais la commune suivant sa coustume , 
qu iest de se promettre plus tost salut ès grands dan- 
gers et affaires presque désespérez, par moyen» 
estranges , et hors d'apparence de raison , que par 
les raisonnables et ordinaires , se prit à invoquer 
le dieu tout d'une voix , et en approchant les trois 
prisonniers de l'autel , le contraignit de parlaire 
le sacrifice en la manière que le devin l'avoit or- 
donné : ainsi l'escrit Phanias Lesbien , homme 
sçavant en philosophie , et ayant grande cognois- 
sance des histoires et de l'antiquité. 

XXVII. Quant au nombre des vaisseaux bar- 
baresques , le poète AEschylus en la tragédie qu'il 
a intitulée les Perses , comme le sachant certaine- 
ment et à la vérité , dit ainsi : 

Le roy Xerxes avoit en somme toute 
Mille vaisseaux, car je le sçay sans doubte : 
Entre lesquelz y en avoit deux cents 
Et sept , tout autre en vistesse passans 
Les Athéniens en avoient cent quatre vingts , sur 
chascune desquelles y avoit dix huit hommes de 
guerre , dont les quatre estoîent archers a , et tous 
les autres armez à blanc 5 . 

XXVIII. S 1 ne fut pas Themistocles moins sage 
et bien advisé à choisir le temps que le lieu pour 
combatre : car il attendit à renger ses vaisseaux 

' AEschyli Persœ, v. 33s. | "Qui lançoient des flèches. 
3 L'épée, la lance, la cuirasse. 

en bataille fusques à ce que l'heure fut venue , qu'il 
avoit accoustumé de se lever ordinairement un 
grand vent du costé de la mer , qui emouvoit de 
grosses vagues dedans le canal. Ce vent là ne fai- 
soit point de desplaisir aux galères Grecques, 
pource qu'elles estoient trappes et basses : mais 
aux navires barbaresques , qui avoient les proues 
relevées , et les planchez haults , et qui estoient pe- 
santes et lourdes à manier , il portoit grand dom- 
mage , pource qu'il leur faisoit à tous coups mons- 
trer les flancs aux Grecs , qui les alloient incontinent 
investir et heurter légèrement, ayant tousjours 
l'œil à veoir ce que Themistocles leur ordonnerait, 
comme celuy qui entendoit mieulx que nul autre 
ce qui estoit à faire : et aussi qu'à l'endroit de luy 
l'admirai de Xerxes Ariamenes , homme vaillant 
de sa personne , et entre les frères du roy de beau- 
coup le meilleur , et le plus juste , estant dessus une 
grosse navire combatoit à coups de traict et de 
gect *, ne plus ne moins que s'il eust esté dessus les 
murailles de quelque chasteau. Si s'addressa à la 
galère sur laquelle combatoient ensemble Aminias 
Decelien , et Sosicles Pediien : et comme les deux 
vaisseaux se fussent entrechoquez l'un l'autre de 
front , et accrochez avec des crampons et crochet* 
d'airain , il saulta dedans leur galère : mais eulx le 
soustindrent hardiment , et à coups de javeline le 
renversèrent en la mer : le corps duquel la royne 
Artemisia recogneut flottant entre les autres nau- 
frages , et l'ayant recueilly le porta au roy Xerxes. 
• De jet. 

XXIX. O r ce pendant que la bataille estoit en 
telz termes , on dit qu'il s'apparut en l'air devers la 
ville d'Eleusine une grande flamme , et que Ion ouit 
une haulte voix et grande clameur par toute la plaine 
Thriasienne jusques à la mer , comme s'il y eiist un 
grand nombre d'hommes qui ensemble eussent h 
haulte voix chanté le sacré cantique de Iacchus, 
et sembloit que de la multitude deceulx qui chan- 
toient il se levast petit à petit une nuée^en l'air , 
laquelle partant de la terre venoit à fondre et tum- 
ber sur les galères en la mer. Les autres affermoient 
avoir veu des figures et images d'hommes armez , 
qui de l'islé d'AEgine tendoient les mains au de- 
vant des galères grecques : et pensoit Ion que ce 
fussent les AEacides , desquelz à publiques prières 
on avoit invoqué l'aide avant la bataille. 

XXX. Le premier donques qui prit aucun vais- 
seau des ennemis, fut Lycomedes Athénien capi- 
taine d'une galère , lequel luy ostant les paremens et 
enseignes, le consacra et dédia à Apollo surnommé 1 
Portant laurier, c'est à dire, victorieux. Les autres 
Grecs estans de front egaulx en nombre aux Bar- 
bares à cause du bras de mer où ilz comhatoient , 
qui estoit estroict , où ilz ne pouvoient venir au 
combat , que à la file , et où ilz s'entreheurtoient et 
s'entr'empeschoient les uns les autres pour leur 
grande multitude , à la fin les pressèrent tant , qu'ilz 
les contraignirent de se tourner en fuitte sur le 
soir , après avoir soustenu et combatu jusques à la 
nuict : et ainsi gaignerent celle tant renommée et 

1 Daplinépboru*. 

tant 

tant glorieuse victoire *, de laquelle se peult véri- 
tablement affermer ce qu'en dit Simonides , que 

Jamais nation barbare , 

Ne grecque ne feit en nier 

Exploit de guerre si rare , 

Ne si digne de nommer : 

et ce , par la prouesse et le bon courage de tous 
ceulx qui y combattirent : mais particulièrement 
par le bon sens et la sage conduitte de Themis- 
tocles. 

XXXI. Apres ceste bataille navale Xerxes s'o- 
piniastrant de despit en sa perte , voulut essayer de 
combler le bras de nier pour passer sur une levée 
son armée de terre en l'isle de Salamine : et ïhe- 
mistocles voulant sonder l'opinion d'Aristides, luy 
dit en devisant, qu'il seroit d'advis, que Ion allast 
au destroit de l'Hellespont avec l'armée de mer , 
pour rompre le pont de navires que Xenesy avoit 
fait faire : à fin , dit il , « que nous prenions l'Asie 
« en l'Europe». Aristides ne trouva pas cest advis 
bon : «pource, dit il, que nous avons jusques icy 
« combatu contre ce roy barbare , qui ne pensoit 
« que se jouer : mais si une fois nous enfermons 
« en la Grèce , et réduisons à nécessité de com- 
« batre , pour sauver sa vie , un ennemy qui com- 
« mande à si grosse puissance, il ne s'amusera plus 
« à regarder , estant assis à son aise dessoubs un 

■ C'est la glorieuse victoire de Salamine , remportée la pre- 
mière année de la soixante-qmi z,ieme olympiade, 480 ans aiant 
Jesus-Chrit , le ao du mois Boedromioo , ou le 23 de sep- 
tembre. 

Tome II. C 

m pavillon bien doré , le passetemps de la bataille , 
« ains tentera toutes choses, et se trouvera luy 
« mesme en personne par tout, pour crainte du 
« danger : de manière qu'il pourra bien avec dili- 
« gence r'habiller la faulte qu'il a commise par ne- 
« gligence , et prouvoira mieulx à son faict, quand 
« il verra qu'il y ira de sa vie et de son estât en- 
« semble : pourtant serois-je d' ad vis , Themistocles , 
ic non seulement de ne rompre point le pont qu'il 
« a fait faire , ains plus tost , si nous pouvions , de 
te luy en bastir un autre pour le chasser le plus tost 
ce que nous pourrions hors de l'Europe ». Themis- 
tocles adonc luy répliqua , te Puisqu'il vous semble 
te qu'il se doive ainsi faire , il fault donc que nous 
« advisions tous ensemble , d'inventer quelque 
« moyen de l'en faire sortir le plus tost qu'il sera 
<e possible ». 

XXXII. Cela estant conclu entre eulx, il en- 
voya incontinent un des eunuques du roy, c'est à 
dire , de ses valets de chambre , nommé Arsaces , 
qu'il trouva entre les prisonniers , par lequel il luy 
manda que les Grecs ayant gaigné la bataille par 
mer , avoient arresté en leur conseil d'aller au des- 
troit de l'Hellespont pour rompre le pont de navires 
qu'il y avoit fait dresser : dequoy il l'avoit bien 
voulu advertir pour l'affection qu'il luy portoit , à 
Jiu que de bonne heure il advisast de se retirer ès 
mers de son obéissance , pour repasser en Asie le 
plus tost qu'il pourroit , pendant que luy donneroit 
ordre à amuser les alliez et confederez qu'ilz ne le 
poursuivissent incontinent. Le roy barbare enten- 

tlant ces nouvelles, fut si effroyé, qu'il se partit à 
la plus grande diligence qui luy fut possible. Mais 
au demourant , le bon sens et la sage provoyance 
de Themistocles et d'Aristides en cest endroit , se 
monstra bien évidemment depuis en la bataille que 
les Grecs eurent devant la ville de Platées contre 
Mardonius le lieutenant de Xerxes , lequel n'avoit 
qu'une petite partie de la puissance du roy, et 
toutefois meit les Grecs en grand danger de tout 
perdre. 

XXXIII. O r quant aux villes et citez qui com- 
batirent en ceste bataille , Herodotus escrit que 
celle d'AEgine emporta le prix de vaillance : et 
quand aux hommes particuliers , que les Grecs l'ad- 
jugèrent à Themistocles , combien que ce fust contre 
leur voulunté , pour l'envie qu'ilz portoient à sa 
gloire : car après la bataille s'estans retirez tous les 
capitaines au destroit de l'entrée du Peloponese, 
et ayans juré sur l'autel du sacrifice , qu'ilz donne- 
roient leurs voix à qui mieulx leur sembleroit le 
mériter selon leur conscience, chascun d'eulx se 
donna à soy mesme le premier lieu de prouesse , et 
le second à Themistocles. Les Lacedasmoniens 
mesmes le menèrent à Sparte , là où ilz adjugèrent 
à leur amiral Eurybiades l'honneur de vaillance, 
et à Themistocles celuy de sagesse et de prudence, 
pour raison de laquelle ilz luy donnèrent un rameau 
d'olive avec le plus beau chariot qui fust en toute 
la ville, et envoyèrent trois cents de leurs jeunes 
hommes pour le convoyer et luy faire compagnie 
jusques hors de leurs terres. 

C 2 

XXXIV. Et dit on , qu'en la prochaine feste et 
assemblée des jeux Olympiques , qui se feit après 
ceste victoire, depuis que Themistocles fut entré 
dedans le parc où se faisoient les jeux , les assistans 
ne feirent plus compte de regarder lés combatans , 
ains eurent tout le long du jour les yeux sur luy , 
en le monstrant avec le doigt aux estrangers qui 
ne le cognoissoient point , et tesmoignant par ba- 
temens de mains combien ilz l'estimoient : dequoy 
il fut si joyeux , que luy mesme confessa à ses fami- 
liers amis , qu'il recueilloit alors le fruict de tout 
tant de labeurs qu'il avoit onques endurez pour le 
salut de la Grèce , tant il estoit de sa nature ambi- 
tieux et convoiteux d'honneur : ainsi que Ion peut 
facilement cognoistre par quelques faicts et dicts 
notables que Ion a recueilliz de luy. 

XXXV. Car ayant esté eleu admirai d'Athè- 
nes , il n'expédia affaires quelconques , ne privez ne 
publiques , à part , à mesure qu'ilz survenoient , ains 
les remeit tous ensemble au jour mesme qu'il se de- 
voit embarquer , à fin que quand on le verroit de- 
pescher tant d'affaires tout à un coup , et parler à 
tant de gens tout ensemble , on l'en estimast tant 
plus grand homme , et de plus d'authorité. Une 
autre fois il se promenoit sur la grève le long de la 
marine , regardant les corps des Barbares que la mer 
avoit jettez au rivage, et en voyant aucuns qui 
avoient encore des chaînes et des bracelets d'or , 
il passa oultre , mais il les monstra à un sien fami- 
lier qui le suivoit, et luy dit, « Prens cela pour toy, 
«. car tu n'es pas Themistocles ». Et à un Anti- 

pliâtes qui avoit autrefois esté beau jeune garson 
et lors s'estoit déporté fièrement envers luy sans en 
faire compte, et depuis quand il le veit parvenu 
en grande authorité luy alloit faire la cour : « Jeune 
« fdz mon amy, dit il, nous sommes tous deux, 
t< mais bien tard , devenus sages tout à un coup». 
Il disoit que les Athéniens ne l'honoroient ny ne 
l'estimoient point en temps de paix : mais quand il 
leur survenoit quelque ©rage de guerre , et qu'ilz 
se voyoient en danger, ilz recouroient à luy, ne 
plus ne moins que Ion fait à l'umbre d'un platane , 
quand il survient une soudaine pluye : et puis après 
quand le beau temps est revenu , on l'esbranche et 
luy coupe Ion ses rameaux. Il y eut un natif de l'isle 
de Seriphe , qui estant entré en paroles avec luy, luy 
reprocha que ce n'estoit point par sa valeur , ains 
seulement pour la noblesse de la ville dont ilestoit 
né , qu'il avoit acquis tant de gloire : « Tu dis vray, 
« luy respondit il : mais , ny je n'eusse jamais ac- 
te quis grand honneur si j'eusse esté Seriphien , ny 
« toy aussi quand tu eusses esté Athénien ». 

XXXVI. Une autre fois, comme l'un des au- 
tres capitaines de la ville , pour avoir fait quelque 
bon service à la chose publique, s'en glorifiast de- 
vant Themistocles , et comparast ses gestes à ceulx 
qu'il avoit faicts : Themistocles pour response luy 
feit un compte , « Que le lendemain de la feste 
« tensa un jour avec elle , en luy reprochant qu'il 
« ne faisoit que travailler et avoit toute la peine , 
« là où elle ne faisoit rien que despendre et faire 
« bonne chère de ce que les autres avoient gaigné : 

C 5 

<■ Tu dis la vérité , luy respondit la feste , mais si 
■< je n'eusse esté devant toy, tu ne fusses pas main- 
« tenant : Aussi si je n'eusse esté alors , vous autres 
« où seriez vous à ceste heure»? Son filz abnsoit 
un peu trop de l'affection que luy portoit sa mere, 
et de luy aussi semblablement par le moyen d'elle : 
à l'occasion dequoy il disoit en se jouant , « que son 
« filz avoit plus de pouvoir qu'homme qui fust en 
« toute la Grèce : pource , dit il , que les Athe- 
« niens commandent aux autres Grecs, je com- 
« mande aux Athéniens , elle à moy, et luy à elle ». 
D'avantage voulant tousjours avoir quelque chose 
de singulier plus que les autres en tout et par tout, 
en faisant proclamer un sien héritage qu'il vouloit 
vendre, il commanda au sergent qui faisoit la criée, 
d'adjouxter à sa proclamation, que l'héritage avoit 
bon voisin. De deux qui luy demandoient sa fille 
eii mariage, il préféra l'honneste au riche, « di- 
« sant qu'il aimoit mieulx pour son gendre un 
« homme qui eust faulte de biens , que des biens 
<* qui eussent faulte d'homme ». Telles donques es- 
toient les responses et rencontres de Themistocles. 

XXXVII. Mais après avoir fait les choses que 
nous avons cy devant exposées , il essaya incon- 
tinent de rebastir la ville et les murailles d'Athènes 
en corrumpant par argent les officiers de Lace- 
dasmone , à fin qu'il ne luy donnassent point d'em- 
peschement à ce faire , ainsi comme escrit Theo- 
pompus : ou , comme tous les autres disent , en 
les ayant abusez par une telle finesse : Il s'en alla 
à Sparte comme ambassadeur , depesché exprès 

sur ce que ceulx de Lacedaemone se plaignoient 
que les Athéniens renfermoient leur ville de mu- 
railles , et les en accusoit envers le conseil de Sparte, 
un orateur nommé Poliarchus , y ayant expressé- 
ment esté envoyé pour ce faict par les AEginetes , 
Themistocles leur nia fort et ferme, et leur dit que 
pour s'en informer à la vérité , ilz envoyassent de 
leurs gens sur les lieux : voulant par ce delay gai- 
gner tousjours autant de temps au parachèvement 
des murailles , et aussi que les Athéniens reteinsent 
pour ostages de la seureté de sa personne , ceulx 
qui seroient envoyez à Athènes pour en faire le 
rapport : comme il advint. Car les Lacedaemoniens 
informez à la vérité de ce qui estoit , ne luy feirent 
point de desplaisir , ains dissimulans le malconten- 
tement qu'ilz avoient de se veoir ainsi affinez par 
luy , le renvoyèrent sain et sauf. 

XXXVIII. Depuis il feit aussi accoustrer et for- 
tifier le port de Piraee , ayant considéré la commo- 
dité du lieu, pour du tout appliquer la ville à la 
marine : en quoy il suivit un conseil presque tout 
contraire à celuy des anciens roys d'Athènes , les- 
quelz , ainsi comme Ion dit , taschans à retirer leurs 
hommes de la marine, et les accoustumer à vivre 
sans hanter la mer , en plantant , semant et labou- 
rant diligemment leurs terres , inventèrent et pu- 
blièrent la fable que Ion compte de la déesse Pallas , 
c'est à sçavoir, que querellant le patronage dupais 
d'Attique à l'encontre de Neptune , elle produisit 
et monstra aux juges l'olivier, moyennant lequel 
elle gaigna son procès. Ainsi n'adjouxta pas The- 

C 4 

mistocles le port de Pirœe à la ville d'Athènes , 
comme dit le) poète comique Aristophanes 1 , ains 
plus tost attacha la ville au Pirœe, et la terre à la 
mer : en quoy faisant il augmenta la puissance du 
peuple contre celle des nobles , et rendit la com- 
mune plus audacieuse, par ce que l'authorité vint 
à tnmber entre mains de matelots, galiots, pilotes 
et autres telles gens de marine , au moyen dequoy 
la tribune mesme des harengues qui estoit sur la 
place de Pnyx , regardoit vers la mer : mais les 
trente tyrans qui furent depuis , la remuèrent ail- 
leurs pour la faire tourner devers la terre, ayans 
opinion que l'estre puissans par mer estoit ce qui 
engendroit et maintenoit l'authorité du gouverne- 
ment populaire : et à l'opposite que ceulx qui vivent 
du labeur de la terre , portent plus patiemment le 
gouvernement de la noblesse. 

XXXIX. Encore s'advisa Themistocles d'une 
autre chose bien plus grande pour rendre la ville 
d'Athènes puissante par mer : car après la retraitte 
de Xerxes s'estant toute la flotte de l'armée na- 
vale des Grecs retirée pour hyverner au port de 
Pégases a , il dit un jour en publique assemblée du 
peuple , qu'il avoit imaginé une chose qui leur 
estoit très utile et très salutaire , mais qu'il n'es- 
toit pas expédient de la déclarer publiquement : le 
peuple luy ordonna qu'il la communiquast à Aris- 
rides , et que si celuy-là la trouvoit bonne, qu'elle 
s'executast promptement. Themistocles luy déclara , 

1 Dans lacomérlie des Chevaliers , v. 8i5. C 
C'est une faute. Il faut lire Pagases , port de la Magnésie. 

que ce qu'il avoit en pensée estoit , de mettre le 
feu dedans l'arcenal , où estoient retirez les vais- 
seaux des Grecs , et les brusler tous ensemble. 
Aristides ce conseil ouy , retourna devers le peu- 
ple , et dit , « qu'il n'y avoit rien ne plus utile , ne 
« plus injuste que ce queThemistoclesavokimaginé». 
Et adonc commandèrent les Athéniens qu'il s'en 
deportast entièrement. 

XL. Au demourant, les Lacedœmoniens ayans 
proposé au conseil des Amphictyons , qui est une 
assemblée générale des estats de toute la Grèce , 
que les villes Grecques qui n'avoient point esté de 
la ligue des Grecs contre les Barbares , fussent dé- 
boutées de ce conseil , Themistocles craignant que 
si les Argiens, les Thessaliens , et encore les The- 
bains venoient à en estre forclos , les Lacedœmo- 
niens alors ny fussent les plus forts en nombre de 
voix , et que par ce moyen ilz ne feissent tout ce 
qui leur plairoit en ce conseil , il parla pour les 
villes que Ion en vouloit forclore , si bien qu'il feit 
changer d'advis aux députez seans en ceste assem- 
blée : leur remonstrant qu'il n'y avoit eu que trente 
et une villes seulement comprises en la ligue , et 
encores aucunes d'icelles fort foibles et forts petites, 
et qu'il ne seroit pas raisonnable qu'en déboutant 
tout le demourant de la Grèce , l'authorité entière 
de ce conseil vinst à tumber entre les mains de 
deux ou trois des principales citez seulement. Cela 
fut la cause principale , que depuis les Lacedœ- 
moniens luy voulurent fort grand mal , et pous- 
sèrent en avant Cimon le plus qu'ilz peurent, à 

fin que ce fust un adversaire qui luy feist teste au 
maniement des affaires d'Athènes : et encourut 
aussi la malvueillance des alliez et confederez des 
Athéniens , pource qu'il alloit çà et là rouant 1 par 
les isles , et demandant de l'argent aux habitans : 
ce que Ion peult entendre par la proposition qu'il 
feit aux Andriens 2 , desquelz il vouloit tirer de 
l'argent , et par la response qu'il en eut aussi , 
comme Hérodote l'escrit : car il leur dit , « qu'il 
« leur apportoit deux puissants dieux , Amour et 
« Force » : et eulx luy respondirent., « qu'ilz en avoient 
« deux grands aussi qui les engardoient de luy en 
« donner, c'est à sçavoir, Pauvreté et Impuissance ». 

XLI. Suivant lequel propos Timocreon 
poète Rodien le picque bien aigrement , en luy 
reprochant que pour argent il rappelloit beaucoup 
de bannis et avoit luy 5 qui estoit son hoste et son 
amy , pour l'avarice de gaigner une somme de de- 
niers, trahy et abandonné. Les vers où il le dit 
sont de telle substance : 

Pausanias ne Leotychides , 

Ne Xantippus auprès d'Aristides , 

Ne ine sont point louables capitaines , 

C'est le meilleur qui sortit onques d'Athènes. 

Themistocles point je ne mentionne , 

Il est haï à bon droit de Latone : 

Car c'est un traistre , un meschant , un qui ment , 

Qui pour un peu de deniers , laschement 

' Circulant. 

' De l'île d'A ndros, qu'on appelle encore maintenant Anilra. 
' Amvot auroit dû écrire , et tavoit luy. 

A refuzé à son hoste ancien 

Timocreon retour au païs sien , 

En Ialise ' : et pour la somme et pris 

De trois talents d'argent a qu'il a mal pris , 

A fait d'exil les aucuns revenir 

Injustement , les autres forbannir 

Ou mettre à mort sans digne forfaitture : 

Puis à fait voile à sa mal'adventure , 

Tout pour argent , le concussionnaire , 

Qui a depuis tenu un ordinaire 

De tavernier avare et mechanique 

Ès jeux sacrés de l'assemblée Isthmique , 

Servant à ceulx qui sa table hantoient 

Chair froide : et eulx la mangeans souhaitoient 

N'avoir jamais , pour sa meschanceté , 

Du temps du faux Themistocles esté. 

Mais encore l'injuria il bien plus oultrageusement , 
et plus à la descouverte , après qu'il s'en fut allé 
en exil , et qu'il eut esté condemné } et ce en une 
chanson , qui se commence , 

O muse ! soit par toy la renommée 
De ces miens vers entre les Grecs semée , 
Ainsi qu'il est bien juste et raisonnable. 

Lon dit que la cause pour laquelle cestuy Timo- 
creon avoit esté banny , fut pour avoir eu intel- 
ligence avec les Barbares, et que Themistocles 
fut un de ceulx qui le condemnerent : à l'occa- 
sion dequoy , quand il fut luy mesme depuis ac- 
cusé aussi du mesme crime , Timocreon composa 

' Ialyse , ville de l'île de Rhodes. 

* Ces trois talents font 14,006 livres de notre monnoie. 

lors les vers qui s'ensuivent à l'encontre de 

luy, 

Timocreon n'a doriques pas esté 
x SeuI , qui avec les Medois ait traitté : 
Il y en a d'autres que moi meschans , 
Je ne suis j>as seul regnard par les champs. 
XLII. Mais oultre cela, ses citoyens mesmes 
pour l'envie qu'ilz luy portoient, commenceoient 
desja à prester vouluntiers l'oreille à ceulx qui le 
calumnioient et qui mesdisoient de luy : au moyen 
de quoypour cuiller y obvier, il estoit contrainct 
de faire chose qui le rendoit encore plus odieux , 
pource que souvent en harenguant au peuple , il 
leur ramentevoit ses bienfaicts et services, et voyant 
que Ion s'en faschoit, il leur disoit : « Pourquoy 
« vous lassez vous de souvent recevoir du bien d'un 
« mesme endroit » : 11 despleut aussi grandement 
à plusieurs quand il surnomma Diane , à la dedi- 
casse du temple qu'il luy avoit fait bastir , Aristo- 
f>ule , qui signifie , de très bon conseil : voulant 
dire par cela , qu'il avoit donné à sa ville et à tous 
les autres Grecs un très bon et très sage conseil. 
Il édifia aussi le temple qui est au quartier de 
Melite , près de sa maison, là où les bourreaux 
exposent maintenant les corps de ceulx qui ont esté 
exécutez par justice , et là où ilz apportent aussi 
les vestemens et les cordeaux des criminelz qui 
ont esté estranglez , ou autrement occis par jus- 
tice : et y avoit encore de nostre temps , en ce 
temple de Diane Aristobule , une petite image de 
Themistocles , laquelle donne clairement à cog- 



T HE MISTOCLES. 4& 

uoistre et monstre qu'il avoit, non seulement le 
cueur et l'entendement élevé , mais aussi le visage 
plein de majesté. 

XLIII. A la fin donques les Athéniens le ban- 
nirent et reléguèrent hors de leur ville pour cinq 
ans 1 , en intention de luy rabaisser son authorité 
et son trop grand crédit, comme ilz avoient ac- 
coustumé de faire à tous ceulx dont la puissance 
leur sembloit excessive et démesurée , pour l'éga- 
lité qui doibt estre entre les citoyens d'un estât 
populaire : car ceste manière de bannissement à 
temps , qui s'appelle Ostracisme , n'e>toit point 
punition d'aucune forfaitture , ains estoit comme 
un contentement et une allégeance de l'envie de 
la commune , laquelle prenoit plaisir à rabbatre et 
rabaisser ceulx qui luy sembloient trop excéder en 
grandeur, et eventoit par ce moyen le venin de 
sa malvueillance par ceste diminution d'honneur. 
Ainsi estant chassé d'Athènes , il s'alla tenir en 
Argos. 

XLIV. Ce pendant le cas de Pausanias advint, 
qui donna occasion et moyen à ses ennemis de luy 
courir sus : mais celuy qui s'inscrivit à l'encontre 
de luy accusateur et partie en matière de trahi- 
son , fut un nommé Leobotts filz d'Alcmason , 
natif du bourg dAgraula , avec ce que ceulx de 
Sparte l'en chargèrent et poursuivirent atusi : car 
Pausanias n'avoit auparavant jamais rien descou- 
vert à Themistocles de la trahison qu'il machinoit, 

1 C'est la faute d'Amyot dont j'ai déjà parlé plusieurs fois. 
Plutarque parle d'un ban d'ostracisme , qui étoit de dix ans. 

combien qu'il luy fust grand amy: mais quand il 
le veit chassé hors de son pais , et portant fort 
impatiemment ceste relegation , alors il prit la 
hardiesse de la luy communiquer , et le solliciter 
d'y vouloir entendre avec luy , en luy monstrant 
les lettres que le roy de Perse luy escrivoit , et 
l'irritant à l'encontre des Grecs , comme gens in- 
grats et de mauvaise nature. Themistocles rejetta 
bien arrière sa sollicitation , et luy déclara ouver- 
tement qu'il ne vouloit avoir en cela rien de com- 
mun avec luy : mais aussi ne révéla il à personne 
du monde les propos qu'il luy en avoit tenus , ny 
ne descouvrit jamais ce qu'il avoit entrepris de 
faire , fust ou pource qu'il esperast qu'il s'en dé- 
porterait, ou qu'il ne fauldroit point d'estre assez 
tost descouvert par autre moyen, attendu que 
follement il aspiroit à des choses trop hasardeuses , 
sans propos ny apparence quelconque. 

XLV. Or après que Pausanias eust esté puny de 
mort , on trouva entre ses papiers quelques lettres 
et escriptures , qui rendoient Themistocles fort 
suspect } et crioient d'un costé les Lacedasmoniens 
contre luy, et d'autre costé ses envieux le char- 
geoient et accusoient aussi à Athènes en son ab- 
sence : ausquelz il respondit par lettres du com- 
mencement : car il escrivit au peuple qu'il n'estoit 
point vraysemblable , que luy qui cherchoit par 
toute voye à dominer, et qui n'estoit point né 
pour servir, ny n'en avoit aucune voulunté, eust 
onques pensé de vendre sa liberté , ny celle de la 
Grèce aux Barbares ennemis. Ce neantmoins le 

peuple à la suscitation de ses malveillans , envoya 
gens pour le saisir au corps , à fin de le représenter 
en l'assemblée des estats de la Grèce , pour y estre 
jugé par le conseil. Dequoy luy ayant de bonne 
heure senty le vent , passa en l'isle de Corfou , à 
cause que la ville luy estoit tenue et obligée pour 
quelque plaisir qu'il leur avoit autrefois fait : car 
eulx ayans quelque différent contre ceulx de Ce— 
rinthe , il appaisa leur querelle en donnant sa sen- 
tence en leur faveur , et condemnant les Corin- 
thiens en amende de vingt talents 1 envers eulx , et 
ordonnant qu'ilz jouiroient en commun de l'isle de 
Leucade , comme ayant esté peuplée des habitans 
de l'une et de l'autre ville ensemble. 

XLVI. D e l a il s'en fouit en Epire, là où estant 
poursuivy par les Athéniens et par les Lacedasmo- 
niens , il fut contrainct de se jetter en une espé- 
rance fort doubteuse et bien dangereuse : car il s'alla 
rendre entre les mains du roy des Molossiens Ad- 
metus , lequel ayant autrefois requis quelque chose 
aux Athéniens , avoit esté assez honteusement es- 
conduit de sa requeste , par le moyen de Themis- 
tocles , qui lors estoit au plus fort de son crédit , 
dont ce roy fut fort indigné contre luy, et estoit 
tout évident , que si lors il l'eust peu avoir entre 
ses mains , il l'eust mal traitté : toutefois en la ca- 
lamité de l'exil où il se trouvoit , il estima que la 
malvueillance ja envieillie de ce roy estoit moins à 
craindre pour luy, que la haine et l'envie toute 
fresche de ses citoyens. Et à ceste cause s'alla ren- 

' Ces vingt talens font ^5,Z^5 livret de noire monnoie. 

dre à sa mercy, et se faire suppliant d'Admetus en 
une manière nouvelle et toute différente de l'or- 
dinaire : car il prit entre ses bras le filz du roy, qui 
estoit encore petit enfant, et s'alla jetter à genoux 
joignant l'autel domestique 7 pource que les Mo- 
lossiens tiennent celle façon de supplier pour la 
plus urgente, et celle que Ion n'ozeroit esconduire 
ny refuzer : et disent aucuns que ce fut Phthia 
mesme, la femme du roy, qui l'advisa de ceste cous- 
tume du païs , et qui oultre ce luy amena son filz 
près dudit autel : les autres escrivent , que ce fut 
Admetus luy mesme , qui pour avoir couleur de 
s'excuser envers ceulx qui luy demanderoient , sur 
l'obligation nécessaire de la religion, qui luy de- 
fendoit de le rendre , luy disposa et enseigna ceste 
pressante manière de supplier. 

XL VII. Cependant Epicrates Acharnien trouva 
façon de desrober secretlement sa femme et ses en- 
fans hors d'Athènes , et les luy envoya , pour rai- 
son dequoy il fut depuis appelle en justice , et exé- 
cuté à mort , à l'instance et poursuitte de Cimon , 
ainsi comme Stesimbrotus escrit : lequel puis après 
ne sçay comment oubliant cela , ou bien le faisant 
oublier à Themistocles , dit qu'il navigua en Sicile, 
là où il demanda à Hieron tyran de Syracuse sa fille 
en mariage , luy promettant de luy conquérir en ce 
faisant , et luy assubjettir tous les peuples de la 
Grèce entièrement : ce que n'ayant Hieron voulut 
accepter , à son refus il dressa adonc son chemin 
vers Asie : mais cela n'est pas vraysemblable , car 

Theophrastus 

Theophrastus escrit au traitté qu'il a composé de la 
royaulté , que Hieron ayant envoyé à la feste des 
jeux Olympiques , des chevaux pour courir , et y 
ayant fait dresser une fort magnifique , sumptueuse 
et riche tente , Themistocles feit une harengue aux 
Grecs , en laquelle il leur remonstra , que Ion de- 
voit deschirer et saccager ceste tente de tyran , et 
ne recevoir point ses chevaux pour courir avec le9 
autres à qui emporterait le prix de vistesse en ces 
j eux sacrez : et Thucy dides met qu' il descendit jusques 
à l'autre mer, et s'embarqua en la ville de Pydne, 
sans que personne le cogneust de ceulx qui estoient 
dedans la navire , jusques à ce que le vent les poulsa 
en l'isle de Naxos , que les Athéniens d'adventure 
. tenoient lors assiégée , là où craignant d'aborder , 
il fut contrainct de déclarer qui il estoit au maistre 
de la navire et au pilote , envers lesquelz il feit 
tant partie par prières et partie par menaces , 
en leur disant qu'il les accuseroit vers les Athé- 
niens , que ce n'auroit point esté par ignorance , 
mais par argent qu'ilz l'auroient receu en leur na- 
vire , qu'il les contraignit de tirer oultre, et prendre 
la route de l'Asie. 

XLVIII. Quant à ses biens, ses amis en des- 
tournerent et sauvèrent une bonne partie , qu'ilz luy 
envoyèrent en Asie , mais ce qui en vint en évidence 
et qui fut confisqué au public , Theopompus escrit 
qu'il monta jusques à la valeur de cent talents et 

' Soixante mille escus. Amyot. Maintenant 456,875 livres 
de notre monnoie. 

Tome II. D 

Theophrastus n'en met que quatre vingts 1 seule- 
ment , là où tout son bien ne valoit pas trois talents 2 , 
quand il commencea à s'entremettre du gouverne- 
ment de la chose publique. Quand il fut arrivé en 
la ville de Cume , il trouva qu'il y avoit beaucoup 
de gens par toutes les costes de la marine , qui l'es- 
pioient pour le prendre au corps , mesmement entre 
les autres un Ergoteles et im Pythodorus , en estant 
la prise grandement profitable à gens qui vouloient 
faire leur profit de toutes choses et par tous moyens > 
pource que le roy de Perse avoit fait crier à son de 
trompe , qu'il donneroit deux cents talents à celuy 
qui le luy amènerait : à l'occasion dequoy il s'en 
fouit en une petite ville de nation AEolique, qui 
s'appelle AEges , où personne ne le cognoissoit , 
sinon son hoste seul , Nicogenes , qui estoit le plus 
riche et le plus opulent homme de tous les AEoliens , 
ayant cognoissance avec les seigneurs , qui avoient 
crédit à l'entour du roy de Perse. Themistocles de- 
moura quelques jours caché en sa maison , durant 
lesquelz un soir après le festin d'un sacrifice, le 
maistredes enfans de ce Nicogenes appellé Olbius, 
estant par inspiration divine soudainement trans- 
porté et ravy hors de soy, se prit à prononcer tout 
hault ces vers : 

Donne ta voix à la nuict noire , 
Et ton conseil et ta victoire. 

■ Maintenant 373, 5oo livres de notre monnoie. 

* Dix-huit cents escus. Amyot, Maintenant 14,006 )ivro< 

notre monnoie. 

Et la ntiict ensuivant Themistocles estant couché en 
son lict, songea qu'il avoit un serpent entortillé à 
l'entour du ventre , lequel se glissa contremont le 
long de son col jusques à ce qu'il l'attaignit à la 
face , et que lors soudainement il devint aigle , la- 
quelle l'embrassa entre ses ailes , et le soublevant 
en l'air l'emporta bien loing , jusques à ce qu'il luy 
fut advis qu'il apperceut un baston d'or , tel que 
ceulx que les heraults portent en main , dessus le- 
quel elle le posa fermement , si bien que lors il se 
trouva délivré de la frayeur esperdue et du grand 
trouble où il estoit. Pour donques le conduire en 
seureté à la cour , Nicogenes s'advisa d'une telle 
habileté : Les nations barbares , pour la plus part , 
mesmement la Persiené , sont de nature estrange- 
ment et cruellement jalouzes des femmes , non 
seulement de celles qu'ilz ont espouzées , mais aussi 
de leurs esclaves et de leurs concubines , lesquelz 
ilz gardent si estroittement , que personne ne les 
voit jamais dehors , ains demeurent tousjours ren- 
fermées en la maison , et quand elles vont par les 
champs , elles sont portées sur des chariots bien 
clos et couverts tout à l'entour , de manière que 
Ion ne voit point dedans. Themistocles monta sur 
un chariot accoustré de telle sorte , ayant instruict 
ses gens de respondre à ceulx qu'ilz rencontraient 
par les chemins , et qui demandoient qu'il y avoit 
dedans , que c'estoit une jeune femme Grecque du 
païs d'Ionie , qu'ilz menoient à un des seigneurs de 
la cour. Si disent Thucydides et Charon Lampsace- 

D a 

nien , que ce fut après la mort de Xerxes qu'il y alla r 
et qu'il parla à son filz. Mais* Ephorus , Dinon,Cli- 
tarclius , Heraclides et plusieurs autres escrivent 
que ce fut à luy mesme : toutefois il semble que le 
dire de Thucydides s'accorde mieulx avec les chro- 
niques, et les tables où est enregistrée la suitte des 
temps , encores qu'elles mesmes ne soient pas gueres 
certaines. 

XLIX. Themistocles donques arrivé sur le 
bord du péril , s'addressa premièrement à Artaba- 
nus, capitaine de mille hommes de pied, et luy 
dit , qu'il estoit Grec de nation , qui vouloit parler 
au roy touchant des choses de très grande consé- 
quence, et que le roy avoit le plus à cueur. Arta- 
banus luy respondit en ceste manière : « Estranger 
« mon amy, les loix et coustumes des hommes sont 
k différentes , et estiment les uns une chose hon- 
« neste , et les autres une autre : mais bien est il 
a honneste à tous de garder et observer celles de 
« son païs. Or quant à vous autres Grecs , on dit 
« que vous estimez la liberté et l'égalité sur toutes 
« autres choses : mais quant à nous , entre plusieurs 
« belles coustumes et ordonnances que nous avons , 
« celle là nous semble la plus belle , de révérer et 
« adorer nostre roy, comme l'image du dieu de na- 
« ture , qui maintient toutes choses en leur estre et 
« leur entier. Parquoy si tu te veux accommoder à 
« iioz façons de faire et adorer le roy , tu le pour- 
«€ ras veoir et parler à luy : mais si tu as autre vou- 
« lunté, il te lauldra nécessairement négocier et 

« traitter avec luy par personnes interposées : car 
« la coustume de ce païs est telle que jamais le roy 
« ne donne audience à personne qui ne l'ait pre- 
« mierement adoré ». Themistocles ayant ouy ce 
propos luy respondit : « Seigneur Artabanus , je 
« suis icy venu en voulunté d'augmenter la gloire 
« et la puissance du roy : et pourtant non seulement 
« obeïray-je à vos loix , puis qu'ainsi plaist à dieu , 
« qui a eslevé l'empire de Perse en ceste grandeur , 
« mais aussi feray que plus de gens adoreront le roy 
« qu'il n'y en a qui l'adorent maintenant: etpourtant 
« à cela ne tiene , que je ne déclare moy mesme au 
« roy ce que j'ay à luy dire ». « Mais qui dirons nous, 
« luy demanda lors Artabanus , que tu sois ? car à 
« t'ouir parler il ne semble pas que tu sois homme 
« de petite qualité». Themistocles luy respondit : 
« Quant à cela , Artabanus , personne ne le sçaura 
« devant le roy ». Ainsi le met Phanias : et Eratos- 
thenes en un traitté qu'il a fait de la richesse , y ad- 
jouxte , que Themistocles eut accès à cestuy Arta- 
banus , et luy fut recommandé par le moyen d'une 
femme Eretrienne qu'il entretenoit. 

L. Ayant donques esté mené devant le roy , 
après luy avoir fait la révérence , il se teint tout de 
bout sans mot dire , jusques à ce que le roy com- 
manda au truchement de luy demander qui il es- 
toit. Le truchement luy demanda , et il respondit: 
« Sire roy , je suis Themistocles Athénien , qui es- 
te tant banny et chassé de mon païs par les Grecs , 
« me suis retiré devers toy, sçachant bien que j'ay 

D 3 

« fait beaucoup de mal aux Perses , mai» estimant 
« leur avoir fait encore plus de bien , attendu que 
« je lus celuy qui empescha que les Grecs ne vous 
« poursuivissent , lors qu'ayant mis les affaires de 
« la Grèce en seureté , et mon païs hors de danger , 
« il me sembla que je pouvois bien vous faire aussi 
<c quelque plaisir. Or quant à moy, j'ay toutes vou- 
« luntez convenables au calamiteux estât où je me 
« treuve maintenant : car je viens en délibération de 
« recognoistre comme une grâce s'il te plaist amia- 
« blement te reconcilier à moy, et de te demander 
« pardon si tu es encore courroucé contre moy : 
« mais je te prie, sire, que prenant l'inimitié que 
« me portent les Grecs pour tesmoignage des ser- 
« vices que j'ay faits à la nation Persiene , tu vueilles 
« user de ma fortune comme d'une occasion et ma- 
te tiere de monstrer ta vertu , plus tost que de sa- 
tc tisfaire à la passion de ton courroux : car en me 
« sauvant la vie tu sauveras un suppliant qui s'est 
" jetté en la franchise de ta mercy, et en me fai- 
« sant mourir tu occiras un ennemy des Grecs ». 
Ayant dit ces paroles , il y adjouxta encore , que 
les dieux par plusieurs signes et arguments l'avoient 
incité à se venir rendre à luy, en racomptant la 
vision qu'il avoit eue en songe chez Nicogenes , et 
recitant l'oracle de Jupiter Dodonien , par lequel il 
luy estoit commandé qu'il se retirast devers celuy 
qui se nommoit comme dieu , et qu'il avoit pensé 
que c'estoit luy, pource que et dieu et luy s'appel- 
loientet estoient à la Vérité tous deux grands roys. 



THEMISTOCLES. 55 
LI. L e roy l'ayant ouy parler ne luy respondit 
rien à l'heure , combien qu'il eust en grande admi- 
ration son bon sens et sa hardiesse : mais depuis 
entre ses amis il dit , qu'il se reputoit bienheureux 
d'avoir eu ceste bonne fortune que Themistocles se 
fust retiré devers luy, et pria son grand dieu Ari- 
manius , qu'il envoyast tousjours telle voulunté à 
ses ennemis , de chasser les plus gens de bien et les 
plus grands hommes , qu'ilz eussent entre eulx : et 
dit on qu'il en sacrifia aux dieux pour leur en ren- 
dre grâces , et s'en meit incontinent à faire bonne 
chère , tellement que la nuict en songeant , au plus 
fort de son sommeil il s'escria de joye par trois 
fois : « J'ay Themistocles l'Athénien ». Le len- 
demain au matin ayant mandé les principaulx 
personnages de sa cour , il feit aussi appeller The- 
mistocles , lequel n'esperoit rien de bon , mêsme- 
ment quand il veit que ceux des gardes qui es- 
taient à la porte luy feirent mauvais visage , et 
luy dirent injure quand ilz le veirent et qu'ilz en- 
tendirent son nom. D'avantage Roxane9 l'un des 
capitaines , quand Themistocles passa au long de 
luy pour s'approcher du roy qui estoit assis en 
sa chaire , faisans tous les autres grand silence , 
luy dit tout bas en souspirant : « O serpent Grec 
« cault et malitieux, la bonne fortune du roy t'a 
« icy amené ». 

LU. Toutefois quand il fut devant le roy, et 
qu'il luy eut fait une autre fois la révérence , le roy 
le salua , et luy parla aimablement , disant que ja 

D 4 

il luy devoit deux cents talents *, pource que s'es- 
tant présenté soy mesme , c'estoit raison qu'il re- 
ceust le prix de l'argent qui avoit esté promis à ce- 
luy qui l'ameneroit : mais il luy promeit encore 
bien d'avantage , et l'asseura , en luy commandant 
de dire librement et franchement tout ce qu'il voul- 
droit touchant les affaires de la Grèce. Themistocles 
adonc luy respondit , « Que la parole «le l'homme 
« ressemble proprement à une tapisserie historiée 
« et figurée , pource qu'en l'une et en l'autre les 
« belles images qui y sont , se voyent , quand on 
« les estend , et que Ion les desploye : et au con- 
« traire , n'apparoissent point , et se perdent, quand 
« on les serre et qu'on les ployé : au moyen de- 
« quoy, il avoit besoing de temps pour pouvoir des- 
<c ployer sa parole ». Le roy trouva ceste comparai- 
son fort propre et bonne , et luy dit qu'il prist tant 
de temps qu'il vouldroit : et il demanda un an : du- 
rant lequel ayant suffisamment appris la langue 
persiene, il parla depuis luy mesme, sans truche- 
ment , au roy. 

LUI. S i fut advis à ceulx qui n'estoient point de 
la cour , qu'il luy parlast des affaires de la Grèce 
seulement : mais pource qu'au mesme temps il y 
eut beaucoup de nouvelletez et de changemens en 
la cour , les grands eurent opinion qu'il avoit pris 
la hardiesse de luy parler d'eulx aussi , à l'occasion 
dequoy iiz luy portèrent depuis grande envie : car 
ce n'estoit rien de l'honneur qu'il faisoit aux autres 

1 Maintenant gi5,75o livres de notre monnoie. 

estrangers au prix de ceulx qu'il faisoit à Themis- 
tocles , pource qu'il le menoit à la chasse quand et 
luy, et luy feit voir sa mère , avec laquelle il prit 
familiarité , et ouit par exprès commandement du 
roy les discours des t>ages de Perse touchant la phi- 
losophie secrette qu'ilz appellent magie. Et comme 
Demaratus Lacedaemonien estant au mesme temps 
en la cour de Perse , et ayant esté un jour convié 
par le roy mesme à luy demander en don ce qu'il 
vouldroit , eust requis que le roy luy ottroyast ceste 
grâce qu'il peust aller par la ville de Sardis avec le 
chapeau royal dessus sa teste comme font les roys 
de Perse : Mithropaustes , qui estoit cousin du roy , 
luy dit , luy touchant en la main : « Demaratus , 
« ce chapeau royal que tu demandes , s'il estoit sur 
« ta teste , ne couvriroit gueres de cervelle : car 
« encore que Jupiter te donnast sa foudre à porter 
« en main , tu ne serois pas Jupiter pour cela ». 
Et le roy luy feit un fort aspre rebut pour ceste 
importune demande, et s'en meit en si grande cho- 
lere contre luy, que Ion pensoit qu'il ne luy deust 
jamais pardonner : toutefois Themistocles intercéda 
pour luy si bien , qu'il feit son appointement. Et 
dit on que les roys successeurs qui ont esté depuis , 
soubs lesquelz les affaires des Perses furent bien 
plus meslez avec ceulx des Grecs qu'ilz n'avoient 
esté auparavant , quand ilz vouloient retirer à leur 
service quelque personnage de la Grèce , luy pro- 
mettoient et luy escrivoient qu'ilz le feroient plus 
grand auprès d'eulx , que n'avoit esté Themistocles 

auprès de Xerxes. A quoy se rapporte ce que Ion 
compte aussi , que luy mesme ayant desja grand 
crédit , et estant suivy de beaucoup de gens qui luy 
faisoient la cour , pour l'authorité qu'il avoit , 
comme il se trouvast un jour à table servy fort 
magnifiquement , et de toutes viandes exquises , 
il se tourna devers ses enfans et leur dit : «Mes 
« enfans , nous estions perdus , si nous n'eussions 
« esté perdus ». Si escrit la plus part des historiens 
qu'il luy fut donné le revenu de trois villes pour 
son pain , son vin et sa pitance , sçavoir est Magné- 
sie , Lampsaque et Myunte : mais Neanthes Cyzi- 
cenien et Phanias y en adjouxtent encore deux au- 
tres , Percote et Palaescepsie , l'une pour son vestir , 
l'autre pour son coucher. 

LIV. Depuis quand il descendit es basses pro- 
vinces vers la mer pour entendre aux affaires de 
la Grèce , il y eut un seigneur persien nommé 
Epitxyes , gouverneur de la haulte Phrygie , qui 
luy dressa embusche , ayant de longue main attil- 
tré quelques meutriers Pisidiens , pour le tuer 
quand il seroit arrivé en un bourg de son gou- 
vernement qui s'appelle Teste de Lyon : mais ainsi 
comme il dormoit un jour en son logis sur le midy , 
la mere des dieux s'apparut «à luy qui luy dit : 
« Themistocles , n'arrive pas à Teste de Lyon de 
« peur que tu ne treuves le lion : et pour ceste ad- 
« vertissement je te demande ta fille Mnesiptoleme 
« pour ma servante ». Themistocles s'esveillant là 
dessus en sursault , feit sa prière à la déesse , et 

=.e destournant du grand chemin prit un autre circuit : 
puis ayant passé le bourg se logea qu'il estoit desja 
nuict : mais il y eut un des sommiers qui portoient 
sa tente qui tumba par cas d'adventure en une ri- 
vière , au moyen de quoy ses gens estendirent les 
tapisseries , qui estoient toutes mouillées , à la lune 
pour les sécher : et les Pisidiens n'ayans pas peu 
discerner de loing à la lune que c' estoient tapisse- 
ries que Ion avoit tendues pour les sécher , pen- 
sèrent que ce fut la tente propre où logeoit The- 
mistocles , et s'y en allèrent droit les espées traittes 
aux poings , esperans l'y trouver dormant : quand 
ilz furent tout contre , ainsi comme ilz levoient ja 
un bout de la tapisserie , aucuns des gens de The- 
mistocles , qui faisoient le guet , les apperceurent , 
qui leur coururent sus , et les prirent. Ainsi The- 
mistocles ayant eschappé ce danger, s'esbahit gran- 
dement de la faveur que luy avoit fait la déesse , 
qui s'estoit apparue à luy : en recompense dequoy 
quand il fut en la ville de Magnésie , il y feit édifier 
un temple de Dindymene , et y rendit sa fille Mne- 
siptoleme religieuse. 

LV. Mais en passant par la ville de Sardis, 
pour passer son temps il alla visitant les temples 
et les offrandes que Ion y avoit données : si veit 
au temple de la mere des dieux , une image d'une 
pucelle faitte de cuivre, ayant deux coudées de 
hault , que Ion appelloit X Ilydrophote , c'est à 
dire , portant eau , et estoit une statue que luy 
mesme avoit autrefois dédiée , l'ayant fait faire de 

l'argent provenu des amendes , ès quelles avoient 
esté condemnez ceulx qui desroboient et divertis- 
soient l'eau publique à Athènes , lorsqu'il y estoit 
superintendant des eaux, et fust ou pource qu'il 
luy feistmal de veoir ceste belle image prisonnière 
entre les mains des Barbares , ou qu'il voulust mons- 
trer aux Athéniens combien il avoit de crédit et 
d'authorité en tous les pais de l'obéissance du roy, 
il en parla au gouverneur de la Lydie, et le pria 
de vouloir en sa faveur renvoyer ceste image à 
Athènes. Le Barbare se courroucea fort de ceste 
reqûeste , et luy dit qu'il en escrifoit au roy : dont 
Themistocles eut si grand peur , qu'il fut contraint 
de recourir aux femmes et concubines dudit gou- 
verneur , lesquelles il gaigna par argent , et les feit 
intercéder pour luy , à fin que le satrape appaisast 
son courroux : et depuis ceste fois là , il alla bien 
plus retenu et plus réservé en toutes choses , re- 
doubtant ja l'envie des Barbares : car il n'alla point 
çà et là se promenant par l'Asie , comme l'escrit 
Theopompus , ains se teint longuement en la ville 
de Magnésie , y jouissant en paix des dons et bien- 
faicts du roy, et y estant honoré etreverê comme 
l'un des plus grands personnages de Perse , pen- 
dant que le roy estoit empesché aux affaires des 
haultes provinces de l'Asie , et n'avoit pas loisir de 
vacquer à ceulx de la Grèce. 

LVI. Mais quand les nouvelles vindrent , que 
l'AEgypte s'estoit rebellée moyennant la faveur et 
laide des Athéniens, et que les galères grecques 

venoient courir jusques en l'isle de Cypre, et jus- 
ques aux costes de la Cilicie , et que Cimon tenait 
toute la mer en sa subjection , cela luy feit adonc 
tourner la pensée à résister aux Grecs pour les 
garder de s'accroistre à son dommage : si com- 
mencea Ion à lever gens , despescher capitaines , 
et envoyer messagers à Magnésie devers Themis- 
tocles, par lesquelz le roy luy mandoit qu'il en- 
tendist aux affaires de la Grèce , et qu'il luy teinst 
les promesses qu'il luy avoit faittes. Mais luy, sans 
se monstrer picqué ny irrité de rancune à l'en- 
contre de ses citoyens, ny emeu du désir de la 
puissance et authorité grande qu'il pouvoit avoir 
en ceste guerre, ou peult estre aussi n'estimant pas 
que ce fust chose dont il peust venir à bout , at- 
tendu mesmement que la Grèce avoit lors de très 
grands capitaines , et que Cimon entre les autres 
prosperoit merveilleusement , et plus encore ayant 
honte de maculer la gloire de tant de beaux faicts , 
de tant de triumphes et de victoires qu'il avoit 
gaignées , il prit une très sage resolution de mettre 
fin à sa vie telle comme il luy convenoit , car il 
feit un solennel sacrifice aux dieux , auquel il fes- 
toya ses amis : et après avoir pris congé d'eulx , 
beut du »ang de taureau , ainsi que le tient la plus 
commune renommée : ou, comme les autres 
disent , d'une sorte de poison qui tue l'homme 
dedans vingt quatre heures : et acheva ainsi ses 
jours en la ville de Magnésie, après avoir vescu 
jusques à l'aage de soixante et cinq ans, et la 

plus part d'iceulx tousjours en offices et charge 

grande. 

LVII. Lon dit que le roy de Perse ayant en- 
tendu la cause et la manière de sa mort, l'en es- 
tima ëncore plus que devant , et qu'il continua à 
bien traitter toujours ses amis et ses domestiques : 
car il laissa des enfans qu'il avoit eus de Archippe 
fille de Lysander du bourg d'Alopécie , Archep- 
tolis , Polyeuctus et Cleophantus , duquel Platon 
mesme le philosophe fait mention , disant qu'il 
estoit * bien bon homme d'armes, mais au demourant 
qu'il n'avoit rien de bon : quant aux autres plus 
aagez , Neocles mourut d'une morsure de cheval , 
et quant à Diocles , son ayeul Lysander l'adopta 
pour son filz. Il eut plusieurs filles , entre lesquelles 
Mnesiptoleme qu'il avoit eue d'une seconde femme , 
fut mariée à son frère Archeptolis qui n'estoit pas 
d'une mesme mere , et Italie fut mariée à un nommé 
Panthides natif de Chio , Sybaris à JNicomedes 
Athénien, et Nicomache à Phasicles nepveu de 
Themistocles , auquel les frères la donnèrent en 
mariage dedans la ville mesme de Magnésie depuis 
la mort du pere , et celuy là nourrit et éleva la plus 
jeune de toute qui s'appelloit slsie. 

LVIII. Au demourant sa sépulture magnifique 
se veoit encore sur la place de Magnésie : mais 
quand à ses ossemens , il ne fault point adjouxter 
de foy à ce que Andocides en escrit , en un dis- 

1 Dans le Grec : bon cavalier, mais qu'ait 'demourant , etc. 
Voyez Platon. Dans le Menen , T. II. p. g3. C. 

cours qu'il fait à ses amis , que les Athéniens ayans 
trouvé les reliques de son corps , les jetterent au 
vent : car il feint cela pour irriter les nobles à 
l'encontre du peuple. Et Philarchus en son histoire , 
ne plus ne moins qu'en une tragœdie , dresse par 
manière de dire , l'engin d'une feincte , avec le- 
quel il fait venir je ne sçai quelz Neocles etDemo- 
polis hlz de Themistocles , pour émouvoir les lec- 
teurs à compassion : mais il n'y a homme qui ne 
juge incontinent , que c'est chose controuvée et 
faitte à plaisir. Et Diodorus le géographe , en un 
traitté qu'il a escrit des sépultures , dit , par con- 
jecture plus tost que de certaine science, que au 
long du port de Piraee à venir de devers le 1 chef 
de Alcimus, il y a une poincte en forme decoulde, 
au dedans de laquelle quand on a doublé le bout , 
la mer est tousjours platte, et y treuve Ion une base 
grande et longue , dessus laquelle y a comme la 
forme d'un autel , c'est ( ce dit il ) la sépulture de 
Themistocles, et pense que mesme le poète co- 
mique Platon , le tesmoigne en ces vers : 
Ta sépulture est à poinct située , 
Pour des marchands estre bien saluée : 
Elle verra tous ceulx qui entreront 
Dedans le port, et qui en sortiront : 
Et s'il se fait aussi quelque combat 
Dessus la mer, elle en verra l'esbat. 

LIX. Au reste, ceulx de Magnésie ordonnè- 
rent quelques honneurs aux descendans de The- 
' DaiM le Grec .• le promotoire d'Alcimus. C. 

mistocles , qui durent encore jusques aujourd'huy, 
et en jouissent de mon temps un autre Themis- 
tocles Athénien , avec lequel j'ay eu familière 
conversation et amitié chez le philosophe Am- 
monius. 

FUR I US CAMILLUS. 




Entre plusieurs grandes choses, qui se disent 
de Furius Camillus , celle là semble estre la plus 
nouvelle et la plus estrange , qu'ayant eu les pre- 
mières charges de son pais , et en icelles ayant fait 
beaucoup de haults et glorieux exploits, comme 
celuy qui fut eleu par cinq fois dictateur , qui 
triumpha quatre fois , et qui acquit le tiltre de se- 
cond fondateur de Rome, jamais toutefois il n'a 
esté consul. Dequoy fut cause Testât auquel se 
trouvoit pour lors la chose publique romaine , 
pource que le peuple estant en dissension à l' en- 
contre du sénat , ne vouloit plus élire de consuls, 
ains elisoit d'autres gouverneurs , qui s'appelloient 
tribuns militaires , lesquelz encore qu'ilz feissent 
toutes choses avec authorité et puissance pareille 
à celle des consuls , n'estoient pas neantmoins tant 
odieux au peuple à raison du nombre : pource que 
mettre le gouvernement des affaires en la main de 

E z 



» 



68 C A M I L LU S. 

six officiers, et non pas de deux seulement, estoit 
quelque reconfort à ceulx qui supportoient mal 
vouluntiers la domination du petit nombre de la 
noblesse. Ainsi Camillus estant environ ce temps 
là en la fleur de son crédit , et en la principale 
gloire de ses faicts , n'appeta point d'estre consul 
oultre la voulunté du peuple , combien que durant 
le temps qu'il eut la vogue , il y ait eu des consuls 
créez par plusieurs fois. 

II. Mais en toutes les autres charges et offices 
qu'il eut de toutes sortes , il se porta tellement , 
que quand il estoit seul , l'authorité estoit com- 
mune, et quand il avoit des compagnons , la gloire 
de ce qui se faisoit en demouroit à luy sevil : dont 
estoit cause d'un costé sa modération , pource 
qu'il commandoit sans arrogance : et d'autre costé, 
son grand sens et sa suffisance , pour laquelle tous 
les autres vouluntairement luy cedoient le premier 
lieu : et n'estant pas encore pour lors la maison des 
Furiens 1 fort renommée , il fvit le premier qui de 
soy mesme commencea à se poulser en avant , 
pource qu'en une grosse bataille , qui fut donnée 
contre les AEques et Volsques , estant simple 
homme d'armes soubs le dictateur Posthumius Tu- 
bertus 3 , il fut le premier qui picquant devant 
toute l'armée , commencea la charge , et y ayant 
esté blecé en la cuisse , il ne recula point pour cela , 
ains arrachant luy mesme le tronçon de la jave- 

1 La famille Furia étoit partagée en patricieut et en plé- 
béiens. 

* L'»u Je Rome 323- 

line , qui Iuy estoit demouré dedans , il s'attacha 
aux plus vaillans hommes des ennemis , et com- 
batit si vertueusement qu'il leur feit tourner le 
dos. 

III. A l'occasion dequoy oultre les autres hon- 
neurs et recompenses qu'il en eut , il fut eleu Cen- 
seur, estant ja l'office dès ce temps là de grande 
prééminence et de grande dignité. Si feit en ceste 
censure deux actes notables : l'un honeste , quand 
il induisit les hommes , qui n'estoient point ma- 
riez , à espouser les femmes veufves , qui estoient 
en grand nombre à cause des guerres, et les rengea 
à ce poinct en partie par remonstrances qu'il leur 
feit , et en partie par menaces de les condemner 
à l'amende : l'autre nécessaire , quand il meit les 
enfans orphelins à la taille , qui paravant luy n'a- 
voient jamais esté contribuables : dequoy furent 
cause les guerres continuelles , ès quelles la chose 
publique estoit contrainte de faire grande despense , 
mesmement le siège de la ville de Veiens , que au- 
cuns appellent 1 p'enetaniens , qui plus les pressoit 
alors. Car c'estoit la ville capitale de toute la Thos- 
cane , laquelle en quantité d'armes et en nombre 
de combatans n'estoit de rien moindre que Rome , 
et qui sentant son cueur à cause de son opulence 
et de ses délices , avoit au paravant plusieurs fois 
combatu à l'encontre des Romains en plusieurs 
grosses batailles , pour la gloire et pour l'empire : 
mais lors se sentant affoiblie par plusieurs grandes 

1 Lisez Veientanieiis , d'après la correction de Xylander 
et plusieurs manuscrits. 

desconfitures , dont elle avoit esté batue, 6e dé- 
portent de ceste première ambition , de sortir contre 
eidx en campagne. Et ayant les habitans haulsé et 
bien remparé les murailles , et fait bonne provision 
d'armes , de traicts , de bledz et autres munitions 
nécessaires, soustenoient hardiment sans crainte de 
rien ce siège 2 , lequel alloit fort en longueur , et 
n'estoit pas moins pénible et difficile pour ceulx 
qui assiegeoient , que pour ceulx qui estoient assié- 
gez : car au lieu que paravant ilz ne souloient estre 
que l'esté seulement aux champs , et l'hyver se reti- 
roient en leurs maisons , ilz furent lors première- 
ment contraints par les capitaines et tribuns mili- 
taires , d'édifier des forts , et de fermer de muraille 
leur camp dedans le territoire mesme de leurs enne- 
mis , et y passer l'hyver 2 , aussi bien comme l'esté. 

IV. O r avoit ja duré ce siège l'espace de sept ans 
tous entiers , et chargeoit on les capitaines de n'a- 
voir pas bien fait devoir de le presser assez vive- 
ment , de manière que finablement on les déposa de 
leurs charges , et en eleut on d'autres en leur place 
pour l'achever : entre lesquelz Camillus en fut un , 
que Ion créa tribun militaire pour la seconde lois, 
et neantmoins ne feit encore rien pour lors en ce 
siège , à cause qu'il luy escheut par le sort de faire 
la guerre aux Phaleriens et aux Capenates , lesquelz 
pendant que les Romains estoient empeschez ail- 
leurs , avoient couru leurs terres , et les avoient 

■ Le siège de Veïes avoit commencé l'an 34g de Rome. 
' Ce lut l'an de Rome 35 1 que les Romains commencèrent 
à camper l'hiver. 



C A M I L L U S. ?i 
grandement molestez et endommagez , durant tout 
le temps de ceste guerre de Thoscane. Mais Ca- 
millus en ayant desfait un grand nombre, qu'il 
trouva en la campagne , chassa les autres , et le» 
rembarra jusques au dedans de leurs murailles. 

V. Au demourant , l'accident du lac Albanien l , 
qui survint environ le temps que ceste guerre de 
Thoscane estoit en sa plus grande force , estonna 
fort les Romains , n'estant pas moins esmerveilla- 
ble , que les plus estranges et plus incroyables choses 
que Ion sçauroit ouïr compter , pource que Ion n'en 
peult trouver aucune raison commune , ny cause 
qui ait son fondement en nature : car il estoit ja 
l'arriére saison de l'automne , et finissoit l'esté , le- 
quel n'avoit point esté trop pluvieux , ny trop no- 
tablement fascheux pour les soufflemens des vents 
du midy. Et comme ainsi soit qu'en Italie y ait plu- 
sieurs lacs , plusieurs ruisseaux et rivières , plusieurs 
fonteines et autres eaux , les unes tarirent de tout 
poinct , les autres résistèrent bien maigrement et 
petitement à la sécheresse , et y estoient toutes les 
rivières , comme elles ont accoustumé d'estre or- 
dinairement en esté , fort basses , et y avoit bien 
peu d'eâu : mais au contraire, le lac d'Albe, qui no 

' Le lac d'Albe s'enfla l'an de Rome 356. Cette montagne 
est remplie de sources qui coulent de toutes parts. Sans doute 
que des eaux, qui fournissent à ces sources , se versèrent dan» 
le lac. Les vents et les fermentations , qui n'agissent que trop 
souvent sous terre , purent encore contribuer à ee gonflement 
du lac d'Albe. Ces causes sont très-naturelles. Elles sont cons- 
tatées par l'examen des lieux que le pere Kircker et d'autres 
•nt fait. Mais tout ttoit prodige pour les anciens. 

vient point d'ailleurs ny ne sort point hors de soy 
mesme, estant tout à l'entour environné de cous- 
taux de montagnes , où la terre est bien bonne , 
commencea à s'enfler et se haulser à veuè d'oeil , 
sans cause quelconque , sinon occulte et divine , et 
alla tousjours ainsi croissant au long des coustaux , 
îusques à' ce qu'il attaignit au plus hault , montant 
tousjours uniement sans agitation ny tourmente 
quelconque. 

VI. Cela du commencement donna aux ber- 
gers et bouviers , qui gartloient leurs bestes à l'en- 
tour , un grand esbahissement : mais à la fin quand 
la terre d'un des coustaux qui soustenoit le lac comme 
une chaussée , et le gardoit de se respandre en la 
campagne^ vint à se rompre pour la pesanteur et 
quantité grande de l'eau, laquelle avec une violence 
et impétuosité merveilleuse , à travers les terres la- 
bourables et les héritages plantez d'arbres , s'alla 
descharger en la mer : alors non seulement les Ro- 
mains , mais aussi tous les habitans de l'Italie s'en 
estonnerent fort , et estimèrent quec'estoit signe et 
présage de quelque grande chose à venir ,' et ne 
parloit on d'autre nouvelle dedans le camp qui es- 
toit au siège devant la ville de Veies , de 'manière 
que le bruit en passa jusques à ceulx mesme quies- 
toient assiégez. 

VII. Et comme il advient ordinairement ès sièges 
qui durent si longuement , que ceulx de dehors 
parlent et communiquent souvent avec ceulx de 
dedans , il y eut un Romain qui prit cognoissance 
et accoustumajice de s'approcher et deviser fami- 

lierement avec un deceulx de la ville , lequel sçavoit 
beaucoup de choses anciennes , et estoit estimé 
mieulx entendu en l'art de deviner que nul autre de 
la ville. Le Romain donques luy compta im jour ce 
regorgement du lac d'Albe , et voyant que l'autre 
après l'avoir ouy en faisoit la plus /grande feste du 
monde, et semoquoit de leur siège, il luy dit que 
ce merveilleux accident n'estoit pas advenu seul 
aux Romains en ce temps là , ains en avoient eu 
beaucoup d'autres encore plus estranges, lesquelz 
il desiroit luy communiquer pour veoir s'il y auroit 
point de moyen que les affaires publiques se portans 
si mal , il penst donner ordre que les siens parti- 
culiers se portassent bien. Le Veien luy respondit 
qu'il les entendroit vouluntiers , et luy presta l'o- 
reille attentif vement, espérant ouïr de luy quelque 
grand secret: ainsi le Romain le tirant de propos 
en propos en cheminant tousjours , quand il veit 
qu'il estoit assez loing des portes de la ville , il 
le saisit soudainement au corps et l'enleva estant 
plus, fort que luy, et à l'aide d'autres qui accouru- 
rent du camp , le prit et emmena devant les capi- 
taines. Cest homme se voyant ainsi contraint, et 
aussi sachant bien que la fatale destinée ne se peult 
éviter , commencea à déclarer et descouvrir aux 
Romains des anciens oracles et prophéties touchant 
les fortunes de sa ville , par lesquelz il estoit porté 
que jamais elle ne seroit prise, que les ennemis 
n'eussent fait retirer ailleurs l'eau du lac d'Albe 
qui seroit desbordé , et qu'ilz ne l'eussent diverty 

ailleurs, de sorte qu'il ne se deschargeast plus en 

la mer. 

VIII. Cela fut rapporté au sénat à Rome, et 
mis en délibération du conseil : auquel il fut advisé 
que Ion envoyeroit à l'oracle d'Apollo en la ville 
de Delphes , pour luy demander ce que Ion en de- 
voit faire. Si y furent envoyez de grands et nota- 
bles personnages , Cossus Licinius , Valerius Poti- 
tns et Fabius Ambustus : lesquelz ayans fait le voyage 
par mer, et en response de ce qu'ilz demandoient, 
s'en retournèrent au païs , et apportèrent entre au- 
tres oracles un qui disoit, que par négligence on 
avoit omis quelques anciennes cerimonies ès feries 
latines 1 : et un autre qui commandoit , que Ion en- 
gardast par tous les moyens qui seroient possibles , 
que l'eau du lac d'Albe n'entrast point en la mer , 
en la faisant retourner en son ancien lict , s'il es- 
roit possible : sinon , en la divertissant par plusieurs 
lossez et trenchées , tant qu'elle se perdist emmy 
les champs. 

IX. Ces oracles entendus, les presbtres raccous- 
trerent ce qui appartenoit au service divin , et le 
peuple se meit après l'eau du lac pour la destour- 
ner : quoy fait le sénat , au dixième an de la guerre 
contre les Veiens, déposa tous les autres magis- 
trats , et créa dictateur Camillus a , lequel nomma 
pour maistre et chef de la chevalerie Cornélius Sci- 

1 Elle* se célébroient en l'honneur de Jupiter Latial sur le 
mont d'Albe. 

■ L'an de Home 358. 

pion : et avant toute œuvre voua aux dieux , que 
s'il leur plaisoit donner heureuse issue de ceste 
guerre , il feroit en leur honneur célébrer les grands 
jeux , et édifier un temple à la déesse que les Ro- 
mains appellent Matuta 1 laquelle semble estre celle 
que nous appelions Leucothea , considéré ce qui 
se fait en ses sacrifices. Car ilz font entrer dedans 
son temple une chambrière , à laquelle ilz donnent 
des soufflets , et puis la font sortir dehors , et em- 
brassent les enfans de leurs frères plus tost que les 
leurs propres : et font plusieurs autres cerimonies 
qui ressemblent à celles que Ion fait aux nourrices 
de Bacchus, et aux inconveniens qui advindrentà 
Ino , à cause de la concubine de son mary. 

X. Puis ces vœux et prières faites , entra avec 
son armée sur les terres des Falisques , lesquelz il 
desfeit en une grosse bataille , avec les Capenates 
qui les estoient venus secourir : et de là s'en alla 
au siège de la ville de Veies , là où voyant que de 
la prendre d'assault c'estoit chose trop dangereuse 
et trop difficile , il commencea à la faire miner , 
trouvant la terre d'alentour propre à caver , et faire 
mines si profondes , que les ennemis n'en pou- 
voient rien appercevoir : et luy estant ceste be- 
songne succédée selon son espérance , il feit donner 
un assault gênerai à la muraille , à fin d'y faire ve- 
nir tous ceurx de la ville : et pendant qu'ilz enten- 
doient à la défendre , ses gens entrèrent secrette- 

' Sa [ète est marquée dans les anciens calendriers Romains 
au onzième jour du mois de juin , Matralia , c'est-à-dire , 
f'te de la déesse inere Matuta. 

ment par les mines dedans le chasteau à l'endroit 
du temple de Juno, qui estoit le plus grand de 
toute la ville, et auquel les habitans avoient plus de 
dévotion. Si dit on qu'à l'instant mesme le capitaine 
des Thoscans y sacrifioit aux dieux , et que son de- 
vin ayant considéré les entrailles des bestes immo- 
lées s'ebcria tout hault , que les dieux donnoient 
la victoire à celuy qui surviendrait sur ce sacrifice. 

XI. Les Romains qui estoient dedans la mine 
entendirent ceste parole , et tout incontinent rom- 
pirent la terre , et se jetterent dehors en criant et 
faisant bruire leurs armes : dequoy les ennemis 
s'effroyerent de sorte qu'ilz se meirent à fouir , et 
eulx prirent les entrailles et les portèrent à Ca- 
millus. Cela ressemble fort aux comptes que Iqii 
fait à plaisir : toutefois Camillus ayant par ce 
moyen pris la ville , et voyant du hault du chas- 
teau comme les Romains pilloient et saccageoient 
une opulence infinie qu'il y avoit dedans la ville , 
s'en prit à plorer de pitié : et comme ceulx qui es- 
toient autour de luy, luy dissent qu'il estoit bien 
heureux , il leva les mains vers le ciel , et feit une 
telle prière : « O très hault Jupiter , et vous , 6 
« dieux , qui voyez et jugez les bonnes et mauvaises 
« œuvres des humains , vous sçavez assez que 
« nous antres n'avons point vouluntairement à 
« tort et sans cause commencé ceste guerre , 
« ains justement et par contiaincte , pour nous 
« venger d'une ville ennemie qui nous avoit fait 
« beaucoup d'oultrages. Mais toutefois si d'adven- 
« ture en contrepoids de ceste prospérité , il nous 

« est prédestiné quelque malheur , je vous supplie 
« qu'au lieu de le faire tumber sur toute la ville de 
« Rome , ou sur toute son armée , il vous plaise le 
« faire avec le moins de mal qui sera possible cheoir 
« sur moy seul ». 

XII. Ayant prononcé ces paroles il se voulut 
tourner à main droitte , comme est la coustume 
des Romains quand ilz ont fait leurs prières et 
oraisons aux dieux : mais en se cuidant tourner il 
tumba tout de son long emmy la place. Les assis- 
tans prenans ceste cheutte à mauvais présage s'en 
troublèrent : mais luy après s'estre relevé , leur dit 
que ce qu'il avoit requis aux dieux luy estoit advenu. 
C'estoit un peu de mal en contrepoids d'une très 
grande félicité. 

XIII. Ainsi estant toute la ville pillée et sac- 
cagée , il voulut transporter aussi à Rome l'image 
de Juno suivant le vœu qu'il en avoit fait : et ayant 
mandé des ouvriers à ceste intention , il sacrifia 
premièrement à la déesse , la suppliant de vouloir 
accepter et avoir pour aggreable la bonne affection 
des Romains , et vouluntairement s'en venir habi- 
ter avec les autres dieux qui avoient en protection 
Ja ville de Rome. Il y en a qui disent , que l'image 
respondit qu'elle en estoit contente : mais Livius 
escrit 1 que Camillus feit ceste prière en attouchant 
l'image, et que les assistans respondirent qu'elle le 
vouloit bien , et qu'elle iroit vouluntiers : toutefois 
ceulx qui afferment que ce fut l'image mesme qui 
le dit , et favorisent au miracle , ont un grand ar- 

' Tite-Live , Liv. 5. chap. as. c. 

gument pour aider à le prouver , que la fortune de 
la ville de Rome , laquelle de si bas et si petit com- 
mencement , ne fust jamais montée à si haulte 
gloire et si grande puissance , sans un© faveur sin- 
gulière des dieux , laquelle s'est évidemment mons- 
trée par plusieurs grandes et expresses démonstra- 
tions. Et neantmoins encore allèguent ilz d'autres 
semblables merveilles , comme , que des images ont 
autrefois souvent rendu des gouttes de sueur , qu'on 
les a ouy souspirer , qu'elles se sont tournées , 
qu'elles ont fait quelques signes des yeux , ainsi que 
Ion treuve en plusieurs anciennes histoires : et pour- 
rions aussi nous mesmes racompter plusieurs sem- 
blables merveilles que nous avons ouy affermer 
aux hommes de nostre temps , qui ne sont point à 
rejetter ny à condemner légèrement. Mais quant 
à telles choses , il y a danger à trop les croire , et 
à trop les descroire aussi , à cause de l'imbécillité 
de la nature humaine , qui n'a point de bornes cer- 
taines , ny ne se peut retenir soy mesme , ains se 
laisse desborder quelquefois en vanité et supers- 
tition , et quelquefois en mespris et contentement 
des choses divines : et par ainsi l'estre retenu , et 
ne taire rien trop en cela , comme en toute autre 
chose , est. le meilleur. 

XIV. Au demourant, Camillus , soit que ou la 
grandeur de l'œuvre qu'il venoit de parachever luy 

■ Plutarque étoit prêtre d'Apollon. C'est ce qu'on doit se 
rappeller lorsqu'il rapporte ou fait valoir des prodiges imagi- 
naires. Malgré ses préjugés , «fis réflexions sont sages et judi- 
cieuses . 

eust élevé le cueur , d'avoir pris une ville qui con- 
testoit de per à per 1 avec celle de Rome , et ce au 
au bout de dix ans que le siège avoit duré , ou que 
les paroles de ceulx qui le benissoient et magni- 
Jîoient luy eussent haulsé le courage , et fait prendre 
une opinion de soy mesme plus presumptueuse , 
que ne comportoit la civilité d'un magistrat de 
chose publique, qui est subject aux loix, il dressa 
un triumphe superbe en toute autre magnificence 
d'appareil , et mesmement en ce qu'il se feit por- 
ter par Rome sur un chariot triumphal , traîné par 
quatre coursiers blancs : ce que nul autre capitaine 
paravant luy n'avoit ozé faire , ny depuis luy aussi : 
pource que- l'on estime que ce soit une voiture 
sacrée et proprement destinée au roy et pere des 
dieux. Cela luy engendra la malvueillance de ses 
citoyens , qui n'avoient point accoustumé que Ion 
leur usast de telle braverie : et si eut encore une 
autre occasion qui le rendit malvoulu : ce fut qu'il 
s'opposa à la loy qui fut mise en avant, que Ion 
divisast la ville de Rome : car les tribuns du peu- 
ple proposèrent un edict a , que le sénat et le peuple 
Romain fut mesparty en deux parts , et que ceulx 
à qui il escherroit par le sort , demourassent à 
Rome , les autres allassent habiter en la ville de 
Veies nouvellement conquise, alleguans pour le 
persuader, que les uns et les autres en seroient 
plus riches , et garderoient plus aiseement leurs 
terres et leurs biens des courses de leurs ennemis 
par le moyen de ces deux grosses villes. Le peuple 
1 De pair à pair | 3 L'an de Rome 35g. 

qui estoit ja multiplié en grand nombre , 1 et qui 
avoit bien fait ses besongnes , le trouvoit le meil- 
leur du monde , et ne f'aisoit autre chose que crier 
et tumultuer à l'entour de la tribune aux harengues , 
en demandant que Ion meist ceste loy aux voix et 
suffrages du peuple. Mais le sénat universellement , 
et les plus gens de bien d'entre les autres citoyens , 
estimans que ceste proposition des tribuns estoit 
la destruction et non pas division de la ville de 
Rome , ne pouvoient endurer qu'elle tirast avant , 
et avoient leur recours à Camillus, lequel craignant 
de venir àl'essay de tenter si la loy passerait ou non , 
alloit tousjours inventant quelques occasions et 
quelques nouveaux empeschemens , pajr lesquelz il 
dilayoit et rejettoit tousjours à un autre temps l'en- 
térinement de ceste loy, et pour ces raisons estoit 
haï de la commune : mais la principale et plus ap- 
parente cause de la malvueillance que le peuple luy 
portoit , vint de la décime des dépouilles , et ne fut 
pas sans quelque occasion , encore que à la vérité 
ce fust à tort si le peuple luy en voulut mal. Car 
quand il alla devant la ville de Veies , il feit voeu 
qu'il offrirait 2 aux dieux la dixme du butin qui se 

' On peut traduire : Et qui étoit sans fortune , suivant la cor- 
rection de Reiske , qui me paroit assez probable, mais ijui n'est 
appuyée par aucun manuscrit. 

' Il y a dans le grec : à ce Dieu : ce qui ne signifie rien, 
à moins que de supposer comme le fait Brvant , que Plutarque 
rcrivoit à Delphes où il étoit prêtre d'Apollon : on sçait en 
clfet par Tite-Live, Liv. 5, chap. 23, que c'étoit à ce dieu qu'il 
avoit voué la ilime du butin, c. 

-gaigneroit 

gaîgneroit à la prise de ceste ville , s'il la pouvoit 
prendre: mais lors qu'elle fut prise et pillée, >fust 
oupource qu'il luy faschast de molester ses citoyens, 
ou que pour la multitude d'autres affaires , il eust 
oublié son vœu , il endura que les gens de guerre 
départissent entre eulx le butin , et en feissent leur 
profit : puis quelque temps après qu'il estoit desja 
hors de sa charge , il en advertit le sénat : et en 
mesme temps les devins rapportèrent que par les 
signes des sacrifices, ilz cognoissoient quelques 
courroux et malcontentement des dieux, et qu'il 
falloit se reconcilier avec eulx et les pacifier. 

XV. Quo y entendu le sénat ordonna , pource 
qu'il seroit malaisé que chascun peust représenter 
les choses mesmes qu'il auroit eues en sa part du 
butin , pour les repartir de nouveau , que Ion rap- 
porteroit par serment la dixième partie de ce que 
Ion y auroit gaigné. Si y eut beaucoup d'affaire , 
et fallut user de violence pour faire rendre aux 
pauvres soudards , qui avoient beaucoup travaillé 
et beaucoup enduré, en ceste guerre , une si grosse 
partie de leur gaing , attendu mesmement que plu- 
sieurs l'avoient desja tout despendu , à l'occasion 
dequoy chascun crioit à l'encontre de Camillus : et 
luy ne trouvant autre couleur meilleure pour se 
couvrir , fut contrainct d'user d'une excuse la plus 
maigre et la plus desraisonnable qu'il eust sceu al- 
léguer , en advenant qu'il l'avoit fait par oubliance. 
Le peuple neantmoins ne laissoit pas pour cela de 
s'en courroucer bien asprement , disant qu'il avoit 
lors voué d'offrir aux dieux la dixme des biens des 

Tome IL F 

ennemis , et que maintenant il vouloit décimer ses 
propres citoyens. Ce nonobstant chascun à- la fin 
ayant rapporté ce qu'il devoit pour sa part , il fut 
advisé que Ion en feroit fondre une couppe d'or 
massif, pour l'envoyer au temple d'Apollo en la 
ville de Delphes : mais il se trouvoit bien peu d'or 
en la ville de Rome : et comme les officiers fussent 
empeschez à chercher dont ilz en pourroient re- 
couvrer, les dames romaines de leur propre mouve- 
ment arresterent entre elles , qu'elles contribue- 
roient ce qu'elles en avoient en leurs joyaulx , pour 
employer à faire ceste offrande , qui peza jusque» 
à huit talents 1 . En recompense dequoy , pour les 
honorer le sénat ordonna qu'elles seroient louées 
publiquement de harengues funèbres à leur trespas , 
ne plus ne moins que les grands et honorables hom- 
mes , quand ilz venoient à décéder : car la cous- 
tume n'estoit point au paravant de Louer ainsi 
publiquement les dames à leurs funérailles. Si 
furent députez trois des plus notables personnages 
de la ville , pour aller présenter ceste offrande , 
et les y envoya Ion sur une galère fort bien equip- 
pée de bons hommes de rame , et au demourant 
parée et accoustrée triumphantement : mais et en 

' A ne les évaluer qiie selon le petit talent romain qui étoit 
du poids de soixante livres , les huit talents font 453,ooo livres 
de notre monnaie. Cela peut faire connoitre la grandeur et la- 
forme de ce crater , qui étoit un vase , et non pas une coupe, 
tomme a traduit Amyot. Si l'évaluation Se farsoit selon le 
grand talent- des Romains, elle seroit do t>3o,ooo livresi de^ 
notre moonoie. ,, 'I 

tourmente et en calme ilz furent en grand danger 
de leurs personnes. Car après avoir approché bien 
près d'estre noyez par la tourmente , quand le vent 
fut appaisé , ilz retumberent en un autre péril , 
dont ilz eschapperent aussi contre leur espé- 
rance : pource qu'auprès des isles d'AEolus, les 
galères des Lipariens leur coururent sus, comme 
à des coursaires * : toutefois quand les Lipariens 
veirent qu'ilz ne se mettoient point en défense, 
ains les prioient en leur tendant les mains , ilz ne 
les chargèrent point autrement, ains seulement 
attachèrent la galère aux leurs , et l'ayans tirée en 
terre , exposèrent publiquement en vente au plus 
offrant à l'encant , les biens et les personnes , après 
les avoir déclarez escumeurs de mer , et les eussent 
vendus n'eust esté la preudhommie et l'authorité 
de Timasitheus , qui pour lors estoit capitaine de la 
ville , lequel eut beaucoup affaire à leur persuader 
qu'ilz les laissassent aller : et non content de ce , 
feit encore tirer en mer quelques vaisseaux qui es- 
toient à luy , avec lesqueiz il les accompagna en ce 
voyage , et leur aida à faire leur offrande : à raison 
dequoy luy furent depuis faits de grands honneurs 
à Rome , ainsi comme il meritoit. 

XVI. O r recommencèrent de rechef les tribuns 
du peuplé à remettre sus la loy, touchant la di- 
vision des habitans de la ville de Rome : mais la 
guerre des Falisques survint bien à propos , qui 
donna moyen aux nobles d'élire telz magistrats , 
comme ilz voulurent. Si eleurent Camillus tribun 

* Voyez les observations sur le cbap. xy. C. 

F 3 

militaire 1 avec autres cinq , requerans les affaires 
Un capitaine , qui eust ja l'authorité et la reputa- 
iion toute acquise par longue expérience au faict 
des armes. Le peuple ayant authorisé ceste élection, 
Camillus incontinent avec l'armée romaine entra 
dedans le païs des Falisques , là où il alla mettre 
le siège devant la ville des Faleriens ', qui estoit 
Lien fortifiée et prouveue de toutes choses requises 
et nécessaires à la guerre : sçachant très bien que 
ce n'estoit pas entreprise légère que de la prendre , 
ne qui se peust exécuter en peu de temps : mais 
voulant comment que ce fust , tenir ses citoyens 
occupez à quelque chose , et les divertir , à fin que 
par estre trop de séjour en leurs maisons , ilz n'eus- 
sent loisir de vacquer à séditions et dissensions 
civiles : car les Romains usoient sagement de ce 
remède là, tournans au dehors, comme bons mé- 
decins , les humeurs qui estoient pour troubler le 
repos de leur chose publique. 

XVII. Mais les Faleriens se confians en l'as- 
siette de leur ville , qui estoit forte de tous costez > 
faisoient si peu de compte d'estre assiégez, que 
ceulx qui n'estoient point à la garde des murailles, 
se promenoienten robbes sans armes par la ville, 
et aûoient leurs enfans à l'escole, le maistre de 
laquelle les menoit ordinairement hors de la ville 
se promener , jouer et exerciter au long des mu- 
railles : car ilz a voient un. commun maistre d'escole 
pour toute la ville , comme encore ont les Grecs, 
voulans que leurs enfans dès le commencement 

' L'an de Route 36o. 

s'accoustument à estre nourris en compagnie , et 
qu'ilz conversent tousjours ensemble. Ce maistre 
donques espiant l'occasion de faire un mauvais 
tour aux Faleriens , menoit tous les jours leurs en- 
fans à l'esbat hors de la ville , non gueres loing 
des murailles du commencement, et puis les re- 
menoit dedans après qu'ilz s'estoient esbattus et 
exercitez. Depuis qu'il les y eut menez une fois, 
il les tira de jour en jour un peu plus loing pour 
les accoustumer à s'asseurer , en leur donnant à 
entendre qu'il n'y avoit point de danger , jusques 
à ce qu'un jour à la fin ayant tous les enfans de 
la ville avec soy , il donna jusques dedans le guet 
du camp des Romains , ausquelz il livra tous ses 
escholiers , et leur dit qu'ilz le menassent devant 
leur capitaine gênerai. Ce qui fut fait : et quand 
il fut devant Camillus, il se prit à dire qu'il es- 
toit maistre et précepteur de ces enfans : mais 
neantmoins qu'il avoit eu plus cher acquérir sa 
bonne grâce , que de faire ce que le devoir de ces 
tiltres là luy commandoit : au moyen dequoy il luy 
venoit rendre la ville , en luy livrant ces enfans 
entre ses mains. 

XVIII. Camillus ayant ouy ces paroles trou- 
va l'acte bien malheureux et meschant , et dit à 
ceulx qui estoient autour de luy, que la guerre 
estoit bien chose mauvaise, et où ilsefaisoit beau- 
coup de violence et d'oultrages: mais toutefois qu'en- 
core y avoit il entre gens de bien quelques loix et quel- 
ques droits de la guerre , et que Ion ne devoit point 
tant chercher ne prochasser la victoire, que Ion 

F 3 

ne fouist les obligations d'en estre tenu à si mau- 
dits et si damnabtes moyens , et qu'il falloit qu'un 
grand capitaine feist la guerre se confiant en sa pro- 
pre vertu , non point en la meschanceté d'autruy : si 
commanda à ses 1 sergens qu'ilz deschirassent les 
habillernens de ce mauvais homme, enluy liant les 
deux mains par derrière , et qu'ilz donnassent des 
verges et des escorgées aux enfans , à fin qu'ilz re- 
menassent le traistre qui les avoit ainsi trahis en le 
fouettant jusques dedans la ville. Or si tost que les 
Faleriens eurent entendu la nouvelle, comme ce 
maistre d'eschole les avoit trahis , toute la ville 
incontinent en mena très grand dueil , ainsi que 
Ion peult estimer en si griefve perte , et s'en cou- 
rurent hommes et femmes pesle mesle sur les mu- 
railles et aux portes de la ville , sans sçavoir qu'ilz 
faisoient, tant ilz estoient troublez. Estans là ilz 
apperceurent leurs enfans qui ramenoient leur 
maistre nud et lié en le fouettant , et appellant 
Camillus leur pere , leur dieu et leur sauveur : de 
' manière que non seulement les pères et mères des 
enfans , mais aussi tous autres citoyens générale- 
ment conceurent en eulx mesmes une grande ad- 
miration et singulière affection envers la preud- 
hommie , bonté et justice de Camillus , tellement 
que sur l'heure mesme ilz assemblèrent le con- 
seil , auquel il fut résolu que Ion luy envoyeroit 
promptement des ambassadeurs , pour se remettre 
eulx et leurs biens du tout à sa discrétion. 

XIX. C a m i l lu s envoya leurs ambassadeurs à 

' Licteure, 

Rome , là où leur estant donnée audience par le 
sénat , ilz dirent que les Romains ayans préféré la 
justice à la victoire , leur avoient enseigné de 
mieulx aimer se soubmettre à eulx , que de rete- 
nir leur liberté , en confessant qu'ilz se sentoient 
plus surmontez de leur vertu , que vaincus de leur 
force et puissance. Le sénat renvoya le tout à 
Camillus pour en faire et ordonner ainsi que bon 
luy sembleroit : et luy ayant fait payer une somme 
d'argent aux Falèriens , feit au demourant paix et 
alliance avec tout le reste des Falisques , et à tant 
s'en retourna à Rome : dequoy les gens de guerre 
furent très mal contents , ponrce qu'ilz avoient 
concëu en eulx mesmes espérance de piller la ville 
des Falèriens , et voyans qu'il leur falloit ainsi re- 
tourner les mains vuides en leurs maisons , quand 
ilz furent à Rome commencèrent à accuser Ca- 
millus envers les autres citoyens , disans qu'il n'ai- 
moit point le menu peuple, et que par envie il 
avoit osté aux pauvres le moyen de faire leurs 
besongnes. 

XX. D'un autre costé , comme les tribuns du 
peuple eussent de rechef mis en avant leur loy 
touchant la division des habitans de Rome , et f us- 
sent après à la faire passer par les voix et suf- 
frages du peuple , Camillus sans craindre d'en- 
courir la malegrace de la commune , feit et dit 
librement à la descouverte toutes choses à l'en- 
contre , de sorte que manifestement il fut cause 
principale que le peuple malgré soy , pour la 
grande instance qu'il en feit 7 la refuza : mais aussi 

en demoura il si asprement indigné contre Iuy , 
que pour quelque inconvénient qui luy fust advenu 
en sa maison de l'un de ses enfans qui luy mourut 
de maladie , n'en addoulcit onques par pitié son 
courroux envers luy : combien que luy qui estoit de 
bonne et doulce nature portast ceste perte forte 
impatiemment , de manière qu'estant appellé en 
justice , il ne bougea de sa maison, se tenant ren- 
fermé avec les femmes pour le deuil qu'il menoit 
de la perte de son filz. Celuy qui l'accusoit estoit 
Lucius Apuleius, le chargeant d'avoir soubstraict 
et desrobbé partie du butin de la Thoscane , et 
lisoit on que Ion avoit veu chez luy quelques 
portes de bronze qui en avoient esté apportées. 

XXI. Or estoit le peuple si fort irrité contre 
luy, que Ion cognoissoit évidemment que s'il le 
pouvoit une fois avoir entre ses mains , pour quel- 
que occasion que ce fust , il le condemneroit : par- 
quoy assemblant ses amis et ceulx qui avoient esté 
à la guerre soubs luy , ou en charge avec luy , qui 
estoient en bien grand nombre , il les pria de ne 
vouloir point endurer qu'il fust ain i mescham- 
ment condemné pour faulses imputations que Ion 
luy mettoit sus à tort , ny moqué et diffamé par 
ses ennemis. Ses amis ayans communiqué et con- 
sulté ensemble là dessus , luy feirent response , 
que quant au jugement ilz ne veoient point qu'ilz 
le peussent secourir : mais que s'il estoit condemné , 
vouluntiers ilz se cottizeroient tous pour luy aider 
à payer son amende. Et luy ne pouvant supporter 
une indignité si grande ? résolut en cholere de se 

partir de la ville et s'en aller en exil : et après avoir 
tlit adieu à sa femme et à son filz, sortit de son 
logis et s'en alla jusques à la porte de la ville sans 
mot dire : mais quand il fut là il s'arresta tout 
court , et se retournant en arrière tendit les mains 
vers le capitole et feit prières aux dieux , que si 
ce n'estoit justement , ains à grand tort que le 
peuple par envie le contraignoit de sortir hon- 
teusement de la ville , que bien tost les Romains 
s'en repentissent , et qu'à la veuë et au sceu de 
tout le monde, ilz le regrettassent et eussent af- 
faire de luy. 

XXII. Apres avoir fait ses prières à l'encon- 
tre de ses citoyens , comme feit Achilles à l'en- 
contre des Grecs , il s'en alla , et fut condemné 
par contumace en l'amende de quinze mille as- 
ses 1 de monnoye romaine , qui sont à la grecque 
mille cinq cents drachmes d'argent, pource que asse 
estoit une petite pièce de monnoye , dix desquelles 
faisoient le denier Romain. Mais il n'y a celuy des 
Romains qui ne croye fermement , que la punition 
ne s'en ensuivist incontinent , et que le tort qu'on 
luy faisoit n'ait esté bien tost vengé par une ven- 

' Ce sont environ cent cinquante escus. Amyol. Ces quinze 
mille as font 7,875 livres de notre monnoie. Plutarque s'est 
trompé en ne les évaluant qu'à mille cinq cents drachmes d'ar- 
gent , qui ne font que 1,167 livres de notre monnoie. Il a 
confondu l'as du temps de Fabius Maxiraus, avec l'as du temp* 
de Camille. Voila la source de son erreur. Le savant Ruauld , 
qui a traité cette question fort au long dans sa grande édition 
grecque et latine de Plutarque , ne l'a pas entend«e. 

geance non ja plaisante à remémorer , ains aspre et 
cuisante , mais au demourant fort notable et très 
renommée : tant il advint soudainement après de 
malheurs à la ville de Rome , et tant luy amena 
ce temps là de ruine et de danger avec honte et 
infamie : soit que cela ait esté par cas d'adventure , 
ou que ce soit le propre office de quelque dieu , 
de ne souffrir pas que la vertu soit ainsi ingrate- 
ment sans vengeance oultragée. 

XXIII. L e premier signe donc qui les mena- 
çoit du grand meschef à advenir , fut le tres- 
pas de Julius l'un des censeurs, pource que les 
Romains révèrent fort et estiment sainct et sacré 
l'office des censeurs. Le second signe qui advint 
un peu devant l'exil de Camillus , fut qu'un per- 
sonnage qui n'estoit pas de gueres grande qualité, 
ny du corps du sénat , mais au demourant homme 
de bien et de bonne conscience , nommé Marcus 
Ceditius , advertit les tribuns militaires d'une chose 
qui meritoit bien que Ion y pensast : car il leur 
dit que la nuict précédente , ainsi comme il alloit 
son chemin le long de la rue neufve , il entendit 
quelcun qui l'appelloit à haulte voix, et qu'il se 
tourna pour veoir que c'estoit : mais il ne veit rien , 
ains ouit seulement une voix plus forte que celle 
d'un homme , qui luy dit : « Marcus Ceditius , va 
« t'en demain au matin vers les tribuns militaires , 
« les advenir qu'ilz s'attendent d'avoir bien tost 
« icy les Gaulois ». Les tribuns ne se feirent que 
rire et mocquer deceste advertissement , et tantost 
après advint la condemnation de Camillus. 

XXIV. O a quant aux Gaulois 1 , ilz estoient , 
comme Ion dit , de la nation celtique , lesquelz 
n'estant pas leur païs suffisans pour soustenir et 
nourrir leur multitude, en estoient sortis pour al- 
ler chercher autres terres à habiter : et y avoit en- 
tre eulx plusieurs milliers de jeunes hommes de 
service et de bons combatans , mais encore plus 
de femmes et de petits enfans. Et d'iceulx les uns 
se jettant du costé de l'Océan septentrional pas- 
sèrent les monts Riphées 2 , et occupèrent les ex- 
trêmes parties de l'Europe : les autres s'arresterent 
entre les monts Pirenées et les grands monts des 
Alpes près des Senonois et des Celtoriens , où ilz 
demourerent long temps , jusques à ce qu'à la fin 
il leur advint de gouster du vin qui premier leur 
fut apporté d'Italie , dont ilz trouvèrent le breu- 
vage si bon , et furent si transportez du désir et 
de la volupté d'en boire, que soudainement ilz 
chargèrent leurs armes , et emmenèrent femmes et 
enfans , prenans leur chemin vers les Alpes , pour 
aller chercher le païs qui produisoit un tel fruict , 
estimans toute autre terre stérile et sauvage. 

XXV. L on dit que celuy qui premier leur porta 
du vin , et qui les alla solliciter de passer en Italie , 
fut un Thoscan nommé Arron , homme noble , et 
qui au demourant n'estoit point de mauvaise nature : 

1 Dans une dissertation sur les exploits et la gloire des 
Gaulois , j'ai expliqué cette expédition et les autres qui ont 
signalé le courage de la nation dans l'Europe et dans l'Asie. 
Voyez Taciti Opéra , Tom. I, pag 367 , édit. in-ia- 

3 Ils séparent la Russie de la Sibérie. 

mais il luy estoit advenu un tel inconvénient: il es- 
toit tuteur d'un enfant orphelin le plus riche qui 
fust pour lors en tout le pais de la Thoscane , et 
au reste beau à merveilles , qui s'appelloit Lucumo : 
si fut nourry dès sa première enfance en la maison 
d'Arron , et encore après qu'il fut arrivé à son ado- 
lescence n'en voulut point partir , ains feit semblant 
qu'il se trouvoit fort bien avec luy : mais c'estoit 
' pour autant qu'il avoit ja long temps qu'il entrete- 
noit secrettement la femme d'Arron , qu'il aimoit, 
et elle luy : toutefois à la lin , leur amour estant 
allé si avant qu'ilz ne s'en pouvoient plus retirer 
ne l'un ne l'autre, et encore moins le celer, le 
jeune homme après tout , la luy enleva , et la teint 
par force. Arron le meit en justice , mais il y feit 
mal ses besognes , pource que Lucumo l'opprima 
et supplanta à force d'amis , d'argent , de presens 
et de despense : dont il eut si grand desplaisir qu'il 
en abandonna son pais , et ayant ouy parler des 
Gaulois , s'en alla devers eulx , et les guida à venir 
en Italie , où ilz conquirent d'arrivée toute celle 
contrée qui estoit anciennement tenue par les Thos- 
cans commenceant au pied des monts , et s'esten- 
dant jusques à Tune et à l'autre mer qui environne 
l'Italie , ainsi que les noms mesmes le tesmoignent : 
car on appelle encore celle mer qui regarde le Sep- 
tentrion , la mer Adriatique , à cause d'une ville ja- 
dis fondée par les Thoscans qui s'appelle Adrie : 
et l'autre , qui est vis à vis regardant vers le Midy , 
se nomme la mer de Thoscane. 

XXVI. Tovte celle province est bien plantée 

d'arbres , et a de beaux et bons pasturages pour 
nourrir du bestail , estant baignée et arrousée de 
force rivières : et si avoit ja dès ce temps là dix- 
huit belles et grandes villes , toutes fort bien as- 
sises tant pour enrichir ses habitans par le traffic 
de marchandise que pour les nourrir opulentement : 
toutes lesquelles les Gaulois occupèrent en ayant 
dechassé les Thoscans, ce qui avoit esté fait ja 
long temps auparavant. Mais pour lors les Gaulois 
estans entrez plus avant jusques en la Thoscane , 
tenoient la ville de Clusium assiégée : parquoy les 
Clusiens recourans à l'aide des Romains , les prièrent 
de vouloir envoyer lettres et ambassadeurs à ces 
Barbares en leur faveur , et y furent envoyez trois 
des plus gens de bien et des plus honorables per- 
sonnages de la ville , tous trois de la maison des 
Fabiens. Les Gaulois les receurent humainement à 
cause du nom de Rome , et cessans de batre et as- 
saillir la ville , leur donnèrent audience , en la- 
quelle les ambassadeurs Romains leur demandèrent, 
quel tort leur avoient fait les Clusiens , pour lequel 
ilz leur fussent venus faire la guerre. 

XXVII. Brennus roy des Gaulois, ceste de- 
mande ouye se prit à rire , et leur respondit : 
« Les Clusiens nous tiennent tort en ce , qu'es- 
te tans peu de gens et ne pouvans pas labourer 
« beaucoup de terres , ilz en veulent neantmoins 
« occuper beaucoup , sans nous en vouloir faire 
« part , à nous qui sommes estrangers hors de 
« nostre pais , et qui en avons besoing. Le mesme 
« tort faisoient anciennement à vous autres Ro- 

« mains ceulx d'Albe , les Fidenates et les Ardeates , 
« et nagiieres les Veiens , les Capenates et partie 
« des Falisques et des Volsques , contre lesquelz 
» vous avez pris et prenez les armes toutefois et 
« quantes qu'ilz ne vous veulent pas départir de 
« leurs biens , asservez leurs personnes , pillez leurs 
« biens et ruinez leurs villes : en quoy faisant vous 
« ne commettez oultrage ny injustice quelconque , 
« ains suivez la plus ancienne loy qui soit en te 
« monde, laquelle abandonne tousjours aux plus 
« forts ce qui est aux plus foibles , commenceant 
« aux dieux , et achevant aux bestes , lesquelles 
« ont cela de nature , que les plus puissantes veu- 
« lent tousjours avoir avantage sur les plus foibles : 
« et pourtant cessez d'avoir pitié de veoir les Clu- 
« siens assiégez , de peur que vous Renseignez aux 
« Gaulois d'avoir aussi compassion de ceulx que 
« vous oppressez ». 

XXVIII. Par ceste response les Romains co- 
gneurent bien qu'il n'y avoit point de moyen d'ap- 
pointer avec ce roy Brennus : parquoy ilz entrèrent 
dedans la ville de Clusium , où ilz donnèrent cou- 
rage aux habitans , et les incitèrent à faire une sail- 
lie avec eulx sur les Barbares , soit qu'ilz eussent 
envie d'esprouver la vaillance des Gaulois , ou de 
monstrer la leur: si feirent ceulx de la ville une 
sortie, et y eut une grosse escarmouche tout joi- 
gnant les murailles , en laquelle l'un des Fabiens 
nommé Quintus Fabius Ambustus, estant monté 
sur un cheval , le lancea à l'encontre d'un beau et 
grand homme Gaulois, qui s'estoit jette assez loing 

devant la trouppe des autres : si ne fut point cogneu 
du commencement, tant pource que la meslée fut 
soudaine, comme aussi pource que ses armes re- 
luisantes esblouissoient la veuë des regardans : mais 
après qu'il eut desfaict le Gaulois , et qu'il vint à le 
despouiller , Brennus adonc le recogneut , et pro- 
testa contre luy, appellant les dieux à tesmoings , 
comme il avoit violé les loix et les droits des gens, 
estant venu comme ambassadeur , et ayant fait acte 
d'ennemy. Si feit à l'instant mesme cesser l'escar- 
mouche , et laissant le siège de Clusium , mena son 
armée droit devant Rome mesme : et à fin que Ion 
ne pensast point que les Gaulois fussent bien aises 
du tort qu'on leur avoit fait , pour avoir couleur 
honneste de commencer la guerre aux Romains, 
il envoya devant un herault demander celuy qui 
avoit fait l'offense pour en faire la punition , et 
ce pendant marcha après à petites journées. 

XXIX. L e sénat fut assemblé la dessus , où il y 
eut plusieurs des sénateurs qui blasmerent la témé- 
rité des Fabiens : et sur tous , les presbtres que Ion 
appelle Fecialiens , qui en feirent grande instance , 
comme de chose qui touchoit à la religion et à 
l'honneur des dieux , remonstrans , que le sénat 
pour descharger et absouldre le demourant de la 
ville du crime de ceste forfaiture , devoit en rejet- 
ter toute la pollution sur celuy qui l'avoit com- 
mise. Le roy Numa Pompilius , le plus juste et le 
plus pacifique de tous les roys des Romains, fut 
celuy qui institua le collège de ces Fecialiens , et 
ordonna qu'ilz fussent gardes de la paix , et juges 

pour cognoistre et approuver les causes pour les- 
quelles on pourroit justement commencer la guerre : 
toutefois à la fin le sénat renvoya la décision de ce 
faict à la voulunté et au jugement du peuple , devant 
lequel les presbtres Fecialiens accusèrent sembla- 
blement Fabius Ambustus : mais le peuple feit si 
peu de compte de la religion et de l'honneur des 
dieux en ce cas , qu'au lieu de livrer cestuy Fabius 
aux ennemis , il l'esleut l'un des tribuns militaires 
avec ses frères. Ce qu'entendans les Gaulois en 
furent si mutinez et si courroucez qu'ilz ne vou- 
lurent plus aucunement dilayer , ains marchèrent 
en toute diligence devers Rome. 

XXX. Or les peuples qui estoient sur le che- 
min par où ilz dévoient passer , estans espouvan- 
tez de les veoir en si grand nombre et en si bel. 
equippage , et aussi redoubtans la violence de leur 
Courroux , cuydoient que le plat païs deust estre 
de prinsault par eulx tout destruit , et que les villes 
mesmes le seroient incontinent après : et. au con- 
traire , ilz ne prirent chose quelconque en la cam- 
pagne , ny ne feirent mal aucun , ne desplaisir à, 
personne : ains en passant au long des villes crioient 
qu'ilz s'en alloient à Rome , et qu'ilz ne vouloient 
la guerre qu'aux Romains, et au demourant desi- 
roient d'estre amis de tout le monde. 

XXXI. Estans donques les Barbares achemi- 
nez en ceste intention vers Rome , les tribuns mi- 
litaires tirèrent l'armée Romaine aux champs pour 
les aller combatre , ilz n'estoient pas en moindre 
nombre que les autres Gaulois , car il y avoit jus- 

ques 

ques au nombre de quarante mille combatans à 
pied , mais la plus part hommes nouveaux et non 
aggueriz , qui paravant n'avoient jamais manié ar- 
mes. Encore y eut il de la nonchalance , et du 
mespris ès choses appartenantes à la religion des 
dieux : car ilz ne se soucièrent , ny d'avoir les 
signes des sacrifices heureux , ny d'enquérir des 
devins , ce que Ion a accoustiimé de demander 
avant une bataille : mais oultre tout cela , la mul- 
titude des capitaines egaulx en pouvoir , ruina leurs 
affaires autant ou plus que nulle autre cause , com- 
bien que souventefois auparavant , en beaucoup 
moindres affaires et moindres dangers , ilz eussent 
accoustumé d'élire des magistrats uniques , avec 
puissance souveraine, que Ion appelle dictateurs, 
cognoissans très bien de quelle conséquence est 
en temps dangereux , qu'il n'y ait qu'un seul chef 
qui commande et qui ait toute l'authorité de la 
justice en sa main , sans qu'il soit tenu de rendre 
compte de ce qu'il fait. 

XXXII. Le tort aussi qu'ilz avoient ingrate- 
ment fait à Camillus leur porta lors un très grand 
dommage , pource que depuis les autres capitaines 
n'ozerent plus commander roidement au peuple , 
et ne feirent plus que le flatter. Estans donques 
sortiz aux champs , ilz se campèrent le long d'une 
petite rivière, qui se nomme Allia , environ cinq 
lieuès et demie loing de la ville , non gueres loing 
de l'endroict où ladicte rivière entre dedans le 
Tybre : et là les allèrent trouver les Barbares , qui 
les desfeirent en bataille , par le mauvais ordre qui 

Tome 11. G 

estoit en leur armée : car la pointe senestre de 
leur bataille fut incontinent rompue par les Gau- 
lois , qui la pressèrent par tel effort qu'ilz la poul- 
serent jusques dedans la rivière : mais la pointe 
droitte s'estant avant que chocquer retirée un peu 
hors de la plaine sur quelques coustaux prochains , 
fut moins endommagée , et s'en sauva la plus part 
qui se retira dedans Rome : mais des autres , ceulx 
qui peurent eschapper après que les ennemis furent 
las de tuer , se retirèrent la nuict en la ville de 
Veïes , cuidans que celle de Rome fust perdue , et. 
que tous ceulx qui se seroient trouvez dedans , 
eussent esté mis à l'espée. Ceste desconfiture fut 
environ le plus grand jour d'esté , la lune estant 
au plein , au jour mesme que paravant estoit ad- 
venue la grande desfaicte des Fabiens , où il y en 
eut trois cents tous d'un mesme nom tuez en un 
jour par les Thoscans. Le jour.neantmoins a depuis 
esté appellé AUiade 1 du nom de la petite rivière, 
au long de laquelle fut cëste seconde desconfiture. 

XXXIII. Mais quant à la différence des jours, 
s'il est vray qu'il y en ait aucuns, qui naturelle- 
ment soient malencontreux, ou si le philosophe 
Heraclilus avec bonne raison a repris le poète He- 

1 Cette malheureuse journée est marquée dans les anciens 
calendriers romains au 18 de juillet , dies alliensis. Lari- 
wiere d'Allia se nomme maintenant Torrente cli Calino. La 
bataille se donna l'an de Rome 564- Les trois cents Fabiens 
avoient péri l'an de Rome 277. Le 19 de juillet, il y avoit encore 
une Icte nommée Lucama , en mémoire de la retraite que les 
Romains avoient trouvée dans les bois après leur défaite par 
Caulois. 

siodus , qui en l'ait les uns heureux , les autres mal- 
heureux , comme n'entendant pas que la nature de 
tous est une , nous en avons traitté et dispute ail- 
leurs 1 : toutefois pour la matière qui s'offre pré- 
sentement , à l'adventure ne sera il point hors de 
propos d'en alléguer quelques exemples seulement. 
11 est autrefois advenu aux hJœotiens de gaigner 
deux très glorieuses victoires , le cinquième jour du 
mois qu'ilz appellent Hippocbomus , et que les 
Athéniens nomment Hecatombœon , qui est le mois 
de juin , par chascune desquelles ilz ont tousjours 
remis les Grecs en liberté , l'une fut celle de Leuc- 
tres 2 , et l'autre celle de Geraîste , qui fut plus de 
deux cents ans 5 auparavant, quant ilz defeireut en 
bataille Lattamias et les Thessaliens. Au contraire les 
Perses ont esté desfaicts en bataille par les Grecs 
le sixième jour du mois d'aousH en la journée de 

* Dans un traité que Plutarqueavoit fait sur les jours : mais il 
est perdu. Il en dit encore quelque chose dans les Questions 
Piomaines , chap. xxxv. 

* La seconde année de la cent deuxième olympiade. 

3 La bataille de Géraeste , ou Céresse ( actuellement Géresto), 
s'est donnée vers le même temps que celle de Thermopyles , et 
par conséquent vers la première année de la j5 e . olympiade. 
Elle n'a précédé que de cent huit ans la bataille de Leuctrcs. Il 
faut donc qu'il y ait une faute dans le grec de Plutarque. Il 
paroît aussi qu'il y en a une dans le nom de Géraeste. C'est un 
promontoire de l'Eubée : on ne connoit point d'endroit de ce 
nom dans la Béotîe. Mais il y a près de Thespie , ville de 
Béotie, une place forte nommée Céresse. C'est là que les 
Béotiens a'étoient autrefois défendu contre les Thessaliens qui 
avoient voulu envahir leur pays. Voyez Pausanias, IX, 

4 Amyot auroit dû conserver les noms des mois grecs. La 

Marathon , le troisième en celle de Platées 1 , et au 
mesme jour près de Micale , et le vingt cinquième 
jour en celle d'Arbeles a , les Athéniens gaignerent 
la bataille navale près l'iule de Naxos , soubs la con- 
duite de Chabrias , environ la pleine lune du mois 
d'aoust 3 : et le vingtième celle des Salamine **, ainsi 
comme nous avons plus amplement déduit au traitté 
que nous avons fait de la différence des jours. 

XXXIV. Aussi a semblablement le mois d'ap- 
vril s apporté aux Barbares de bien notables per- 
tes : car Alexandre le grand desfeit les lieutenans 
du roy de Perse en la journée de Granique audit 
mois, et furent les Carthaginois en la Sicile desfaicts 
par Timoleon le vingt et septième 6 , auquel jour 
mesme on estime que la ville de Troye fut prise , 

bataille de Marathon fut donnée le six du mois Boedromion, 
comme le marque Plutarque, la troisième année delà soixante- 
douzième olympiade. 

■ Les batailles de Platées et de Mycale sont de la seconde 
année de la soixante-quinzième olympiade. 

a La bataille d'Arbeles est de la seconde année de la cent 
douzième olympiade. 

3 La bataille navale près de Naxos fut livrée vers la pleine 
lune du mois Boedromion , la quatrième année de la centième 
olympiade. 

' Voyez la Vie de Themistocles , cbap. xxx. 

: ' Dans le grec, le mois Tbargelion. Amyot auroit dû traduire 
le mois de mai , comme il l'a bien traduit dans la Vie de 
Timoleon , chap. xxxvi. La bataille du Granique a été donnée 
la troisième année de la cent onzième olympiade. 

6 Amyot calcule mal la fin des mois qui doit se compter en 
rétrogradant : ainsi le septième jour du mois Thargelion iin is- 
*ant ne tombe pas au vingt-sept , mais au vingt-trois. 

ainsi comme Ephorus , Callisthenes , Damastes et 
Phylarchus l'ont escrit. A l'opposite aussi le mois 
de juillet 1 , que les Bœotiens appellent Panemus , 
n'a pas esté favorable aux Grecs : car le septième 
d'iceluy ilz furent desfaicts par Antipater en la 
bataille de Cranon , qui fut leur totale ruine, et 
paravant avoient aussi esté batus au mesme mois 
près la ville de Chceronée par le roy Philippus 2 , et le 
mesme jour , au mesme mois , et en 1 , mesme année , 
ceulx quiestoient passez en Italie avec le roy Archi- 
damus 3 , y furent tous desfaicts par les barbares du 
païs. Et les Carthaginois en redoubtent le vingt 
et septième jour 4 , comme celuy qui leur a au- 
trefois apporté plusieurs grandes et griefves malen- 
contres. Au contraire aussi je n'ignore pas que 
environ la feste des mystères la ville de Thebes 5 
fut destruicte par Alexandre , que les Athéniens 

■ Dans le grec, le mois Metagitnion. C'est le second mois de 
l'année athénienne : il répond au mois d'août. La bataille de 
Cranon fut livrée la troisième année de la cent quatorzième 
olympiade. 

■ Philippe , pere d'Alexandre le Grand, gagna la bataille 
de Chéronée la troisième année de la cent dixième olympiade. 

3 Archidamus, roi de Lacédémone. Il alloitporter du secours 
aux Tarentins , lorsqu'il lut tué à Maduria , ville prés de 
Casal-Nueço dans la Calabre. 

* Amyot fait ici une double faute. Il y a dans le grec , le 
neuvième du mois finissant , et non pas le septième. Il falloit 
traduire le vingt-deuxième , et non pas le vingt-sep iemn. 

5 Ce fui la seconde année de la cent onzième olympiade 
qu'Alexandre détruisit la ville de Thèbes dans la Béotie , un 
peu avant la fête des mystères , qui se célébroit à Eleusis dan« 
ie temple de Cérès au mois Boedroinion , ou de septembre. 

G 3 

furent contraincts de recevoir en leur ville gar- 
nison environ le vingtième jour d'aoust lors que 
se fait la saincte procession mystique de Iacchus 
Semblablement aussi que les Romains en un mesrae 
jour perdirent leur armée avec le capitaine Sci- 
pion 2 , qui fut desfait par les Cimbres , et que 
depuis soubs la conduite de Lucullus ilz vain- 
quirent le roy Tigranes et les Arméniens : et que 
Attalus et Pompeius moururent tous deux à sem- 
blable jour qu'ilz estoient nez. Brief Ion pourroit 
alléguer plusieurs exemples de personnes , ans- 
quelles après mesmes révolutions de temps sont 
esclieus de notables accidents de bonne et de mau- 
vaise fortune. 

XXXV. Mais pour retourner à nostre his- 
toire , le jour de ceste desfaitte est l'un de ceulx 
que les Romains tienent pour les plus malencon- 
treux , et à. cause de celuy là , deux autres 3 en- 
core en cliasque mois sont aussi reputez malheu- 
reux , s'estant la crainte et la superstition, k Ganse 
de ce sinistre événement, plus avant estendue , 
ainsi comme il advient ordinairement : mais quant 
à cela , nous en avons plus amplement et plus di- 

1 Celte procession de Bacchus alloit d'Athènes à Eleusis le 
sixième jour de la fête des Mystères, le 20 du mois Boedro- 
mion. 

a C'est une faute. Il faut corriger Cépion, Il fut défait par 
les Ciniures l'an de Piome 649' J' a ' p a >lé au long de cette dé- 
faite , où les Romains perdirent quatre-vingt mille hommes , 
dans lis notes sur Tacite , de Morib. German. rap. ?>j. 

3 Le lendemain des calendes et 1é lendemain des nones étoient 
les deux autn s jours réputés mallicuicux. 



C A M I L L U S. io5 
ligemment escrit au livre , où nous rendons 
raison des coustumes et façons de faire des Ro- 
mains r . 

XXXVI. O r après ceste desfaitte , si les Gau- 
lois eussent chaudement poursuivy à la trace les 
fuyans , rien n'eust peu sauver la ville de Rome , 
qu'elle n'eust esté entièrement perdue et destruitte , 
et tous ceulx qui estoient demourez dedans mis 
à l'espée : tant ceulx qui se sauvèrent de vistesse 
apportèrent de frayeur à ceulx qui les recueillirent , 
et tant ilz emplirent la ville de trouble, d'effroy 
et d'estonnement. Mais les Barbares ne croyans 
pas leur victoire si grande comme elle estoit, et 
s'amusans à faire bonne chère en une si grande 
joye , et aussi à départir entre eulx le butin qu'ilz 
avoient trouvé dedans le camp de leurs ennemis , 
donnèrent temps et loisir à la tourbe qui s'en fouit 
hors la ville , de se retirer à leur aise en lieu de 
seureté : et à ceulx qui demourerent , d'espérer en- 
core de se pouvoir sauver, et de se prouveoir et 
préparer : car en abandonnant tout le reste de la 
ville , ilz remparerent et fortifièrent le mont du 
Capitole , et le prouveurent de toutes sortes d'ar- 
mes : mais devant toute œuvre , ilz retirèrent partie 
des choses sainctes et sacrées dedans ledit fort du 
Capitole : et les vierges religieuses de la déesse 
Vesta emportèrent le sainct feu avec leurs autres 
choses sacrées : combien qu'il y en ait quelques 
uns qui veulent dire , qu'elles n'ont autre chose 
en garde , que ce feu éternel , par l'institution du 
' Dans les questions Romaines , chap. xxxv. 

roy Numa , qui voulut et ordonna qu on le re- 
verast , comme le principe et le commencement 
de toutes choses 1 : attendu que c'est la substance 
la pins mouvante qui soit en toute la nature , comme 
ainsi soit que la génération est un mouvement, ou 
à tout le moins qu'elle ne se fait point sans quel- 
que mouvement : et voit on que toute autre ma- 
tière , quand chaleur luy default , demeure oisifve 
et immobile , sans action quelconque , non plus 
qu'une chose morte , appetant et recherchant la 
vigueur du feu , comme son ame , laquelle recou- 
vrée elle commence alors à se mouvoir aucune- 
ment , et à se disposer à faire ou souffrir quelque 
chose. Parquoy Numa estant, comme ilz disent, 
homme de grand sçavoir , et qui pour sa sapience 
avoit le bruit de communiquer avec les Muses, le 
consecra et voulut que Ion le conservast sans le 
laisser esteindre , ne plus ne moins qu'une vive 
image de la puissance éternelle qui régit et gou- 
verne tout ce monde. 

XXXVII. Les autres disent que devant les choses 
sainctes et sacrées il y a du feu tousjours ardent , 
par une manière et signifîance de purification , 
comme les Grecs en tienent aussi : mais que der- 
rière il y a au dedans des choses cachées , qu'il 
n'est loisible à personne de veoir , sinon à ces 
vierges sacrées que Ion appelle Vestales : et y en 
a plusieurs qui vont disans , que le palladium de 

' Voilà l'origine du culte du feu si ancien et si répandu dans 
l'univers. L'usnge s'est perpùtué de conserver du feu dans les 
temples, 

Troye , c'est à dire , l'image de Pallas , qui fut ap- 
portée par AEneas en Italie , y est cachée. Encore y 
en a il d'autres qui comptent que Dardanus , lors 
qu'il édifia premièrement la ville de Troye , y 
porta les sainctes images des dieux Samothraciens , 
et qu'il les y dédia: mais que depuis AEneas , quand 
la ville fut prise, les desrobba, et les garda jusques 
à ce qu'il s'en vint habiter en Italie. Aucuns au- 
tres qui font semblant de sçavoir touchant cela plus 
que n'en sçait le commun , tienent qu'il y a deux 
tonneaux qui ne sont pas grands , dont l'un est 
vuide et tout ouvert , l'autre est fermé et plein : 
mais qu'il n'y a que ces vierges sacrées qui les puis- 
sent veoir : les autres estiment que ceulx là ayent 
controuvé ce qu'ilz en disent , pour autant que les 
vestales jetterent alors tout ce qu'elles peurent ser- 
rer dedans deux tonneaux qu'elles cachèrent soubs 
terre dedans le temple de Quirinus , à raison de- 
quoy l'endroit retient encore aujourd'huy le sur- 
nom des tonneaux 1 : mais elles prirent sur elles 
ce qui estoit le principal et le plus digne , et s'en 
fouirent à tout le long de la rivière. Là où Lucius 
Albinus homme populaire , qui s'en fuyoit aussi , 
ayant chargé sur un chariot sa femme et ses petits 
enfans , avec ses plus nécessaires meubles , les ren- 
contra : mais si tost qu'il apperceut ces vierges 
sacrées portans entre leurs bras les saincts joyaulx 
dévouez au service des dieux toutes seules , et 
ayans beaucoup de peine à marcher , il feit incon- 

■ Cet endroit se nommoit Doliola. Voyez Festus Pornpeitts à 
ce mot, etTite-Live , Liv. 5 , ch. 4° c - 

tinent descendre sa femme , ses enfans et ses biens 
de dessus son chariot , et le leur bailla pour mon- 
ter dessus et s'en fouir en quelque une des villes 
Grecques. Si m'a semblé que je ne devois point 
passer oultre , sans faire en passant ce peu de men- 
tion de la révérence envers les dieux, et de la 
dévotion que monstra cestuy Albinus en temps si 
extrêmement dangereux. 

XXXVIII. Au demourant , les presbtres des 
autres dieux et les plus honorables vieillards de la 
ville , qui autrefois avoient esté consuls , ou qui 
avoient obtenu l'honneur du triumphe , n'eurent 
pas le cueur d'abandonner Rome, ains se vestans 
de leurs plus belles robbes sacrées se dévouèrent , 
et par manière de dire se sacrifièrent vouluntaire- 
ment eulx mesmes à la fortune pour le salut de 
leur païs , suivans certaines paroles et prières que 
Fabius le souverain pontife leur nomma , et s'en 
allèrent ainsi vestus asseoir en la grande place sur 
des chaires d'yvoire , attendans ce qu'il plairoit aux 
dieux de leur envoyer. 

XXXIX. Mais trois jours après arriva Bren- 
nus avec son armée , lequel trouvant les portes de 
la ville toutes ouvertes , et les murailles sans gar- 
des , eut peur d'arrivée que ce fust quelque trom- 
perie et quelque embusche , ne pouvant croire que 
les Romains fussent si bas que d'avoir abandonné 
leur ville : mais après qu'il fut bien informé de la 
vérité , il entra dedans par la porte Colline , et 
prit Rome peu plus de trois cents soixante ans 1 

' L'an de Rome 564- 

après sa première fondation: au moins s'il est vray 
qu'il soit demouré jnsques aujourd'huy ; ucune cer- 
taineté du compte de ces temps là, veu que le 
trouble et la confusion qui fut alors, a mis en 
doubte plusieurs choses beaucoup plus modernes 
que celle là. Si e6t ce pourtant qu'il passa incon- 
tinent quelque bruit, mais bien obscur et incer- 
tain , de ceste prise jusques en la Grèce , pource 
que Heraclides le Politique qui n'a esté gueres 
loing de ce temps là , en un sien traitté qu'il a 
escrit de l'âme , dit qu'il estoit venu nouvelle du 
costé de Ponant, qu'une armée issue de par de-là 
les Hyperboriens , avoit pris une ville Grecque 
nommée Rome , assise en ce pais là sur le bord de 
la grande mer : mais je ne m'esbahis pas si Hera- 
clides qui a escrit tant d'autres fables et mensonges, 
amplifia la nouvelle véritable de ceste prise de 
Rome , en y adjouxtant du sien les Hyperboriens 
et la grande mer : C'est bien chose asseurée que le 
philosophe Aristote a sçeu certainement qu'elle fut 
prise par les Gaulois : toutefois il dit que celuy qui 
depuis la sauva s'appelloit Lucius : et ce fut Mar- 
cus Camillus , et non pas Lucius. Mais tout cela 
n'est dit que par manière de conjecture. 

XL. Au reste Brennus estant entré dedans Rome, 
ordonna partie de ses gens pour tenir assiégez ceulx 
qui estoient dedans le Capitole , et luy avec le reste 
descendant à travers la place , s'esmerveilla fort 
quand il veit ces hommes ainsi assis dedans leurs 
chaires en gravité sans mot dire , mesmement quand 
ilz ne se levèrent point , quoy qu'ilz veissent les 

ennemis en armes venir vers eulx, ny ne changèrent 
aucunement de visage ny de couleur , s'appuyans 
sur leurs bastons qu'ilz avoient ès mains tout doul- 
cemeut, sans monstrerd'estreestonnezny effroyez 
de rien , et se regardans les uns les autres : cela 
donna grand esbahissement aux Gaulois du com- 
mencement pour l'estrange façon de faire , telle- 
ment qu'ilz demourerent quelque temps en doubte 
d'en approcher et de leur toucher , craignans que 
ce ne fussent des dieux , jusques à ce qu'il y eut 
un d'entre eulx qui prit la hardiesse de s'approcher 
de Marcus Papyrius , et luy passa tout doulcement 
la main par dessus sa barbe qui estoit longue. Pa- 
pyrius luy donna de son baston si grand coup sur la 
teste, qu'il la luy blecea: dequoy le barbare estant 
irrité , desguaina son espée et l'occit. Les autres 
semblablement tuèrent aussi tous ceulx qu'ilz ren- 
contrèrent depuis , et furent plusieurs jours à piller 
et saccager tout ce qui estoit dedans les maisons , 
et puis à la fin meirent le feu dedans et les rui- 
nèrent par despit de ceulx qui tenoient fort dedans 
le Capitole , pource qu'ilz ne s'estoient pas voulu 
rendre à leur sommation, ains les avoient très bien 
repoussez quand ilz s'estoient approchez de la mu- 
raille: pour laquelle cause ilz démolirent la ville 
entièrement , et passèrent au RI de l'espée toutes k s 
personnes qu'ilz peurènt avoir en leurs mains, au- 
tant femmes, qu'hommes, petits enfans et vieilles 
gens. 

XLI. Or ce siège allant en longueur , les vivres 
commencèrent à estre courts aux Gaulois , et fut 

force qu'ilz en allassent chercher dehors : au moyen 
dequoy ilz se départirent , et y en eut une trouppe 
qui demoura avec le roy au siège du Capitole , et 
les autres allèrent courir et fourrager le plat pais , 
et piller les villages d'alentour, non pas tous en- 
semble , mais escartez par bandes , les uns çà , les 
autres là , sans se doubter de rien , ny ne se tenir 
autrement sur leurs gardes , tant ilz se noient en 
leur prospérité. Toufefois la plus grosse trouppe 
d'entre eulx par cas d'adventure , s'addressa vers la 
ville d'Ardée , là où Camillus se tenoit , vivant en 
homme privé , sans s'entremettre aucunement d'ai- 
faires , depuis qu'il estoit en exil , jusques alors qu'il 
commencea à prendre espérance et pensement , 
non d'homme qui se contentast de demourer caché 
en seurete , et de pouvoir eschapper des mains des 
ennemis, ains qui espioit les moyens de les des- 
faire si l'occasion s'en presentoit : parquoy voyant 
que les habitans d'Ardée estoient bien en assez 
competant nombre, mais qu'ilz avoient faulte de 
cueur et de hardiesse pour la lascheté de leur* 
gouverneurs et capitaines , lesquelz n'avoient ex- 
périence aucune de la guerre , il commencea à se- 
mer ces propos parmy les jeunes hommes. Qu'il ne 
falloit point estimer le malheur des Romains estre 
procédé de la prouesse des Gaulois , ny que la ca- 
lamité qui leur estoit advenue pour n'avoir pas 
suivy bon conseil , fust œuvre de ceulx qui n'avoient 
de leur part fait chose quelconque pour laquelle 
ilz deussent avoir emporté la victoire , ains que 
Ion devoit estimer, que ce n'estoit autre chose que 

la fortune seule qui avoit voulu monstrer sa puis- 
sance , et que ce seroit entreprise belle et hono- 
rable que de chasser , encore qu'il y deust avoir du 
danger , des estrangers barbares hors de leur païs , 
attendu qu'ilz ne mettoient autre but à leur vic- 
toire , sinon de perdre et consommer comme le feu 
tout ce qui tumboit entre leurs mains : mais toute- 
fois que s'ilz vouloient seulement prendre courage 
et s'esvertuer, qu'il leur en donneroit en temps et 
lieu la victoire sans aucun danger. 

XLII. Les jeunes hommes trouvèrent ces pro- 
pos les meilleurs du monde : parquoy Camillus s'en 
adressa encore aux officiers et à ceulx du conseil , 
et les ayant persuadé aussi , feit armer tous ceulx 
qui estoient en aage de porter le harnois, sans 
permettre qu'il en sortist pas un de la ville , de 
peur que les ennemis , .qui estoient près de là , ne 
s'en apperceussent. Car après qu'ilz eurent bien 
couru tout le plat païs à l'environ , et qu'ilz se fu- 
rent bien chargez de pillage et de toute sorte de 
butin , ilz s'allèrent camper négligemment, sans se 
tenir sur leurs gardes , en une pleine campagne , là 
où après s'estre bien enyvrez ilz se meirent à dor- 
mir , et y avoit un très grand silence en tout leur 
camp : dequoy Camillus estant d'heure à autre 
bien adverty par ses espies , feit adonc sortir les 
Ardeates aux champs, et ayant couru sans bruit 
quelconque ce qu'il y avoit de chemin entre la 
ville et le camp des Gaulois , y arriva justement 
environ la minuict , et là feit incontinent jetter de 
grands cris à ses gens et sonner les trompettes de 

tous costez pour effroyer les ennemis , qui encores 
à grande peine se pouvoient esveiller à si grand 
bruit , tant ilz estoient yvres : toutefois il y en eut 
quelques uns qui de peur se resveillerent en sur- 
sanlt , et qui revenans à soy prirent les armes pour 
faire teste à Camillus , lesquelz furent tuez en com- 
batant : mais les autres en bien plus grand nombre 
gisans çà et là parmy le camp sans armes, encore 
tous espris de sommeil et de vin , furent mis à l'es- 
pée sans combatre : et ceulx qui s'enfouirent du 
camp la nuict , qui furent bien peu , furent aussi 
.desfaits le jour ensuivant par les gens de cheval qui 
allèrent après , et les occirent ainsi qu'ilz les trou- 
voient errans çà et là par les champs. 

XLIII. Le bruit de ceste desconfiture courut 
incontinent par toutes les villes prochaines , ce qui 
feit que plusieurs jeunes hommes se vindrent join- 
dre à la trouppe de Camillus , mesmement ceulx 
des Romains qui s'estoient sauvez en la ville de 
Veies après la desfaitte d' Allia, lesquelz faisoient 
entre eulx leurs regrets, disans : «O dieux, quel 
« capitaine la fortune a osté à la ville de Rome , 
« pour honorer celle dArdée des prouesses et beaux 
« faicts de Camillus ! et ce pendant celle qui l'a 
et produit et nourry demeure perdue et destruite. 
« Et nous à faulte de chef qui nous conduise , som- 
« mes icy à ne rien faire , renfermez dedans les 
<t murailles d'autruy, laissans ce pendant ruiner et 
« gaster l'Italie devant noz yeux. Que n'envoyons 
« nous donques demander nostre capitaine aux 
« Ardeates, ou que nous ne prenons noz armes 

« pour nous en aller devers luy ? Car il n'est plus 
«c banny, ny nous citoyens , puis que nostre ville 
« est en la puissance et possession de noz ennemis». 
Hz s'accordèrent tous à ce conseil , et envoyèrent 
devers Camillus le prier d'accepter la charge de ca- 
pitaine : lequel leur feit response , qu'il ne l'accep- 
teroit point , sinon que premier ceulx qui estoient 
assiégez dedans le Capitole ne l'eussent légitime- 
ment confirmé par leurs voix et suffrages , pource 
que ceulx là pendant qu'ilz tiendraient, represen- 
toient le corps de la ville , et que s'ilz luy comman- 
doient de l'accepter, ilz leur obeïroitbien voulun- 
tiers : mais autrement , que oultre leur gré et sans 
leur commandement , il ne s'en entremettroit point. 
Ceste response ouye , il n'y eut celuy des Romains 
qui ne louast et qui n'estimast grandement la preu- 
dhommie et la légalité grande qui mouvoit Camil- 
lus : mais ilz ne sçavoient comment le faire enten- 
dre à ceulx qui estoient assiégez dedans le Capitole , 
pource qu'il sembloit estre du tout impossible qu'il 
entrast un messager dedans la forteresse assiégée . 
attendu que les ennemis tenoient la ville. 

XLIV. Toutefois il y eut entre les jeune» 
hommes un nommé Pontius Cominius de moyenne 
maison , mais au demourant convoiteux d'honneur 
et de gloire , qui offrit vouluntairement de se met- 
tre au hazard d'y entrer : si ne prit point des lettres 
à porter à ceulx qui estoient assiégez, de peur 
que si d'adventure il estoit surpris , les lettres ne 
descouvrissent l'intention de Camillus : ains se 
yestit d'une meschante robbe , soubs laquelle il ca- 
cha 



CAMILLUS. i r3 

cha quelques pièces de liège , et se mettant en che- 
min de plein jour , marcha tousjours sans crainte, 
tant qu'il arriva près de Rome qui estoit januict toute 
noire : et pource qu'il ne pouvoit passer sur le 
pont à cause que les barbares le gardoient , il en- 
tortilla à l'entour de son col ce qu'il avoit d'ha- 
billemens , qui n'esloient pas beaucoup ny de gueres 
pesans , et se mettant à nage dessus les lièges qu'il 
avoit apportez , feit tant qu'il passa de l'autre costé 
de la rivière , où est la ville située , et se détour- 
nant tousjours des endroits , où il pensoit que les 
ennemis ne fussent endormis, pource qu'il y veoit 
de la lumière et du feu , et y entendoit du bruit , 
il s'en alla à la porte Carmentale, ou il y avoit 
plus de silence qu'ailleurs , et du costé de laquelle 
le montduCapitole estoit plus roide et plus droit, 
pource qu'il y a des rochers forts aspres à monter , 
au long desquelz toutefois il gravit tant , qu'il ar- 
riva avec beaucoup de travail jusques à la muraille 
de la forteresse , à l'endroit dont on se donnoit 
moins de garde , et saluant ceulx qui estoient du 
guet , leur déclara qui il estoit : si fut par eulx tiré 
à mont , et mené à ceulx qui lors estoient en ma- 
gistrat, lesquelz feirent incontinent assembler le 
sénat , auquel il annoncea la nouvelle de la victoire 
de Camillus , qu'ilz n'avoient point encore enten- 
due , et aussi leur exposa l'advis des gens de guerre 
Romains estans dehors , qui estoit de donner au- 
thorité souveraine à Camillus, et les admonesta 
de la luy déférer aussi et confirmer , pource que 
Tome II. H 

c'estoit celuy seul , auquel les citoyens qui estoient 

dehors consentoient d'obeïr. 

XLV. Quoy entendu , les assiégez après avoir 
consulté entre eulx là dessus, eleurent Camillus 
dictateur , et renvoyèrent le mesme messager Pon- 
tius Cominius, par le mesme chemin qu'il estoit 
venu. Il eut toute pareille adventure au retour 
qu'il avoit eue au venir , car il ne fut aucunement 
apperceu des ennemis , et rapporta à ceulx de de- 
hors ce que le sénat avoit ordonné , dont ilz furent 
fort joyeux. Ainsi vint Camillus à prendre la charge 
des affaires, et trouva ja bien vingt mille comba- 
tans en armes , et en assembla encore d'avantage 
du secours des alliez et confederez , se préparant 
de jour en jour pour aller assaillir les ennemis. 
Voilà comment Camillus fut eleu dictateur pour 
la seconde fois , et s'en alla en la ville de Veies , là 
où il parla aux gens de guerre Romains qui y es- 
toient, et y en amassa encore d'avantage des alliez , 
pour aller le plus tost qu'il pourroit donner la 
bataille aux ennemis. 

XL VI. Mais en ces entrefaittes , dedans Rome 
quelques uns des barbares passans d' adventure au 
long de l'endroit par où estoit la nuict monté Pon- 
tius Cominius , apperceurent en plusieurs lieux les 
traces de ses piedz et de ses mains , ainsi qu'il 
s'estoit accroché en gravissant contremont , et 
veirent aussi les herbes et broissailles , qui estoient 
au long des rochers , froissez , et la terre éboulée 
dont ilz allèrent faire le rapport au roy , qui se 
transporta luy mesme sur le lieu , et l'ayant bien 

considéré , ne feit autre chose sur l'heure : mais 
le soir quand la nuict fut venue, il assembla une 
trouppe de plus légers Gaulois , et qui plus avoient 
accoustumé de gravir ès montaignes, et leur dit: 
« Les ennemis nous monstrent eulx mesmes le 
« chemin, que nous ne pouvions trouver pour les 
« aller surprendre , et y estans montez , nous don- 
« nent assez à entendre qu'il n'est pas impossible 
« d'y monter : si seroit grande honte à nous après 
« avoir si bien commencé de faillir à bien achever , 
« en abandonnant ce lieu icy comme imprenable : 
« car s'il a esté facile à un seul d'y gravir , tant 
« moins doibt il estre difficile à plusieurs d'y mon- 
te ter les uns après les autres , attendu que l'un 
« aide à l'autre : et si vous advise , que ceulx qui 
« feront leur devoir d'y monter, seront rémunérez 
« de presens et d'honneurs convenables à leur 
« prouesse ». 

XLVII. Le roy ayant tenu tel langage à ces 
Gaulois , ilz entreprirent hardiment d'y monter , 
et environ la minuict commencèrent à gravir con- 
tremont la roche plusieurs à la file , le plus coye- 
ment qu'il leur estoit possible, s'accrochans comme 
mieulx ilz pouvoient au long de la pente du ro- 
cher , qu'ilz trouvoient bien roide , mais neanî- 
moins plus accessible et plus facile qu'ilz n'avoient 
pensé du commencement , de sorte que les pre- 
miers estans arrivez au plus hault , estoient ja tous 
prests à se saisir de la muraille , et à charger les 
gardes qui dormoient , pource qu'il n'y avoit ny 
homme ny chien qui les eust ouys. Mais il y avoit 

H a 

des oyes sacrées que l'on nourrissoit au temple de 
Juno , et leur donnoit on en autre temps à manger 
largement : mais lors , pource que à maie peine 
avoit on vivres pour les hommes ; encore bien es- 
troittement , on n'en faisoit pas compte , et les 
traittoit on fort mal. Or est-ce une beste qui a na- 
turellement le sens de l'ouye fort aigu , et est fort 
paoureuse de sa nature , et celles là pour la faim 
qu'elles enduroient , estoient encore plus esveillées 
et plus faciles à effroyer : à l'occasion de quoy elles 
sentirent incontinent la surprise des Gaulois , et se 
prirent à courir et crier contre eulx, tellement 
qu'elles esveillerent ceulx du chasteau , avec ce 
que les Gaulois voyans qu'ilz estoient descouverts , 
ne se gardèrent plus de faire bruit , ains y allèrent 
le plus effroyablement qu'ilz peurent. Les Romains 
oyans l'alarme , prirent chascun le premier baston 
qu'ilz trouvèrent promptement à leur main , et cou- 
rurent soudainement au secours la part où ilz en- 
tendoient le bruit : entre lesquelz le premier de 
tous fut un Manlius , homme consulaire , fort et 
robuste de sa personne , et ayant le cueur de mesme , 
lequel s'addressant à deux des Barbares ensemble , 
ainsi comme l'un haulsoit une hache pour luy en 
donner sur la teste , le prévint , et luy couppa le 
poing avec son espée , et heurta l'autre au visage 
avec son escu , si rudement qu'il le feit trébucher 
en arrière au long du rocher, puis se présentant 
sur la muraille avec les autres , qui estoient aussi 
accourus à l'entour de luy, rebouta le reste des 
Barbares, qui n'estoient pas encore beaucoup de 

montez jusques en hault , ny ne feirent pas grande 
preuve de hardiesse. 

XL VIII. Ainsi les Romains estans eschappez 
de ce danger , le lendemain au matin jetterent du 
hault en bas du chasteau à travers les rochers , le 
capitaine qui celle nuict avoit eu charge du guet, 
et ordonnèrent à Manlius en recompense du bon 
service qu'il avoit fait, un loyer plus honorable 
que profitable : ce fut que chacun luy contribua 
demie livre de froment du païs , qu'ilz appellent 
Far, et de vin la quatrième partie de la mesure , 
que les Grecs appellent Cotyle , qui pouvoit estre 
environ cheopine , autant que chascun en avoit de 
la munition pour son vivre par jour. Depuis ce 
rebut là les Gaulois commencèrent à perdre cou- 
rage , pource que d'un costé ilz avoient faulte de 
vivres , n'ozans plus aller fourrager la campagne , 
pour la crainte de Camillus , et d'un autre costé 
la peste commencea à les travailler , pource qu'ilz 
estoient logez parmy un grand nombre de corps 
morts gisans çà et là sans sépulture , et entre les 
ruines des maisons bruslées, là où la cendre qui 
estoit fort haulte, emeue par les vents et par la 
véhémence de la chaleur , rendoit un air sec et 
perceant , qui offensoit griefvement leurs corps 
quand ilz venoit à l'attirer par l'aspiration : mais 
plus encore que tout cela leur feit de mal le chan- 
gement de leur vivre accoustumé , pource qu'ilz 
venoient de païs frais, où il y avoit des retraittes 
propres pour éviter les incommoditez de l'esté, et 
se trouvoient en lieux bas et mauvais pour y resi- 

H 3 

der en la saison de l'automne. Tout cela ensemble 
les disposa aux maladies , avec la longueur du temps 
qu'il y a voit qu'ilz estoient à ce siège du Capitole : 
car c'estoit ja le septième mois : dont il advint une 
telle mortalité en leur camp , que pour le grand 
nombre des personnes qui y mouroient par chacun 
jôur , on ne les ensepvelissoit plus. 

XLIX. Mais neantmoins les affaires des as- 
siégez pour tout cela ne s'en portoient de rien 
mieulx : car la lamine leur alloit tousjours crois- 
sant de plus en plus : et pource qu'ilz n'entendoient 
point de nouvelles de Camillus , cela les mettoit 
en grand desespoir : car ilz ne pouvoient envoyer 
devers luy, tant les Barbares faisoient bon guet 
dedans la ville. Au moyen dequoy , les deux par- 
ties se trouvans en tel estât, il se meit en avant 
quelques paroles d'appointement par ceulx du guet 
premièrement, qui en parlèrent entre eulx , et de- 
puis par le consentement des principaux , Sulpitius 
le tribun des Romains vint à parlementer avec 
Brennus : auquel parlement il fat accordé que les 
assiégez payeroient mille livres pesant d'or 1 , et 
que les assiegeans incontinent après l'avoir receu 
sortiraient de la ville , et de tout son territoire. 
L'accord estant ainsi passé et juré , l'or fut apporté, 
et quand ce vint à le pezer les Gaulois couverte- 
mentdu commencement y faisoient des toursdemal 

' Ces mille liv. pesant d'or font 65,362 liv. de notre monnoie. 
Brolier. Il y a erreur dans ce calcul , la livre romaine pcsoit 
un peu plus de dix onces de notre poids , ainsi les mille livres 
doivent faire plus d'un million monnoie actuelle. C. 

foy : mais puis après tout ouvertement arrestoient 
le pois , et empeschoient que la balance ne jouast 
librement , dequoy les Romains se courroucèrent 
à eulx : et adonc Brennus par manière de risée et 
de moquerie , pour leur faire plus de despit , de- 
ceignit son espée , et la meit ceinture et tout de- 
dans la balance où estoit le pois. Quoy voyant 
Sulpitius , luy demanda que c'estoit à dire que cela : 
et Brennus luy respondit , « Que pourroit-ce estre 
« autrë chose , sinon que douleur aux vaincus » ? 
Ceste parole depuis est tousjours demeurée en la 
bouche du peuple, qui en a fait un commun 
proverbe. 

L. Aucuns des Romains prirent à si grand 
despit ceste insolence barbaresque , qu'ilz vouloient 
à toute force que Ion reprist l'or , et que l'on s'en 
retournast en la forteresse , pour soustenir encore 
le siège comme devant : les autres estoient d'advis 
qu'il falloit supporter doulcement ceste indignité 
là , et n'estimer pas que la honte consistast à payer 
plus que Ion n'avoit promis , ains que le payer seul 
à quoy ilz avoient esté contraints par la mauvaistié 
du temps , estoit ce qu'ilz dévoient reputer plus né- 
cessaire que honorable. 

LI. Ai nsi comme ilz estoient en ce débat, tant 
entre eulx mesmes que contre les Barbares , Ca- 
millus arriva aux portes de la ville avec son ar- 
mée , et entendant ce qui s'y faisoit , il commanda 
au demourant de l'exercite qu'ilz le suivissent en 
ordonnance le petit pas , et luy ce pendant avec 
les plus gens de bien, se meit devant en diligence. 

H 4 

Si tost que les autres Romains Fapperceurent , ilz 
s'ouvrirent incontinent , et le receurent entre eulx 
avec grande révérence sans plus mot dire, comme 
estant survenu leur capitaine souverain qui avoit 
toute puissance : et luy prenant l'or qui estoit de- 
dans la balance , le bailla à ses gens , et commanda 
aux Gaulois qu'ilz prissent leur pois et leur balance 
et qu'ilz se retirassent : «Pource, dit-il, que ce 
« n'est point la coustume des Romains de garder 
« leur païs avec l'or , ains avec le fer ». Brennus 
adonc entra en cholere , disant que c'estoit mes- 
chamment fait de contrevenir à l'accord qu'ilz 
avoient passé et juré. A quoy Camillus luy respon- 
dit , que cest accord n'avoit point esté fait légiti- 
mement , et qu'à ceste cause il n'estoit point vala- 
ble , pource que luy ayant auparavant esté créé 
dictateur , tout autre officier et magistrat , parceste 
siene élection venoit à estre supprimé , et à ceste 
cause qu'ilz avoient traitté avec gens qui n'avoient 
point authorité ny pouvoir de ce faire , et que 
c'estoit à luy qu'il falloit parler , s'ilz vouloient 
quelque chose , pource qu'il venoit avec pleine 
puissance de leur pardonner , s'ilz se repentoient 
et demandoient pardon , ou bien de les chastier et 
faire payer la peine des excès et dommages qu'ilz 
avoient faits au païs. Ces paroles feirent sortir 
Brennus hors de soy, jusques à mettre la main aux 
armes. Si vindrent les uns et les autres à tirer les 
espées et à s'entreheurter , ainsi qu'ilz pouvoient 
dedans des maisons et parmy les rues , où Ion 
n'eust sceu renger une armée en bataille : toute- 

fois Brennus s'estant soudain advisé qu'il n'y fai- 
soit pas bon pour luy, se retira incontinent dedans 
son camp avec ses gens , avant qu'il en eust beau- 
coup perdu : et la nuict ensuivant se partit de la 
ville avec tout son exercite , et alla camper environ 
trois lieues et demie loing de là, sur le grand che- 
min qui va à la ville des Gabiens : là où Camillus 
avec son armée en bonne ordonnance l'alla trou- 
ver à l'aube du jour, ayans les Romains repris 
courage , et luy donna la bataille , laquelle dura 
longuemeut fort aspre , jusques à ce que à la fin les 
Gaulois y furent desfaicts , et leur camp pris avec 
grande occision : car ceulx qui eschapperent la fu- 
reur de la bataille , furent tuez les uns par les 
Romains mesmes , qui les poursuivirent chaude- 
ment après qu'ilz furent rompus , les autres , et la 
plus grande partie , par ceulx des villes et villages 
d'alentour , qui leur coururent sus ainsi comme ilz 
fouyoient escartez çà et là parmy les champs. 

LU. Voila comment la ville de Rome ayant 
esté estrangement prise , fut aussi depuis estran- 
gement recouvrée , après avoir demouré sept 
mois entre les mains des Barbares : car ilz y en- 
trèrent environ le quinzième jour de juillét et 
en furent chassez environ le treizième jour de feb- 
vrier 2 . Si en triumpha Camillus ainsi comme il 
appartenoit à celuy qui avoit sauvé et délivré son 

' Peu de jours après le quinze de juillet , comme porte le 
texte g;ec. Voyez la bataille d'Allia dans le ch. ïxxii . 

a Cette délivrance de la ville de Rome est marquée au 1 3 de 
février dans le calendrier de Polemeus Silvius. 

païs dés mains des ennemis , et qui ramenoit la 
ville de Rome en elle mesme : pource que ceulx 
qui pendant le siège en avoient esté dehors, y ren- 
trèrent suivans son chariot triumphal , et ceulx qui 
avoient esté assiégez dedans le Capitole , où ilz es- 
toient cuidé mourir de malefaim , leur allèrent au 
devant , et s'entr'embrasserent les uns les autres en 
plorant de joye. Les presbtres et ministres des tem- 
ples représentèrent les joyaulx sacrez en leur en- 
tier , qu'ilz avoient les uns cachez en terre dedans 
la ville mesme , les autres emportez avec eulx quand 
ilz s'en estoient fouiz : ce que le peuple voyoit aussi 
vouluntiers , et avec aussi grande joye , comme si 
c'eussent esté les dieux mesmes qui fussent retour- 
nez dedans la ville. Et après avoir sacrifié aux dieux 
en leur rendant grâces , et purifié la cité selon que 
leur enseignoient ceulx qui estoient entendus en 
telles choses , il se meit à faire reparer les temples 
qui paravant estoient en la ville , oultre lesquelz il 
en édifia encore un autre au dieu Aius Locutius , 
au lieu où Marcus Ceditius avoit ouy la voix qui 
leur denonceoit la venue des Barbares. Si furent 
les places desdicts temples descouvertes à grande 
peine par la bonne diligence de Camillus , et grande 
sollicitude et travail des presbtres : mais quand ce 
vint à rebastir aussi le demourant de la ville , qui 
estoit entièrement démolie et destruite, le peuple 
se trouva fort mal encouragé de ce faire , recidant 
tousjours à mettre la main à l'œuvre, pourautant 
qu'ilz avoient faulte de toutes choses y nécessaires , 
et avoient plus tost besoing de repos et de relasche 

après tant de travaux endurez, que de recommen- 
cer à se travailler de nouveau , et se tuer le cueur 
et le corps , attendu qu'ilz n'avoient ny les per- 
sonnes disposées , ny le9 biens suffisans pour y 
fournir. 

LUI. Au moyen dequoy inclinans de voulunté 
à la ville de Veies , qui leur estoit demourée toute 
entière et prouveue de toutes choses pour les re- 
cevoir , ilz donnèrent occasion aux harengueurs qui 
avoient accoustumé de tousjours prescher et par- 
ler au gré du peuple , de remettre ce propos en 
avant , et commencèrent à prester vouluntiers les 
oreilles à certaines paroles séditieuses et mutines 
qui se disoient à l'encontre de Camillus, que pour 
son ambition particulière il les vouloit priver d'une 
ville toute preste , et les contraignoit de se loger 
dedans des ruines et relever une si grande démoli- 
tion que le feu avoit faitte , àKn que Ion l'appellast 
non seulement capitaine et gênerai des Romains , 
mais aussi fondateur de Rome , en déboutant Ro- 
mulus de ce tiltre d'honneur. 

LIV. Quoy voyant le sénat , et craignant qu'il 
ne s'en emeust quelque sédition , ne voulut point 
permettre à Camillus qu'il se deposast de sa charge 
de dictateur avant le bout de l'an 1 , combien que 
nul autre ne passast jamais six mois : et au demou- 
rant se meit aussi en devoir de sa part de reconfor- 
ter et appaiser la commune , en la priant de de- 
mourer , et leur monstrant au doigt les sépultures 
de leurs ancestres , et leur ramenant en mémoire 

' L'an de Rome 365. 

les places sacrées et les lieux dédiez aux dieux , et 
sanctifiez par le roy Numa , ou par Romulus , ou 
par les autres roys. Mais entre autres arguments 
tirez des choses religieuses et divines, ne faillirent 
de leur alléguer la teste d'homme toute fresche qui 
fut trouvée dedans terre en faisant les fondemens 
du Capitole , comme au lieu qui fatalement estoit 
destiné pour estre une fois le chef de toute l'Italie : 
et d'avantage le feu sacré de la déesse Vesta , lequel 
ayant esté depuis la guerre reallumé parles sainctes 
vierges vestales , viendroit à estre encore de rechef 
esteint par eulx , s'ilz abandonnoient la ville de leur 
naissance , oultre le grand reproche et déshonneur 
que ce leur seroit de la Yeoir à l'advenir habitée par 
quelques survenans estraugers, ou bien du tout re- 
duitte en friche et pasturage des bestes. Telles do- 
léances et telz regrets alleguoient souvent les gens 
de bien à la commune tant en privé qu'en public : 
mais le peuple à l'opposite leur rompoit aussi le 
cueur de pitié, quand il leur mettoit devant les 
yeux la pauvreté et l'indigence en laquelle il se 
trouvoit, et les supplioit de ne les vouloir point 
forcer de rassembler et rejoindre les pièces d'-une 
ville destruitte, comme d'un naufrage dont ilz es- 
toient eschappez tous nuds , et n'avoient sauvé 
que leurs personnes seulement , attendu mesme- 
ment qu'ilz en avoient une autre entière toute 
preste pour le recueillir. 

LV- Si fut Camillus d'advis que le sénat s'as- 
semblast pour consulter et resouldre absoluement 
cest affaire : ce qui fut fait : et en ce conseil il de- 

duisit luy mesme plusieurs raisons , pour lesquelles 
ilz ne dévoient aucunement abandonner le lieu de 
leur naissance , et aussi feirent les autres sénateurs 
qui voulurent. Finablement après toutes ces re» 
monstrances, il commanda à Lucius Lucretius qui 
avoit acccmstumé de parler le premier en telles as- 
semblées, qu'il se levast pour en dire son advis, et 
que les autres par ordre dissent aussi consécutive- 
ment les leurs. Ainsi feit chascun silence, età l'ins- 
tant mesme que Lucretius vouloit commencer â 
parler, il passa d'adventure par devant le lieu, où 
se tenoit le conseil , un centenier du guet de jour 
avec sa bande , lequel commanda à haulte voix à 
son portenseigne , qui marchoit le premier , qu'il 
s'arrestast là , et qu'il y plantast son enseigne : car 
nous demourerons, dit il , très bien icy. Ceste pa- 
role ditte et ouïe, droittement sur le poinct que Ion 
estoit en doubte et en grande attente de ce qui se 
resouldroit en ceste matière , Lucretius se prit à 
dire qu'en remerciant dieu dévotement il approu- 
voit son bon conseil : chascun des autres à son 
reng en dit tout autant , et y eut aussi un merveil- 
leux changement et mutation de voulunté au com- 
mun populaire : car chascun alloit admonestant et 
encourageant son compagnon de mettre vivement 
la main à l'œuvre , de manière que sans attendre 
que Ion eust divisé les rues , et departy à chascun 
sa place pour bastir , ilz se meirent tous à occuper 
les lieux qui plus leur aggreerent , ou qui leur sem- 
blèrent plus commodes pour bastir, sans qu'il y 
«ust autre règlement ny autre département : dont 

il advint pour ceste précipitation si grande , que 
les rues furent toutes confuses et les maisons rebas- 
ties sans ordre quelconque. Car on dit qde dedans 
l'an révolu elle fut toute reedifiée de nouveau tant 
d'édifices publiques que de privez. Mais ceulx à 
qui Camillus avoit donné charge de rechercher et 
marquer les places sacrées où ayoient esté les tem- 
ples , pource que toutes choses estoient confuses , 
en environnant le mont Palatin , arrivèrent à l'en- 
droit où avoit esté la chappelle de Mars , que les 
Barbares avoient toute ruinée et bruslée , comme 
les autres , et en y fouillant et nettoyant la place, 
y trouvèrent par cas d'adventure le baston augurai 1 
de Romulus entassé dessoubz un hault monceau de 
cendre : c'est un baston courbé par l'un des bouts , 
que Ion appelle Lituus , et en usent les devins à 
designer les régions du ciel , quand ilz veulent con- 
templer le vol des oyseaux pour deviner les choses 
à advenir. Romulus qui estoit bien entendu en cest 
art de deviner en usoit , et depuis qu'il fut disparu 
d'entre les hommes , les presbtres le prirent et le 
gardèrent religieusement, sans y laisser toucher non 
plus qu'à un sainct reliquaire. Et le retrouvans 
lors sain et entier , là où toutes autres choses 
estoient peries et consumées par le feu , en fu- 
rent très joyeux , pource qu'ilz interprétèrent que 
cela estoit un signe qui promettoit éternelle du- 
rée à la ville de Rome. 

LVI.'Mais avant qu'ilz eussent parachevé leurs 

■ Ce bâton augurai est représenté sur quantité de médailles , 
sur tout sur celles de Jules-Çcsar et d'Auguste, 

bastimens , il leur sourdit une nouvelle guerre , par 
ce que tout à un coup les AEques , les Volsques et 
les Latins entrèrent en armes dedans leurs terres , 
et aussi les Thoscans allèrent mettre le siège devant 
la ville de Sutrium qui estoit leur alliée et confé- 
dérée. Et comme les tribuns militaires , estans sor- 
tis aux champs avec leur armée , se fussent allez 
camper au mont Martien , les Latins les y allèrent 
assiéger si estroittement , qu'ilz furent en danger 
de perdre leur armée , et furent contraints de 
mander à Rome qu'on les vint secourir : au moyen 
de quoy Camillus fut eleu dictateur pour la troi- 
sième fois. Mais au demourant , quant à l'issue de 
ceste guerre , on la compte en deux manières , des- 
quelles je reciteray celle qui me semble fabuleuse la 
première. On dit que les Latins , soit ou pource 
qu'ilz cherchassent quelque occasion de commen- 
cer la guerre , ou que véritablement ilz voulussent 
conjoindre de rechef leurs peuples ensemble par 
nouvelles alliances de mariage , envoyèrent de- 
mander aux Romains des filles de libre condition , 
pour les espouser. Les Romains se trouvèrent bien 
empeschez, ne sachans qu'ilz dévoient faire, crai- 
gnans fort la guerre , à cause qu'ilz n'estoient pas 
encore bien remis sus , et se doubtoient que ceste 
demande de leurs filles , ne fust autre chose qu'une 
sommation de leur bailler hostages , que Ion cou- 
vroit du nom d'alliance de mariage : et disent qu'il 
y eut une servante nommée Tutola , ou , comme 
les autres veulent , Philotis , laquelle s'adressa aux 
magistrats de la ville, et leur conseilla qu'ilz l'en- 

voyassent avec quelque nombre d'autres servantes 
jeunes et belles , accoustrées en filles de bonne 
maison : et au demourant qu'ilz la laissassent faire. 
Les officiers trouvèrent bon cestadvis, et choisi- 
rent des servantes en tel nombre qu'elle voulut , 
lesquelles ilz vestirent de bons habillemens , et pa- 
rèrent de beaulx joyaulx d'or , puis les livrèrent 
entre les mains des Latins, qui estoient campez 
non gueres loing de la ville. Quand la nuict fut 
venue , les autres filles cachèrent les espées des en- 
nemis : mais ceste Tutola ou Plrilotis , comment 
qu'elle fust appellée , monta dessus un figuier sau- 
vage , de dèssus lequel elle monstra aux Romains 
un flambeau allumé , ayant par derrière tendu 
quelque habillement , à fin que les Latins n'en 
peussent rien veoir : car elle avoit pris ce signe 
avec les magistrats de Rome, sans que les autres 
en sceussent rien , qui fut cause que la saillie des 
gens de guerre , quand on leur commanda sortir 
aux champs la nuict , fut en trouble et en tumulte , 
pource qu'estans pressez par leurs capitaines , ilz 
s'entreappelloient les uns les autres , et y eut 
beaucoup d'affaire à les renger en bataille : et 
ainsi allèrent surprendre les ennemis dormans en 
leur camp , où ilz ne se doubtoient de rien , et en 
tuèrent la plus grande partie. 

LVII. Cela fut fait le cinquième jour 1 du 

■ C'est une faute d'Amyot. Dans le grec le jour des Noncs. 
Elles ne sont pas le cinq , mais le sept de juillet. Le calendrier 
de Polcmeus Silvius nom a conservé le souvenir de cette iète 
uvee quelque détails particuliers. Il murque au 7 de juillet : 

mois qui lors s'appelloit (^uinti/is , et maintenant 
se nomme juillet, auquel il se célèbre encore jus- 
ques à présent une fesce en souvenance de cestacte 
là : car premièrement en sortant hors de la ville, ilz 
vont appellant à haulte voix plusieurs noms du 
païs, qui sont les plus communs, comme Caius , 
Marcus , Lucius , representans ce qu'en sortant de 
la ville à grande haste , ilz s'entreappelloient ainsi 
les uns les autres : puis les servantes habillées ho- 
norablement, vont par la ville jouant, et disant 
quelque mot de risée à ceulx qu'elles rencontrent 
en leur chemin , et à la fin elles font semblant de 
s'entrebatre , en représentation de ce que lors elles 
aidèrent à desfaire les Latins : puis sont festoyées 
soubs des feuillées faittes de ramée de figuier sau- 
vage : et s'appelle le jour de ceste feste , les A ones 
Capratines 1 , à cause du figuier sauvage , comme 
les uns estiment , de dessus lequel la servante 
monstra aux Romains le flambeau alittulé, pource 
que les Romains appellent le figuier sauvage Ca- 
prificus. Les autres disent que toutes ces choses 
là se font et se disent en remembrance de I'incon- 

Fête des servantes de Syrie. Elle a été établie en mémoire de 
ce qu'après la prise de Rome parles Gaulois , les nations voi- 
sines déjà vaincues demandèrent des épouses des meilleures 
familles de Rome. Sur l'avis de Philotis on leur envoya des 
servantes revêtues des habits de leurs maîïresses. Ces servantes 
rirent des signaux : on surprit ces peuples plongés dans le 
sommeil , et ils furent vaincus. Mactobe parle aussi de cetta 
fête , Saturnal. I , il. 

■ Macrobe les appelle les Nones Caprolin«s. 

renient qui advint à Romulus , quand il se dispa- 
rut , à mesme jour , hors des portes de la ville , 
s'estant soudainement levé un orage avec une nuée 
obscure , ou comme les autres disent estant ad- 
venue éclipse de soleil , et tienent que le jour a 
esté nommé les Nones Capradnes , pource que 
Capra en langage Romain signifie une chèvre , et 
Romulus disparut d'entre les hommes ainsi qu'il 
preschoit son peuple auprès du lieu qui s'appelle le 
Marez de la chèvre , comme nous avons escrit plus 
au long en sa vie ». 

LVIII. L'autre manière, comme la pluspart 
des historiens escrit l'issue de ceste guerre , est , 
que Camillus estant eleu dictateur pour la troi- 
sième fois , et sachant que les tribuns militaires 
avec leur armée estoient assiégez fort à destroit 
par les Latins et les Volsques , fut contraint de 
faire armer les vieilles gens , qui pour leur aage 
estoient desja exempts d'aller à la guerre : et ayant 
fait un grand circuit à l'entour du mont Martien , 
pour n'estre apperceu des ennemis , s'alla loger 
derrière eulx , là où^jl feit allumer force feus pour 
donner à entendre aefti assiégez qu'il estoit arrivé : 
ce que les assiégez ayans advisé reprirent courage ; 
et se délibérèrent de combatre : mais les Latins et 
les Volsques se teindrent dedans leur camp , là où 
ilz se remparerent et fortifièrent d'une closture de 
bois, avec force arbres qu'ilz croisèrent en tra- 
vers , pour ce qu'ilz se voyoient assailliz par de- 

' Vie de Romulus , chup. xli». 

tant et par derrière , et résolurent d'attendre ren- 
fort d'une autre armée de leurs gens , et aussi du 
secours des Thoscans. Ce que voyant Camillus, 
et craignant que Ion ne luy feist à luy mesme ce 
qu'il avoit lait aux autres , en les environnant par 
derrière , il pensa qu'il les falloit prévenir : et con- 
sidérant que la closture dont ilz avoient enfermé 
et remparé leur camp , estoit toute de bois , et 
qu'il se levoit ordinairement les matins un grand 
vent du costé des montaignes , il feit provision de 
force brandons de feu , et tirant son armée aux 
champs à l'aube du jour , en ordonna une partie 
pour assaillir les ennemis par un costé avec grands 
cris à coups de traict : et luy avec l'autre partie 
qui devoit mettre le feu par le costé opposite 
dont le vent souloit venir , estoit attendant l'heure 
opportune : et si tost qu'il veit le soleil levé, le 
vent commenceant à souffler à bon esciant de de- 
vers les montaignes , et l'escarmouche attachée de 
l'autre costé, adonc il feit aussi donner à ceulx 
qu'il conduisoit le signe de courir sus aux enne- 
mis , et feit jetter contre la closture de leur camp 
force pots et lances à feu , de manière que la flamme 
trouvant matière à se prendre en ceste cloison de 
bois et en ces arbres croisez , se leva incontinent 
fort grande en l'air , et alla gaignant tout à l'entour. 
Parquoy les Latins qui n'estoient prouveuz d'au- 
cun remède pour esteindre ceste flamme, voyans 
que leur camp tout à l'environ d'eulx estoit en 
feu , se serrèrent premièrement ensemble en bien 
peu de lieu : mais encore à la hn furent ilz con- 

traints de sortir aux champs , où ilz trouvèrent 
leurs ennemis bien armez et rengez en bataille, 
tellement qu'il eschappa bien peu de ceulx qui 
sortirent, et ceulx qui demourerent dedans le camp 
furent tous consummez du feu , jusques à ce que. 
les Romains l'esteignirent eulx mesmes pour piller 
les biens qui y estoient. 

LIX. Cela fait , Camillus laissa son filz au 
camp pour garder les prisonniers et le butin : et 
luy mesme avec le reste de l'armée alla courir le 
païs des ennemis , où il prit la ville des AEques. 
Et après avoir rengé les Volsques à sa voulunté 7 
mena incontinent son armée vers la ville de Su- 
trium , n'ayant pas encore entendu ce qui estoit 
advenu aux Sutriens , ains se hastant de les aller 
secourir, pource qu'il pensoit qu'ilz fussent en- 
core assiégez par les Thoscans : mais ilz avoient ja 
rendu leur ville par composition , et n'a voient 
sauvé de tous leurs biens que les habillemens qu'ilz 
portoient sur eulx tant seulement : si rencontrèrent 
Camillus par le chemin , ainsi qu'ilz alloient la- 
mentans leurs fortunes avec leurs femmes et leurs 
petits enfans , dont il sentit grande compassion en 
son cueur, les trouvant en si piteux estât. Et d'a- 
vantage voyant que les Romains aussi ploroient de 
pitié pour l'instance que leur faisoient ces pauvres 
gens , et qu'ilz estoient fort desplaisans de leur 
desconvenue , il résolut en luy mesme de n'en dif- 
férer point la vengeance , ains s'en aller tout droit 
ce jour mesme devant la ville de Sutrium , faisant 
son compte qu'il trouveroit les Thoscans eu desar- 

roy, sans se tenir sur leurs gardes, ny entendre 
à autre chose qu'à faire bonne chère , à cause qu'ilz 
venoient de prendre une ville opulente et riche, 
où ilz n'avoient laissé ennemy quelconque , ny ne 
se doubtoient point que de dehors on les deust 
venir assaillir. En quoy il ne se mescompta pas: 
car non seulement il traversa tout le territoire de 
la ville sans que ceulx de dedans en fussent ad- 
vertis , ains fut aux portes , et eut saisi les mu- 
railles avant qu'ilz en sceussent rien , pource qu'ilz 
n'avoient ordonné guet ny gardes quelconques , 
ains estoient espars çà et là par les maisons à gour- 
mander et yvrogner ensemble : et quand ilz 
sçeurent que les ennemis estoient ja dedans la 
ville , ilz se trouvèrent si saoulz et si yvres , que 
la pluspart n'eut pas seulement le sens de fouir , 
ains attendirent que Ion les allast tuer ou pren- 
dre fort villainement jusques dedans leurs mai- 
sons. 

LX. Ainsi fut ceste ville de Sutrium deux fois 
prise en un mesine jour : et advint que ceulx qui 
l'avoient conquise la perdirent , et ceulx qui l'a- 
voient perdue la recouvrèrent par le moyen de 
Camillus , qui en mérita l'honneur de triumphale 
entrée dedans Rome : laquelle ne luy apporta pas 
moins de bienvueillance , d'honneur et de gloire, 
qu'avoient fait les deux autres premières : pource 
que ses plus malings envieux qui vouloient que 
tous ses beaulx faicts précédents fussent plus tost 
procédez de la faveur de fortune que de sa vertu , 
furent alors contrainctspar les effets , de confesser 

que la louange en estoit deuë à son bon sens et à sa 

vaillance. 

LXI. Le plus apparent de ses envieux et ad- 
versaires estoit Marcus Manlius , celuy qui re- 
poulsa premier les Gaulois la nuict qu'ilz cuiderent 
entrer dedans la forteresse du Capitole , dont il 
fut surnommé Capitolin : car voulant estre le pre- 
mier de la ville , et ne pouvant arriver par droitte 
voye à devancer la gloire de Camillus , il se meit 
au grand chemin de ceulx qui bastissent une ty- 
rannie, qui est de flatter le menu populaire, mes- 
mement ceulx qui estoient endebtez , défendant 
leurs causes , et plaidant pour enlx en jugement 
contre les créanciers , et quelquefois recourant 
d'entre leurs mains , et leur ostant à force ceulx 
qui à faulte de payer leur estoient adjugez pour 
esclaves selon la rigueur de la loy. Par lesquelz 
moyens il assembla en peu de temps autour de luy 
grand nombre de telz hommes , pauvres et nécessi- 
teux , lesquelz faisoient grande peur aux gens de 
bien et d'honneur pour les insolences qu'ilz com- 
mettoient , et les troubles et tumultes qu'ilz exci- 
toient ordinairement en la place : de manière que 
pour l'eifroy que Ion en eut, fut eleu dictateur 
Quintus Oapitolinus lequel incontinent feit pren- 
dre au corps ledit Manlius , et le constitua prison- 
nier : à l'occasion dequoy le peuple changea de 
robbe : ce quin'avoit point accoustumé de se faire, 
sinon en quelques grandes et publiques calamitez. 
Parquoy le sénat craignant qu'il ne s'en ensuivist 

' Lan de Hoirie 3f>n. 

quelque trouble de sédition , le feit relascher: mais 
luy pour estre sorty de prison n'en devint de rien 
meilleur ny plus sage , ains alloit émouvant et 
mutinant la commune plus audacieusement et plus 
seditieusement que jamais. 

LXII. Si fut Camillus eleu de rechef tribun 
militaire 1 et de son temps Manlius appelle en jus- 
tice : mais quand ce vint à plaider la cause, la veuë 
du Capitole feit grande nuisance aux accusateurs : 
pource que l'endroit propre auquel Manlius avoit 
la nuict repoulsé les Gaulois, en défendant le Ca- 
pitole , se veoit de la place où se tenoit l'audience , 
et luy mesme le monstroit à ses juges , en y ten- 
dant les mains : et plorant à chaudes larmes , leur 
ramentevoit comme il avoit mis sa vie en danger 
en combatant pour eulx : ce qui leur attendrissoit 
le cueur de pitié , tellement qu'ilz ne sçavoient 
que faire , et remeirent par plusieurs fois la cause 
à autre jour , ne le voulant point absouldre , at- 
tendu qu'il estoit convaincu par si évidentes preu- 
ves , ny ne pouvant user de la rigueur et sévérité 
des loix , à cause qu'ilz avoient devant leurs yeulx 
le lieu auquel il avoit fait un si grand service à la 
chose publique. Dequoy Camillus s'estant apper- 
ceu, feit transporter le siège de ce jugement hors 
la ville en un lieu appellé le Boccage Petilien, de 
là où ne se pouvoit veoir le Capitole : et là pour- 
suivirent les accusateurs vivement leur accusation , 
et les juges adonc se ramenans en mémoire les 
mauvais actes qu'il avoit faits , en concernent en 

■ L'an de Rome 370. 

I 4 



»36 C A M I L L U S. 

oulx un juste courroux de Je punir selon ses dé- 
mérites : si fut condemné par sentence à mourir, 
et estre mené sur le mont du Capitole , dont il 
tut précipité du hault en bas à travers les rochers 
qui y sont : de sorte qu'il eut un mesme lieu pour 
tesmoing de ses plus heureux faictz , et de sa plus 
misérable calamité. Oultre cela , sa maison fut 
rasée , en la place de laquelle fut édifié le temple 
de la déesse qu'ilz appellent Moiwta , et publié 
un edict , que de là en avant il ne seroit pas plus 
loisible à aucun patricien d'habiter au mont du 
Capitole. 

LXIII. Depuis Camillus estant encore appelle 
à la charge de tribun militaire pour la sixième fois 
taschoit à s'en excuser , tant pource qu'il se sentoit 
ja bien avant en son aage , comme aussi pource 
qu'il craignoit à l'adventure quelque envie de la 
fortune, ou quelque maléncontre , après tant de 
gloire qu'il avoit acquise , et tant de haults faicts 
qu'il avoit heureusement achevez : toutefois la plus 
apparente cause , sur laquelle il fondoit son excuse, 
estoit l'indisposition de sa personne , pource qu'il 
se trouva malade environ ce temps là. Mais le peu- 
ple ne voulut point admettre ny recevoir son ex- 
cuse , ains criant qu'il ne luy demandoit point qu'il 
comb.itist ny à pied ny à cheval , mais qu'il con- 
seillast et commandast seulement , le contraignit 
d'accepter la charge , et de conduire l'armée avec 
un de ses compagnons nommé Lucius Frurius 2 , 

1 L'an de Rome Zjl>. 

* Il se iioniiuoit Lucius Furius. 

contre les ennemis , qui estoient les Pramestins et 
les Volsques , lesquelz joincts ensemble couroient 
et pilloient les terres des alliez des Romains. Si se 
meit incontinent aux champs avec l'armée, et s'alla 
camper au plus près des ennemis , voulant quant à 
luy tirer ceste guerre en longueur, pour puis après 
combatre s'il en estoit besoing , quand il seroit 
bien guary : mais au contraire Frurius par une 
convoitise de gloire , vouloit à quelque péril que 
ce fust, hazarder tout chaudement la bataille, et 
alloit sollicitant à ces fins les particuliers capi- 
taines et chefs des bandes. A raison dequoy Camil- 
lus craignant que Ion ne pensast que par envie 
qu'il portast à ces jeunes gens , il leur voulust oster 
et empescher les moyens d'acquérir honneur , et 
de faire quelque acte digne de mémoire , luy per- 
meit contre sa voulunté de renger l'armée en ba- 
taille : et luy ce pendant à cause de son indisposi- 
tion , demoura avec peu de gens au camp. 

LXIV. Ainsi s'en alla Lucius à l'estourdie pré- 
senter la bataille à l'ennemy : aussi y fut il rompu: 
mais Camillus entendant ceste desroute des Ro- 
mains ne se peut contenir , ains tout malade qu'il 
estoit, se levant de dessus son lict, s'en alla avec 
ceulx de sa maison aux portes du camp , et passa 
à travers les fuyans jusques à ce qu'il eust trouvé 
ceulx qui les poursuivoient. Ce que voyant les Ro- 
mains qui ja estoient entré dedans le camp , le sui- 
virent incontinent , et ceulx qui fouyoient encores 
au dehors , s'arresterent tout court , quand ilz le 
veirent , et -se r'allierent en bataille au devant de 

Iny, s'entre-admonestans les uns les autres, de n'a- 
bandonner pas leur capitaine, de manière que les 
ennemis cessèrent de les chasser et poursuivre plus 
oultre ce jour là : mais le lendemain Camillus ti- 
rant tout son ost aux champs , leur donna la ba- 
taille, en laquelle il les desfeit à force, et suivant 
sa victoire , entra pesle mesle parmy les fuyans 
dedans leur camp , et en tua la plus grande partie. 
( 'ela fait , il fut adverty que les Thoscans avoient 
pris la ville de Sutrie et mis à l'espée tous les 
habitans d'icelle qui estoient citoyens Romains : à 
l'occasion dequoy il renvoya à Rome la plus pe- 
sante partie de son armée , et retenant avec luy les 
plus dispos et plus légers , alla donner l'assault aux 
Thoscans , qui s'estoient logez en ceste ville de Su- 
trie , et l'ayant reprise sur eulx , en tua une partie , 
l'autre se sauva de vistesse : puis s'en retourna à 
Jiome avec une très grande quantité de butin , 
iaisant cognoistre par expérience , que ceulx es- 
toient très sages qui n'avoient point craint la vieil- 
lesse ny la maladie d'un bon capitaine expérimenté 
i't hardy, ains l'avoient eleu malgré luy, quelque 
vieil et mal sain qu'il fust , et préféré aux Jeunes 

' C'est la ville de Satrie , qui n'étoit pas dans la Toscane , 
mais chez les Volsques. Plutarque a confondu les villes Sutrium 
et Satria. Il paroi c même qu'il n'a point décrit exactement cette 
campagne de Camille. Il faut s'en tenir à Tite-Live , V I, 22. Ce 
n est peut-être que sur un passage mal entendu de cet auteur 
que Plutarque a imaginé la maladie de Camille. Voyez; les ré- 
flexions de M. Secousse dans l'Histoire de l'Académie des Ins- 
criptions , Tom. Y, pag. 172. 

et dispos qui briguoient et poursuivoient ceste 
charge. 

LXV. Pourtant la nouvelle estant venue au 
sénat , que les Thusculaniens s'estoient rebellez , ilz 
y envoyèrent encore Camillus , luy enjoignans de 
prendre avec soy celuy que bon luy sembleroit 1 des 
cinq autres compagnons , lesquelz tous desiroient 
estre choisiz par luy et l'en requeroient : mais tous 
les autres omis , il eleut encore Lucius Frurius , 
contre l'opinion et l'espérance de tout le monde , 
pource que c'estoit celuy qui nagueres avoit voulu 
à toute force contre sa voulunté hazarder la bataille, 
en laquelle il avoit esté desfait : toutefois Camillus 
voulant , à mon advis , couvrir ceste faulte et la 
honte qu'd en avoit reçeuë , le préféra humaine- 
ment à tous les autres. Au demourant , les Thus- 
culaniens sentant venir Camillus contre eulx , vou- 
lurent finement rhabiller la faulte qu'ilz avaient 
faitte : car ilz meirent force gens aux champs , les 
uns à labourer les terres , les autres à garder les 
bestes , ne plus ne moins que s'ilz eussent esté en 
pleine paix, et teindrent les portes de leur ville 
ouvertes , là où les enfans alloient publiquement à 
l'escole , les artisans besongnoient en leurs bouti- 
ques , les gens d'estat se promenoient en robbes 
longues sur la place , les officiers et gouverneurs 
alloient çà et là par les maisons , faisant comman- 
dement que Ion eust à apprester les logis pour les 
Romains comme s'ilz n'eussent eu peur de mal 
quelconque , ny ne se fussent sentis coulpables 
' Dp se* cinq Collègues. 

de faulte aucune. Ce neantmoins toutes ces mines 
ne feirent pas descroire à Camillus qu'ilz n'eussent 
point machiné de se rebeller contre les Romains , 
mais bien feirent elles qu'il eut pitié d'eulx , voyant 
qu'ilz se repentoient de ce qu'ilz avoient voulu faire. 
Si leur commanda d'aller à Rome vers le sénat re- 
quérir pardon de leur faulte, et luy mesme leur 
aida , non seulement à faire absouldre leur ville du 
crime de rébellion , ains aussi à leur faire ottroyer 
privilège de bourgeoisie Romaine. Ce sont les prin- 
cipaux actes que feit Camillus en son sixième tri- 
bunat. 

LXVI. Depuis il y eut un Licinius Stolo *, 
qui émeut une fort grande sédition en la ville entre 
le commun peuple , et le sénat, pource qu'il vouloit 
à toute force , que les deux consuls qui s'eliroient 
par chascun an , il y en eust l'un qui nécessairement 
fiist de maison populaire , et qu'ilz ne peussent 
fstre tous deux de ces ancienes nobles familles que 
Ion appelle Patricienes. Si furent bien eleuz les 
tribuns du peuple : mais quant aux consulz la com- 
mune empeschoit que Ion n'en eleust , de manière 
que la chose publique s'en alloit tumber en plus 
grands troubles que jamais à faulte de magistrats : 
pour à quoy obvier , le sénat créa Camillus dicta- 
teur pour la quatrième fois , dont il ne fut pas gue- 
res content, à cause que c'estoit contre la voulunté 
du peuple , et qu'il ne vouloit point entrer en con- 
testation contre hommes , qui pour avoir esté soubs 
luy en plusieurs guerres et batailles , luy pouvoient 

' L'.m de Romn Zjft. 

franchement et véritablement alléguer qu'il avoit 
fait plus île belles choses avec eulx en armes , qu'il 
n'avoit fait avec les Patriciens en paix , et neant- 
moins avoit esté créé dictateur en despit d'eulx par 
envie des nobles: de manière qu'il estoit force, ou 
qu'il supplantast et opprimast le peuple , s'il estoit 
le plus fort en ceste dissension , ou qu'il demou- 
rast luy mesme supplanté , s'il se trouvoit le plus 
foible. Ce nonobstant Camillus essayant de remé- 
dier au mal présent , et sachant le jour , auquel les 
tribuns du peuple avoient proposé de mettre leur 
edict en avant pour le faire passer par les voix du 
peuple , il denoncea et publia par affiches , que ce 
mesme jour là il vouloit lever gens pour la guerre, 
à fin de révoquer le peuple de la place au champ 
de Mars , où il vouloit faire sa monstre , soubs 
grandes peines à qui desobeïroit. Les tribuns du 
peuple au contraire s'opposoient à ses menaces , 
et juroient qu'ilz le condemneroient luy mesme à 
l'amende de cinquante mille drachmes d'argent r , 
s'il ne se deportoit de cuyder empescher le peuple 
de donner ses voix pour authoriser telle loy qu'il 
luy plairoit. Quoy voyant Camillus , soit qu'il crai- 
gnist d'estre une autre fois condemné et banny, ce 
qui n'estoit plus convenable à luy, homme ja vieil 
et ancien , et qui avoit fait tant de belles et grandes 
choses , ou qu'il ne se sentist pas assez puissant pour 
soustenir ne divertir un effort de peuple, il se re- 

■ C'est une faute de Plutarque et d'Amyot. II n'y avoit point 
alors de monnoie d'argent à Rome. Il faut corriger cinquante 
mill» as, qui fout de notre raonuoic 2G,a5o livres. 

tira pour ce jour là en sa maison : et les jours ensui- 
vans feignant estre malade , se desmeit à la fin de 
sa charge. 

LXVII. Parquoy le sénat eleut en son lieu 
un autre dictateur , lequel nomma pour maistre de 
la chevalerie celuy mesme Stolo , qui estoit autheur 
et promoteur de toute ceste sédition , et luy laissa 
encore mettre en avant , et faire passer par les 
voix du peuple une autre loy, qui fascha les Patri- 
ciens plus que nulle autre : ce fut celle qui de- 
fendoit que nul citoyen Romain ne peust soutenir 
ne posséder plus de cinq cents arpens de terre. 
Si fut pour lors cestuy Stolo en grand honneur , 
d'avoir fait authoriser sa loy en despit du sénat: 
mais peu de temps après , il fut trouvé que luy 
mesme en tenoit d'avantage que sa loy ne permet- 
toit , dont il fut puny de la peine contenue en sa 
propre loy. Il restoit encore le plus fascheux poinct 
de toute ceste dissension , celuy qui_ avoit com- 
mencé le premier , et qui donnoit le plus d'ennuy 
au sénat touchant l'élection des consuls. 

LXVIII. Mais sur ces entrefaittes arrivèrent 
nouvelles certaines , que les Gaulois partans de 
rechef du long de la mer Adriatique , s'en venoient 
avec grosse puissance droit vers Rome , et quand et 
quand les effects de guerre s'en veirent quasi aussi 
tost , que les nouvelles s'en ouirent : car les ennemis 
couroient ja le plat pais , et les gens des champs qui 
n'avoient pas eu loisir de gaigner Rome de vistesse 
estoient escartez çà et là par les montaignes. Cest 
effroy appaisa pour un peu la dissension , et s'as- 

semblant le peuple avec le sénat , les roturiers avec 
les nobles , tous d'un accord et d'un consentement 
eleurent Camillus dictateur pour la cinquième fois *. 
11 estoit ja fort vieil, et s'en falloit bien peu qu'il 
n'arrivast à quatre vingts ans : mais toutefois voyant 
la nécessité et le danger présent, sans alléguer ex- 
cuse ny chercher subterfuge quelconque , comme 
il avoit fait auparavant , il accepta la charge , et si 
tost qu'il l'eust acceptée se meit incontinent à lever 
gens , et à dresser son armée : mais sachant que la 
plus grande violence des Barbares consistoit en 
coups de taille de leurs espées avec lesquelles ilz 
coupoient testes et espaules , en les maniant lour- 
dement sans artifice quelconque , il feit forger à la 
plus part de ses gens salades et morrions tous de 
fer bien polis par dehors , à fin que les espées glis- 
sassent au long , ou se rompissent en frappant des- 
sus , et feit border leurs pavois tout alentour d'une 
lame de cuivre , pource que le bois seul ne pou- 
voit pas durer ny résister aux coups : et oultre 
advertit ses soudards de porter de longs javelots , 
et les lancer sous les espées des Barbares , quand 
ilz les verroient ramener leurs grands coups d'a- 
mont. 

I.XIX. Puis quand les Gaulois furent assez 
près de Rome , ayans assis leur camp sur la rivière 
de l'Anien 2 chargé et plein de toutes sortes de pil- 

' L'an Je Rome 587. 

2 Cette rivieie que les Romains nommoient Anio, s'appelle 
maintenant Tcverone II en a déjà été parlé Jana la Vie de 
Publicola, chap. xxxvui. 

lage et de butin , adonc il tira aussi son armée aux 
champs , et s'alla loger sur une motte qui estoit ai- 
sée à monter , et en laquelle il y avoit plusieurs pe- 
tits fonceaux , de manière que la plus part de son 
armée y estoit couverte et cachée , et ce peu que 
Ion en voyoit , sembloit encore s'estre de peur re- 
tiré en lieu hault et avantageux. Laquelle opinion 
Camillus voulant augmenter d'avantage en ses en- 
nemis , il les souffroit venir piller jusques au pied 
de la motte où il s'estoit logé , sans qu'il bougeast 
pour les empescher , ains se tenoit coy en son camp 
bien remparé, jusques à ce qu'il espia son occasion, 
que la meilleure partie de leur armée estoit escar- 
tée çà et là parmy les champs à fourrager : ceulx 
qui estoient demourez au camp , ne faisoient autre 
chose que gourmander et yvrongner dissoluement 
à toute heure. Et adonc il envoya de bon matin 
avant jour , ceulx de ses gens qui estoient armez 
à la légère pour harceler les Barbares au sortir de 
leur camp , et les empescher de se pouvoir ren- 
ger en ordonnance de bataille : puis à l'aube du 
jour feit aussi descendre en la plaine , et rengea 
en bataille les autres bien armez , qui estoient 
en bon nombre et tous bien délibérez , non comme 
les Barbares avoient cuydé , qu'ilz fussent peu et 
effroyé. 

LXX. Cela tout premièrement rabaissa le cueur 
aux Gaulois , par ce qu'ilz estimèrent leur honneur 
foulé en ce que les Bomains les alloient assaillir 
les premiers : et puis les avantcoureurs , qui les 
chargèrent en sursault avant qu'ilz eussent loisir 

de 

de se renger en bataille , ny ordonner leurs troup- 
pes , les contraignirent de combattre en foule et 
en desordre , ainsi qu'ilz se rencontroient à l'ad- 
ventûre. Et à la fin encore leur vint sur les bras 
Camillus avec le fort de son armée , contre lequel 
neantmpins ilz coururent les espées haulsées : 
mais les Piomainsles receurent avec leurs javelots, 
dont ilz leur presentoient les bouts ferrez pour pa- 
rer leurs coups , et ainsi faulsoient leurs espées qui 
avoient les lames fort tenues et subtiles , et si es- 
toient forgées de fer fort mol , de sorte qu'elles se 
courboient et plioient incontinent , et leurs pa- 
vois percez à coups de javelots , qui puis après 
leur pesoient fort sur les bras quand les Romains 
les retiroient : au moyen de quoy ilz abandonnoient 
leurs propres armes, et taschoient à se servir de 
celles de leurs ennemis , saisissans leurs javelots , 
à belles mains pour les leur cuider arracher des 
poings : et alors les Romains voyans comme ilz 
estoient descouverts , mettoient les mains aux es- 
pées. Ainsi fut tait grand meurtre des premiers 
rengs : les autres s'en fouyrent çà et là parmy la 
plaine , pource que Camillus avoit fait occuper les 
coustaux et les montaignes d'alentour : et ne se 
retirèrent point vers leur camp pource que ne 
l'ayans point fortifié , à cause qu'ilz ne craignoient 
rien , ilz sçavoient bien qu'il seroit facilement pris. 

LXXI. Ces te bataille, comme Ion dit, fut 
treize ans 1 après la prise de Rome , depuis laquelle 

C'est une faute du texte grec et d'Amyot. Il faut corriger, 
vingt-trois ans. 

Tome 1T. K 

les Romains s'asseurerent fort contre les Barbares , 
qui paravant les avoient fort redoubtez , estimans 
que la première fois ilz ne les avoient point des- 
faits à vive force , ains par ce que la pestilence s'es- 
toit mise entre eulx , ou par autres estranges ad- 
ventures : et estoit la peur qu'ilz en avoient , si 
véhémente , qu'ilz feirent une ordonnance , que 
les presbtres ser oient exempts d'aller à la guerre, 
pourveu que ce ne fust point guerre de Gaulois. 
Ceste desfaicte fut le dernier exploit d'armes de 
Camillus , pource que la prise de la ville de Veli- 
tres fut comme un accessoire de ceste expédition : 
car elle luy fut rendue sans coup ferir. 

LXXII. Mais des combats de ville en matière 
de gouvernement , il luy en restoit le plus grand 
et le plus difficile à l'encontre du peuple , qui re- 
tournoit à Rome fort et puissant , à cause de la vic- 
toire qu'il venoit de gaigner, et vouloit à toute 
force que l'un des consuls , contre la coustume qui 
lors s'observoit , fust nécessairement eleu des mai- 
sons populaires : à quoy le sénat resistoit fort et 
ferme , et ne vouloit pas que Camillus se demeist 
de sa charge , espérant que par le moyen de son 
authorité qui estoit grande , ilz combatroient mieulx 
pour la dignité et prérogative de la noblesse. Mais 
ainsi comme Camillus estoit assis en son tribunal 
sur la place , où il donnoit audience et despeschoit 
affaires , il vint devers luy un sergent envoyé de 
la part des tribuns du peuple , qui luy feit com- 
mandement de le suivre , et quand et quand meit 
la main sur sa personne, comme pour l'emmener 

t 

par force. Cela émeut , une crierie et un tumulte 
le plus grand qui eust encore point esté sur la 
place , par ce que les adherens de Camillus repoul- 
soient le sergent arrière de la chaire , et le commua 
peuple luy crioit d'abas qu'il le tirast : tellement 
qu'il ne sçavoit qu'il en devoit faire, ne comment 
s'y gouverner. Si est-ce qu'il ne quitta point pour- 
tant 1 son magistrat , ains prenant les sénateurs 
qu'il avoit autour de luy, s'en alla vers le lieu où 
se souloit tenir le sénat, là où avant que d'entrer , 
il se retourna devers le Capitole , faisant prière aux 
dieux de vouloir addresser ces troubles à bonne fin , 
vouant et promettant si ceste émeute et ce trouble 
se pouvoit doulcement appaiser , de faire édifier un 
temple de Concorde. 

LXXIII. Quand la chose vintàestre proposée 
au sénat , il y eut là mesme grande contention et 
grande contrariété d'opinions , toutefois à la fin la 
plus doulce l'emporta , à sçavoir celle qui cedoit au 
peuple , et luy permettoit que l'un des consuls fust 
eleu des citoyens populaires : ce que le dictateur 
ayant prononcé publiquement devant le peuple, 
comme le sénat l'avoit ainsi conclud , la commune 
en fut si joyeuse , que sur l'heure mesme elle oublia 
tout le maltalent qu'elle avoit contre la noblesse et 
le sénat , et reconvoya Camillus avec grands cris de 
joye et battemens de mains , jusques en sa maison. 
Le lendemain en pleine assemblée du peuple sur la 
place , il fut arresté que le temple de Concorde se- 
roit basty aux despens de la chose publique, ainsi 
' Sa magistrature 

comme Camillus l'avoit voué , en lieu où il se pour* 
roit veoir de la place mesme où se faisoient les as- 
semblées du peuple pour le conseil , et que Ion ad- 
jousteroit un jour d'avantage aux feries latines , et 
que désormais on en festoyeroit et chommeroit 
quatre , et que présentement se feroient par toute» 
églises sacrifices aux dieux pour leur rendre grâces , 
et porteroit on en signe de joye des chappeaux de 
fleurs sur la teste , pour ceste reconciliation. 

LXXIV. Ainsi procédant Camillus à l'élection , 
furent créez deux consuls 1 Marcus AEmylius du 
costé des nobles patriciens , et Lucius Sextus du 
costé des populaires. Ce qui fut le dernier acte de 
Camillus : car l'année ensuivant 2 se meit la peste 
à Rome , laquelle oultre une multitude innumerable 
de peuple , emporta encore plusieurs magistrats 
mesmes et officiers de la ville , et en mourut aussi 
Camillus : lequel combien que pour avoir vescu as- 
sez longuement , et avoir achevé un raisonnable 
cours de vie, fust aussi meur pour mourir que 
homme le sç.auroit estre, fut neantmoins plus 
plaint et regretté par les Romains luy seul , que 
ne furent tous les autres ensemble qui moururent 
de la peste. 

1 L'an de Rome 588. Les deux consuls se uommoient Lucim 
AEmilius Mamercus et Lucius Sextius. 
» L'an de Roms 38g. 

COMPARAISON 

DE THEMISTOCLES AVEC CAMILLUS, 
' Par du Haillan 1 . 

Considérons maintenant la différence et con- 
venance qu'on peut remarquer entre ces deux grands 
personnages. Premièrement on void qu'ayans esté 
tous deux de maisons peu renommées ilz se sont 
avancez aux estats par actes de bons sens et de 
prouesse , ont fait de grands services au besoin à 
leurs republiques , en ont receu pauvre recom- 
pense , et neantmoins ont mieux aimé suporter 
telles indignitez , que faire chose qui repugnast à 
leur devoir. Mais il semble que Themistocles ait 
de meilleure heure fait preuve de sa suffisance , 
encore que la maison dont il estoit issu le retar- 
dast d'autant : et que par ses exercices , estudes , 
occupations , responses et premiers conseils ès 
affaires d'estat il ait de beaucoup devancé Camil- 
lus , lequel demoura inconu , jusques à ce que se 
trouvant par rencontre en une escarmouche en 
qualité de simple homme d'armes il commencea à 
paroistre. 

' La Comparaison de Themistocles avec Camille manque 
dans les ouvrages de Plutarque. Elle a été suppléée du temps 
même d'Amyot par. S. G. S. c'est-à-dire , par le sieur de 
Girard , Seigneur du Haillan , qui a donné les dernières édi- 
tions du Plutarque d'Amyot avec des réflexions. 

II. D'avantage , Themistocles , ayant achepté 
l'ambition d'Epicydes , homme de petite conduite 
pour empescher qu'il n'eust la superintendance 
de la guerre contre les Perses , cédant l'autorité 
de commander à Eurybiades amiral des Lacedse- 
moniens , pour entrenir l'union des confederez , 
et appaisant par une gentile ruse le capitaine Ar- 
chiteles , le départ duquel jettoit toute la Grèce 
en un merveilleux danger , acquit plus d'honneur 
que ne lit Camillus au siège de Veies , où il n'alla 
que fort tard , et n'en vint à bout par son adresse , 
ains pour ce que Testât de ceste ville ennemie ne pou- 
voit durer d'avantage. Il y a bien plus : c'est que 
la sagesse de Themistocles , faisant embarquer les 
Athéniens sur leurs galères pour estre plus forts 
contre l'armée des Perses , persévérant de si grand 
courage au bon conseil qu'il avoit donné pour le 
salut de sa patrie , se reconciliant à heure propre , 
et pour le bien public , avec Aristides , aBnant les 
Perses par l'un des plus louables stratagèmes qu'il 
est possible de penser, dont s'ensuivit un exploit 
de guerre autant rare qu'il en fut jamais , et une 
des plus remarquables victoires qu'on sache trou- 
ver dans les historiens : ceste sagesse, dis-je , des- 
couvre encore mienlx la faute de Camillus, et le 
danger où il réduisit Rome , entant qu'en luy fut , 
lors que pour satisfaire à son vœu, pour se faci- 
liter la prinse de Veies , il soulrit contraindre les 
gens de guerre ( ausquelz il devoit donner moins 
de licence ) de rendre la dixième partie de leur 
butin. Ce qui fut le commencement de la rancune 

que ses citoyens conçeurent et desconvrirent pui* 
après contre luy. 

III. OuLTREplus Themistocles contrainct de 
sortir de Grèce , par les calomnies de ses ennemis , 
après avoir tenté tous moyens de se justifier, se 
retire sans murmure , et ayant esté honorablement 
reçeu du roy de Perse , au lieu de faire ou dire 
chose contraire à la bienséance de sa vie passée et 
au bien de sa patrie , aime mieulx se donner la mort 
que garder plus long temps sa vie en voyant les 
siens molestez par un puissant ennemi : au con- 
traire , Camillus , harassé par le peuple à qui il 
pouvoit aisément satisfaire, préférant sa passion 
et opinion particulière au conseil de ses amis , 
quitta par cholere sa ville , à laquelle il pouvoit 
beaucoup servir , fit des imprécations indignes à 
l'encontre d'icelle : et voyant les Gaulois dans l'I- 
talie , au lieu de se reunir à ses patriotes pour les 
secourir de conseil et de main en une si urgente 
nécessité , il se contenta de juger des coups , et fit 
penser qu'il prenoit plaisir de voir Rome abatue , 
se serrant ainsi à l'escart en une solitude , d'où 
peut estre il ne fust sorti pour courir sus aux en 
nemis , s'ils ne l'eussent rudement agacé, tellement 
qu'il semble avoir voulu saouler son courroux de 
la calamité publique , et ne sortir en campagne 
sinon lors que le danger prochain et particulier 
le res veilla. 

IV. Somme , que Themistocles fut injustement 
et à toute rigueur poursuivi des Athéniens, qui ne 
se soucièrent de le rapeler , et y ayant apparence 

qu'il se fust volontiers rallié à eulx : là où Camil" 
lus s'atachant à une querelle assez légère , et estant 
en quelque tort , se fit mesme prier pour secourir 
sa ville. Et si Ion allègue les dictatures , diverses 
guerres , victoires et triomphes de Camillus , à 
compare ison dequoy les faits de Themistocles sont 
peu de chose : à l'adventure peut-on répliquer qu'il 
ne faut pas juger de l'excellence des hommes à 
divers ou petit nombre d'actes valeureux , mais à 
la conséquence et importance d'iceulx actes. Quoy 
faisant la victoire navale de Themistocles , avec 
ce qui en dépend , se trouvera d'aussi grand pois 
ou peu s'en faut , que toutes les guerres et vic- 
toires de Camillus amassées ensemble. 

V. Mais il y a cela à redire en Themistocles 
que ses vertus ont esté obscurcies de vices fort 
aparens. C'est chose louable d'avoir l'esprit prompt, 
désireux de choses grandes , estre gracieux , droi- 
turier, avisé en affaires envelopées, se bien ré- 
soudre , et empoigner à poinct l'occasion. Tout 
cela se trouve en Themistocles avec une mémoire 
très-excellente , une diligence incroyable , une 
prudence , solicitude , patience et félicité remar- 
quable en plusieurs accidens de sa vie. Il a-~esté 
donc un très-grand personnage en temps de guerre 
et de paix , comme Ion ne sauroit trop louer ce 
qu'il pacifia les troubles de la Grèce , et reunit les 
villes à fin qu'elles fissent teste d'un mutuel con- 
sentement à l'ennemi commun, qu'il fit déclarer 
infâme Arthmius avec sa race , pour avoir touché 
argent des Perses, afin d'en corrompre les Grecs, 

et autres telz deportemens qui monstrent la gen- 
tillesse et grandeur de son courage : mais aussi son 
ambition estoit extrême , et la descouvroit en tant 
de sortes que rien plus , par une vaine gloire et 
présomption ridicule en dits et en faits , ce qui 
finalement l'amena à ce point qu'il vouloit avoir 
quelque chose de singulier plus que les autres en 
tout et par tout. D'avantage , s'il entroit en que- 
relle contre grands ou petits , c'estoit à chercher 
tous moyens de se maintenir, se laissant emporter 
à ses passions, etne regardant pas aux conséquences, 
comme il lui en print en s'atachant aux Lacedae- 
moniens à diverses fois , foulant les alliez d'Athènes 
assez licentieusement , et mesme faisant sonner 
ses vertus plus haut qu'il n'estoit de besoin : ce qui 
le fit tomber finalement en l'ostracisme , dont 
s'ensuivit sa communication avec Pausanias où il 
se porta indiscrètement , sa retraite en Perse où il 
changea aucunement de mœurs , sa mort indigne , 
précipitée , et sentant bien fort le naturel d'un 
homme merveilleusement sujet à croire soy-méme. 
Voilà quant à Themistocles. 

VI. Pour le regard de Camillus , il a de grands 
avantages par dessus l'autre, Car au lieu que The- 
mistocles descouvrit dès spn enfance un naturel 
remuant et dangereux, Camillus au contraire de- 
mourant caché tout le temps de sa jeunesse comme 
une perle qui attend d'estre mise en œuvre , sans 
faire grand monstre , se descouvrit tout à coup. 
Et au lieu que Themistocles employa beaucoup de 
temps à tournoyer et à trouver entrée aux affaire* 

d'estat, Camillus y fut incontinent poulsé par sa 
vertu , et pour son premier coup d'essay, en Testât 
de censeur , fit des actes de meure sagesse. Au 
reste , ses exploits de guerre contre tant d'ennemis 
du peuple Romain , par luy subjuguez sans res- 
source , et le grand cours de sa vie , où tant de 
vertus , comme pitié , justice , prudence et debon- 
naireté reluisent clairement , ostant beaucoup de 
lustre à Themistocles , qui souilla ses ruses de 
guerre d'un cruel sacrifice , et après une ou deux 
desfaites de Barbares ne fit chose digne de mémoire, 
et passa le reste de ses jours bien empesché à se 
garantir du glaive de ses propres citoyens , et de 
l'envie des Perses , entre les bras desquels on peut 
dire qu'il s'en alla perdre : là où Camillus entassant 
glorieusement trophées sur trophées , et ne cessant 
de servir au bien de son païs , fut redoubté et aimé 
de tous. 

VII. Vrai est que pour avoir esté indignement 
traitté des siens il les quitta : mais tant s'en faut 
que sa gloire en diminue, qu'au contraire on peut 
dire que l'ingratitude des Romains , son volontaire 
bannissement , le ravage des Gaulois , et la ruine 
de Rome , fut un champ spacieux où Camillus fit 
monstre et belle preuve des grandes vertus dont 
il estoit doiié. Et peut-on dire que si Camillus 
n'eust esté perdu Rome ne se fust pas retrouvée. 
Quand elle l'appellera son père et libérateur, elle 
dira ce qui est , et n'eust fait que son devoir si 
après si notable délivrance et restauration elle se 
fust nommée Camille. Tout au rebours Athènes 

fut florissante autant et plus après Themistocles 
que devant qu'il s'entremist des affaires de la Grèce. 
Je ne touche point aux victoires remportées des 
Falisques , AEques , Volsques et autres peuples 
voisins de Rome , encore qu'en icelles Camillus 
face contrecarre aux plus sages et vaillans qui l'ont 
devancé ou suivi: seulement ce qu'il délivra Rome 
et toute l'Italie de la frayeur des armées Gauloises 
par deux et trois fois , et redonna à ses citoyens 
plus de repos et de prospérité qu'ils n'avoient eu 
auparavant, surmonte tout l'heur de Themistocles, 
lequel mourut ( comme on peut présumer ) avec un 
merveilleux regret et souci des affaires de la Grèce , 
laquelle il laissoit embrouillée d'estranges diffi- 
cultez , et menacée d'une guerre toute prochaine 
par un ennemi très puissant. D'avantage on void 
en Camillus un trait de cueur plus qu'humain , 
quand à son entrée dedans Rome , où Brennus et 
les Gaulois pesoient à la balance de leur orgueilleux 
pouvoir l'or des assiégez , il parle en maistre , et fait 
sentir par effect aux ennemis que les Romains gar- 
doient leurs païs avecquesle fer. Mais la louange de 
tant de valeureux actes d'alors apartient toute (quant 
aux hommes) à la sagesse et vaillance de Camillus : là 
où ce que Themistocles fit en la journée de Salamine 
contre les Perses fut favorisé du bon conseil et de 
la force des autres chefs alliez. 

VIII. Ajoustons encore ce poinct , que Camil- 
lus s'estant porté en homme rond et magnanime 
en tant de charges publiques dont il s'acquita heu- 
reusement, persévéra en sa course jusques à quatre 

vingts ans ou environ, qu'estant esleu dictateur 
pour la cinquième fois il fit connoistre ( comme 
quelques années auparavant en la desfaite notable 
des Thoscans) que la vieillesse et l'indisposition 
ne lui avoient rien osté de son bon sens et de sa 
hardiesse. Au contraire , Themistocles , n'ayant eu 
l'adresse de se conserver à sa patrie , perdit ( par 
manière de dire ) le souffle au milieu de la car- 
rière, et, faisant une très-pauvre fin sans estre 
beaucoup regretté, recommande tant plus l'heu- 
reuse issue de Camillus , qui saoul de jours , et 
après avoir réuni les cueurs de ses citoyens , etveu 
le temple et le règne de concorde au milieu d'eulx 
laissa en sa paisible mort plus de regret aux Ro- 
mains qu'ils n'avoient receu de services de luy en 
sa laborieuse vie , de laquelle si Ion dit que c'est aux 
sages politiques et aux braves guerriers un des plus 
beaux patrons qu'ils sauroient trouver en l'histoire 
grecque et romaine , ce sera franchement avouer 
et dire vérité , ce me semble. 

Caesar voyant un jour 1 à Rome quelques es- 
trangers hommes riches et opulents , qui avoient 
tousjours entre leurs bras de petits chiens et de pe- 
tites guenons , et les cherissoient merveilleuse- 
ment , leur demanda si les femmes en leur païs ne 
faisoient pas des enfans : reprenant très sagement 
ceulx qui emploient envers les bestes l'inclination 
à aimer , et l'affection de charité que la nature a 
mise en nous , pour en user envers les hommes, et 
non pas envers les bestes. Au cas pareil , aussi 
ayant la nature empraint en nostre ame un désir 
naturel d'apprendre et de sçavoir , il est bien rai- 
sonnable de reprendre ceulx qui abusent de ce 

1 Plutarque avoit divisé ses Vies des Hommes illustres eu 
plusieurs volumes. CelledeDémétriuscommencoit le troisième, 
comme on le voit par le manuscrit de la Bibliothèque du Roi, 
n° 1671. La Vie de Périrlès étoit à la tête du dixième. C'est 
pour celj que la préface est plus longue. 

désir , à ouir et apprendre choses qui n'apportent 
aucun fruict , et ce pendant mettent à nonchaloir 
celles qui sont utiles et honnestes. Car quant au 
sens extérieur qui avec quelque passion reçoit im- 
pression de son object , il luy est à l'adventure 
force de considérer indifféremment tout ce qui se 
présente à luy utile ou inutile qu'il soit : mais il 
n'est pas ainsi de l'entendement , pource que chas- 
cun en peut user à sa voulunté , et le tourner fa- 
cilement à toute heure, et appliquer à ce que 
bon luy semble : à raison dequoy il le fault tous- 
jours addoner à ce qui est le meilleur , à fin que 
non seulement il le contemple , mais aussi qu'il 
s'en repaisse et nourrisse en le contemplant. Car 
tout ainsi que la couleur la plus propre pour l'œil , 
est celle qui de sa vivacité jointe avec une gayeté 
resjouit et conforte la veuë : aussi doibt on appli- 
quer son entendement à contemplations , qui en 
délectant le tirent quand et quand à ce qui est 
son propre bien : comme sont les effects de la. 
vertu , lesquelz en les oyant ovi lisant impriment 
ès cueurs une affection et un zele de les ensuivre. 
Ce qui n'est pas en toutes autres choses que nous 
avons en quelque estime , et ne sommes pas tous- 
jours incitez à désirer faire ce que nous trouvons 
bien fait : ains au contraire , bien souvent prenans 
plaisir à l'oeuvre , nous en mesprisons l'ouvrier , 
comme ès compositions des parfums et ès tein- 
tures de pourpre : car nous nous délectons de l'un 
et de l'autre, et neantmoins estimons les perfu- 
îniers et teinturiers personnes viles et mechaniques. 

Pourtant 

Pourtant respondit très bien Antisthenes à un qui 
luy disoit que Isuienias estoit excellent joueur de 
flustes , « C'est mon 1 , dit il, mais au demourant 
« homme qui ne vault rien : car autrement il ne 
« seroit point si excellent joueur de flustes». Au- 
quel propos Philippus roy de Macédoine dit une 
fois à sou filz Alexandre le grand , qui avoit chanté 
en un festin fort plaisamment , et en homme qui 
entendoit bien l'art de la musique , « IN 'as tu point 
« de honte de chanter si bien » ? Pource qu'il suf- 
fit bien que un roy employé quelquefois son loisir 
à ouir chanter les chantres , et fait beaucoup d'hon- 
neur aux Muses , de vouloir estre aucunefois audi- 
teur des ouvriers de tel art , quant ilz font à l'envy 
les uns les autres à qui chantera le mieulx. Mais 
qui actuellement exerce quelque art bas et vil , il 
produit en tesmoignage contre soy mesme le la- 
beur qu'il a employé en choses inutiles, pour prou- 
ver qu'il a esté paresseux à apprendre les honnestes 
et utiles. Et n'y eut jamais jeune homme de bon 
cueur et de gentille nature , qui en regardant l'i- 
mage de Jupiter, laquelle est en la ville de Pi»e, 
souhaittast devenir Phidias , ny Polycletus en re- 
gardant celle de Juno qui est en Argos , ne qui de- 
sirast estre Anacreon , ou Philemon , ou Archilo- 
chus pour avoir quelquefois pris plaisir à lire leurs 
œuvres : car il ne s'ensuit pas nécessairement, sî 
l'ouvrage délecte , que tousjours l'ouvrier en soit à 
louer. Ainsi ne profitent point telles choses à ceulx 
qui les contemplent , pource qu'elles n'engendrent 

1 C'est mon avis 

Tome II. L 

point ès tueurs des regardans un zele de les imiter , 
ny n'excitent point une affection de les ressembler 
et de s'y conformer : mais la vertu a cela de propre 
en ses actions , qu'elle rend l'homme qui la cognoist 
affectionné de sorte, que tout ensemble il en treuve 
les actes beaux , et désire ressembler à ceulx qui les 
font. Car des biens de la fortune nous en aimons 
la fruition et la possession , et de la vertu l'ac- 
tion : au moyen dequoy nous sommes bien con- 
tents d'avoir ces biens là des autres , mais ceulx 
cy, nous voulons que les autres les ayent de nous. 
Car la vertu a ceste force qu'elle incite la vou- 
lunté de l'homme , qui la considère , à la vouloir 
incontinent exercer , et engendre en son cueur 
une envie de la mettre en exécution , formant les 
meurs de celuy qui la contemple , non point par 
imitation , ains par la seule intelligence et cognois- 
sance de l'acte vertueux , qui tout soudain luy ap- 
porte un instinct et un propos délibéré de faire le 
semblable. 

II. C'est pourquoy j'ay estimé, que je devois 
continuer à mettre par escript les vies des hommes 
illustres , et en ay composé ce dixième livre , au- 
quel sont contenues celles de Pericles , et de Fabius 
Maximus qui sousteint la guerre contre Hannibal : 
pource que ce ont esté deux personnages semblables 
en plusieurs autres vertus , et mesmement en doul- 
iceur et en justice, et qui pour avoir sceu patiem- 
ment supporter les folies de leurs peuples et de leurs 
compagnons ès charges de gouvernement , ont esté 
très utiles à leur pais : mais si nous avons bien ren- 

contré de les assortir et conférer l'un à l'autre , on 
le pourra mieulx juger par ce que nous mettrons 
cy dessoubs en escript. 

III. Péri cl es donques estoit de la lignée Aca- 
mantide , du bourg de Cholarge, de l'une des 
meilleures maisons et plus ancienes races de la ville 
d'Athènes , tant du costé de sa mere , que du costé 
de son pere. Car Xantippus son pere , qui desfeit 
en bataille les lieutenans du roy de Perse en la 
journée de Mycale 1 , espousa Agariste, laquelle 
estoit descendue de Clisthenes, celuy qui chassa 
d'Athènes les descendans de Pisistratus , et ruina 
vaillamment leur tyrannie : puis establit des loix , 
et ordona une forme de gouvernement fort bien 
tempéré , pour maintenir ses citoyens en paix et 
en concorde les uns avec les autres. Ceste Agariste 
songea une nuict qu'elle avoit enfanté un lion : 
et peu de jours après elle accoucha de Pericles , si 
bien formé en toutes les parties de son corps , qu'il 
n'y avoit que redire , excepté qu'il avoit un peu 
la teste longue , et desproportionnée en grosseur 
au reste de la personne : qui est la cause pourquoy 
toutes ses statues presque ont l'armet en teste , 
n'ayans pas les ouvriers , ainsy qu'il est vraysem- 
blable, voulu luy reprocher celle difformité. Mais 
les poètes Attiques l'appelloient Sclunocephalos , 
qui vault autant à dire comme teste dougnon, 
pource que les Attiques appellent aucunefois ce qui 
s'appelle en langue commune Scilla, c'est à dire, 

■ La seconde année de la soixante-quinzième olympiade. 
479 ans avant Jesus-Christ. 

L 2 

ougnonde Barbarie 1 , Schinos: et Cratinus poète 
comique en la comédie qu'il a intitulée Cliironts , 
dit : 

Le vieil Saturne avec sédition 

Ont engendré par leur conjonction 

Ce grand Titan , qu'en la cour immortelle 

Des dieux, du ciel grosse teste on appelle. 

Et de rechef en celle qui se nomme IVemesis, en 
parlant de luy il dit : 

Viens Jupiter , hostelier , longue teste. 

Et Teleclides aussi se moquant de luy, dit en un 
lieu : 

Aucunefois ne sachant bonnement 

Où il en est de son gouvernement , 

Il se tient coy, et point ne se présente , 

Sentant du mal en sa teste pesante : 

Mais quelquefois aussi seul il desserre 

De son grand chef un merveilleux tonnerre. 

Et Eupolis en la comédie qu'il intitule 2 Demi, 
en interrogeant et demandant particulièrement 
de chascun des orateurs, qu'il feiuct estre retour- 
nez des enfers , quand on luy nomme Pericïes le 
dernier, il dit : 

Certainement amené tu nous as 

Le chef de tous ceulx qui estoient là bas. 

IV. Or quant à la musique, la plupart des 
autheurs escrit que Damou fut celuy qui la luy 

■ Nous l'appelions l'oignon marin. 

* Av/uoiç , les peuples : il joiioit a ce qu'il paroît dans cetl» 
comédie les différents peuples de l'Atiiiiue. 

enseigna , le nom duquel , comme Ion dit , se doibt 
prononcer la première syllabe briefve : mais tou- 
tefois Aristote dit, qu'il apprit la musique chez 
Pythoclides. Comment que ce soit, il est certain que 
cestuy Damon estoit homme fort entendu et ruzé 
en matière de gouvernement , qui pour dissimuler 
et cacher au peuple sa suffisance en cela , se cou- 
vroit du nom de musicien , et hantoit autour de 
Pericles comme un maistre de lucte ou d'escrime, 
qui luy enseignoit comme il se devoit conduire 
ès affaires d'estat : toutefois à la fin il ne peut si 
bien dissimuler , que le peuple ne cogneust qu'il se 
servoit de sa lyre et de la musique pour couverture : 
et comme homme remuant , entreprenant , et favo- 
risant à la tyrannie, fut banny pour cinq ans 1 : ce 
qui donna aux poètes comiques matière de parler, 
entre lesquelz Platon en une de ses comédies in- 
troduit quelcun qui luy demande : 

Dis moy premier Chiron , car il est bruit 
Que Pericles tu as faict et instruict. 

V. I l fust quelque temps auditeur et disciple du 
philosophe Zenon natif de la ville d'Elée , qui en- 
seignoit la philosophie naturelle comme Parmeni- 
des : mais il faisoit profession de contredire à tout 
le monde , et alléguer tant d'oppositions en dispu- 
tant, qu'il rengeoit son homme à ne sçavoir que 
respondre , ny à quoy se resouldre , ainsi comme 
Timon Phliasien le tesmoigne en ces vers : 

1 C'est une faute. Il faut corriger, pour dix ans. C'est le ban 
de l'ostracisme. Voyez Amvot lui-même , ch. xvm. 

L 3 

Grande éloquence , et grande force d'art 
Pour disputer en Tune et Tautre part 
Avoit Zenon , reprenant tout le inonde 
Quand il vouloit desployer sa faconde. 

VI. Mais celuy qui fréquenta plus avec luy, et 
qui luy donna celle gravité et celle dignité qu'il gar- 
doit en tous ses fàicts et ses dicts, plus seigneuriale 
que ne comporte la condition et Testât de ceulx 
qui ont à harenguer devant un peuple libre , et 
qui brief luy éleva ses meurs jusques à une certaine 
majesté qu'il avoit en toutes ses façons de faire , 
fut Anaxagoras le Clazomenien , lequel par les 
hommes de ce siècle là estoit communément ap- 
pelle IVus , c'est à dire, l'entendement, fust ou 
pource qu'ilz avoient en singulière admiration la 
vivacité et subtilité de son esprit à rechercher les 
causes des choses naturelles , ou pource que ce fut 
le premier qui attribua la disposition et le gouver- 
nement de ce monde , non à la fortune ny à la né- 
cessité latale , ainsàune pure et simple intelligence 
ou entendement , lequel sépare , comme cause pre- 
mière agente , les substances de parties semblables , 
qui sont en tous les autres corps de l'univers meslez 
et composez de divers substances. 

VII. Pericles donques ayant ce personnage 
en singulière admiration , par lequel il avoit à plein 
esté instruict en la cognoissance des choses natu- 
relles , mesmement de celles qui se font en l'air et 
au ciel , en prit non seulement une grandeur et 
hautesse de courage , et une dignité de langage , où 

il n'y avoit rien d'affetté, de bas , ny de populaire , 
mais aussi une constance de visage qui ne se mou- 
voit pas facilement à rire , une gravité en son mar- 
cher , un ton de voix qui jamais ne se perdoit , une 
contenance rassise, et un port honneste de son 
habillement , qui jamais ne se troubloit pour chose 
quelconque , qui luy advinst en parlant , et autres 
semblables choses , qui apportoient à tous ceulx qui 
les voyoient et consideroient un merveilleux esba- 
hissement. 

VIII. Auquel propos on compte, qu'il y eut 
quelquefois un meschant effronté , qui fut tout un 
jour à l'oultrager de paroles diffamatoires en pleine 
place , et à luy dire toutes les injures dont il se pou- 
voit adviser : ce qu'il endura patiemment sans ja- 
mais luy respondre un seul mot , depeschant ce 
pendant quelque affaire de conséquence , jusques 
au soir qu'il se retira tout doublement en son logis , 
sans se monstrer altéré en façon quelconque , com- 
bien que cest importun là le suivist tousjours en 
luy disant tous les oultrages qu'il est possible de 
dire : et comme il fut prest à entrer dedans son lo- 
gis , estant desja nuict toute noire , il commanda 
à l'un de ses serviteurs qu'il prist une torche, et 
qu'il allast reconduire cest homme , et l'accompa- 
gner jusques en sa maison : toutefois le poète Ion 
escrit que la fréquentation de Pericles estoit su- 
perbe et arrogante , et que parmy sa gravité et sa 
magnanimité il y avoit beaucoup d'orgueil et de 
mespris des autres : et au contraire il loue grande- 
ment la civilité , humanité et courtoisie de Cimon , 

L 4 

en ce qu'il se sçavoit dextrement accommoder à 
Toutes compagnies. Mais il ne nous faut pas ar- 
1 ester à ce que dit ce poète Ion *, qui vouldroil 
qu'en la vertu il y eust , comme en quelques tragé- 
dies , une partie où l'on introduisis! des satyres 
pour faire rire : et au contraire , Zenon oonseilloit 
:i ceulx qui disoient que la gravité de Pericles estoit 
une presumption et une arrogance , qu'ilz feissent 
les presumptueux comme luy : pource que ceste 
manière de contrefaire les choses honnestes et ver- 
tueuses , apporte secrètement , avec le temps , une 
affection de les aimer et de s'y vouloir accoustumer 
à bon esciant. Si ne récent pas seulement Pericles 
ces biens là de la conversation d'Anaxagoras , ains 
y apprit aussi à chasser hors de soy et mettre soubs 
les pieds toute superstitieuse crainte des signes ce- 
lestes , et des impressions qui se forment en l'air : 
lesquelles apportent grande terreur à ceulx qui 
en ignorent les causes, et à ceulx qui craignent les 
dieux d'une frayeur esperdue , pource qu'ilz n'en 
ont aucune cognoissance certaine , que la vraye 
philosophie naturelle donne, et au lieu d'une trem- 
blante et tousjours effroyée superstition, engendre 
une vraye dévotion accompagnée d'asseurée espé- 
rance de bien. 

IX. Lon dit à ce propos, que Ion apporta un 
jour à Pericles de l'une de ses terres la teste d'un 
bélier qui n'avoit qu'une corne seule , et que le de- 

■ Dans le grec ; «Qui voudroit que de même qu'une re- 
« présentation tragique, la vertu eut aussi une partie satyrique ». 
Vôyc|t les observations , thap. vin. C. 

vin Lampon ayant considéré ceste teste qui n'avoit 
qu'une corne torte et dure au milieu du front , in- 
terpréta que cela vouloit dire , que y ayant deux 
ligues et deux parts en la ville d'Athènes touchant 
le gouvernement , celle de Pericles et celle de Thu- 
cydides , la puissance des deux seroit toute reduitte 
en une , et notamment en celle de celuy en la mai- 
son duquel ce signe estoit advenu : mais que Anaxa- 
goras qui se trouva là présent , feit fendre le test 1 
en deux , et monstra aux assistans comme le cer- 
veau du bélier n'emplissoit pas la capacité de son 
lieu naturel , ains se resserroit de toutes parts , et 
alloit aboutissant en pointe comme un œuf, à l'en- 
droit où la corne prenoit le commencement de sa 
racine : si en fut Anaxagoras fort estimé sur l'heure 
par tous les assistans , mais Lampon le fust aussi 
bien tost après , quand Thucydides fut chassé , et 
que tous les affaires de la chose publique universel- 
lement tumberent entre les mains de Pericles. 

X. Aussi n'est il pas inconvénient, à mon ad- 
vis , que le philosophe naturel , et le devin ayent 
bien et véritablement rencontré tout ensemble, 
ayant l'un bien pris la cause , et l'autre la fin de cest 
événement : car la profession de l'un est de recher- 
cher comment il se fait , et de l'autre pourquôy il 
.se fait, et de sçavoir prédire ce qu'il signifie. Car 
quant à ceulx qui disent , que rendre la cause soit 
oster la signifiance du signe , ilz ne considèrent pas , 
qu'en voulant abolir par ceste raison les prédictions 

des signes et prodiges célestes , ilz ostent aussi ceulx 
qui se font par artifice , comme les sons des bassins , 
les lumières des feus le long de la marine, les um- 
bres des aguilles ès horloges au soleil , toutes les- 
quelles choses se font par quelque cause et quel- 
que manufacture , pour estre signedequelque chose : 
mais ceste dispute à l'adventure appartient mieulx 
à un autre traitté. 

XI. Et pour retourner à Pericles , estant en- 
core jeune il redoubtoit fort le peuple , pource qu'il 
sembloit retraire un peu de visage à Pisistratus , et 
les plus vieux de la ville craignoient aussi fort 
sa voix qui estoit doulce , sa langue diserte , et sa 
parole aisée , à cause qu'elle ressembloit à celle de 
Pisistratus. D'avantage il avoit beaucoup de biens , 
et estoit de l'une des plus nobles maisons de la 
ville , et si estoient ses amis ceulx qui avoient le 
plus de crédit et d'authorité au maniement des af- 
faires : au moyen dequoy, craignant qu'il ne fust 
banny du ban de l'ostracisme , il ne s'entremettoit 
point du gouvernement en façon quelconque , et 
à la guerre se monstroit vaillant homme , et qui 
n'espargnoit point sa personne. Mais après que 
Aristides fut mort , que Themistocles eut esté 
chassé , et que Cimon ayant charge des armées se 
trouva la plus part du temps hors de la Grèce , 
occupé en guerres lointaines, alors il se 1 rengea 
à la ligue du menu peuple , préférant la multitude 
de la commune pauvre au petit nombre des nobles 



■ Livra aux affaires publiques et se rengea, etc. O. 

et des riches : ce qui estoit contre son naturel, 
pource que de soy mesme il n'estoit point popu- 
laire , mais il le feit , comme il est vraysemblable , 
pour éviter la suspicion qu'il pretendist à usurper 
la tyrannie : et aussi , pource qu'il voyoit que Cimon 
inclinoit entièrement du costé de la noblesse , et 
estoit singulièrement aimé et porté des gens de 
bien : luy au contraire se jetta entre les bras de 
la commune , se provoyant par ce moyen de seu- 
reté pour soy mesme , et d'authorité contre luy. 

XII. Si commencea incontinent à suivre une 
toute nouvelle manière de vivre , depuis qu'il se fut 
mis aux affaires 1 : car on ne le veit onques puis 
aller par la ville , sinon qu'il allast ou en la place 
ou au sénat. Il désista d'aller aux banquetz où Ion 
le convioit, et laissa tout autre tel entretien d'a- 
mis , et toute telle manière de conversation , tel- 
lement qu'en tout le temps qu'il se mesla du gou- 
vernement de la chose publique , qui fut fort long, 
il n'alla jamais soupper chez pas un de ses amis , 
sinon qu'il fut au festin des nopces de Euryptole- 
mus son nepveu , encore n'y demoura il que jus- 
ques aux grâces quand Ion offre du vin aux dieux , 
et se leva de table incontinent , pource que ces 
amiables privaultez là abaissent fort toute haultesse 
affectée pour apparoir, et est bien difficile de 
maintenir une severe gravité' pour garder sa répu- 
tation , en se laissant familièrement hanter à tout 
le monde. Il est vray qu'en une vraye vertu en- 

■ Périclès se mit aux affaires Vers la soixante-treizième 
olympiade , 488 avajit Jesus-Chi ist. 

tiere , cela est tousjours le plus beau qui est le plus 
apparent , et n'y a rien ès gens de bien et d'hon- 
neur que les estrangers treuvent si admirable, 
comme leurs domestiques qui sont tousjours à l'en- 
tour d'eulx treuvent leur vie ordinaire. 

XIII. Péri cl es donques pour obvier à ce que 
le peuple ne se saoulast de luy, s'il le voyoit con- 
tinuellement , ne s'approchoit de luy, et ne se pre- 
sentoit devant luy que par intervalles , ny ne par- 
loit pas de toutes matières , et ne sortoit pas en 
public , ains se reservoit ne plus ne moins que Ion 
gardoit à Athènes la galère Salaminiene , comme 
dit Critolaus, pour les matières de grande consé- 
quence : et ce pendant manioit les autres affaires 
de moindre importance par l'entremise de quelques 
orateurs qui estoient ses familiers , entre lesquelz 
Ephialtes , à ce que Ion dit , en estoit l'un , celuy 
qui osta l'authorité et la puissance à la cour d'A- 
reopage, et donna trop grande et trop effrénée 
licence au peuple , ainsi que dit Platon: à l'occa- 
sion de laquelle , ce disent les poètes comiques , il 
devint si insolent qu'on ne le pouvoit plus tenir 
non plus qu'un jeune cheval qui n'a poiut de bride, 
et prit une audace telle , qu'il ne voulut plus obeïr , 
ains mordit l'isle d'Eubœe , et saulta dessus les au- 
tres isles. Pericles donques se voulant former un 
Mile de parler , et une façon de langage comme un 
outil convenable et conforme à la manière de vivre 
et à la gravité qu'il avoit prise , y employoit k tous 
propos ce qu'il avoit appris de Anaxagoras, cou- 
lourant ses raisons de philosophie naturelle pav 

l'artifice de rhétorique : car ayans acquis par l'es- 
tude de ceste philosophie une haultesse de concep- 
tions , et une efficace de venir à bout de tout ce 
qu'il prenoit à prouver , avec ce que de nature il 
estoit doué de bon entendement , comme escrit 
le divin Platon , et en tirant ce qui convenoit à 
son propos, qu'il accoustroit puis après par artifice 
d'éloquence, il se rendit de beaucoup plus excel- 
lent orateur que nul autre de son temps : au moyen 
de quoy luy fut, comme Ion dit, imposé le surnom 
A'Oljmpieii , qui vault autant à dire comme , ce- 
leste ou divin : encore que quelques uns veuillent 
dire , que ce fut à cause des beaux ouvrages et édi- 
fices publiques, dont il embellit la ville d'Athènes: 
et d'autres à cause de la grande authorité et puis- 
sance qu'il avoit au gouvernement tant en guerre 
qu'en paix. Mais il n'est pas inconvénient, que 
ceste gloire ne luy ait esté déférée , à raison de 
plusieurs excellentes qualitez ensemble qui estoient 
en luy : toutefois les comédies que feirent jouer les 
poètes de ce temps là, ès quelles il y a plusieurs 
paroles dites de luy, les unes à bon esciant , les au- 
tres en jeu et avec risée , tesmoignent que ce fut 
pour son éloquence principalement que luy fut 
donné ce surnom : car ilz disent qu'il tonnoit , 
qu'il esclairoit en harenguant , et qu'il portoit sur 
sa langue une fouldre terrible. 

XIV. Aïï'qïïe l propos on fait un compte d'une 
response de Thucydides filz de Milesius , qu'il feit 
touchant la force d'éloquence de Pericles assez 
plaisamment : car il estoit homme de bien et d'hon- 

neur , et avoit longuement fait teste au gouverne- 
ment des affaires à Pericles. Comme donques Ar- 
chidamus roy de Lacedaemone luy demandast un 
jour , lequel luctoit le mieulx de luy ou de Pericles , 
il luy respondit , « Quand je l'ay jette par terre en 
« luctant , il seait si bien dire en le niant , qu'il 
« fait croire aux assistans qu'il n'est point tumbé , 
« et leur persuade le contraire de ce qu'ilz ont 
« veu ». 

.XV. Toutefois il estoit fort retenu et réservé 
en son parler , de sorte que toutes les fois qu'il 
s'alloit présenter à la tribune des harengues pour 
prescher le peuple , il faisoit prières aux dieux qu'il 
ne luy eschappast de sa bouche , sans y penser , 
aucune parole qui ne servist bien à la matière qu'il 
avoit à traitter : toutefois il n'est rien demouré de 
ses œuvres par escrit , si ce ne sont quelques edicts 
qu'il meit en avant : encores a Ion retiré par mé- 
moire bien peu de ses dicts notables , comme quand 
il dit , « qu'il falloit oster la ville d'AEgine , pource 
« qu'elle estoit comme une paille en l'œil du port 
« de Pyraee » : et une autre fois qu'il dit , « qu'il 
« voyoit ja de loing la guerre qui leur couroit 
« sus de devers le Peloponese». Une autre fois, 
ainsi comme il s'embarquoit avec Sophocles , qui 
lors estoit son compagnon en la charge de capitaine 
gênerai , et qui luy louoit la beauté d'un jeune gar- 
son qu'ilz rencontrèrent par le chemin : «Il faut, 
« luy dit il , Sophocles , qu'un gouverneur ait non 
« seulement les mains nettes, mais les yeux aussi ». 
Et Stesimbrotus escrit, qu'en la harengue funèbre 

qu'il feit à la louange de ceulx qui estoient morts 
en la guerre de Samos , il dit qu'ilz estoient im- 
mortelz comme les dieux : car nous ne voyons pas 
les dieux en leur essence , mais par les honneurs 
que Ion leur fait , et par les grands biens dont ilz 
jouissent , nous conjecturons qu'ilz soient immor- 
telz , et les mesmes choses sont en ceulx qui meu- 
rent pour la défense de leur païs. 

XVI. O r pource que Thucydides descrit le gou- 
vernement de la chose publique soubs Pericles, 
comme un gouvernement de la noblesse , et qui en 
apparence sembloit bien estre populaire , mais en 
effect estoit une principauté régie par le sens et 
l'authorité du premier homme de la ville : et que 
plusieurs autres disent , que ce fut luy qui pre- 
mièrement meit en avant la coustume de départir au 
peuple les terres conquises en guerre , et de leur 
distribuer des deniers communs pour veoir les jeux , 
et qui leur ordonna salaire pour toutes choses : qui 
fut une mauvaise accoustumance, à cause que le 
commun populaire , qui paravant se passoit à peu , 
et qui gaignoit sa vie à la peine de son corps , en 
devint superflu , sumptueux et dissolu , pour les 
choses qui furent lors introduites : Ion pourra veoir 
par la simple exposition du faict la cause de ceste 
mutation. 

XVII Car Pericles à son advenement, ainsi 
que nous avons dit par cy devant, pour acquérir 
réputation pareille à celle de Cimon , tascha à se 
mettre en la bonne grâce du commun populaire : 
mais n'ayant pas la richesse ny les biens si grands 

que luy, pour soustenir la despense telle que faisolt 
Cimon, par laquelle il entretenoit les pauvres , en 
tenant maison ouverte à tous venans , en revestant 
les pauvres vieilles gens, et faisant oster les clos- 
tures de ses terres , vergers et héritages , à fin que 
chacun y peust entrer et y cueillir des fruicts à 
son plaisir : se voyant par ces moyens là surmonté 
en la bienvueillance du commun populaire , il se 
meit à introduire ces distributions de deniers com- 
muns ? à la suggestion et par le conseil de Demo- 
nides natif de l'isle d'Ios , ainsi comme Aristote le 
récite : et ayant en peu de temps gaigné la bonne 
grâce du menu populaire par ces distributions de 
deniers communs , qu'il leur faisoit départir , tant 
pour avoir lieu à veoir jouer les jeux , comme 
pour le salaire d'assister aux jugemens , et par autres 
semblables corruptions , il s'en servit puis après à 
l'encontre de la cour d'Aréopage , du corps de la- 
quelle il ne fut jamais , pource qu'il ne luy estoit 
onques escheut par le sort d'estre ny prevost an- 
nuel * 7 ny conservateur des loix , ny roy des sacri- 
fices , ny maistre des guerres , qui estoient offices , 
lesquelz de toute ancienneté se creoient par le 
sort ; et ceulx à qui le sort touchoit , s'ilz s'estoient 
bien portez en l'administration de leurs magistrats , 
montoient , et venoient à estre du corps de la cour 
d'Aréopage. 

XVIII. Pericles donques , par ces moyens 
ayant acquis grand crédit et grande authorilé entre 
le menu peuple , embrouilla tellement ce sénat d'A- 

1 Archonte. 

ïeopage , qu'il luy feit oster la cognoissance de plu- 
sieurs matières, par l'entremise d'Ephialtes, et feifc 
bannir d'Athènes à temps, Cimon, comme favori- 
sant aux Lacedœmoniens , et contrariant au bien et 
à l'autborité du peuple, encore que ce fust le plus 
riche et le plus noble de toute la ville , et qui avoit 
gaigné de plus glorieuses victoires , et avoit emply 
la cité d'Athènes de despouilles conquises sur les 
ennemis , ainsi comme nous avons escrit en sa vie : 
tant estoit grande l'authorité de Pericles envers le 
peuple. Or le bannissement dont il lut banny, que 
Ion appelle ostracisme , estoit par la loy limité à 
dix ans , durant lesquelz estans les Lacedœmoniens 
descendus avec grosse puissance en la contrée de 
Tanagre , les Athéniens leur allèrent incontinent 
au devant : là où Cimon voulant faire veoir par 
effect que Ion le calumnioit faulsement de favori- 
ser aux Lacedœmoniens , s'y en alla se présenter 
en armes pour combatre avec ceulx de sa lignée : 
mais les amis de Pericles se bandèrent ensemble , 
qui le contraignirent de se retirer comme banny. 
Ce qui fut aussi cause que Pericles combatit celle 
journée plus asprement que jamais , et y acquit 
l'honneur d'avoir fait preuve de sa personne autant 
et plus que nul autre qui fust en toute l'armée. Mais 
les amis de Cimon que Pericles chargeoit aussi de 
porter faveur aux affaires des Lacedaemoniens , y 
moururent tous entièrement : dont les Athéniens 
se repentirent bien d'avoir chassé Cimon , et le re- 
grettèrent fort après avoir esté desfaicts en celle 
Tome II. . . M 

bataille sur les confins du païs d'Attique , mesme- 
ment pource qu'ilz s'attendoient bien d'avoir à la 
»aison nouvelle 1 une bien aspre et forte guerre. Ce 
que sentant Pericles , il ne feignit point de grati- 
fier en cela à la commune , ains luy mesme proposa 
et meit en avant le décret , qu'il fust rappellé : 
comme il fut fait. Et retourné que fut Cimon , il 
moyena la paix entre ces deux citez, pource que les 
Lacedaemoniens luy portoient bonne affection, et 
à l'opposite ilz haïssoient Pericles et tous les autres 2 
gouverneurs. 

XIX. Toutefois il y en a qui escrivent, que 
jamais Pericles ne condescendit à le faire rappeller , 
que premièrement ilz n'eussent fait un accord se- 
cret entre eulx par l'entremise d'Elpinice sœur de 
Cimon, àsçavoir que Cimon iroit avec une armée 
de deux cents galères faire la guerre aux païs de 
l'obéissance du roy de Perse, et Pericles demoure- 
roit en sa maison avec l'authorité du gouvernement 
dedans la ville. Ceste sœur Elpinice avoit ja aupa- 
ravant une autre fois adoulcy Pericles envers son 
frère, lorsqu'il fut mis en justice pour un crime 
capital : car Pericles estoit l'un de ceulx à qui l'ac- 
cusation en avoit esté déléguée et commise par le 
peuple. Elpinice alla devers luy, et le pria de ne 
faire pas du pis qu'il pourroit à son frère. Pericles 
luy respondit en riant , «Tu es trop vieille , Elpi- 
« nice , tu es trop vieille , pour venir à bout de 
« si grandes choses ». Toutefois quand ce vint au 
jugement que la cause fut plaidée, il ne se leva 

' An printemps. | » Démagogues. 

qu'une seule fois pour parler contre luy, comme par 
manière d'acquit, et s'en alla, ayant fait moins 
de mal à Cimon , que nul autre des accusateurs. 

XX. Qui pourra donc ajouxter foy à Idome- 
neus , lequel met sus à Pericles qu'il avoit fait oc- 
cire en trahison l'orateur Ephialtes qui estoit son 
amy , et avoit tousjours esté de son advis et de son 
party au gouvernement de la chose publique , par 
jalouzie et envie qu'il portoità sa gloire? Car telles 
paroles diffamatoires , je ne sçay d'où ramassées , 
a Idomeneus vomy comme une humeur cholérique 
à l'encontre de Pericles : lequel encore qu'il ne fust 
pas à l'adventure du tout irrépréhensible , si est ce 
qu'il avoit le cneur grand et noble , et la nature dé- 
sireuse d'honneur , ès quelles manières d'hommes 
Ion ne voit pas gueres advenir que telles passions si 
brutales et si cruelles s'engendrent. Mais cest ora- 
teur Ephialtes estant redoubtable à ceulx qui sous- 
tenoient le party de la noblesse, pource qu'il ne 
pardonnoit aucunement à ceulx qui avoient en 
chose quelle qu'elle fust offensé l'authorité du peu- 
ple , ains les en poursuivoit et persecutoit en toute 
rigueur jusques au bout , ses ennemis luy dressè- 
rent embusche par l'entremise d'un Aristodicus 
Tanagrien , et le feirent tuer en trahison , ainsi 
comme l'escrit Aristote. 

XXI. O r en ces entrefaittes mourut Cimon en 
l'isle de Cypre , estant gênerai de l'armée de mer 
d'Athènes : parquoy ceulx qui tenoient le party de 
la noblesse , voyans que Pericles estoit desja grand , 
et qu'il marchoit devant tous les autres citoyens de 

M a 

là ville, voulans qu'il y eust quelcun de leur part 
qui Iuy feist teste , et luy rabbatist un peu son au- 
thorité , de manière qu'il ne vinst pas à avoir puis- 
sance absolue, ilz luy opposèrent Thucydides du 
bourg de Alopece , homme sage , beaupere 1 de 
Cimon , pour luy résister. Cestuy Thucydides s'en- 
tendoit moins de la guerre que Cimon, mais plus 
des affaires de ville et du gouvernement de la chose 
publique : et se tenoit le plus du temps en la ville , 
là où combatant continuellement à l'encontre de 
Pericles en la tribune des harengues à prescher 
contre luy, il eut en peu de temps mis sus une li- 
gue pareille "à celle de Pericles : car il engarda 
que les gens de bien et d'honneur, que Ion ap- 
pelle , qui sont les nobles , ne se meslassent et con- 
fondissent parmy la commune , ainsi comme au- 
paravant , là où leur dignité estoit offusquée et ef- 
facée par la multitude du peuple : ains les sépara 
d'avec la commune, et les assembla tous en un 
corps , qui vint à avoir puissance égale à l'autre 
ligue , et meit par manière de dire , le contrepois 
à la balance. Car du commencement il n'y eut 
que un peu de débat occulte seulement entre ces 
deux partialitez , comme une feuille superficielle en 
une lame de fer , qui feit un peu apparoir la diffé- 
rence de ceulx qui tenoient le party du peuple , et 
de ceulx qui tenoient le party de la noblesse : mais 
la contension et dissension de ces deux personnages 
fut comme une profonde incision , qui mespartit la 

■ Beau-Frere île Cimon. Amyot n'a pas fait attention à la 
Nignificatiun du mot KnJïmç. 

ville en deux partialitez , dont l'une tout publique- 
ment fut appellée la noblesse , et l'autre le peuple. 

XXJI. Et pourtant Pericles relaschant encore 
plus alors la bride au peuple ,-faisoit toutes choses 
pour luy aggreer et complaire , donnant ordre qu'il 
y eust toujours en la ville quelques jeux , quelques 
festes , banquets et passetemps publiques , pour en- 
tretenir la commune de telz plaisirs honnestes : et 
oultre cela , il envoyoit tous les ans à la guerre une 
armée de soixante galères , sur lesquelles y avoit 
bon nombre de pauvres citoyens , qui neuf mois 1 
de l'an durant prenoient soulde du public , et en- 
semble s'apprenoient et s'exercitoient à l'expérience 
de la marine. D'avantage il envoya au païs de la 
Cherronese mille bourgeois pour y habiter , et dé- 
partir les terres entre eulx , cinq cents en l'isle de 
Naxe, en celle d'Andros deux cents cinquante, en 
la Thrace mille , pour habiter avec les Bisaltes , et 
d'autres en Italie quand la cité de Sybaris fut rebas- 
tie, qui depuis fut surnommée la ville des Thuriens : 
ce qu'il faisoit pour descharger la ville d'une mul- 
titude oisive , qui pour son oisiveté estoit curieuse 
et désireuse de choses nouvelles , et aussi pour 
prouveoir à la nécessité des pauvres bourgeois qui 
n'avoient rien , avec ce que en logeant ainsi des na- 
turelz citoyens d'Athènes auprès de leurs subjects 
ou alliez, ce leur estoit comme une garnison qui 
les tenoit en bride , et les gardoit d'attenter aucune 
nouvelleté. 

XXIII. Mais ce qui donna pluTs de plaisir, et 
' Dans le grec , huit mois. 

adjouxta plus d'ornement à la ville d'Athènes , quî 
apporta plus d'esbahissement aux estrangers , et qui 
seul porte suffisant tesmoignage , que ce que Ion dit 
de l'ancienne puissance , richesse et opulence de la 
Grèce , n'est point chose faulse , c'est la magnifi- 
cence des ouvrages et édifices publiques qu'il feit 
faire. Aussi est-ce l'œuvre de toutes celles de Pe- 
ricles , pour laquelle ses envieux et malveuillans luy 
portèrent plus d'envie , et dont ilz le calumnierent 
plus crians contre luy en toutes les assemblées du 
conseil, que le peuple d'Athènes estoit diffamé 
pour avoir transporté les deniers comptans de 
toute la Grèce , qui estoient en depost dedans 
l'isle de Delos : et encore que la plus honneste ex- 
cuse que Ion eust pour couvrir ce faict , en disant 
que c estoit pour la crainte des Barbares , à fin de 
le mettre en lieu fort , où il fust en plus seure 
garde , Pericles la leur avoit ostée, et que c'estoit 
une trop grande injure faitte à tout le demou- 
rant de la Grèce , et un tour de manifeste tyran- 
nie , attendu qu'elle voit devant ses yeux que l'ar- 
gent que Ion luy a fait contribuer à force pour les 
affaires de la guerre contre les Barbares , nous l'em- 
ployons à faire dorer , embellir et accoustrer nostre 
ville , ne plus ne moins qu'une femme glorieuse , 
qui veult estre parée de riches joyaulx et de pierres 
précieuses , et en faisons faire des images , et bastir 
des temples d'une excessifve despense. 

XXIV.Pericl es au contraire remonstroit aux 
Athéniens , qu'ilz n'estoient point tenus de rendre 
compte de ces deniers à leurs alliez, attendu qu'ilz 

eombatoient pour eulx , et qu'ilz tenoient les Bar- 
bares loing de la Grèce , sans qu'eulx contribuas- 
*ent pour ce faire un seul homme , un seul cheval , 
ny un seul vaisseau , ains seulement de l'argent , 
lequel n'est plus à ceulx qui le payent , ains à ceulx 
qui le reçoivent , moyenant qu'ilz lacent ce pour- 
qudy ïlz le reçoivent , et qu'estant leur ville bien 
prouveue de toutes choses nécessaires pour la 
guerre , il estoit honneste d'employer le surplus de 
ses finances en choses qui à l'advenir , quand elles 
seroient parachevées , leur apporteroient gloire 
sempiternelle : et dès lors que Ion estoit encore 
après à les faire , les enrichiroient d'une opulence 
présente pour la diversité des ouvrages de toutes 
sortes , et des matières qui y feroient besoing , pour 
lesquelles amener et mettre en œuvre seroient em- 
ployez ouvriers de tous mestiers et toutes mains 
qui vouldroient travailler, de manière que tous les 
habitans de la ville viendroient à en recevoir paye 
et salaire du public, et elle par mesme moyen 
s'embelliroit et se nourriroit quand et quand de 
soymesme. Car ceulx qui estoient forts et dispos 
de leurs personnes , et en aage de porter armes , 
avoient entretenement de la soulde publique, qu'ilz 
touchoient en allant à la guerre : et les autres qui 
ne se mesloient point des armes , comme les gens 
mechaniques et vivans de leurs bras, il vouloit 
bien qu'ilz eussent aussi part aux deniers communs, 
mais non pas sans les gaigner ne sans rien faire. 

XXV- Ce qui fut cause, qu'il meil en avant au 
peuple des entreprises de grands édifices, et des 

desseings d'ouvrages de plusieurs mestiers qui ne se 
pou voient achever que avec long traict de temps, 
à fin que les citoyens qui demouroient en la mai- 
son eussent moyen de prendre part aux deniers 
publiques , et de s'en enrichir aussi bien comme 
ceulx qui alloient à la guerre , qui servoient aux 
vaisseaux sur la mer, ou qui estoient en garnison 
à la garde des places: pource que les uns gaignoient 
à fournir les matières , comme la pierre , le cuivre , 
l'yvoire, l'or, l'ebene et le cyprez : les autres à 
les mettre en œuvre , et à en besongner , comme 
les charpentiers , mouleurs , fondeurs , imagers , 
maçons , tailleurs de pierres , teinturiers , orfèvres, 
menuisiers besongnans d'yvoire , peintres , ouvriers 
de marquetterie , tourneurs : les autres à conduire 
les estoffes , et à les fournir, comme marchands, 
mariniers, pilotes ès choses qui s'amenoient par 
la mer , et par terre les charrons , voituriers , char- 
tiers , cordiers , carriers , selliers , bourreliers , pion- 
niers pour applanir les chemins, fouilleurs de mi- 
nes. D'avantage chasque mestier comme capitaine 
avoit soubz soy sa propre armée de maneuvres, 
gaignans leur vie à la peine de leurs bras seule- 
ment, pour servir comme d'outilz et d'aides aux 
maistres ouvriers : de manière que la besongne 
par ce moyen venoit à espandre et distribuer le 
gaing à toute aage et à toute qualité et condition 
de gens. 

XXVI. Ainsi venoient les ouvrages à se haut- 
ser et avancer , estans superbes en magnificence 
de grandeur, et nompareilz en grâce, et beaulté, 

pource que les ouvriers , chascun en son endroit , 
s'efforçoient à l'envy les uns des autres , à sur- 
monter la grandeur de leurs ouvrages par l'excel- 
lence de l'artifice : mais encore n'y avoit il chose 
qui fust tant admirable , comme la célérité : car 
là où Ion estimoit chascun desdits ouvrages devoir 
à peine estre parachevé en plusieurs aages , et plu- 
sieurs successions de vies d'homme les unes après 
les autres , tous furent entièrement faits et parfaits 
dedans le temps que dura en vigueur le crédit et 
l'authorité d'un seul gouverneur. Et toutefois Ion 
dit qu'eu ce mesme temps là , comme le peintre 
Agatharchus , se glorifiast de ce qu'il peignoit promp- 
tement et facilement des bestes , Zeuxis l'ayant en- 
tendu respondit , «Et moy, au contraire, je me 
te glorifie de demourer long temps à les faire » : 
pource que ordinairement la soudaineté et facilité 
ne peult donner une fermeté perdurable ny une 
beaulté parfaitte à l'oeuvre : mais la longueur du 
temps adjouxtée à l'assiduité de labeur en la ma- 
nufacture d'un ouvrage , luv donne force et vi- 
gueur de longue durée. 

XXVII. Voila, pourquoy les ouvrages que feit 
alors Pericles sont plus esmerveillables , attendu 
qu'ilz ont esté parfaits en si peu de temps , et 
ont duré si longuement : pource que chascun d'i- 
ceulx dès lors qu'il fut parfait , sentoit desja son 
antique quant à la beaulté, et neantmoins quant à 
la grâce et vigueur, il semble jusques aujourd'huy 
qu'il viene tout freschement d'estre fait et parfait , 
tant il y a ne soay quoy de florissante nouvcaulté , 

qui empesche que l'injure du temps n'en empire 
la veuë , comme si chascun desdits ouvrages avoit 
au dedans un esprit tousjours renjeunissant , et une 
ame non jamais vieillissante , qui les entreteint en 
celle vigueur. 

XXVIII. O r celuy qui luy conduisoit tout , 
et avoit la superintendance sur toute la besongne , 
estoit Phidias , combien qu'il y eust plusieurs an- 
tres maistres souverains et ouvriers très excellents 
à chasque ouvrage : car le temple de Pallas qui 
s'appelle Parthenon , comme qui diroit , le temple 
de la vierge, et se surnomme Hecatompedon , 
pource qu'il a cent pieds en tout sens 1 , fut édifié 
par Ictinus et Callicratidas : et la chapelle d'Eleu- 
sine , où se faisoient les secrettes cerimonies des 
mystères , fut plantée par Corœbus , lequel dressa 
le reng des premières coulonnes qui sont à fleur 
de terre , et les lia avec leurs architraves : mais 
luy mort , Metagenes natif du bourg de Xypete 
feit la ceinture , et puis y rengea les coulonnes qui 
sont au dessus 2 , et Xenocles du bourg de Cho- 

1 C'est une faute dans Amyot et dans les autres traducteurs. 
Plutarque ne dit point que !e temple de Minerve eut cent pieds 
en tout sens. Ses ruines magnifiques , qui existent encore , 
montrent qu'il avoit plus de 200 pieds de longueur , 65 de 
hauteur, et 100 de largeur. Sa belle façade de cent pieds lui 
avoit fait donner le nom d' 'Hecatompedon. Après plus de deux 
mille ans on admire , jusque dans ses ruines , l'élégance des 
proportions , la beauté des ba«-reliefset la blancheur du marbre. 
Voyez Je* Ruines des plus beaux Monument de la Grèce, par 
M. le Roy, Tom. I , pag. 8 et 3o , 3 e édition. 

' Cet édifice est remarquable par les deux étages de colonnes, 

large , fat celuy qui feit la lanterne ou cul de 
lampe , qui couvre le sanctuaire , mais la longue 
muraille 1 , dont Socrates dit avoir luy mesme ouy 
proposer la structure à Pericles , ce fut Callicrates 
qui la prit à faire. Le poète Cratinus en une siene 
comédie se moque de cest ouvrage là , comme qui 
alloit trop laschement en avant, et qui damouroit 
trop à s'achever , en disant : 

Long temps y a que Pericles de bouche 
L'avance fort, mais de faict point n'y touche. 

XXIX. Quant au théâtre ou auditoire de mu- 
sique destiné à ouir les jeux des musiciens , qui 
s'appelle Odeon 2 , il est bien par dedans fait à plu- 
sieurs ordres de sièges , et plusieurs rengs de cou- 
lonnes , mais la couverture est un seul comble rond , 
qui se va tout à l'entour courbant et couchant en 
soy mesme , aboutissant en pointe : et dit on qu'il 
fut fait sur le patron et à la semblance du pavillon 
du roy Xerxes , et que Pericles en bailla le devis 
et l'ordonnance : parquoy Cratinus en un autre 
passage de la comédie des Thraciens s'en joue, et 
s'en moque de luy en disant : 

tels qu'on en voit encore à Paestum , ou Posidonia , dans les 
beaux temples laits sur le modèle de ceux d'Athènes. La lan- 
terne , ou la coupole , mérite aussi une attention particulière. 
Dès le temps de Périclès l'architecture connoissoit les grands 
moyens de décoration. 

1 Elle avoit quarante stades ou cinq mille de longueur , 
quarante coudées de hauteur , et elle étoit si large que deux 
chariots pouvoient y passer de front. EU* einbrassoit le Pirce, 
et le joignoit à la ville d'Athènes. 

* 11 existe encore. 

Voicy venir Pericles au surnom 
De Jupiter à la teste d'ougnon , 
Qui a dedans son large test compris 
De TOcleon la forme et le pourpris ,' 
Depuis qu'il est eschappé du danger 
D'aller banny en pais estranger. 

Ce fut lors premier que Pericles procura fort af- 
fectueusement , qu'il fust ordonné par le peuple , 
qu'au jour de la f'este qui s'appelle Panathenea 1 , 
Ion celebrast des jeux de prix de musique : et 
ayant esté Iuy mesme eleu recteur desdits jeux , 
pour adjuger le prix à ceulx qui l'auroient gaigné , 
ordonna la manière comment pour tousjours à 
l'advenir les musiciens devroient chanter de la 
voix , ou jouer des flustes , ou de la cithre et autres 
instrumens de musique. Si fut ce premier jeu 
de prix de musique fait dedans l'Odeon , et tous- 
jours depuis y ont aussi esté les autres célébrez. 

XXX. Quant au portail et aux portiques 2 du 
chasteau , ilz furent faits et parfaits dedans l'espace 
de cinq ans , soubs la conduite de Mnesicles qui 
fut maistre de l'œuvre : et advint pendant qu'on 
les bastissoit un accident merveilleux , qui monstra 
bien que la déesse Minerve ne reprouvoit point 
celle fabrique , ains l'avoit pour bien aggreable : 
car le plus diligent et le plus affectionné de tous 
les ouvriers qui y besognoient , tumba d'adventure 
du hault en bas : de laquelle cheute il fut si malade 

' Voyez la Vie de Thésée , ch. xxvn. 

3 Ce sont les Propylées , ou les magnifiques vestibules de 
l'Acropole. 

que les médecins et chirurgiens n'esperoient pas 
qu'il en peust eschapper. Dequoy Pericles estant 
fort desplaisant, la déesse s'apparut à luy de nuict 
en dormant , qui luy enseigna une médecine 1 , de 
laquelle il guarit facilement le patient , et en peu 
de temps : et fut l'occasion pour laquelle il feit 
depuis fondre en cuivre l'image de Minerve que l'on 
surnomme 2 de Santé , laquelle il feit mettre de- 
dans le temple du chasteau , auprès de l'autel qui 
y estoit auparavant , comme Ion dit. Or quant à 
l'image d'or de la déesse Minerve 3 , ce fut Phidias 
qui la feit , et est ainsi escrit en la base : mais au 
demourant il avoit la superintendence de tous les 
autres ouvrages presque , et commandoit à tous les 
autres ouvriers pour l'amitié que luy portoit Peri- 
cles : ce qui apporta à l'un envie , et à l'autre mauvais 
bruit : pource que les envieux et mesdisans allèrent 
semans par tout un bruit , que Phidias recevoit en 
sa maison les dames de la ville , soubz couleur d'aller 
veoir ses ouvrages , pour les livrer à Pericles. Et les 
poètes comiques prenans l'occasion de ce bruit , 
espandirent à l'encontre de luy force paroles inju- 
rieuses et diffamatoires , le calumnians qu'il entre- 
tenoit la femme d'un Menippus , qui estoit son amy 
et son lieutenant en guerre , et luy mettans sus aussi 
que Pyrilampes l'un de ses familiers nourrissoit des 
oyseaux , et notamment des pans , qu'il envoyoit 

1 La plante nommée Parthenium. Voyez Pline XXII, 17. 

2 Hygiea ou salutaire. 

3 Cette statue, un des chefs-d'œuvre de Phidias , étoit d'or 
f-t d'ivoire. 

secrettement aux femmes dont Pericles jouissoit. 
Mais il ne se fault point esbahir de ces hommes 
satyriques là , qui font profession de mesdire et de 
picquer tout le monde , et qui ordinairement sacri- 
fient à l'envie du commun populaire , comme à un 
esprit rnaling , les injures et oultrages qu'ilz jettent 
à l'encontre des gens de bien et d'honneur , veu 
que Stesimbrotus le Thasien osa bien reprocher à 
Pericles un crime détestable controuvé faulsement , 
qu'il entretenoit la femme de son propre filz. Voilà 
pourqnoy il est , à mon advis , bien difficile et mal- 
aisé d'avoir entière cognoissance de la vérité des 
choses anciennes , par les monumens des histoires , 
attendu que les successeurs ont la longueur du 
temps , qui leur brouille et offusque la nette intel- 
ligence des affaires : et l'histoire qui est escritte du 
vivant des hommes dont elle parle , et du temps 
des choses dont elle fait mention , quelquefois par 
haine et par envie , et quelquefois par faveur ou par 
flatterie desguise et corrompt la vérité. 

XXXI. Mais comme les orateurs qui estoient 
de la ligue de Thucidydes criassent à l'encontre de 
Pericles en leurs harengues ordinaires , qu'il con- 
sommoit envahi les finances de la chose publique , 
et y despendoit tout le revenu de la ville , Pericles 
un jour en pleine assemblée de ville demanda à l'as- 
sistence du peuple , s'il luy sembloit qu'il eust esté 
trop despendu : le peuple respondit , « beaucoup 
« trop : Bien donques , dit il, ce sera, si vous voulez, 
» à mes despends , et non pas aux vostres , pourveu 
» qu'il n'y ait aussi que mon nom seul escrit en la 

u dedication des ouvrages ». Quand Pericles eut 
dit ces paroles , le peuple , soit ou pource qu'il eust 
en admiration sa magnanimité , ou qu'il ne luy vou- 
lust point céder l'honneur et la louange d'avoir fait 
faire de si sumptueux et si magnifiques ouvrages , 
luy cria tout hault, qu'il ne le vouloit point, ains 
entendoit qu'il les feist parachever aux despends 
du public , sans y rien espargner. Mais à la fin estant 
ouvertement descendu en contention avec Thucy- 
dides , et s'estant mis au hazard à qui feroit bannir 
son compagnon du ban de l'ostracisme , il le gaigna 
sur luy , et le chassa de la ville , et par mesme moyen 
desfeit aussi la ligue qui luy estoit contraire. 

XXXII. Parquoï estant toute partialité entiè- 
rement esteincte , et la ville totalement reduitte en 
union et concorde , il se trouva adonc toute la puis- 
sance d'Athènes en sa main , et tous les affaires des 
Athéniens en sa disposition , les finances , les armes , 
les galères , les isles , la mer , et une si grande sei- 
gneurie , laquelle s'estendoit partie sur les Grecs , 
et partie sur les Barbares , si bien fortifiée et munie 
d'obeïssance de nations subjettes , d'amitiez de roys , 
et d'alliance de divers princes et puissans seigneurs. 
Au moyen dequoy il commencea dès lors à estre 
envers le peuple autre qu'il n'avoit accoustumé , et 
à ne céder et obtempérer plus ainsi facilement à, 
tous les appétits du commun populaire , ne plus ne 
moins 1 qu'à des vents contraires : et roidit un peu 
celle trop lasche , trop molle et trop populaire ma- 
nière de gouverner, dont il avoit usé jusques à lors 

Pans le Grec : qu'à toutes sortes Je vents C. 



comme une trop délicate et trop efféminée harmo- 
nie de musique , en la convertissant en un gouver- 
nement plus seigneurial , et tenant plus de l'autho- 
rité royale : en cheminant neantmoins tousjours 
droit , et se maintenant tousjours irrépréhensible 
à faire , à dire et conseiller ce qui estoit le plus 
expédient pour la chose publique. Il menoit le plus 
souvent par remonstrances et raisons le peuple à 
faire voluntairement et de bon gré ce qu'il mettoit 
en avant : mais quelquefois aussi le tiroit il par 
force , et luy faisoit faire contre sa volunté , ce qui 
estoit pour le mieulx. Suivant en cela le style du 
sage médecin , lequel en une longue et diverse ma- 
ladie permet aucune fois à son patient , avec une 
mesure réservée toutefois , des choses où il prent 
plaisir: mais quelquefois aussi luy donne des mé- 
decines , qui le travaillent et le tourmentent , pour 
le guarir. Car , comme il est nécessaire en un peuple 
tenant si grand empire , il advenoit ordinairement 
des accidents qui luy apportoient diverses passions, 
lesquelles luy seul sçavoit régir et manier dextre- 
ment avec deux timons principaux , la crainte et 
l'espérance , refrénant avec l'une la fierté et témé- 
rité insolente de la commune en prospérité , et 
avec l'autre réconfortant son ennuy et son descou- 
ragement en adversité. 

XXXIII. E n quoy il monstra et prouva évidem- 
ment , que la rhétorique , comme dit Platon , et 
l'éloquence , est un art qui mené et manie les es- 
prits des hommes à son plaisir , et que son prin- 
cipal artifice est, de sçayoir bien mouvoir à propos 

les 

les passions et les affections , qui sont comme des 
tons et des sons de l'ame , qui veulent estre touchez 
et sonnez de main de bon maistre. Dequoy toute- 
fois estoit cause, non la force de son éloquence 
seulement , ains comme tesmoigne Thucydides , 
la réputation de sa vie , l'opinion et la fiance que 
lonavoit de sa preudliommie , pource qu'il n'estoit 
aucunement corrumpable par presens , et que l'a- 
varice ne luy commandoit nullement , attendu 
qu'ayant rendu sa ville de grande très grande et 
très opulente , et ayant surmonté en authorité 
et puissance plusieurs roys et plusieurs tyrans , 
raesme de ceulx qui ont peu par testament laisser 
leurs estats à leurs enfans , il n'augmenta neant- 
moins jamais les biens que son pere luy avoit lais- 
sez , d'une seule drachme d'argent. 

XXXIV. Et toutefois l'historien Thucydides 
descrit assez clairement la grandeur de sa puis- 
sance : et les poètes comiques de ce temps là , la 
donnent malignement soubz paroles couvertes à 
entendre, appellans ses familiers et amis les nou- 
veaux Pisistratides , et disans qu'il luy falloit faire 
protester et jurer qu'il n'usurperoit point la tyran- 
nie , voulans donner à entendre que son autho- 
rité estoit par trop excessive pour une chose pu- 
blique populaire. Et Teleclides , entre autres , dit 
que les Athéniens luy avoient mis entre mains le 
revenu des villes de leur obéissance , et les villes 
mesmes , pour en lier les unes et deslier les autres , 
et leurs murailles , pour les abbatre ou rebastir à 
son plaisir , le pouvoir de traitter paix et alliance, 

Tome IL N 

leur force , leur puissance , leurs finances , et tout 
leur bien entièrement. Mais cela ne fut point pour 
une boutée seulement, ny pour une vogue de fa- 
veur qui passast en peu de temps , ains dura qua- 
rante ans , estant tousjours le premier de sa cité 
entre des Ephialtes , Leocrates , Myronides , Ci- 
mons , Tolmides et Thucydides : car après 
avoir ruiné et fait bannir Thucydides , il demoura 
encore par dessus tous les autres l'espace de quinze 
ans : et 1 ayans acquis une principaulté et authorité 
de commander , qui dura tousjours continuellement 
pendant ce temps là où celle des autres capitaines 
ne duroit qu'un an , il se mainteint tousjours in- 
vincible et imprenable par argent , combien qu'au 
demourant il ne fust point du tout mauvais mes- 
nager ny paresseux de conserver le sien. 

XXXV. Car quant aux biens qui estoîent jus- 
tement siens , et que ses prédécesseurs luy avoient 
laissez, à fin que par négligence ilz ne dépérissent 
point , et aussi qu'ilz ne luy donnassent trop d'af- 
faires , et ne le reteinssent trop s'il se vouloit amu- 
ser à les faire valoir , il les mesnageoit d'une ma- 
nière qui luy sembloit la plus aisée et la plus cer- 
taine : c'estoit , qu'il vendoit à un coup tous les 
fruicts qu'il recueilloit de son revenu annuel , et 
puis envoyoit à la journée achepter au marché ce 
qui faisoit besoing pour l'entretenementet despense 

' Il Faut lire dan9 le texte xgJj /u.» ou<rav , ainsi qu'on ln 
trouve dans quelques manuscrits, et traduire : « et ayant acquis 
a une puissance et une autorité que n'avoiem point les archontes 
«Hunuels m. C. 

ordinaire de sa maison. Cela ne fut point aggreable 
à ses enfans quand ilz devindrent un peu grands , 
ny ne pleut point à ses femmes , lesquelles vou- 
loient qu'il despendist plus largement , et se plai- 
gnoient d'une si estroitte et si reserrée despense 
ordinaire , attendu qu'en une si grosse et si riche 
maison il n'y avoit jamais rien de demourant , ams 
y alloit toute recepte et toute mise par compte et 
par mesure juste. Car tout ce mesnagement estoit 
conduit et entretenu par un sien serviteur nommé 
Evangelus , fort habille homme et très bien en- 
tendu au faict du gouvernement d'une grande mai- 
son , soit qu'il eust esté ainsi fait et instruit par 
Pericles , ou qu'il eust ceste provoyance de nature. 

XXXVI. Ces choses estoient bien différentes 
de la sapience d'Anaxagoras , attendu qu'il aban- 
donna sa maison , et laissa ses terres venir en fri- 
ches et en pasturages par un contemnement des 
choses terrienes , et un ravissement de l'amour des 
célestes. Mais aussi y a il , à mon advis, grande 
différence entre la vie d'un philosophe contempla- 
tif, et d'un personnage actif s'entrernettant du 
gouvernemezit d'une chose publique : car l'un em- 
ployé son entendement à la spéculation des choses 
belles et honnestes , sans pour ce faire avoirbesoing 
d'aucun instrument , ny de matière quelconque ex- 
térieure : et l'autre accommodant sa vertu à la 
commune utilité des hommes , a besoing de ri- 
chesse , comme d'un instrument, non seulement 
nécessaire , mais aussi honneste , ainsi qu'elle fui 
à Pericles, qui en secourut plusieurs pauvres gens, 

N 2 

et mesmement Anaxagoras entre autres : duquel 
on compte , qu'estant Pericles si empesché ailleurs 
qu'il n'avoit pas loisir de penser de luy, il se trouva 
délaissé de tout le monde en sa vieillesse , et se 
coucha la teste affublée, en resolution de se laisser 
mourir de faim. Dequoy Pericles estant adverty, 
s'encourut aussitost tout esperdu devers luy, et le 
pria le plus affectueusement qu'il luy fut possible , 
qu'il retournast en voulunté de vivre , en lamen- 
tant , non luy, mais soy mesme , de ce qu'il per- 
doit un si féal et si sage conseiller ès occurences 
des affaires publiques. Adonc Anaxagoras se des- 
couvrit le visage , et luy dit, «Ceulx qui ont affaire 
« de la lumière d'une lampe , Pericles , y mettent 
« de l'huile pour l'entretenir ». 

XXXVII. O r commençoient ja en ce temps là 
les Lacedasmoniens à avoir jalouzie de l'accrois- 
sement des Athéniens : parquoy Pericles voulant 
élever encore davantage le cueur au peuple d'A- 
thènes , et le faire penser à toutes choses haultes 
et grandes , meit en avant un décret , Que Ion de- 
peschast ambassadeurs pour aller solliciter tous les 
Grecs , en quelque partie qu'ilz habitassent de l'Eu- 
rope ou de l'Asie , et autant la petite que la grande 
ville , d'envoyer leurs députez à Athènes en l'as- 
semblée générale qui s'y tiendroit , pour délibérer 
touchant les temples des dieux que les Barbares 
avoient bruslez , et touchant les sacrifices que Ion 
avoit vouez pour le salut de la Grèce , lorsque Ion 
donna la bataille aux Barbares : et aussi , touchant 
la marine , à lin que chascun peust naviger seu- 

rement là oit bon luy sembleroit , et que tous ves- 
cussent amiablement en bonne paix les uns avec 
les autres. Si furent envoyez à ceste commission 
vingt personnages , chascun desquelz avoit cin- 
quante ans passez , dont les cinq allèrent devers les 
Doriens 1 qui habitent en Asie , et devers les habi- 
tans des isles , jusques à celles de Lesbos et de 
Rhodes : cinq autres suivirent tout le pais de l'Hel- 
lespont et de la Thrace , jusques à la cité de By- 
zance : les autres cinq eurent charge d'aller en la 
Bœoce , en la Phocide , et par tout le Peloponese , 
et de là passer par le païs des Locriens en toute la 
terre ferme adjacente , jusques en la contrée de 
l'Acarnanie , et de l'Ambracie : et les autres allèrent 
premier en l'isle d'Eubœe , et de là aux Oetœïens et 
par tout le 3 gouffre de Malea , aux Phtiotes , aux 
Achaïens et aux Thessaliens , faisans des remons- 
trances par tout aux peuples pour leur suader d'en- 
voyer à Athènes , et assister au conseil qui s'y tien- 
droit pour la pacification et union de toute la Grèce : 
mais il ne s'en feit du tout rien à la fin , et ne s'as- 
semblèrent point lesdites villes grecques , par les 
menées des Lacedajmoniens , qui l'empescherent , 
comme Ion dit : car ce fut au Peloponese que ceste 
semonce fut premièrement rejettée. J'ai bien voulu 
escrire cela , pour donner à cognoistre la magnani- 
mité de Pericles , et comment il avoit le cueur et 
l'entendement élevé. 

XXXVIII. Au demourant , ès charges de capi- 

' Dans le grec : les Ioniens et les Doriens. c. 
* Golphe. 

taine , il estoit fort estimé de ce qu'il menoit ses 
gens à la guerre seul ement : car jamais de sa vou- 
lunté il ne hazarda la bataille , là où il sentist qu'il 
y eust grande doubte ny apparent danger : et n'es- 
timoit pas bons capitaines , ny ne vouloit ensuivre 
ceulx qui avoient gaigné de grandes victoires par 
s'estre adventurez , encore qu'on les louast et esti- 
mast beaucoup : ains souloit dire , « Que si autre 
« que luy ne les menoit à la boucherie , entant 
« qu'en luy estoit, ilz demoureroient immortelz». 
Et voyant que Tolmides filz de Tolmœus , sur la 
confiance de ses prosperitez passées , pour lesquelles 
il estoit grandement prisé et honoré à cause de ses 
beaux faicts d'armes , se preparoit pour entrer sans 
propos ny occasion quelconque dedans le païs de 
la Boeoce , et avoit ja induit mille des plus hardiz 
et plus vaillans jeunes hommes de la ville , à s'of- 
frir vouluntairement pour aller quand et luy en ce 
voyage , oultre et par dessus le demourant de l'ar- 
mée qu'il avoit levée , il tascha à l'en divertir, et 
le retenir à la maison par remonstrances qu'il luy 
feit publiquement devant le peuple : là où il dit une 
parole qui a bien depuis esté notée, «Que s'il ne 
>< vouloit croire au conseil de Pericles , à tout le 
« moins qu'il attendist le temps , qui estoit le plus 
« sage conseiller que Ion sçauroit avoir ». Ce pro- 
pos sur l'heure fut moyenement loué , mais peu 
de jours après quand on apporta nouvelle, que 
Tolmides luy mesme avoit esté tué en une ba- 
taille qu'il avoit perdue près la ville de Coronée , 
( là où plusieurs autres gens de bien et vaillans horn- 

mes Athéniens estoient démolirez morts aussi , 
cela augmenta grandement la réputation et la bien- 
vueillance de la commune envers Pericles , pource 
qu'il en fut estimé homme sage et qui aimoit ses 
citoyens. 

XXXIX. Mais de tous ses voyages qu'il feit 
estant chef de l'armée d'Athènes , celuy de la Cher- 
ronnese fut le plus aimé et le plus estimé , à cause 
qu'il fut très salutaire à tous les Grecs habitans au 
pa'ïs : car oultre ce qu'il y mena mille bourgeois 
d'Athènes pour y habiter , en quoy faisant il for- 
tifia les villes d'autant de bons hommes , il rem- 
para encore l'encoleure 1 qui empesche que ce ne 
soit une isle , avec une fortification qu'il tira d'une 
mer à autre : de manière qu'il garantit le païs des 
courses , surprises et pilleries des Thraces habitans 
à l'environ , et en jetta hors une très pernicieuse 
guerre , dont la province estoit continuellement 
travaillée , pour le voisinage des Barbares leurs 
voisins ou habitans parmy eulx , qui ne vivoient 
que de brigandage. 

XL. Aussi fut il grandement estimé et re- 
nommé entre les estrangers , quand il environna 
tout le Peloponese , partant du port de Peges en 
la coste Megarique avec une flotte de cent galères : 
car il ne pilla pas seulement les villes maritimes , 
comme avoit fait devant luy Tolmides , mais en- 
trant bien avant en la terre arrière de la mer , avec 
les hommes de guerre qu'il avoit sur ses galères , 

1 C'est l'entrée de la Chersonèse , ou de la Cn'miSe. l.a 
forteresse de Perckop en lait aujourd'hui la défense. 

feit retirer les uns au dedans de leurs murailles , 
tant il leur donna d'effroy, et en la contrée de 
Nemée desfeit en bataille les Sicyoniens. qui l'at- 
tendirent en campagne , et en dressa un trophée 
pour marque de sa victoire. Et embarquant sur ses 
vaisseaux quelque renfort de gens de guerre qu'il 
prit en Achaïe pour lors alliée des Athéniens , 
passa en la terre ferme qui est vis à vis , et cinglant 
oultre la bouche de la rivière d'Achelous , alla cou- 
rir toute la province d'Acarnanie , là où il ren- 
ferma les Oeneades au dedans de leurs murailles : 
et api'ès y avoir gasté et destruit tout le plat païs 
s'en retourna à la maison , s'estant fait cognoistre 
en ce voyage capitaine redoutable aux ennemis, et 
exécutant seurement, à ses citoyens: car il n'ad- 
vint pas un seul sinistre accident , par cas fortuit 
ou autrement, en toute celle expédition, à ceulx 
qui y furent toubs sa charge. 

XLI Dep o i s estant allé avec une grosse flotte 
de vaisseaux fort bien en poinct 1 au royaume de 
Pont , il y traitta humainement les citez grecques , 
et feit tout ce qu'elles luy requirent , donnant à 
cognoistre aux barbares habitants à l'environ, et 
aux princes et roys d'iceulx , la grandeur de la 
puissance des Athéniens qui navigeoient sans rien 
craindre par tout jusques où bon leur sembloit , 
tenans toute la mer en leur obéissance- D'avantage 
il laissa aux Sinopiens treze galères avec quelque 
nombre de gens de guerre soubs la charge du ca- 
pitaine Laniachus , pour les défendre à l'encontre 
du tyran Timesileon , lequel ayant esté dechassc 

' Lisez : dans le Pont-Eaxin. (j. 

avec ceulx de sa ligue , Pericles feit publier et pas- 
ser un edict à Athènes , que six cents bourgeois de 
la ville qui voudraient ,- sans contrainte, peussent 
aller demourer à Sinope : là où leur seroient de- 
partiz les biens et héritages qui avoient esté au ty- 
ran et à ses adherens. 

XLII. Mais au reste il n'obtempéra pas aux 
folz appétits de ses citoyens , ny ne se laissa pas 
aller à leur convoitise trop élevée pour se veoir 
des forces si grandes, et la fortune si favorable, 
jusques à vouloir de rechef attenter de conquérir 
l'AEgypte , et remuer les provinces maritimes de 
l'empire du roy de Perse : car il y en avoit desja 
plusieurs qui estoient espris du malheureux et cala- 
miteux désir de la Sicile, que depuis Alcibiades 
alluma d'avantage. Et encore y en avoit il , qui 
songeoient desja à conquérir la Thoscane et l'em- 
pire de Cartage : ce qui n'estoit pas du tout sans 
apparence , ny sans occasion d'espérance , veu la 
grande estendue de la seigneurie qu'ilz tenoient , 
et l'heureux cours de leurs affaires qui leur succe- 
doient à soubhait.* Mais Pericles empescha ceste 
saillie , et retrencha toute ceste curieuse convoi- 
tise, employant la plus part de leur puissance à 
conserver et asseurer ce qu'ilz avoient acquis, esti- 
mant que c'estoit beaucoup fait que d'engarder que 
les Lacedsemoniens ne s'accreussent : car il leur 
estoit tousjours contraire , comme il déclara en 
plusieurs autres endroits , et mesmement par ce 
qu'il feit en la guerre saincte. Car les Laceda;- 
moniens ayant osté aux Phociens la superinten- 

dence du temple d'ApoIlo , en la ville de Delphes t 
qu'ilz avoient usurpée , et l'ayans remise entre les 
mains des Delphiens, si tost qu'ilz eurent le dos 
tourné , Pericles y alla aussi avec une armée , qui 
V remeit les Phociens. Et comme les Laeedaemo- 
niens eussent fait engraver sur le front d'un loup 
de cuivre la prérogative que les Delphiens leur 
avoient ottroyée , de pouvoir les premiers proposer 
leurs demandes à l'oracle, luy ayant obtenu x , le 
mesme droit des Phociens , le feit engraver sur le 
flanc droit de la mesme statue du loup de bronze. 

XLI1I. Et qu'il soit vray qu'il ait sagement 
contenu les forces des Athéniens au dedans de la 
Grèce , les effects le tesmoignent : car première- 
ment ceulx de l'Eubœe se rebellèrent , contre les- 
quelz il mena incontinent l'armée d'Athènes : et 
tout soudain luy vindrent nouvelles d'un autre 
caste comme les Megariens avoient aussi pris les 
armes contre eulx , et que les ennemis estoient ja 
en grosse puissance dedans le pais d'Attique , soubs 
la conduitte de Plistonax roy de Lacedœmone. A 
1 occasion dequoy il s'en retourna incontinent en 
diligence , pour prouveoir à ceste guerre qui estoit 
au dedans de l'Attique mesme : si n'oza pas se 
présenter en bataille contre si grand nombre de 
bons combatans , mais sachant que le roy Plistonax , 
qui estoit encore fort jeune , se gouvernait par le 
conseil de Cleandrides principalement , pource que 
les Ephores le luy avoient baillé pour luy assister, 

' Amjot a omis un mot essentiel , qui est dans le grec, 
ayant obtenu pourlet Athéniens. 

et pour le conseiller et le guider , il essaya de le 
corrompre secrettement : et l'ayant bien tost gaigné 
par argent , luy persuada qu'il remenast les Pelo- 
ponesiens hors du pais d'Attique : ce qu'il feit. 
Mais quand les Lacedœmoniens veirent l'armée 
rompue , et que les peuples s'estoient 'retirez chas- 
cun en sa ville, ilz en furent si. courroucez, qu'ilz 
condamnèrent le roy en une grosse amende : la- 
quelle luy ne pouvant payer , fut contraint de s'ab- 
senter de Lacedaemone : et Cleandrides s'en estant 
fouy de bonne heure, fut par contumace con- 
damné à mourir. Cestuy Cleandrides estoit pere 
de Gylippus qui desfeit depuis les Athéniens en 
la Sicile , auquel il semble que nature imprima 
l'avarice comme une maladie héréditaire passant 
de pere en filz : car en ayant aussi esté ignomi- 
nieusement attainct et convaincu pour aucuns vil- 
lains actes qu'il commeit , il en fut banny de 
Sparte , comme nous avons plus au long déclaré 
en la vie de Lysander. Mais comme Pericles en 
la reddition des comptes de ceste charge là , eust 
couché un article de despense de dix talents , qu'il 
disoit avoir employez où il falloit , le peuple l'al- 
loua , sans vouloir enquérir comment , ny en quoy, 
ny adverer s'il estoit vray : et y en a quelques uns , 
entre lesquelz est le philosophe Theophrastus , 
qui escrivent que Pericles envoyoit par chascun 
an dix talents 1 à Sparte , avec lesquelz il entrete- 
noit ceulx qui y avoient authorité , à fin qu'on ne 

• Six mille escus. Amyol. Maintenant 46,687 1 i r r e a <le 
notre monnoic. 

leur feist point la guerre , non qu'il acheptast la 
paix , mais bien le temps : durant lequel , se prépa- 
rant tout à loisir, il peust avoir meilleure commo- 
dité de soustenir la guerre. 

XLIV. S i tost donc que l'armée des Pelopone- 
siens fut hors de l'Attiqne, il s'en retourna contre 
les rebelles , et passa en l'isle d'Eubœe avec cin- 
quante voiles , et cinq mille combatans à pied 
tous bien armez , et là subjugua toutes les villes 
qui s'estoient soublevées', chassa les Hippobates *, 
qui estoient les plus renommez d'entre les Chal- 
cidiens , tant pour leurs richesses que pour leur 
vaillance et prouesse : et chassa aussi semblable- 
merit les Estie'ïens , qu'il feit vuider hors de tout 
le païs , et en leur ville logea des bourgeois d'A- 
thènes seulement. Et la cause pour laquelle il les 
traittoit ainsi rigoureusement , sans leur vouloir 
pardonner, estoit pource que eulx ayant pris une 
galère d'Athènes prisonnière, ilz a voient fait mou- 
rir toutes les personnes qui estoient dessus. 

XLV. Depuis ayant esté faitte une trefve pour 
trentè ans entre les Athéniens et les Lacedcemo- 
niens, il feit décerner la guerre contre ceulx de 
i'isle de Samos , les chargeant de ce que leurayant 
esté enjoint de par les Athéniens , qu'ilz eussent 
a pacifier les querelles qu'ilz avoient contre les 

ilesiens , ilz n'avoient pas voulu obéir. Mais 
pource que Ion a opinion qu'il entreprit ceste ex- 
pédition contre 6amos en faveur de Aspasia , il 

' Lisez Hippobotes , c'est-à.tlire, ceux que leur fortune mettoit 
en éut de nourrir des chevaux, c. 

ne sera point hors de propos de rechercher et dé- 
clarer en cest endroit , qui estoit ceste femme , 
et quel artifice ou puissance si grande il y avoit en 
elle , qu'elle peust ainsi prendre en ses retz les 
principaux hommes qui s'entremettoient pour lors 
du gouvernement de la chose publique , et que 
les philosophes mesmes parlassent tant et si ample- 
ment d'elle. 

XL VI. Tout premièrement donques , c'est chose 
bien certaine, qu'elle estoit natifve de la ville de 
Milet, fille d'un Axiochus , laquelle suivant l'exem- 
ple d'une ancienne courtisanne d'Ionie nommée 
Tkargelia , s'accointa des principaux et plus grands 
personnages de son temps : car ceste Thargelia es- 
tant belle de visage , et ayant bonne grâce , avec 
un esprit vif, et doulx langage, eut l'accointance 
de plusieurs grands personnages de la Grèce , et 
gaigna au service du roy de Perse tous ceulx qui 
s'approchèrent d'elle , si bien qu'elle sema par les 
villes de la Grèce de grands commencemens de la 
faction Medoise , pource que c'estoient tous les 
plus grands et les plus puissans hommes qui f us- 
sent en chasque ville de qui elle s'accointoit. Mais 
quant à Aspasia , les uns disent que Pericles la 
hanta comme femme sçavante et bien entendue en 
matière de gouvernement d'estat : car Socrates 
mesme l'alloit aussi veoir quelquefois avec ses amis , 
et ceulx qui la hantoient y menoient aucunefois 
leurs propres femmes pour l'ouir deviser, com- 
bien qu'elle menast un train qui n'estoit gueres 
beau ny honneste , pource qu'elle tenoit en sa mai- 

son de jeunes garces qui faisoient gaiug de leurs 
corps. Et AEsohines escrit que Lvsicles , un reven- 
deur de bestail , qui paravant estoit homme de 
basse et vile nature, se feit le premier homme 
d'Athènes par la fréquentation qu'il eut avec ceste 
Aspasia , depuis la mort de Pericles : et au livre de 
Platon intitulé Menexenus , encore que le com 
mencement soit escrit par manière de jeu et de ri- 
sée, il y a cela comme de véritable histoire, que ceste 
femme avoit le bruit d'estre hantée par plusieurs 
Athéniens pour apprendre d'elle l'art de rhéto- 
rique. 

XLVII. TouTErois il semble plus vraysemblable , 
que l'affection que luy portoit Pericles vint plus 
d'amour que d'autre cause : car il avoit bien es- 
pousé une femme qui estoit sa parente , et qui pa- 
ravant avoit esté mariée à Hipponicus, duquel elle 
avoit eu Gallias surnommé le riche , et eut depuis 
Xantippus et Paralus de Pericles : mais ne luy es- 
tant point sa compagnie aggreable, il la bailla, du 
bon gré et consentement d'elle mesme , à un autre , 
et prit Aspasia , laquelle il aima singulièrement : 
car toutes les t'ois qu'il sortoit de sa maison pour 
aller en la place, ou qu'il en retournoit , il la sa- 
luoit en la baisant. Au moyen dequoy ès anciennes 
comédies elle est appellée en plusieurs lieux la 
nouvelle Omphale , et quelquefois Deïanira , et au- 
cunefbis Juno : mais Cratinus l'appelle tout ou- 
vertement putain en ces vers, 
Elle luy a sa Juno enfantée 
Aspasia la putain effrontée. 

Et semble qu'il en eut un bastard : car Eupolis 
l'introduit en une siene comédie nommée 1 De- 
mosii , interrogeant ainsi Pyronides, 

Mon filz bastard est il encore en vie? 
Et puis Pyronides luy respond : 

Il fut pieça homme fait pour certain , 
N'estoit qu'il craint ceste maie putain. 
Brief , ceste Aspasia fut tant célébrée et tant re- 
nommée , que Cyrus , celuy qui combatit contre le 
roy Artaxerxes son frère pour l'empire de Perse , 
appella Aspasia celle de ses concubines qu'il aimoit 
plus, laquelle paravant s'appelloit Miito, estant 
natifve de la Phocide , fille de Hermotimus : et 
ayant Cyrus esté tué en la bataille , elle fut prise 
et menée au roy son frère, envers lequel elle eut 
depuis beaucoup de crédit. Cela m'est venu en 
mémoire en escrivant ceste vie , et m'a semblé que 
ceust esté trop durement fait de le rejetter ou ob- 
mettre. 

XL VIII. Mais pdur retourner à nostre pro- 
pos : On charge Pericles d'avoir fait décerner la 
guerre contre ceulx de Samos en faveur de ceulx 
de Milet , à la requeste d Aspasia , à cause que ces 
deux citez avoient guerre ensemble pour la ville 
de Priene , et estoieut les Samiens les plus forts : 
mais les Athéniens leur commandèrent qu'ilz eus- 
sent à laisser la voye des armes , et à venir plaider 
leur différent devant eulx , pour leur en estre fait 
droit : ce qu'ilz ne voulurent faire : parquoy Peri- 
cles y alla , et y abolit le gouvernement du petit 
1 II fane lire , demis, c'est-à-dire , les peuples. V. p. 164. c. 

nombre de la noblesse , prenant pour ostages cin- 
quante des principaulx personnages de la ville , et 
autant d'enfans , lesquelz il meit en depost en l'isle 
de Lemnos. Toutefois il y en a qui disent, que 
chascun desdits ostages luy voulut donner un ta- 
lent 1 : oultre lesquelz luy en furent encore pré- 
sentez plusieurs autres, par ceulx qui ne vouloient 
point que l'authorité souveraine du gouvernement 
fust mise entre les mains de la commune. D'avan- 
tage Pissnthnes Persien , lieutenant du roy de Perse , 
pour quelque amitié qu'il portoit à ceulx— de Sa- 
mos , luy envoya dix mille escus 2 , à fin qu'il leur 
pardonnast : mais de tout cela Pericles n'en prit 
jamais rien , ains ayant fait en Samos tout ce qu'il 
avoit proposé d'y faire, et y ayant estably un gou- 
vernement populaire , s'en retourna à Athènes. 
Mais les Samiens se rebellèrent incontinent après , 
ayant recouvré leurs ostages par le moyen de ce 
Pissuthnes qui les desrobba, et leur fournit ce qui 
estoit nécessaire pour soustenir la guerre. 

XLIX. Parquoy Pericles retourna une autre 
fois contre eulx , lesquelz il ne trouva point oy- 
seux ny estonnez en façon quelconque , ains très 
bien délibérez de le recevoir, et combatre pour la 
principaulté de la mer : si y eut une grosse bataille 
entre eulx auprès de l'isle qui s'appelle Tragia 3 : 
et la gaigna Pericles , ayant desfait fort glorieuse- 

■ Maintenant 4>G68 livres de notre nionnoie. 
3 Dans le grec , dix mille pièces d'or qui dévoient faire en- 
viron 2î5,ooo livres de notre monnoie. 
' Une des iles Sporades vers Samos. 

ment. 

ment , avec quarante et quatre voiles seulement , 
ses ennemis qui en avoient soixante et dix, dont 
les vingt estoient vaisseaux de guerre: et quand et 
quand poursuivant sa victoire, il gaigna aussi le 
port de Samos , et teint les Samiens assiégez dedans 
leur ville, où ilz avoient encore bien la hardiesse 
de sortir aucuriefbis , et combatre au devant de 
leurs murailles : mais depuis estant arrivé à Peri- 
cles un renfort de plus grand nombre de vaisseaux , 
ilz furent adonc enserrez de tout poinct. 

L. Et lors Pericles prenant soixante galères se 
jetta en pleine mer , voulant , comme aucuns di- 
sent , aller rencontrer , le plus loing de la ville 
qu'il pourroit , quelques vaisseaux Phœniciens , 
qui venoient , au secours de ceulx de Samos : où , 
comme dit Stesimbrotus, pour s'en aller en Cypre : 
ce qui ne me semble pas vraysembiable. Mais à 
quelque intention qu'il le feist , il commeit une 
très-lourde faulte : car Melissus filz de Ithagenes 
grand philosophe , estant pour lors capitaine des 
Samiens , voyant qu'il estoit demouré peu de vais- 
seaux au siège devant la ville , et encore que les 
capitaines qui en avoient la charge , n'estoient pas 
gens gueres expérimentez , persuada à ses citoyens 
de faire une saillie sur eulx : et y eut bataille don- 
née, que les Samiens gaiguerent , où ilz prirent 
plusieurs Athéniens prisonniers , et meirent plu- 
sieurs de leurs vaisseaux à fond : au moyen dequoy 
estans demourez seigneurs de la marine , ilz meirent 
dedans leur ville plusieurs choses nécessaires pour 
la guerre, dont ilz avoient faulte auparavant : tou- 

Tome II. O 

tefois Aristote escrit , que Pericles mesme en per- 
sonne avoit desja auparavant esté vaincu en une 
bataille navale par Melissus. 

LI. Au demourant, les Samiens pour rendre 
aux prisonniers d'Athènes pareille injure qu'ilz 
avoient receue d'eulx , leur engraverent sur le front 
des chevesches, pource que la chevesche I , est la 
marque de la monnoie d'Athènes , ne plus ne 
moins que les Athéniens avoient imprimé sur les 
fronts de leurs prisonniers une Samasne , c'est à 
dire , une sorte de navire Samiene , basse de prouë, 
mais creuse et large de ventre , de sorte qu'elle est 
bonne à cingler en haulte mer , et légère à la voile i 
et a ainsi esté appellée , pource que la première de 
ceste façon fut bastie en l'isle de Samos par le ty- 
ran Polycrates , qui la y feit faire. Lon dit que 
pour l'impression de ces caractères , le poète Aris- 
tophanes , par une manière de moquerie couverte, 
dit en un passage de ses comédies : 

Les Samiens sont hommes fort lettrez. 

Pericles donques adverty de la déroute de son ar- 
mée , s'en retourna incontinent au secours. Melis- 
sus luy alla au devant , et luy donna la bataille , 
qu'il perdit , et fut rembarré jusques dedans la ville , 
où Pericles l'enferma d'une closture de muraille 
tout à l'entour , aimant mieulx emporter la victoire 
et prendre la ville par longueur de temps et avec 
despense , que par exposer ses citoyens au danger 

' Lu chouette. Elle est représentée sur la plus grande partit 
<4«s médailles d'Athènes 

d'estre tuez ou blecez , mais toutefois quand il veit 
qu'ilz se faschoient de la longueur , et qu'ilz vou- 
loient à toute force venir aux mains, de manière 
qu'il estoit bien mal aisé de les retenir , il divisa 
toute son armée en huit trouppes , lesquelles il 
feit tirer au sort , et celle à qui escheoit une febve 
blanche demouroit en repos à faire bonne chère 
pendant que les autres sept combatoient : et dit on 
que de là vient , que Ion appelle encore aujourd'huy 
un jour blanc , auquel on a fait bonne chère , et 
receu du plaisir , à cause de la febve blanche. 

LU. S i escrit l'historien Ephorus , que ce fut là 
premièrement que Ion commencea 1 à user d'en- 
gins de baterie pourabbatre grosses murailles , et 
que Pericles en trouva la nouveauté fort esmer- 
veillable : car ce fut Artemon un ingénieur qui les 
inventa , lequel se faisoit porter par tout dedans 
une chaire , pour conduire et haster les ouvrages , 
à cause qu'il estoit impotent d'une jambe , et que 
pour ceste cause il fut appellé Periphoretos. Mais 
Heraclides le Pontique reprent en cela Ephorus 
par les vers d'Anacreon, ès quelz Artemon est 
nommé Periphoretos , plusieurs aages avant ceste 
guerre de Samos : et dit que ce Periphoretos estoit 
un homme fort délicat , et qui craign'oit toutes 
choses si follement, que la plus part du temps il 
ne bougeoit de sa maison, où il se tenoit tousjours 
assis , ayant deux de ses serviteurs à ses costez , 

■ La quatrième année de la 84 e olympiade , 44 1 ans avant 
Jetus-Christ. 

qui luy tenoient sur la teste un pavois de cuivre f 
de peur qu'il ne tombast rien sur luy : et si d'adven- 
ture il estoit quelquefois contraint de sortir hors 
de son logis , il se faisoit porter dedans Un petit 
lict suspendu bien près de terre , et que pour ceste 
cause il fut surnommé Periphoretos. 

LUI. A la fin , au bout de neuf mois , les Sa- 
miens furent contraints de se rendre , et Pericles 
feit abbatre et raser leurs murailles , leur osta tous 
leurs vaisseaux, et les condemna en une grosse 
somme de deniers, dont ilz payèrent promptement 
une partie , et le reste à certain terme qui leur fut 
prefix, pour la seureté duquel payement ilz don- 
nèrent ostages. Mais Duris le Samien amplifie les 
choses en cest endroit fort pitoyablement, pour 
charger les Athéniens , et Pericles mesme , d'inhu- 
maine cruauté , dequoy Thucydides , ny Ephorus , 
ny Aristote mesme , ne font aucune mention : et 
si ne me semble pas que ce qu'il en eserit soit vé- 
ritable , c'est à sçavoir , qu'il feit mener les capi- 
taines des galères, et les soudards mesmes Sa- 
miens , sur la place de la ville de Milet , où il 
les feit attacher sur des ais de bois par l'espace de 
dix jours , au bout desquelz les pauvres gens n'en 
pouvans plus , furent assommez à coups de bastons , 
dont on leur froissa les testes , et puis feit on jet- 
ter les corps, sans permettre qu'ilz fussent ense- 
pulturez. Ainsi Duris estant assez coustumier , en- 
core ailleurs où il n'y a rien qui lui touche particu- 
lièrement , d'extravaguer hors de la vérité, sera- 

ble en ce lieu augmenter de paroles , oultre le de- 
voir , les calamitez de son païs , pour en calumnier 
les Athéniens , et les en rendre odieux. 

LIV. Ayant donques Pericles subjugué la ville 
de Samos , il s'en retourna à Athènes , là où il feit 
honorablement inhumer les os de ceulx qui estoient 
morts en ceste guerre , et luy mesme feit le blason 
funèbre 1 à leur louange selon la coustume , dont 
il fut merveilleusement estimé : de sorte que quand 
il descendit de la chaire où il avoit harengué , les 
autres dames de la ville luy venoient baiser les 
mains , et luy mettoient des chapeaux de fleurs et 
des couronnes sur la teste , comme Ion fait aux 
champions victorieux, quand ilz retournent des 
jeux où ilz ont emporté le prix : Mais Elpinice 
s'approchant de luy, « Vrayment , dit elle , ce sont 
« de beaux faicts que les tiens, Pericles, et bien 
« dignes de chapeaux de triumphe , de nous avoir 
« perdu beaucoup de bons et vaillans citoyens , non 
« point en guerroyant les Medois , Phoeniciens et 
« Barbares, comme fait mon frère Cimon, ains 
« en destruisant une cité qui est de nostie pro- 
« pre nation et nostre alliée >>. A ces paroles res- 
pondit Pericles tout doulcement, en riant, ce 
vers d'Archilochus : 

Si vieille estant , ne te perfume plus. 

LV. Mais Ion escrit qu'il se glorifia grande- 
ment, et conceut une merveilleuse opinion de soy- 

■ C'est le nom qu'on a donné long-temps aux oraisons fu- 
nèbres. 

O 3 

mesme depuis qu'il eut subjugué les Samiens, di- 
sant qu'Agamemnon avoit demouré dix ans à pren- 
dre une cité barbare , et luy en neuf mois avoit 
conquis la plus puissante ville de toute la nation 
Ionique. Si n'estoit pas sans occasion qu'il s'attri- 
buoit tant de gloire : car certainement il y eut 
grande doubte et non moins de péril en telle con- 
queste , s'il est vray ce qu'en escrit Thucydides , 
qu'il s'en fallut bien peu que les Samiens n'ostas- 
sent la seigneurie et domination de la mer à ceulx 
d'Athènes. 

LVI. Depuis estant ja la guerre Peloponesia- 
que en branle l , comme ceulx de Corfou fussent 
guerroyez par les Corinthiens , il persuada au peu- 
ple Athénien d'envoyer secotirs aux Corfiots , et 
de joindre à sa ligue ceste isle qui estoit puissante 
par mer , disant que bien tost ilz auroient les Pe- 
loponesiens ennemis déclarez. Si conclut le peuple 
à sa suscitation de secourir ceulx de Corfou , et y 
fut envoyé Lacedœmonien filz de Cimon , avec 
dix galères seulement , par une manière de moque- 
rie , pource que toute la maison de Cimon portoit 
affection et amitié grande aux Lacedœmoniens : 
et à ceste cause feit Pericles bailler ainsi petit nom- 
bre de vaisseau à Lacedaîmonien , et l'y envoya 
malgré luy, à fin que s'il ne faisoit en ceste charge 
aucun exploit digne de mémoire , il en fust de tant 
plus souspeçonné de favoriser aux Lacedasmoniens : 
et tant qu'il vescut empescha tousjours, le plus 

■ Elle commença dix ans après la guerre de Samos, la pre- 
mière année de la 87 e . olympiade. 

qu'il peut , de parvenir les enfans de Cimon , comme 
n'estans point par leurs noms mesmes naturelz 
Athéniens , ains estrangers , pource que l'un s'ap- 
pelloit Lacedasmonien , l'autre Thessalien , et le 
tiers Elien , et estoient tous nez d'une mère native 
dupais d'Arcadie. Mais Pericles estant blasmé d'a- 
voir envoyé ces dix galères seulement , qui estoit 
bien peu de secours pour ceulx qui leur en avoient 
requis , et beaucoup de matière à ceulx qui mes- 
disoient de luy, il y en envoya depuis encore d'au- 
tres en plus grand nombre , lesquelles arrivèrent 
après la bataille : dequoy les "Corinthiens estans 
fort courroucez , s'en allèrent plaindre au conseil 
des Lacedasmoniens , où ilz proposèrent plusieurs 
charges et plaintes à l'encontre des Athéniens , et 
autant en feirent aussi les Megariens , allegans que 
ceulx d'Athènes leur avoient défendu leurs ports , 
leurs estappes et tout commerce et trafic ès lieux 
de leur obéissance , qui estoit directement contre 
les loix communes , et contre les articles de paix 
accordez et jurez entre tous les Grecs. D'avantage 
les AEginetes se sentans foulez et trop violentement 
traittez , envoyèrent secrettement faire leurs do- 
léances et lamentations aux Lacedaemoniens , n'o- 
sans pas ouvertement se plaindre de ceulx d'A- 
thènes. 

LVII. Sur ces entrefaites la ville de Potidase 
pour lors subjette aux Athéniens, et ayant esté 
ancienement fondée par les Corinthiens , se re- 
bella , et fut assiégée par les Athéniens , ce qui 

' Leurs marchés. C. 

hasta bien la guerre. Ce neantmoins ambassadeurs 
furent premièrement envoyez à Athènes sur ces 
plaintes, et Arrhidarnus roy des Lacedasmoniens 
feit tout ce qu'il peut pour accorder la plus part 
de ces différents , en appaisant et adoulcissant leurs ' 
alliez , de manière que les Atheuiensn'eussent point 
eu la guerre pour le 5 autres < harges qu'on leur met- 
toit sus , s'ilzse fussent voulu condescendre à révo- 
quer le décret qu'ils avoieut fait contre les Mega- 
riens : au moyeu dequoy Pericles , qui résista plus 
que nul autre a ceste revocation, et qui aguisa et 
incita le [ euple à persévérer apiniastrement en ce 
qu'il avoic line l'ois ordonné contre les Mega riens, 
fut seul estimé cause et autheur de la guerre Pelo- 
ponesiaque. Car on dit que les Lacedœmoniens 
envoyèrent des ambassadeurs à Athènes sur ce 
poinct la , et comme Pericles alleguast une loy 
qui defendoit d'oster le tableau , sur lequel un edict 
public auroit une fois este escrit , il y eut l'un des 
ambassadeurs de Lacedremoue nommé Polyarces , 
qui luy dit : « Eh bien ne l'oste pas , mais tourne 
« le seulement , car vous n'avez point de loy qui 
« défende cela ». 

LVIII. Ce mot fut trouvé plaisant, mais non 
pour cela Pericles n'en flesehit jamais : et pour- 
tant semble il qu'il avoit quelque occasion secrette 
de propre et particulière malvueillance contre eulx , 
mais la voulant couvrir d'une cause publique et ma- 
nifeNte 1 , il leur osta et retrancha les terres sacrées , 

■ Le grec il les accusa île labourer un terrein consacré , et 
en conséquence met en avant un décret. Ce terrein consacré 
Ctoit celui qui aujianenoit au temple d hltusine. c. 

qu'ilz mettoient en labourage : et pour ce faire , 
raeit en avant un décret , Que Ion leur envoyast 
un herault pour les sommer de s'en déporter , et 
que le mesme herault allast aussi devers les Lace- 
dœmoniens pour en accuser devant eulx les Mega- 
riens *. Il est bien certain que ce décret fut mis en 
avant par Pericles , aussi n'y a il rien qui ne soit 
juste et raisonnable : mais il advint que le herault 
qui y fut envoyé mourut , et pensa Ion que les 
Megariens l'eussent fait mourir. Parquoy Charmus 
incontinent proposa un décret contre eulx , Qu'ilz 
fussent déclarez ennemis mortelz des Athéniens à 
jamais, sans espoir de reconciliation quelconque : 
et que si un Megarien mettoit le pied seulement 
dedans le territoire d'Attique , qu'il fust puny de 
mort , et que les capitaines annuelz quand ilz fe- 
roient leur serment ordinaire , jurassent entre les 
autres articles , que tous les ans ilz entreroient en 
armes par deux fois dedans le païs et au dom- 
mage des Megariens : et que le herault Anthemo- 
critus fut enterré au lieu qui s'appelloit lors /es 
Portes Thriasienes , et maintenant s'appelle Dipy- 
lon 2 . Mais les Megariens nians fort et ferme qu'ilz 
eussent esté cause de la mort de cestuy Anthemo- 
critus , en rejettoient la cause sur Aspasia et sur 

• Le grec : Ce décret mis en avant par Périclés , ne contenoit 
que des plaintes très-modérées, et exprimées d'une manière 
très-humaine ; mais il advint que le faérault Anthemocritus 
qui y fut envoyé mourut. C 

* Cette porte est encore aujourd'hui un des monumèns 
d'Athènes. 

Pericles, allegans pour tesmoignage ces vers du 
poète Aristophanes en sa comédie intitulée les 
Acharnes , qui sont si vulgaires que le commun 
peuple mesme les a en la bouche : 

Noz jeunes gens enyvrez s'en allèrent 
Devers Megare un jour , où ilz emblerent 
Une putain qui Simaetha s'appelle : 
Ceulx de Megare irritez , au lieu d'elle 
S'en sont venus par furtive saisie 
Enlever deux des garses d' Aspasie. 

LIX. Ainsi est il bien malaisé de sçavoir dire 
à la vérité la première origine et cause primitive 
de ceste guerre : mais bien sont tous les historiens 
d'accord , que Pericles fut principalement autheur 
de ce que le décret fait à l'encontre des Mega- 
riens ne fut point révoqué. Et tienent aucuns que 
ce fut par vraye magnanimité avec bon jugement , 
qu'il persista en ce qui luy sembla le plus expé- 
dient : pource qu'il estimoit que ce commande- 
ment des Lacedasmonîens , n'estoit qu'un essay, 
pour sonder si les Athéniens leur voudroient céder : 
et que leur obtempérer en cela , seroit évidemment 
confesser qu'ilz se sentoient les plus foibles : les 
autres au contraire disent , que ce fut par une ar- 
rogance et opiniastreté , pour monstrer son autho- 
rité et sa puissance , qu'il mesprisa les Lacedaemo- 
niens. Mais la plus mauvaise occasion, et qui tou- 
tefois a plus de tesmoings qui la confirment, se 
racompte presque en ceste manière : Phidias le fai- 
seur d'images comme nous avous jaditauparavant, 

' Un des plus célèbres sculpt eurs de l'antiquité. 

avoit entrepris de faire l'image de Pallas , et estant 
amy de Pericles avoit fort grand crédit envers luy: 
cela luy suscita l'envie de quelques malvneillans , 
lesquelz voulant sonder quel jugement le peuple 
feroit de Pericles , attiltrerent Menon l'un des 
ouvriers qui besongnoient soubs Phidias , et le fei- 
rent venir sur la place requérir au peuple seureté 
publique , pour pouvoir déceler et accuser Phidias 
d'aucun crime par luy commis. Le peuple receut 
son indice , et fut son accusation ouïe en pleine 
assemblée du peuple sur la place , là où il ne fut 
fait aucune mention de larcin , pource que Phi- 
dias , par le conseil et advis de Pericles , avoit tel- 
lement apposé et appliqué l'or en la composition de 
l'image dès le commencement , que Ion le pouvoit 
oster tout, et le peser 1 : ce que Pericles allégua 
adonc publiquement aux accusateurs , leur disant 
qu'ilz le pesassent. Mais la gloire de ses ouvrages 
luy suscitoit celle envie , pour autant mesmement 
qu'ayant engravé sur l'escu de la déesse la bataille 
des Amazones , il y avoit entaillé son portraict au 
naturel , soubs le personnage d'un vieillard chaulve , 
qui levé une grosse pierre à deux mains : et y avoit 
aussi fait la portraitture de Pericles fort belle après 
le naturel , qui combatoit contre une Amazone en 
tel geste , que sa main haulsant une javeline au de- 
vant du visage de Pericles , par un singulier artifice 
semble vouloir cacher et couvrir cette similitude , 

■ Dans cette statue, qui étoit d'or et d'ivoire, les différentes 
parties étoient attachées avec des vis et desécrou^On pouvoit 
les détacher et les peser. 

laquelle neantmoins se descouvre et se monstre d'un 
costé et d'autre. Si fut Phidias mis en prison , là où 
il mourut de maladie, ou bien de poison que ses 
ennemis luy préparèrent , comme aucuns disent , 
pour faire d'avantage souspeçonner et calumnier 
Pericles. Comment que ce soit, le peuple donna 
immunité et affranchissement de tous subsides à 
l'accusateur Menon , suivant un décret qu'en meit 
en avant Glycon , et enjoignit aux capitaines qu'ilz 
le prissent en leur sauvegarde , et eussent soing de 
la seureté de sa personne. 

LX. Environ ce mesme temps fut aussi As- 
pasia accusée de ne croire point aux dieux, estant 
l'accusateur Hermippus faiseur de comédies , qui 
la chargea d'avantage qu'elle servoitde macquerelle 
à Pericles , recevant en sa maison les bourgeoises 
de la ville, dont Pericles jouissoit. Diopithes au 
mesme temps meit en avant un décret, « Que Ion 
feist inquisition des mescreans qui n'adjouxtoient 
point de foy aux choses divines , et qui ensei- 
gnoient certains propos nouveaux touchant les 
effects qui se font en l'air et au ciel tournant la 
suspicion sur Pericles à cause d'Anaxagoras ». Le 
peuple Yeceut et approuva ceste inquisition : et 
adonc fut aussi proposé par Dracontides, « Que Pe- 
ricles meist le compte de l'argent qu'il avoit des- 
pendu , entre les mains des Prytanes, qui estoient 
comme superintendans des finances , et que les 
juges qui auroicnt h en juger, donnassent leurs 
sentences dedans la ville dessus l'autel». Mais Agnon 
osta ce mot du décret', et y meit au lieu , « Que le 

procès fust jugé par quinze cents juges , et que 
l'action fust nommée de larcin , ou de concussion , 
ou d'injustice, comme Ion voudïoit». Or quant à 
Aspasia , il la sauva par la pitié et compassion qu'il 
feit aux juges , en priant de très grande affection 
pour elle , et plorant à chauldes larmes , pendant 
que la cause se plaidoit , ainsi comme l'escrit AEs- 
chines : mais quant à Anaxagoras , craignant qu'il 
n'en peust faire autant, il l'envoya hors la ville, 
et luy mesme l'accompagna. 

LXI. Au demourant, voyant qu'il avoit en- 
couru la malegrace du peuple pour le faict de 
Phidias, et à ceste cause redoubtant l'issue du ju- 
gement , il enflamma la guerre qui reculoit tous- 
jours , et ne faisoit encore que fumer , espérant 
que par ce moyen il feroit esvanouir les charges 
que Ion luy mettoit sus , et abbatroit l'envie que 
Ion avoit contre luy, parce que le peuple se trou- 
vant en grands affaires et pleins de danger, se 
jetteroit du tout entre ses bras , et se commet- 
trait à luy seul , tant il avoit acquis d'authorité 
et de réputation. Ce sont les causes pour lesquelles 
il ne voulut pas souffrir, à ce que Ion dit , que les 
Athéniens cédassent en rien aux Laceda;moniens, 
toutefois on ne sçauroit qu'en asseurer à la vérité : 
mais ceulx de Lacedœmone sachans bien que s'ilz 
le pouvoient oster et ruiner, ilz jouiroient mieulx 
à leur plaisir des Athéniens , leur mandèrent qu'ih 
eussent à purger leur ville du crime Cylonien ?, 
pource qu'ilz sça voient bien que la race de Peri- 

' Vovez la vie de Solon . rb. xvii. 

cles du costé de sa mere en estoit entachée , ainsi 
comme l'escrit Thucydides. Mais ceste espreuve 
leur tourna tout au rebours de l'espérance de ceulx 
qui y furent envoyez pour cest effect : car au lieu 
de faire souspeçonner et calumnier Pericles, ses 
citoyens l'en honorèrent d'avantage , et s'en fièrent 
encore plus que devant en luy, d'autant qu'ilz 
voyoient que les ennemis le craignoient et le haïs- 
soient ainsi. 

LXII. Parquoy avant que le roy Archidamus 
entrast avec l'armée des Peloponesiens dedans le 
pais d'Attique , il prédit aux Athéniens , que si 
d'adventure Archidamus en gastant et destruisant 
le plat païs à l'environ, espargnoit ses terres et 
ses biens pour l'amitié et l'hospitalité qu'ilz avoient 
entre eulx , ou plus tôst pour donner occasion à 
ses malveuillans de le calumnier, que dès lors il 
donnoit à la chose publique les terres et les mai- 
sons qu'il avoit aux champs. Si descendirent les 
Lacedasmoniens et leurs alliez et confederez avec 
grosse puissance au païs de l'Attique , soubs la con- 
duite du roy Archidamus, et en ruinant tout par 
où ilz passoient entrèrent jusques au bourg d'A- 
charnes,là où ilz se campèrent, estimant que les 
Athéniens ne les y souffriraient jamais , ains leur 
sortiraient à l'encontre pour défendre leur païs,, 
et monstrer qu'ilz n'avoient point le cueur failly. 
Mais Pericles consideroit qu'il seroit trop dange- 
reux de hazarder la bataille , où il estoit question 
de la propre ville d'Athènes , contre soixante mille 
combatans à pied , tant du Peloponese que de la 

Boeoce : car autant y en avoit il au premier voyage 
qu'ilz y feirent. Et quant à ceulx qui vouloient 
combatre à quelque péril que ce fust , et qui per- 
doient patience de voir ainsi destruire leur païs 
devant leurs yeux , il les reconfortoit et appai- 
soit , en leur remonstrant , « Que les arbres taillez 
« et couppez revenoient en peu de temps , mais 
« qu'il est impossible de recouvrer les hommes 
<f quand on les a une fois perdus ». 

LXIII. Toutefois il ne faisoit jamais assembler 
le peuple en conseil , craignant qu'il ne fust forcé 
par la multitude à faire aucune chose contre sa 
voulunté : ains comme le sage pilote , quand la 
tourmente le surprend en haulte mer , donne bon 
ordre à toutes chose en sa navire, et tient ses dé- 
fenses toutes prestes, faisant ce que son art re- 
quiert , sans s'arrester aux larmes ny aux prières 
des passagers qui se tourmentent d'effroy et tirent 
du cueur : aussi luy ayant bien fermé la ville, et 
disposé de bonnes et seures gardes par tout, se 
gouvernoit par son jugement , sans se soucier de 
ceulx qui crioient et se courroucoient contre luy : 
encore qu'il y eust beaucoup de ses amis qui le 
prioient à grande instance , et plusieurs de ses en- 
nemis qui le menaçoient et le chargeoient , et que 
Ion chantast par la ville des chansons pleines de 
moqueries au deshonneur et au blasme de son 
gouvernement , comme d'un capitaine lasche de 
eueur, et qui par couardise abandonnoit toutes 
choses en proye aux ennemis. 

LXIV. Cleon entre les astres estoit desja l'un 

de ceulx qui plus le piquoient , et commenceoît a* 
entrer en crédit et en grâce de la commune , par 
le courroux et malcontentement que Ion avoit 
de Pericles , comme il appert par ces vers dif- 
famatoires de Hermippus , qui furent alors pu- 
bliez : 

Roy des satyres , pourquoy est-ce 

Que tu n'as pas la hardiesse 

De prendre en inain picque ny lance, 

Veu qu'en homme plein de vaillance 

Tu nous parles si fièrement 

De la guerre ordinairement , 

Et promet ton brave langage 

D'un preux chevalier le courage? 

Puis tu enrages quand l'ardent 

Cleon te donne coups de dent , 

Ne plus ne moins que la cueux bise 1 

Le trenchant de l'espée aguise. 

LXV. Ce nonobstant, Pericles pour tout cela 
ne s'emeut en façon quelconque , ains endurant 
patiemment, sans mot dire, toutes ces injures, 
toutes ces moqueries et piqueures de ses malveuil- 
lans , il envoya une flotte de cent voiles an Pelo- 
ponese, en laquelle il ne voulut point aller en 
personne , ains démolira à la maison , pour tous- 
jours retenir la ville en bride , jusques à ce que 
Jes ennemis se fussent retirez , et pour entretenir 
le commun peuple , qui se courrouceoit , et se 
faschuit de ceste guerre , il reconfortoit les pau- 

' La pierre de couleur bise, ou brunâtre , aiguise le trenchant 
de l'cpée. 

vre* 



P E R I C L E S. saS 
vres en leur faisant distribuer quelques deniers 
publiques , et aussi par le département des terres 
conquises : pource qu'ayant chassé tous les AEgi- 
netes hors de leur païs, il feit départir tonte l'isle 
d'AEgine entre les bourgeois d'Athènes au sort : 
et si leur estoit encore quelque consolation en 
leurs adversitez , d'entendre le dommage que souf- 
froient aussi leurs ennemis : car ceulx de l'armée 
de mer qui furent envoyez au Peloponese gasterent 
beaucoup de plat païs , et saccagèrent plusieurs 
bourgs et plusieurs petites villes : et luy mesme 
entrant par terre dedans le païs des Megariens , le 
courut et pilla tout , de manière que les Pelopo- 
nesiens recevant bien autant de dommage et de 
perte des Athéniens par mer , comme ilz leur en 
faisoient par terre , n'eussent pas si longuement 
duré ne soustenu la guerre , ains s'en fussent 
bien tost lassez, ainsi que Pericles leur avoit pré- 
dit , s'il n'y eust eu quelque divine puissance , 
qui eust secrettement empesché le discours de la 
raison humaine. 

LXVI. Car il advint premièrement une pes- 
tilence 1 si contagieuse et si violente, qu'elle em- 
porta toute la fleur de la jeunesse , et affoiblit 

' Cette peste, une des plus effroyables dont l'histoire fasse 
mention , étoit venue d'Ethiopie. Elle ravagea beaucoup de 
pays , et désola Athènes dans la quatre-vingt-septième olym- 
piade , la seconde année de la guerre du Péloponèse. Thucy- 
dide en a fait la peinture la plus vive et la plus touchante, liv. 
II, 47 et su ' v - 

Tome II- P 

grandement les forces d'Athènes : et puis les corps 
des survivans estans travaillez de ceste maladie , 
les cueurs aussi consequemment s'en aigrirent si 
asprement à l' encontre de Pericles , que leur ayant 
le mal troublé le sens, ilz se mutinèrent contre 
luy , comme font les patiens contre leur médecin, 
ou les enfans contre leur pere , jusques à luy faire 
oultrage , à la suscitation de ses malveuillans , les- 
quelz alloient disans que la pestilence ne proce- 
doit d'autre cause , que de la multitude des païsans 
qui s'estoient jettez à la foule dedans la ville , au 
cueur d'esté , où ilz estoient contraincts de se 
loger pesle mesle plusieurs ensemble dessoubs pe- 
tites tentes et cabannes étouffées , y demourans 
accroupis tout le long du jour , sans pouvoir rien 
faire , au lieuqu'ilz avoient accoustumé de vivre en 
air libre , pur et ouvert : dequoy , disoient ilz , est 
cause celuy , qui par la suscitation de ceste guerre a 
entassé tout le peuple des champs dedans les mu- 
railles d'une ville, sans les employer à chose quel- 
conque , ains les tenans enfermez comme des bestes 
brutes dedans une estable , et les laissant infecter 
l'un l'autre de contagion pestilente, en ne leur 
donnant aucun moyen de changer un peu d'air , 
pour pouvoir à tout le moins nettement res- 
pirer. 

LXVII. Parqïïoï Pericles voulant remédier 
à cela : et aussi endommager un peu l'ennemy , feit 
armer cent cinquante vaisseaux , sur lesquelz il em- 
barqua hon nombre de gens de pied armez , et de 

gens de cheval aussi. Cela donna grande espérance 
à ses citoyens , et non moins d'espouventement aux 
ennemis voyans une si grosse puissance. Mais 
comme il fut prest à faire voile , estans ja tous ses 
gens embarquez , et luy mesme monté dedans la 
galère capitainesse , il advint que le soleil éclipsa 
soudainement , et le jour faillit : ce qui effroya mer- 
veilleusement toute la compagnie , comme si c'eust 
esté un fort sinistre et dangereux présage. Parquoy 
Pericles voyant le pilote de sa galère tout esperdu , 
et ne sachant qu'il devoit faire , estendit son man- 
teau , et luy en couvrit les yeux , puis luy demanda 
si cela luy sembloit mauvaise chose. Le pilote luy 
respondit , que non : et adonc luy dit Pericles , « Il ' 
» n'y a d'autre dif férence entre cecy et cela , sinon 
» que le corps qui fait ces ténèbres est plus grand , 
» que mon manteau qui te bouche les yeux ». Ces 
choses se disent ainsi ès escoles des philosophes , 
mais toutefois Pericles se mettant à la voile , ne feit 
aucun exploit digne d'un si grand équipage : et 
estant allé mettre le siège devant la ville saincte 
d'Epidaure , à l'heure que Ion esperoit certainement 
qu'elle deust estre prise , il fut contraint de lever 
son siège pour la peste , qui fut si violente , qu'elle 
ne feit pas mourir les Athéniens seulement , mais 
aussi tous autres , qui , pour peu que ce fust , s'ap- 
prochèrent d'eulx et de leur camp. A l'occasion de 
quoy , voyant les Athéniens fort indignez et irritez 
encontre luy , il essaya de les consoler et récon- 
forter : mais il ne peut venir à bout de les appaiser , 

P a 

ains à la pluralité des voix luy osterent la charge 
de capitaine gênerai , et le condemnerent en l'a- 
mende d'une grosse somme de deniers , laquelle 
ceulx qui disent le moins , escrivent avoir esté de 
quinze talens 1 , et Ceulx qui disent le plus de cin- 
quante 2 . L'accusateur soubscript en ceste condem- 
nation fut Cleon , comme dit Idomeneus , ou Sim- 
mias , comme escrit Theophrastus : toutefois Hera- 
clides le Pontique , met un nommé Lacratidas. 

LXVIII. O r quant à ses maulx publiques , ilz luy 
passèrent bien tost , pource que le peuple laissa le 
courroux qu'il avoit contre luy , ne plus ne moins 
que la mouche guespe laisse l'aguillon en donnant 
le coup : mais en son privé , ses affaires domestiques 
se portoient mal , tant pource que la peste luy avoit 
emporté plusieurs de ses parents et amis , comme 
aussi pource que de longue main il estoit en dissen- 
sion avec ceulx de sa maison : car Xantippus l'aisné 
de ses enfans légitimes 3 , estant homme de mau- 
vaise nature, et d'avantage ayant espousé une femme 
jeune et despensiere, fille d'Isander filz de Epilycus , 
estoit mal content de l'estroitte espargne de son 
pere , qui ne luy fournissoit argent que bien eschar- 

1 Neuf mille escus. Amyot. Maintenant de notre monnoie. 
70,03 1 livres 

a Trente mille escus. Amyot. Maintenant de notre mon- 
noie 233,437 livres. 

3 II faut lire dans le texte, d'après les manuscrits vus par 
H. Etienne et par Amyot. JhtTtavvi^ , et traduire, estant 
homme desperuier. c. 

sèment et bien peu à la fois : au moyen dequoy il 
enroya un jour au nom de Pericles , chez l'un de 
ses amis , luy demander de l'argent à emprunter, 
qui luy en envoya : mais comme depuis il vint à le 
redemander , tant s'en fallut que Pericles le voulust 
payer , que qui plus est , il l'en appella en justice. 
Dont le jeune homme Xantippus estant griefvement 
indigné contre son pere , alloit mesdisant de luy en 
public par la ville , comptant par une manière de 
moquerie les occupations ausquelles il vaquoit et 
passoit son temps quand il estoit en son privé , et 
les propos qu'il tenoit avec des sophistes et maistres 
de rhétorique : car comme il fust advenu , qu'en un 
jeu de prix l'un des champions qui combatoient à 
qui lanceroit mieulx le dard , eust par meschef 1 
atteint et tué un Epitimius Thessalien 2 , il alloit 
par tout racomptant que Pericles avoit tout un 
jour esté à disputer avec Protagoras le rhetori- 
cien , à scavoir qui devoit estre jugé coupable de ce 
meurtre , selon la vraye et droitturiere raison , le 
dard , ou celuy qui l'avoit lancé , ou bien ceulx qui 
avoient dressé le jeu de prix. D'avantage Stesim- 

1 Par acidenr. C'est le sens où l'on doit prendre le mot 
meschef. Voyez la Vie de Thésée, ch. xliv. 

s Amyot a suivi la leçon des manuscrits qu'Henri Etienne a 
cités. Mais pour plus d'exactitude, il devoittraduire : Epùimius 
de Pharsale , et non pas Thessalien , quoique Pharsale soit 
dans la Thessalie. Les autres livres portent qu'F.pitimius tua 
par accident un cheval ; ou bien qu'on tua le cheval d'Epitr- 
mius. La chose est trop peu importante pour s'y arrêter. 

brotus escrit , que le bruit qui courut par la ville , 
quePericles entreienoit sa femme 1 , fut semé par 
Xantippus mesme. Tant y a , que ceste querelle et 
dissension entre le pere et le filz dura , sans jamais 
se recopcilier , jusques à la mort : car Xantippus 
mourut en la pestilence générale , et mourut aussi 
la sœur germaine de Pericles , qui y perdit sembla- 
blement la plus grande part de ses amis , alliez et 
parents , mesmement ceulx qui luy estoient plus 
utiles au gouvernement de la chose publique. 

LXIX. Mais toutefois jamais il ne fleschit pour 
tout cela , n'y n'en rabaissa de rien la grandeur et 
haultesse de son courage , quelques malheurs qui 
luy survinssent , ny ne le veit on jamais plorer , ny 
mener dueil aux funérailles d'aucun de ses parents 
ou amis , jusques à la mort de Paralus le dernier de 
ses enfans légitimes : car la perte de celuy là seul 
luy attendrit le cueur : encore tascha il à se main- 
tenir en sa constance naturelle , et se conserver en 
sa gravité accoustumée , mais ainsi comme il luy 
vouloit mettre un chapeau de fleurs sur la teste , la 
douleur le forcea quand il le veit au visage , de ma- 
nière qu'il se prit soudainement à escr ier tout hault , 
et espandit sur l'heure grande quantité de larmes : 
ce qu'il n'avoit jamais fait en toute sa vie. 

' L'expression d'Amyot est équivoque. Il dévoie traduire : 
« Stesimbrotus escrit que Xantippus sema luy mesme le bruit 
« qui courut par la ville que sa femme estait entretenue par 
« Pericles ». Voyci les réflexions de PJutarque sur cette ac- 
cusation, ch. xxx. 

LXX. A u demourant , ayant le peuple ja essayé 
les autres capitaines et autres gouverneurs , et co- 
gneu par expérience qu'il n'y en avoit pas un de 
poids ny d'authorité suffisante pour une si grande 
charge , il le rappella à la fin luy mesme à la tribune 
des harengnes pour ouir ses conseilz , et à Testât de 
capitaine pour la conduite des affaires : car il se 
tenoit lors renfermé en sa maison pour le dueil et 
la douleur de ses adversitez domestiques : mais Alci- 
biades et ses autres familiers et amis luy persua- 
dèrent de se monstrer au peuple : lequel s'excusa 
envers luy du tort qu'il luy avoit ingratement 
fait. 

Et adonc Pericles reprit en main le gouvernement 
des affaires , comme devant : et la première chose 
qu'il y feit , fut , qu'il requit que Ion revoquast l'or- 
donnance qu'il avoit luy mesme mise en avant tou- 
chant les bastards , de peur qu'à faulte d'hoir légi- 
time de son corps , son nom et sa maison ne vinst 
à faillir en luy. Mais quant à celle loy , voicy com- 
ment il en alloit : Pericles estant en la fleur de son 
crédit , avoit fait passer une ordonnance , que ceulx 
là seuls fussent tenus pour bourgeois d'Athènes, 
qui seroient nez de pere et de mere Athéniens : 
quelque temps après , le roy d'AEgypte ayant en- 
voyé au peuple d'Athènes , en don , quarante 
mille mines 1 de bled , pour estre distribué entre 
les bourgeois de la ville , plusieurs à l'occasion de 

■ Dans le grec, quarante mille médimnes. Voyez sur l'éva- 
luation de cette mesure la Vie de Lycurgue , ch. xii. 

ceste loy furent accusez de bastardise et d'estre 
mestifz , dont paravant on ne sçavoit rien, ou 
pour le moins on n'en faisoit compte , et y en 
avoit aucuns , qui faulsement et à tort en estoient 
condemnez. Tant y a qu'il y en eut de convaincus 
et vendus comme esclaves , non gueres moins de 
cinq mille : et ceulx qui y demeurèrent pour jouir 
des privilèges de bourgeoisie , et qui furent jugez 
citoyens d'Athènes, se trouvèrent jusques au nom- 
bre de quatorze mille et quarante. 

LXXI. Or trouvoit on fort mauvais, qu'une 
ordonnance qui avoit eu tant de pouvoir , fust ré- 
voquée et cassée par celuy mesme qui en avoit esté 
autheur : mais toutefois la calamité présente, qui 
estoit survenue en la propre maison de Pericles , 
rompit le cueur aux Athéniens : lesquelz estimèrent 
qu'il avoit suffisamment payé la peine de celle 
sienne arrogance : et croyans qu'il en avoit esté 
puny par expresse permission et vengeance des 
dieux , et que sa requeste estoit humaine , ilz luy 
permeireut de faire enroller son bastard au re- 
gistre des légitimes citoyens de sa lignée, en luy 
donnant son propre nom. C'est celuy qui depuis 
ayant desfait les Peloponesiens en une grosse ba~ 
baille navalle , près les isles Arginuses , fut exécuté 
à mort par sentence du peuple , avec les autres ca- 
pitaines ses compagnons. 

LXXII. Au reste Pericles fut alors attaint de 
la peste, non pas si violente ne si aiguë que les 
autres , ains foible et lente , et qui par long traict 

de temps , et avec plusieurs changemens Iuy amor- 
tit peu à peu la force et vigueur de son corps , 
et surmonta la gravité de son courage et de son 
bon jugement : et pourtant Theophratus en ses 
morales , au lieu où il dispute si les meurs des 
hommes se changent selon leurs adventures , et si 
les passions et afflictions du corps les peuvent 
tant altérer , qu'elles les facent issir hors des lices 
et des bornes de la vertu , recite que Pericles en 
ceste maladie monstra un jour à l'un de ses amis, 
qui l'estoit allé visiter , ne sçay quel charme pré- 
servatif, que les femmes luy avoient attaché comme 
un carcan autour du col , pour luy donner à enten- 
dre qu'il estoit fort mal, puis qu'il enduroit qu'on 
luy appliquast une telle folie. 

LXXIII. A la fin , comme il fut arrivé bien près 
de passer le pas de la mort , les plus gens de bien de 
la ville , et ceulx qui estoient démolirez encore vi- 
vans de ses amis , estans au tour de son lict , se 
meirent à parler de sa vertu , et de la grande puis- 
sance et authorité qu'il avoit eue , en pesant la 
grandeur de ses faicts , et comptant le nombre des 
victoires qu'il avoit emportées : car il avoit gaigné 
neuf batailles estant capitaine gênerai d'Athènes , 
et en avoit érigé autant de trophées à l'honneur 
de son païs , et devisoient de toutes ces choses 
entre eulx , comme s'il ne les eust point enten- 
dues , pensans qu'il eust ja perdu tout sentiment : 
mais au contraire , ayant encore l'entendement 
6ain , il avoit tout bien noté : « si se prit à leur 

>> dire , qu'il s'esmerveilloit comme ilz louoient si 
» haultement ce qui luy estoit- commun avec plu- 
» sieurs autres capitaines , et en quoy la fortune 
» mesme avoit sa part , et ce pendant ilz omet- 
» toient à dire ce qui estoit en luy le plus beau 
» et le plus grand : c'est que nul Athénien , pour 
» occasion de luy , n'avoit onques porté robbe 
« noire ». 

LXXIV. Aussi estoit il véritablement grand 
et excellent personnage , non seulement pour la 
doulceur et clémence qu'il avoit tousjours con- 
servée au maniement de si grandes affaires , entre 
tant d'ennemis et de malvueillans , mais aussi pour 
avoir eu ce jugement, de reputer que le meilleur 
de ses plus glorieux actes estoit , n'avoir en si 
absolue puissance jamais^ rien concédé à haine , 
envie , ny à courroux , ny s'estre sans mercy vengé 
d'aucun sien ennemy. Si me semble que cela seul 
iendoit son surnom $ Olympien , c'est à dire , 
divin ou céleste , lequel autrement estoit trop 
arrogant et trop superbe , non odieux ny envié, 
ains plus tost bien séant et bien convenable pour 
avoir eu la nature si bénigne et tant debonaire , 
et en si grande licence avoir conservé ses mains 
pures et nettes , ne plus ne moins que nous re- 
putons les dieux pour estre autheurs de tous biens, 
et cause de nulz maulx , dignes de gouverner et 
régir tout le monde : non pas comme disent les 
poètes , qui mettent noz esprits en trouble et en 
confusion par leurs folles fictions , lesquelles se 

contredisent à elles mesmes , attendu qu'ilz ap- 
pellent le ciel , où les dieux habitent , séjour très 
asseuré , et qui point ne tremble , et n'est point 
agité de vents ny offusqué de nuées , ains est tou- 
jours doulx et serein , et en tout temps égale- 
ment esclairé d'une lumière pure et nette , comme 
estant telle habitation propre et convenable à la 
nature souverainement heureuse et immortelle : 
et puis ilz les descrivent eulx mesmes , pleins de 
dissensions , d'inimitiez , de courroux et d'autres 
passions , qui ne conviennent pas seulement à 
hommes sages et de bon entendement. Mais ce 
discours seroit à l'adventure mieulx à propos en un 
autre traitté. 

LXXV. A u demourant , les affaires où se trou- 
vèrent les Athéniens incontinent après la mort 
de Pericles , leur feirent bien sentir et regretter 
la perte qu'ilz avoient faitte en luy : car ceulx 
qui de son vivant supportoient mal vouluntiers sa 
trop grande authorité , pource qu'elle offusquoit 
la leur , soudain après qu'il fat decedé , et qu'ilz 
vindrent à essayer d'autres harengueurs , et d'autres 
gouverneurs furent contraints de confesser , qu'il 
ne pouvoit estre une nature d'homme plus mo- 
dérée en gravité , ne plus grave en douleeur et 
bonté , que la siene : et celle tant enviée puissance , 
qu'ilz appelloient durant sa vie monarchie et ty- 
rannie , leur apparut alors évidemment avoir esté 
le rampart salutaire de toute la chose publique, 
tant il sourdit et descouvrit incontinent après son 

décès , au gouvernement de leurs affaires , de cor- 
ruption et de meschanceté , laquelle luy , tant qu'il 
vescut , avoit tousjours tenue basse et foible , de 
sorte qu'elle n'apparoisoit point , ou pour le moins 
ne pouvoit venir à telle licence , qu'elle peust com- 
mettre des faultes auxquelles il fut impossible de 
remédier. 

-/Vyant donques Pericles esté tel ès choses di- 
gnes de mémoire , dont nous avons peu avoir 
cognoissance , il est temps désormais que nous es- 
crivions aussi quel a esté Fabius. Lon dit que le 
premier Fabius , duquel est descendue la maison 
de la race des Fabiens , qui est l'une des plus gran- 
des et des plus nobles de Rome , fut engendré par 
Hercules, qui engrossa une nymphe, ou comme les 
autres disent , une femme du païs au long de la ri- 
vière du Tybre , et y en a qui disent , que les pre- 
miers de ceste maison furent au commencement 
appeliez Fodiens , pource qu'ilz chassoient aux 
bestes sauvages avec des pièges et des fosses : car 
jusques aujourd'huy les Romains appellent encore 
des fosses ,fossœ : et fossojer , Jbdere : mais que 
depuis 1 les deux premières lettres ont esté chan- 
gées , et les a lon appeliez les Fabiens. 

' Dans le grec : Deux lettres ont été changées à leurs noms , 
etc. c. 

II. Comment que ce soit, il est certain que d'ï- 
celle maison sont issus plusieurs grands personnages: 
mais entre les autres il y eut en un nommé Fabius 
Rullus 1 , qui pour la grandeur de ses faicts fut par 
les Romains surnommé Maximus , c'est à dire , 
très grand: après lequel, Fabius Maximus, celuy 
dont nousescrivons présentement, fut le quatrième 
en droitte ligne, et fut surnommé Verrucosus , à 
cause d'un seing naturel qu'il avoit sur l'une des 
lèvres comme une petite verrue : et fut aussi sur- 
nommée Ot'icu/a , qui vault autant à dire comme , 
brebteite , pour la doulceur , tardité et pesanteur 
de ses façons de faire dès qu'il estoit encore enfant : 
car sa nature lente , coye et reposée , avec une ta- 
citurnité , et ce que Ion le voyoit peu souvent et 
reserveement s'esbatre à jeux d'enfans : et aussi que 
Ion le voyoit dur d'entendement , et qu'il avoit 
peine à comprendre ce qu'on luy enseignoit , joinct 
que Ion en faisoit ce que Ion vouloit , tant il es- 
toit obéissant à tous ceulx avec qui il hantoit : le 
tout ensemble faisoit , que plusieurs qui ne le 
cognoissoient que par dehors , jugeoient qu'il ne 
seroit jamais qu'un lourdault et un niais : mais il 
y en avoit d'autres , qui le considerans de plus 
près , appercevoient en sa nature une constance 
immuable, et une magnanimité de lion. 

III. Et luy mesme depuis estans excité par les 
affaires , donna bien tost à cognoistre , que ce que 
Ion estimoit en luy bestise , estoit gravité qui ne 

1 Amyot , notes manuscrites , remarque qu'iJ est nommé 
Fabius Rullianus dans Pline, VIII ,41. 

s'emouvoit 

s'emouvoit de rien : et que ce que Ion jugeoit ti- 
midité , estoit prudence : ce qu'il n'estoit point hâ- 
tif ne remuant en chose quelconque, estoit fermeté 
et constance. Parquoy considérant la grandeur de 
la seigneurie de leur chose publique , et les conti- 
nuelles guerres qu'ilzavoient, il endurcit et exercita 
son corps , comme unes armes nées avec luy, pour 
s'en pouvoir mieulx servir à la guerre , et son élo- 
quence aussi comme un instrument de persuasion , 
pour en pouvoir mener le peuple à la raison. Si es- 
toit son langage conforme et convenable à ses 
meurs et à sa manière de vivre : car il n'y avoit fard 
ny afféterie quelconque , ains estoit toute substance 
avec poids et profondeur de sentences et de con- 
ceptions singulières et propres à luy, sinon que Ion 
dit , qu'elles ressemblent fort à celles de Thucydi- 
des : car on treuve encore aujourd'huy un blason 
ou harengue funèbre qu'il feit devant le peuple à la 
louange de son filz , lequel mourut au sortir de son 
consulat. 

IV. Mais quant à luy, ayant esté par cinq fois 
eleu consul , en son premier consulat 1 il triumpha 
des Liguriens , qui sont ceulx des montagnes et de 
la coste de Gènes : lesquelz ayans esté par luy des- 
faits en une grosse bataille , où ilz avoient perdu 
beaucoup de gens , furent contraints de soy retirer 
et reserrer au dedans de leurs Alpes, sans plus 
courir ny fourrager les marches de l'Italie qui leur 
confine. Depuis estant Hannibal avec grosse puis- 

' L'an de Rome 521. 

Tome H. Q 

sance entré en Italie, et y ayant gaigné la première 
bataille près la rivière de Trebia , il tira oultre à 
travers la Thoscane gastant et destruisant tout par 
où il passoit : ce qui meit la ville de Rome en grand' 
trouble et en grand effroy : et si advint des signes 
et prodiges , aucuns ordinaires et assez accoustumez 
aux Romains , comme ceulx des foudres et des ton- 
nerres , et d'autres fort estranges , et non jamais 
ouiz ne veuz. Car on rapporta que quelques bou- 
cliers estoient devenuz tous sanglants d'eulx mes- 
mes , et qu'entour la ville d'Antium on trouvoit 
les espics de bled , en les moissonnant , tous ensan- 
glantez , qu'il estoit tumbé du ciel des pierres toutes 
ardentes et en feu , et que au cartier des Phale- 
riens le ciel sembla s'entreouvrir , et en tumba 
plusieurs petits escriteaux , en l'un desquelz y avoit 
escrit de mot à mot , « Mars secoue ses armes ». 

V. Mais neantmoins , il n'y eut rien de tout 
cela qui peust arrester ny faire reboucher l'audace 
du consul Caius Flaminius : lequel , oultre ce que 
naturellement il avoit le cueur grand et convoiteux 
d'honneur , estoit encore élevé d'avantage pour 
aucunes merveilleuses prosperitez qu'il avoit eues 
auparavant , contre toute raison. Car combien que 
le sénat le rappellast , et que son compagnon au. 
consulat s'opposast à son intention, il avoit neant- 
moins donné une bataille aux Gaulois , malgré tout 
le monde, et en avoit emporté la victoire. Or quant 
à tous ces signes et prodiges célestes , encore qu'ilz 
troublassent beaucoup de gens, si n'emouvoient ilz 
point Fabius , pource qu'il n'y veoit apparence 

quelconque pour s'en émouvoir : mais entendant 
le peu de nombre des ennemis , et la faulte d'ar- 
gent qu'ilz avoient , il conseilloit , et estoit d'ad- 
vis , que Ion devoit avoir un peu de patience , et 
ne avanturer point la bataille , contre un homme 
qui avoit son armée aguerrie de longue main , et 
ja exercitée par plusieurs combats à ceste fin seu- 
lement : et estoit d'opinion qu'il falloit envoyer 
du secours à leurs subjects et alliez , selon qu'il en 
seroit besoing pour retenir les villes en leur dévo- 
tion , et ce pendant laisser amortir d'elle mesme 
la vigueur des forces de Hannibal , qui estoit 
comme un feu de paille et une flamme allumée en 
une matière de peu de durée : mais quelque chose 
qu'il sceust alléguer , il ne le peut onques mettre 
en teste de Flaminius , lequel dit qu'il n'attendroit 
point que la guerre s'approchast jusques aux portes 
de Rome , ny ne combatroit point dedans la ville 
pour la défendre , comme avoit anciennement fait 
Camillus. Si commanda incontinent à ses capitaines 
qu'ilz tirassent leurs compagnies aux champs , et 
luy mesme monta sur son cheval , lequel sans 
cause apparente s'effroya si estrangement , et se 
tourmenta tant , qu'il jetta le consul la teste de- 
vant par terre : cela neantmoins ne luy feit point 
changer d'opinion, ains suivant sa première reso- 
lution , s'en alla au devant de Hannibal , et luy 
présenta la bataille 1 en la Thoscane, au long du 
lac qui se nomme Thrasimene , ( 2 qui est le lac de 
Peruse ). 

1 L'an île Rome 537. I * Cela n'est point dans Plutarque. 

VI. Ces te bataille fut si asprement combatue 
de part et d'autre , que combien qu'à l'instant 
mesme du combat , il se fust levé un tremblement 
de terre si violent , que quelques villes en furent 
renversées sans dessus dessoubs , aucunes rivières 
destournées de leurs cours , et les pieds des mon- 
tagnes esbranlez et ouverts, il n'y eut toutefois 
pas un des combatans qui en sentist rien. Si y 
demoura mort sur le champ le consul mesme Fla- 
minius , après avoir fait de sa personne plusieurs 
actes de grande force et de grande hardiesse , et 
autour de luy les plus gens de bien qui fussent en 
l'armée : le demourant s'estant mis en fuitte , il en 
fut fait un fort grand meurtre, car il fut taillé 
en pièces bien quinze mille hommes , et y en eut 
autant de prisonniers. 

VII. Après la desconfiture, Hannibal feit 
toute la diligence qui luy fut possible pour trou- 
ver le corps de Flaminius , à fin de le faire inhu- 
mer honorablement , à cause de sa vertu , mais il 
ne le peut onques trouver entre les morts , ny n'a Ion 
jamais sceu depuis qu'il estoit devenu. Or quant à la 
première desfaitte de Trebia,ny le capitaine gênerai 
qui l'escrivit , ny le messager qui en apporta la nou- 
velle première à Rome , ne l'a dit à la vérité, ainsi 
comme elle estoit , ains faignit que l'issue en avoit 
esté doubteuse, de sorte que Ion ne sçavoit qui 
en avoit eu du meilleur : mais de ceste cy, incon- 
tinent que le prœteur Pomponius en eut entendu 
la nouvelle , il feit assembler le peuple en conseil , 
là où sans user de déguisement ne de dissimula- 

tion , leur dit tout ouvertement : « Seigneurs Ro- 
« mains nous avons perdu la bataille , en laquelle 
« notre armée a esté desconfitte et desfaitte tout 
« à plat , et le consul mesme y est demouré mort : 
« parquoy advisez ce que vous avez à faire pour 
« vostre salut et seureté ». 

VIII. Ces paroles jettées comme un orage de 
vent impétueux sur la mer d'une infinie multi- 
tude de peuple , meirent la ville en grand trouble, 
et en fut l'effroy si grand , qu'il n'y avoit homme 
qui fust à soy, ne qui eust le sens rassis : toute- 
fois si furent ilz bien tous d'accord , que les af- 
faires avoient nécessairement besoing du souve- 
rain magistrat que Ion appelle en latin la Dictature , 
et d'un personnage qui la sceust exercer vertueuse- 
ment sans espargner ny craindre personne , et que 
Fabius Maximus seul estoit tel , ayant la grandeur 
de courage , et la gravité de meurs , égale à la di- 
gnité et authorité souveraine de ce magistrat : 
avec ce qu'il estoit en l'aage où la force du corps 
est encore joincte à la maturité de l'entendement , 
et la hardieese meslée avec l'expérience et sagesse. 
Cest advis estant approuvé de tous , Fabius fut 
eleu dictateur, lequel nomma pour chef de la che- 
valerie Lucius Minutius : si requit premièrement 
au sénat , qu'il luy fust permis de monter à che- 
val à la guerre , car il n'estoit pas permis au dic- 
tateur , ains expressément défendu par une ordoa- 
nance anciene , soit ou pource qu'ilz reputoient la 
principale force de leur armée consister en leurs 
gens de pied , et à ceste cause vouloient que le 

Q3 

chef demourast entre eulx au jour de la bataille , 
et ne les abandonnast point : ou pource que l'au- 
thorité de ce magistrat en toute autre chose est si 
grande , qu'elle approche de la tyrannique , ilz 
vouloient qu'à tout le moins en cela le dicta- 
teur eust affaire de la souveraine puissance du 
peuple. 

IX Fabius donques voulant d'entrée monstrer 
la majesté et la grandeur de son magistrat , à fin 
que chascun luy en fnst plus obéissant, et plus 
prompt à faire son commandement, il sortit en 
public avec vingt et quatre sergens portans les 
faisceaux de verges et les haches devant luy : et 
comme l'un des consuls luy vint au devant , il 
luy envoya commander par un sergent , qu'il eust 
à laisser les faisceaux de verges qu'on portoit 
devant luy, et les autres marques et enseignes 
de magistrat , et qu'il le vinst trouver en estât 
d'homme privé. Puis commençeant , par un très 
beau et bon commencement , au service des dieux , 
il remonstra au peuple comme la perte qu'ilz 
avolent receuë leur estoit advenue par la témé- 
rité et nonchalance estourdie de leur capitaine, 
qui n'avoit tenu compte des choses divines , non 
point par la faute ny par la lascheté des com- 
batans : et les enhorta pour ceste cause de ne 
craindre point leurs ennemis , ains d'appaiser l'ire 
des dieux , en leur portant honneur et révérence : 
non qu'il les rendist superstitieux en ce faisant , 
ains asseuroit leur vertu par vraye dévotion en- 
vers les dieux , et leur ostoit ou diminuoit la 

crainte des ennemis , en leur donnant certaine 
espérance de l'aide des dieux. 

X. Si furent adonc visitez les saincts livres 
prophétiques , que Ion appelle les livres de la Si- 
bylle , qui sont tenus fort secrets , et y trouva Ion 
quelques ancienes prophéties et oracles , qui se 
rapportaient et se conformoient aux accidens lors 
advenus , mais il n'est pas loisible de publier ny 
redire à autruy ce que Ion y a cogneu : puis le 
dictateur en pleine assemblée du peuple , devant 
■toute l'assistance voua solennellement aux dieux, 
qu'il leur sacrifieroit tout tant de fruict que por- 
teroient à la prochaine saison nouvelle 1 les brebis , 
les truyes , les vaches et les chèvres , en toutes les 
montagnes, plaines, rivières, ou prairies de l'I- 
talie , et feroit célébrer des jeux de musique et 
jouer autres mystères en l'honneur des dieux , jus- 
ques à y despendre la somme de 2 trois cents trente 
trois sesterces ou 3 trois cents trente trois deniers 
Romains , et un tiers de denier d'avantage. Ceste 
somme reduitte à la monnoye grecque monte à la 

1 Au printemps. Les Romains nommoient ce sacrifice, V er 
sacrum. 

1 On lit dans Tite-Liye , xxu , 10, que la dépense de ces 
jeux fut de trois cens trente-trois mille trois cens trente-trois 
as ét un tiers , ce qui fait de notre monnoie 25 y gZj livres. Mais 
cet endroit est fort altéré dans les manuscrits : on l'a restitué 
sur des conjectures. Plutarque a lu un exemplaire plus correct , 
ou bien il a suivi quelque autre auteur. Quand à l'affectation 
du nombre trois , nous avons déjà tu dans la Vie de Numa , 
ch. xxv , les idées des Romains sur les nombres. 

3 II faut lire et au lieu de ou. 

Q 4 

valeur de quatre vingts trois mille cinq cents quatre 
vingts trois drachmes d'argent , et deux oboles r . 
Or seroit il bien malaisé de rendre la raison pour 
laquelle il spécifia nommeement ceste somme ainsi 
précise , et pourquoy il la distribua par trois , si 
ce n'est que Ion vueille exalter la puissance du 
nombre ternaire , pource que c'est un nombre de 
sa nature parfaict , et le premier des nompers , qui 
est le commencement de multitude , et qu'il com- 
ptent en soy les premières différences et les pre- 
miers éléments et principes de tous les nombres 
uniz et joincts ensemble. 

XI. Ainsi Fabius ayant fait que le peuple eust 
bonne espérance en l'aide et faveur des dieux , le 
rendit en ce faisant mieulx délibéré de bien faire à 
l'advenir : mais luy mettant tout son espoir de 
victoire en soy mesme , comme celuy qui estimoit 
que les dieux envoyent aux hommes l'heur et la 
prospérité par le moyen de vertu et de prudence , 
s'en alla trouver Hannibal , non point en l'inten- 
tion de le combatre , ains en ferme délibération de 
luy consumer la vigueur de son armée par long 
traict de temps , sa pauvreté par force d'argent , 
et le petit nombre de ses gens par grande multi- 
tude de combatans. Si s'en alloit tousjours campant 
en lieux forts et haults sur les montagnes , hors du 
danger de la chevalerie de son ennemy, qu'il cous- 
toyoit tousjours, de sorte que quand l'ennemy s'ar- 
restoit en quelque lieu , aussi faisoit il luy, et s'il se 

1 Ce soin environ huit mille cinq cents escus. Amyol. Main- 
tenant 65,o4o livres de noue raonnoie. 

remuoit , il le suivoit à la trace , et rouoit 1 à l'en- 
tour de luy, sans jamais esloigner les montagnes , 
ny s'approcher de si près qu'il peust estre contraint 
de combatre s'il ne vouloit : et neantmoins se 
monstroit tous jours à la queue de son ennemy, et 
le tenoit en continuelle crainte , par ce qu'il esti- 
moit qu'il allast espiant le poinct de son occasion 
pour le charger à son advantage. 

XII. Ma is en dilayant et prolongeant ainsi le 
temps, il vint à la fin à estre mesprisé de chas- 
cun : car et en son camp on mesdisoit publique- 
ment de luy, et les ennemis mesmes le tenoient 
pour homme couard et de fort lasche cueur, ex- 
cepté Hannibal seul, lequel appercevant bien son 
bon jugement , et la manière de laquelle il le vou- 
loit combatre , estima que par toute voye de ruze 
ou de force, il le falloit attirer au combat, ou au- 
trement que les affaires des Carthaginois s'en al- 
loient ruinez, attendu qu'ilz ne se pouvoient servir 
ne valoir de leurs armes , en quoy ilz estoient les 
plus forts, et ce pendant estoient minez et consu- 
mez par multitude d'hommes, et à force d'argent, 
en quoy ilz estoient les plus foibles. Si se meit à 
imaginer et à essayer toutes sortes de ruzes de 
guerre , dont il se pouvoit adviser , ne plus ne 
moins que fait le ruzé champion de lucte , qui 
cherche tout moyen d'avoir prise sur son adver- 
saire pour luy donner le bond : car tantost il 
s'approchoit de luy, et luy faisoit donner des 
alarmes en son camp, tantost il s'en reçuloit, eL 
1 Tournoit autour de lui. 

se remuoit souvent de lieu à autre , pour voir s'il 
le pourroit point attirer hors de ceste resolution , 
de ne mettre rien en hasard , ains jouer tousjours 
au plus seur. 

XIII. E t quant à luy, il persévéra tousjours 
constamment en sa première délibération , croyant 
certainement que c'estoit le plus expédient de le 
f aire ainsi : mais le gênerai de la chevalerie , Mi- 
nutius , luy faisoit beaucoup d'ennuy, lequel ardent 
du désir de combatre sans propos, et faisant de 
l'audacieux , alloit gaignant la bonne grâce des 
soudards par une furieuse ardeur de vouloir com- 
batre qu'il leur imprimoit , et une vaine espérance 
dont il les remplissoit , de manière qu'ilz se mo- 
quoient de Fabius, en l'appellant le pœdagogue 
de Hannibal , et au contraire louoient haultement 
Minutius , comme capitaine hardy, et digne de la 
magnanimité de Rome. Cela le faisoit encore plus 
arrogamment monter en gloire, et en presump- 
tueuse opinion de soy mesme, en piquant Fabius 
de ce qu'il alloit ainsi logeant tousjours son camp 
sur les montagnes , disant que le dictateur leur ap- 
pareilloit de beaux jeux , en leur faisant voir l'Italie 
que Ion brusloit , pilloit et gastoit ainsi devant 
leurs yeux : et demandoit à ceulx qui estoient bons 
amis de Fabius , s'il feroit point à la fin monter 
son camp jusques au ciel , se deffiant de la terre , 
ou si c'estoit de peur que les ennemis ne le trou- 
vassent , qu'il s'alloit ainsi cachant dedans les nues 
et les brouées. 

XIV. Les amis de Fabius luy rapportoient tou* 

ces brocards , et luy conseilloient de hazarder plus 
tost la bataille , que de supporter plus tant de pa- 
roles injurieuses , qui se disoient contre luy. Mais 
Fabius luy respondit , «Si je faisois ce que vous me 
« conseillez, je serois encore plus couard qu'ilz ne 
« cuident que je le sois maintenant, en sortant hors 
« de ma délibération pour crainte de leurs paroles 
« piquantes et traicts de moquerie. Car ce n'est 
« point honte que d'avoir crainte pour le bien et 
« le salut de son païs : ains , au contraire , s'eston- 
« ner pour le bruit et l'estime d'une commune, 
« ou pour les improperes et calumnies des hommes, 
« n'est point acte de personnage digne d'une si 
« grande charge , ains plus tost d'homme servant 
« et obéissant à ceulx à qui il doibt commander, 
« et qu'il doibt gouverner , pource qu'il ne sont 
« pas sages ». 

XV. Depuis il advint que Hannibal tumba en 
un erreur bien grand , pource que voulant s'es- 
loigner de Fabius , et par mesme moyen mener 
son armée en païs pl.iin , où il y eust vivres et 
fourrages pour les bestes , il commanda à ses gui- 
des , qu'ilz le conduisissent incontinent après soup- 
per en la plaine de Casinum ». Les guides n'ayans 
pas bien entendu ce qu'il leur avoit dit, à cause 
qu'il prononceoit barbarement le langage Italien , 
prirent l'un pour l'autre , et l'allerent jetter luy et 
son armée en un bout de la Campagne 2 près la ville 

1 Au pied de Monte Casino , clans le pays des Volsques , 
près de Rome. 
L Campanie. 

de Casilinum , par le milieu de laquelle passe la 
rivière que les Romains appellent Vulturnus 1 et 
le païs d'alentour est une vallée ceincte et envi- 
ronnée de montagnes tout à l'entour , excepté 
qu'elle s'estend devers la mer , là où ceste rivière 
se respandant hors de son lict, t'ait des maretz et 
des bancs de sable fort profonds, et finablement 
se va descharger en celle coste de mer qui est fort 
dangereuse , et où il n'y a nul abry. Estant doriques 
Hannibal descendu en ce fond de sac, Fabius qui 
cognoissoit le païs et sçavoit les adresses des che- 
mins , suivant ses brisées , luy serra le pas par où 
il pouvoit sortir de ceste vallée , avec quatre mille 
hommes de pied qu'il y ordonna , et disposa le 
demourant de son armée sur les croppes des mon- 
tagnes , aux endroits plus opportuns tout à l'en- 
viron , puis avec ses coureurs , et les plus dispos 
et légèrement armez de ses gens , feit charger la 
queue des ennemis : ce qui meit toute leur armée 
en desordre , et y en eut bien huit cents de tuez_ 
Parquoy Hannibal voulant tirer son camp hors de 
là, et cognoissant la faulte que ses guides avoient 
faitte , en prenant l'un pour l'autre , et le danger 
auquel ilz l'avoient mis , les feit pendre. 

XVI. Mais au demourant , de forcer ses enne- 
mis qui tenoient les cymes des cousteaux , et les 
en dechasser à force , il n'y voyoit point de moyen, 
n'y n'en avoit point d'espérance : à l'occasion de- 
quoy ses gens estans effroyez et descouragez , pource 

' On l'appelle encore aujourd'hui V olturno , et Casalinum 
étoit où est aujourd'hui la ville de Capoue. 

qu'ilz se voyoient de tous costez enfermez , sans 
ordre d'en pouvoir eschapper , il se délibéra d'affi- 
ner son ennemy par une telle ruze : C'est , qu'il 
feit choisir environ deux mille bœufs , de ceulx 
que Ion avoit pris au pillage , et leur feit attacher 
à chasque corne des flambeaux , ou des fagots de 
saule , et des javelles de sarment , et ordonna à 
ceulx qui en avoient la charge , que la nuict quand 
il leur hausseroit un signe en fair , ilz meissent le 
feu en ces fagots , et chassassent les bœufs contre- 
mont les coustaux vers les pas et les endroits que 
les ennemis avoient occupez. Pendant que cela se 
preparoit , luy de son costé ordonna son armée 
en bataille , puis quand la nuict fut venue la feit 
marcher le petit pas. 

XVII. O r les bœufs , tant que le feu , qui brus- 
loit ce qu'ilz avoient attaché aux cornes , fut petit , 
cheminèrent tout bellement contremont le pied 
des montagnes , là où on les chassoit , dont les ber- 
gers et bouviers qui estoient sur les cymes des 
coustaux , s'esmerveillerent fort de voir ainsi des 
flammes et des feux attachez aux cornes de ces 
bœufs , comme si c'eust esté une armée marchant 
en ordonnance aux lumières des torches : mais 
quand les cornes vindrent à estre bruslées jusques 
à la racine , et que le sentiment du feu fut passé jus- 
ques à la chair vifve, adonc commencèrent les bœufs 
à se debatre , et à secouer leurs testes , et en ce 
faisant , se couvrirent de feu les uns les autres de 
plus en plus. Si ne cheminèrent plus bellement, 
ny en ordre , ains pour la frayeur qu'ilz avoient , 

et la douleur qu'ilz sentoient , se prirent à courir 
çà\et là à travers les montagnes , portant de la 
flamme à leurs cornes et à leurs queues , dont ilz 
mettoient le feu ès bois et buissons par lesquelz 
ilz passoient. Cela sembloit bien estrange à veoir , 
et estonnoit fort les Romains qui gardoient les pas 
des montagnes , car ilz cuidoient que ce'fussent 
hommes qui courussent ainsi çà et là arec des 
torches aux mains : au moyen de quoy ilz en estoient 
tous elfroyez et troublez , pensans que ce fussent 
les ennemis , qui accourussent ainsi contre eulx , 
pour les environner detouscostez, tellement qu'ilz 
n'osèrent plus s'arrester aux passages , où ilz avoient 
esté ordonnez , ains abandonnant les destroits se 
meirent à fouir vers leur grand camp , et aussi tost 
les avant coureurs de Hannibal armez à la légère , 
se saisirent de ces pas , de manière que le reste de 
l'armée eut tout loisir de marcher à son aise jusques 
là , sans crainte ny péril , encore que elle fust char- 
gée et empeschée d'une quantité grande de toute 
sorte de butin. 

XVIII. O r quant à Fabius , il s'apperceut bien 
dès la nuict mesme , que c'estoit une ruze de Han- 
nibal , pource que quelques uns des bœufs , ainsi 
qu'ilz s'en fuyoient çà et là , tumberent entre ses 
mains : à l'occasion dequoy , craignant de tumber 
en quelque embùsche pour les ténèbres de la nuict, 
il teint ses gens en bataille sans autrement bouger 
ny faire bruit , et le matin si tost que le jour com- 
mencea à poindre , se meit à suivre son ennemy à 
la trace, donnant sur la queue, et escarmouchant 

les derniers dedans les destroits des montagnes, 
de manière qu'il meit tout l'ost des ennemis en 
desarroy , jusques à ce que Hannibal envoya de 
l'avantgarde quelque nombre d'Espagnolz , hommes 
légers et dispos , accoustumez de gravir aux mon- 
tagnes , lesquelz venans à charger les Romains ar- 
mez de pesantes armes en tuèrent plusieurs , et 
feirent retirer Fabius : lequel en fut adonc encore 
bien plus mesprisé et blasmé que devant , pource 
qu'il avoit tousjours monstre de ne vouloir point 
à force ouverte combattre Hannibal , ains le miner 
et desfaire par astuce et prudence , en quoy il se 
trouvoit luy mesme abusé et affiné par luy. 

XIX. D'avantage Hannibal voulant enflam- 
mer encore plus l'ire et le courroux des Romains 
contre luy , quand il approcha de ses terres , com- 
manda que Ion brulast et gatast tout à l'environ , 
mais que Ion ne touchast aucunement aux sienes , 
et y meit expressemeut des gardes pour empescher 
que Ion n'y prist rien , et que Ion n'y feist aucun 
dommage. Cela fut rapporté à Rome , qui aggrava 
bien encore plus le mescontentement que Ion avoit 
de luy : joinct que les tribuns du peuple ne ces- 
soient de crier contre luy ès harengues qu'ilz fai- 
soient devant le peuple , à la suscitation d'un Me- 
tellus principalement , non pour inimitié qu'il eust 
encontre Fabius , mais pource qu'il estoit parent 
de Minutius maistre de la chevalerie, et estimoit 
que la mauvaise opinion que Ion prendroit de l'un , 
tournerait à la louange et à l'avantage de l'autre. 
Le sénat mesme estoit courroucé contre luy pour 

l'accord qu'il feit avec Hannibal , touchant les pri- 
sonniers de guerre : car il accorda que Ion eschan- 
geroit les prisonniers en rendant homme pour 
homme , ou bien 1 deux cents cinquante drachmes 
d'argent pour chasque teste , si les uns en avoient 
plus que les autres. Quand l'eschange eut esté ainsi 
fait , il se trouva que Hannibal en avoit encore 
de reste deux cents quarante Romains. Le sénat 
ordonna que Ion n'envoyeroit point d'argent pour 
les délivrer, et blasma grandement Fabius d'avoir 
fait cest accord , comme n'estant ny honorable ny 
profitable à la chose publique , pour recouvrer des 
gens qui par lascheté de cueur s'estoient laissez 
prendre aux ennemis. Ce qu'entendant Fabius , 
supporta patiemment le courroux du sénat , mais 
n'ayant point d'argent, et ne voulant point faillir 
à sa parole , ny abandonner ses citoyens prisonniers , 
il envoya son filz à Rome avec procuration pour 
vendre ses terres , et luy en apporter l'argent in- 
continent. Le jeune homme y alla , vendit les hé- 
ritages de son pere , et luy en porta bien tost l'argent 
au camp , dont il rachepta les prisonniers , en en- 
voyant leur rençon à Hannibal. Plusieurs de ceulx 
qu'il avoit racheptez le voulurent depuis rembour- 
ser , mais il n'en voulut onques rien prendre , et 
leur donna leur rançon à tous. 

XX. Depuis estant appelle à Rome par les pres- 
btres pour faire quelques solennelz sacrifices , il 
laissa l'armée entre les mains de Minutius pour la 

■ Ce sont environ vingt et cinq escus. Amyot. Maintenant 
194 "vies île notre monnoie. 

gouverner 

gouverner en son absence , avec condition de ne 
s'attacher point à l'ennemy , et de ne combattre 
point: ce que non seulement il luy défendit très 
expressément , comme ayant souveraine puissance , 
ains encore l'en admonesta, et l'en pria très ins- 
tamment comme son amy. Minutius se souciant 
bien peu de toutes ses prières et commandemens , 
aussi tost qu'il eust le dos tourné comtnencea in- 
continent à harasser les ennemis : et un jour entre 
les autres ayant observé que Hannibal avoit en- 
voyé bonne partie de son armée au fourrage et 
recouvrement de vivres , il alla charger ceulx qui 
estoient démolirez , et les mena bâtant jusque de- 
dans leur camp avec grand meurtre, et plus grand 
effroy de ceulx qui s' estoient sauvez , lesquelz n'at- 
tendoient pas moins que d'estre assiégez dedans leur 
camp : et encore après que toute leur armée se fut 
rassemblée en un , il se retira malgré eulx et sans 
rien perdre. Cela le remplit d'arrogance , et les sou- 
dards de témérité, encore plus que jamais. Si courut 
incontinent la nouvelle de ceste desfaitte jusques à 
Rome , et la feit on beaucoup plus grande qu'elle 
n'estoit : et Fabius l'ayant entendue dit , qu'il crai- 
gnoit beaucoup plus la prospérité de Minutius, qu'il 
ne faisoit son adversité. Mais le commun peuple 
s'en esjouit fort , et avec grande démonstration de 
joye accourut sur la place : là où Metellus , l'un des 
tribuns du peuple , montant en la chaire aux ha- 
rengues , leur feit un sermon , auquel il magnifia et 
loua haultement la vertu de Minutius , et à l'oppo- 
site chargea Fabius , non plus de laschelé et de 
Tome IL R 

couardise , ains de trahison : accusant aussi les autres 
principaux personnages de Rome , disant que dès 
le commencement ilz avoient tenu moyen de tirer 
ceste guerre en longueur , à fin de ruiner l'autho- 
rité et la puissance du peuple , et avoient inconti- 
nent fait tumber les affaires soubs la main d'une 
monarchie , laquelle avec ses remises et délais don- 
nerait loisir à Hannibal de se planter et maintenir 
en Italie, jusques à ce que les Carthaginois eussent 
moyen , avec le temps , de luy envoyer renfort d'une 
seconde armée , pour de tout poinct se saisir et 
«'emparer de toute l'Italie. 

XXI. Quoy entendu , Fabius se tira en avant 
pour parler au peuple , là où il ne s'amusa point à 
respondre aux charges que le tribun luy avoit mises 
sus , ains dit qu'il falloit promptement achever les 
sacrifices et cerimonies du service divin , à fin qu'il 
s'en peust soudainement retourner au camp pour 
y chastier Minutius , lequel par dessus son expresse 
défense avoit combatu contre l'ennemy. Il n'eut 
pas plus tost achevé ces paroles , qu'il se leva in- 
continent un grand bruit et un tumulte parmy le 
peuple , pour le danger de Minutius , à cause que 
le dictateur a puissance de mettre en prison , et de 
faire mourir qui bon luy semble , sans forme de 
procès ny de jugement : et estimoit on , puis que 
Fabius estoit une fois sorty hors de son accoustu- 
mée clémence et bonté , qu'il deviendroit si aspre 
en son courroux , qu'il seroit bien malaisé de l'ap- 
paiser. Parquoy il n'y eut celuy en toute l'assistence 
qui ne se teust de peur , excepté le tribun Metellus , 

lequel ayant loy de tout dire, pour la seurelé que 
luy donne son magistrat , qui seul retient son au- 
thorité quand il y a un dictateur eleu , et demeure 
en son entier , estans les autres supprimez , supplia 
lors à grande instance le peuple , de ne vouloir point 
abandonner Minutius , ny ne permettre qu'il souf- 
frist ce que Manlius Torquatus jadis avoit fait à 
son filz , auquel il feit trencher la teste après avoir 
vaillamment vaincu et desfait son ennemy : les 
admonestant d'oster à Fabius ceste puissance tyran- 
nique de la dictature , et de mettre leurs affaires 
entre les mains de celuy qui vouloit et sçauroit bien 
les conduire à port de salut. 

XXII. Le peuple fut fort emeu par ces séditieuses 
paroles, mais toutefois encore n'oza il contraindre 
Fabius, de quitter la souveraine authorité de sa dic- 
tature , combien qu'il en eust bien mauvaise opi- 
nion , et qu'il fust très mal content de luy : ains 
ordonna que Minutius auroit de là en avant égale 
puissance , et authorité pareille à celle du dictateur , 
en la conduite des affaires : ce qui jamais n'avoit 
encore esté ouy ne veu , mais bien tost après il fut 
aussi fait une autre fois , après la desconfiture de 
Cannes. Car estant lorsMarctii Junius le dictateur 
au camp, Ion eleut à Rome un autre dictateur , qui 
fut Fabius Buteo , pour nommer et créer de nou- 
veaux sénateurs , au lieu de ceulx qui estoient morts 
en la bataille : mais après qu il en eut nommé, et 
remply le conseil du sénat , le jour mesme il laissa 
les sergens qui portoient les haches devant luy , et 
renvoya la suitte qui l'acconipagnoit par honneur, 

et se jetta à travers la presse dn peuple sur la place ; 
vaquant à ses particuliers affaires , ne plus ne moins 
qu'une personne privée. 

XXIII. Or cuidoient bien les Romains , que 
Fabius voyant comme Ion avoit donné à Minutius 
puissance égale à la siene , le prendroit fort à cueur , 
et en seroit très desplaisant : mais ilz ne cognois- 
soient pas du tout sa nature , pource qu'il n'estima 
point que leur folie luy tournast à malheur , ny à 
dommage ou deshonneur , ains comme Diogenes le 
sage respondit à un qui luy disoit , « Ceulx là se 
h moquent de toy » : « Je ne m'en tiens , dit il , 
« point pour moqué ». Voulant dire qu'il reputoit 
ceulx là seuls estre moquez, qui se passionnent et 
se troublent pour des moqueries. Ainsi enduroit 
Fabius doulcement , et sans passion quelconque , 
quant à ce qui le touchoit particulièrement , tout ce 
que le peuple laisoit , servant d'exemple et de preuve 
manifeste aux philosophes , qui maintiennent que 
l'homme sage et homme de bien ne peult estre nul- 
lement injurié ne deshonoré : car tout le desplaisir 
qu'il recevoit de la folie du peuple , estoit pour le 
regard de la chose publique , à cause qu'ilz avoient 
donné moyen à un estourdy et téméraire de servir 
à sa folle ambition au faict des armes. A l'occasion 
dequoy craignant que luy aveuglé de vaine gloire 
et de presumptueuse opinion de soymesme , ne se 
precipitast , et hatast de faire quelque grand mal 
avant qu'il fust arrivé y il se partit soudainement 
de Rome , sans que personne en sceust rien , pour 
s'en retourner au camp : là où il trouva Mumtius 

si fier et si superbe , qu'il n'estoit plus aucunement 
supportable : car il vouloit avoir authorité de com- 
mander à toute l'armée à son tour. Ce que Fabius 
ne luy voulut point consentir , ains départit par 
moitié tout l'exercite avec luy , estimant qu'il va- 
loit mieulx qu'il commandast tousjours seul à une 
partie de l'armée , que par tour à la totalité : si 
choisit pour soy la première et la troisième légion , 
et luy donna la seconde et la quatrième , et par- 
tagea aussi semblablement le secours des alliez. Et 
comme Minutius se vantast et glorifiast de ce , que 
la majesté du souverain magistrat avoit esté ravallée 
et abbaissée pour l'amour de luy, Fabius luy remons- 
tra qu'il devoit penser , s'il estoit sage , que ce n'es- 
toit point à luy , ains à Hannibal , qu'il avoit à com- 
batre: et encore s'il se vouloit opiniastrer à estriver 
par jalousie encontre son compagnon , à tout le 
moins devoit il regarder , que luy qui avoit gaigné, 
et qui avoit esté tant honoré par ses citoyens , ne 
fust pas- moins soigneux de leur seureté et de leur 
salut , que celuy qui avoit esté vaincu et ignomi- 
nieusement traitté par eulx. Minutius prit cest aver- 
tissement comme pour une moquerie simulée •et 
couverte , à la manière des vieillards , et prenant sa 
moitié de l'armée , se logea seul à part. 

XXIV. Hannibal n'ignoroit rien de tout ce 
débat , ains espioit toutes les occasions pour se servir 
de leur discord. Or y avoit il entre leurs deux camps 
une motte non gueres malaisée à gaigner , et estoit 
une belle assiette pour loger un camp à seureté, 
ayant commodité et aisance de toutes choses. 

R 3 

La campagne d'alcnviron à la voir de loin-; sembloit 
toute plaine et toute unie , pource qu'elle n'estoit 
point couverte de boscages : mais toutefois il y avoit 
quelques fonceaux et quelques vallée9 entre deux : 
à l'occasion de quoy , Hannibal , encore qu'il eust 
bien le moyen de s'en saisir facilement d'emblée , 
s'il eust voulu , ne le voulut point faire , ains la 
laissa au milieu pour luy servir d'emorche à attirer 
ses ennemis au combat. Parquoy quand il veit que 
Minutius estoit séparé d'avec Fabius , il espandit 
une nuict quelque nombre de ses gens par ces fon- 
ceaux et vallées , puis le matin au poinct du jour 
envoya une trouppe non gueres grosse à la descou- 
verte pour occuper laditte motte , espérant qu'il 
pourrait bien attirer par ce moyen Minutius à com- 
batre pour ce logis : comme il en advint. Car Mi- 
nutius y envoya premièrement ses coureurs , puis 
toute sa gendarmerie : et finablement voyant que 
i l.innibal luy mesme venoit pour soustenir ses gens 
qui estoient dessus la motte , il s'y en alla aussi avec 
tout le demourant de ses forces en bataille rengée , 
et feic un grand effort pour chasser ceulx qui defen- 
dgient la motte. Le combat dura quelque temps 
égal encre les deux parties , jusques à ce que Han- 
nibal, voyant que son adversaire avoit à bon esciant 
donné dedans ses rets , et qu'il monstroit. le derrière 
de son bataillon tout .nud à ceulx de ses gens qu'il 
avoit mis en embusche , leva incontinent le signe 
qu'il leur avoit baillé , auquel ilz se levèrent tous à 
un coup , et se ruèrent avec grands cris sur la queue 
(Jes PiO mains , dont ilz tuèrent de primsault un bon 

nombre , et meirent les autres en un tel trouble , et 
en si grand effroy qu'il n'est possible de le sçavoir 
bien exprimer. Si fut bien adonc la braverie de 
Minutius et sa fiere audace ravallée : car il regar- 
doit tantost l'un , tantost l'autre de ses capitaines 
au visage , et n'en voyoit pas un qui eust courage 
de demourer , ains estoient tous prests de se tour- 
ner en fuitte : ce qui eust esté cause de leur totale 
ruine , pource que les Numides , soy sentans les 
plus forts , commenceoient ja à se respandre par la 
plaine tout à l'environ , mettans en pièces tous ceulx 
qui se desbandoient pour fouir. 

XXV. Estans donques les gens de Minutius 
tumbé en tel inconvénient , Fabius , qui avoit bien 
preveu le danger auquel ilz estoient pour tumber, 
et qui pour ceste cause tenoit son armée toute 
preste en bataille, eut le soing de sçavoir ce qui 
se feroit , non par le rapport d'aucuns messagers , 
ains par le veoir luy mesme à l'œil de dessus une 
butte qui estoit au devant de son camp. Parquoy 
quand il veit Minutius et ses gens enveloppez de 
tous costez , et ja en branle de fouir , et qu'il enten- 
dit leurs cris , non comme des gens qui eussent 
cueur de combatre , ains qui estoient effroyez , 
et regardoient à se sauver de vistesse , il frappa de 
la main sur sa cuisse , en jettant un grand souspir, 
et dit à ceulx qui estoient autour de luy : « O dieux , 
« comment Minutius s'est allé précipiter luy mesme 
« en sa ruine , plus tost que je n'attendoye , et plus 
« tard qu'il ne vouloit» ! Mais en disant cela , il 
feit quand et quand marcher les enseignes en dili- 

R 4 

gence criant tout, hault , « Mes amis , il nou9 fault 
« haster pour aller secourir Minutius , qui est vail- 
« lant homme de sa personne , et aimant le bien 
« et l'honneur de son païs : et si d'adventure il a 
« failly en se précipitant par trop ; pour cuider 
ce chasser les ennemis , il n'est pas maintenant 
« temps de l'en accuser, nous le luy remonstre- 
« rons une autre fois». Si rompit incontinent à 
son arrivée et escarta les Numides , qui estoient 
au guet emmy la campagne : puis tira oultre jus- 
ques à ceulx qui chargeoient sur la queue des Ro- 
mains , où il en tua ceulx qui s'arresterent pour 
luy faire teste : car les autres , de peur qu'ilz nim- 
bassent eulx mesmes au danger où ili avoient rengé 
les Romains , avant que d'estre de tout point en- 
fermez , se tournèrent en fuitte. 

XXVI. Parquoy Hannibal voyant ceste mu- 
jation, et regardant comme Fabius en personne, 
avec plus grand effort que son aage ne portoit , 
alloit fendant la presse des combatans, contre- 
mont la motte , pour pénétrer jusques au lieu où 
estoit Minutius, feit cesser le combat, comman- 
dant que Ion sonnast la retraitte, et remena ses 
gens dedans son camp , estans les Romains bien 
aises de se pouvoir aussi retirer à sauveté : et dit 
on que Hannibal, en se retirant, dit à ses amis 
un tel mot en riant, «Ne vous ay-je pas dit plu- 
« sieurs fois que ceste nuée que nous voyions 
« tousjours attachée à la cyme des montagnes , se 
« creveroit à la fin quelque jour , avec orage et 
« tempeste qui tumberoit sur nous » ? 

XXVII. Après ceste rencontre, Fabius ayant 
despouillé ceulx qui estoient demourez morts sur 
le champ , se retira aussi en son camp , sans se 
laisser eschapper de la bouche une seule parole 
oultrageuse ny fascheuse de son compagnon. 
Mais Minutius , si tost qu'il fust de retour en son 
camp , assemblant ses gens , leur parla en ceste 
manière : « Mes amis , ne faillir jamais en raa- 
« niant de grands affaires , est chose qui surpasse 
« la nature de l'homme : mais se servir des faultes 
« passées pour instruction de l'advenir , est fait en 
« hommes sages et vertueux. Quant à moy , je 
« confesse n'avoir pas moins d'occasion de me 
« louer de la fortune , que de m'en plaindre : 
« car ce que le long temps ne m'avoit peu ensei- 
« gner , je l'ay appris en une bien petite partie d'un 
« seul jour : c'est , que je ne suis point suffisant 
« pour commander, ains ay moy mesme besoing 
« d'.estre regy et gouverné par autruy : et que 
« je ne me dois point opiniastrer follement à cui- 
« der vaincre ceulx , desquels il m'est plus honora- 
it ble confesser estre vaincu. Si vous déclare, que 
« le dictateur Fabius sera celuy qui désormais vous 
« commandera seul en toute autre chose : mais 
« pour luy donner à entendre que nous reco- 
« gnoissons la grâce , qu'avons présentement re- 
« çeuë de luy, je seray celuy qui vous guideray 
« à l'en aller remercier , en me rendant le pre- 
« mier obéissant à ses commandemens , et faisant 
« tout ce qu'il m'ordonnera». 

XXVIII. Ayant achevé ces paroles, il com- 
manda aux portenseignes de le suivre , et luy mar- 
cha le premier devers le camp de Fabius , là où 
estant atrivé , il s'en alla droit à la tente du dic- 
tateur : dequoy chascun s'esmerveilla , ne sachaut 
ce qu'il vouloit faire. Fabius luy sortit au devant. 
Et Minutius, luy ayant mis ses enseignes à ses 
pieds. L'appella à haulte voix son pere : et ses 
soudards appelleront semblablement ceulx de Fa- 
bius , leurs patrons , qui est le nom duquel les 
serfz affranchis appellent ceulx qui les ont déli- 
vrez de servitude. Puis quand le bruit fut appaisé , 
Minutius se prit à dire hault et clair : « Seigneur 
« dictateur , tu as ce jourd'huy gaigné deux vic- 
« toires , l'une sur Haunibal, que tu as vaincu par 
« prouesse , et l'autre sur moy ton compagnon , 
« que tu as vaincu par prudence et bonté : et par 
« l'une tu nous as sauvez , par l'autre tu nous as 
ce enseignez : ainsi nous avons esté semblablement 
« vaincu en deux sortes , l'une par luy à nostre 
« honte , et l'autre par toy à nostre honneur et 
« salut. Pourtant t'appelle je mon pere , ne trou- 
« vant autre appellation plus vénérable , de la- 
it quelle je te puisse honorer , et me sentant plus 
« obligé à toy, pour la grâce que j'ay presente- 
•< ment receuë de toy, qu'à celuy mesme qui m'a 
» engendré , à cause que j'ay esté seul engendré 
« par luy, et ay esté sauvé par toy avec tant d'au- 
«c très gens de bien qui sont icy ». En disant ces 
paroles, il embrassa Fabius: et le semblable fei- 

rent aussi les soudards qui s'entracollerent estroit- 
tement , et se baisèrent les uns les autres : de ma- 
nière que tout le camp se trouva plein de ca- 
resses et de larmes très doulces et espraintes à 
force de joye, 

XXIX. Depuis s'estant Fabius desmis du ma- 
gistrat de la dictature , furent de rechef eleuz des 
consulz les premiers desquelz suivirent la mesme 
forme de gouverner , que Fabius avoit commen- 
cée , se gardans de présenter bataille à Hannibal , 
et envoyans toujours du secours à leurs subjecls 
et alliez pour les entretenir , et les garder de se 
rebeller , jusques à ce que Terentius Varro homme 
de petit lieu , mais bien cogneu pour son audace 
tenferaire , et pour le crédit qu'il avoit acquis en- 
vers le peuple par ses flateries , fut parvenu à la 
dignité consulaire : car on pensa bien que par sa 
témérité et faulte d'expérience, il mettroit incon- 
tinent le tout au hazard d'une bataille , par ce qu'il 
crioit en toutes les assemblées du peuple , que ceste 
guerre dureroit tousjours, tant que le peuple eli- 
roit pour capitaines des Fabiens , et se vantoit pu- 
bliquement , que dès le premier jour qu'il verroit 
les ennemis , il les desferoit. En disant ces braves 
paroles , il assembla une telle puissance, que jamais 
les Romains n'en avoient eu de si grande ensemble , 
contre quelque ennemy que ce fust : car il meit 
en un camp jusques au nombre de quatre vingts 
kuit mille combatans : ce qui mettoit Fabius 
et les autres Romains qui avoient bon sens , en 

' L'an de Rome 538. 

grande crainte, pour autant qu'ilz ne voyoient 
point de ressource aux affaires de Rome, s'il ad- 
venoit qu'ilz perdissent un si grand nombre de 
jeunesse. 

XXX. S i s'adressa Fabius à l'autre consul , qui 
se nommoit Paulus AEmilius , homme bien entendu 
nu faict de la guerre, mais mal voulu de la com- 
mune , dont il redoubtoit encore la fureur , à rai- 
son de quelque amende , en laquelle le peuple au- 
paravant l'avoit condemné envers la chose publi- 
que , et en le reconfortant l'admonesta et encou- 
ragea de résister à la folle témérité de son compa- 
gnon , luy remonstrant comme il n'auroit pas plus 
d'atfaire contre Hannibal , que contre Terentius 
Varro , pour le salut de son pais, à cause que 
tous deux cherchoient à combatre : l'un , pource 
qu'il n'entendoit pas en qiioy consistoit l'avantage 
de ses forces : et l'autre , pource qu'il cognoissoit 
bien sa toiblesse. « Mais il est plus raisonnable 
" que tu me croyes en ce qui concerne les affaires 
« de Hannibal, que Terentius Varro : et je t'as- 
>< sure que si Ion ne luy baille point moyen de 
« combatre ceste année , qu'il est force forcée , ou 
« qu'il se ruine de soy mesme s'il demeure , ou 
« qu'il s'en fouye honteusemeut avec son armée, 
«c attendu que jusques icy, quoy qu'il semble estre 
« victorieux et maistre de la campagne , il n'y a 
» encore eu personne de ses ennemis qui se soit 
« tourné de son costé, et que de l'armée qu'il a 
•< amenée de son pais quand et luy, il ne luy en 
« est pas demouié aujouid'huy un tiers». A ces 

remonstrances le consul respondit en ceste ma- 
nière , ainsi que Ion dit : « Quand je considère 
« lestât de mes affaires, seigneur Fabius, il me 
« semble estre meilleur pour moy, de tumber mort 
« entre les picques de nos erinemis , que retumber 
« une autre t'ois entre les voix et suffrages de noz 
« citoyens. Toutefois , puisque le bien de la chose 
« publique requiert que Ion face comme tu dis , 
« je m'efforceray de me monstrer sage capitaine 
« à toy seul , plutost qu'à tous les autres ensemble 
« qui me vouldront tirer au contraire ». 

XXXI. Ainsi se partit de Rome Paulus en 
ceste intention : mais Terentius son compagnon , 
voulut à toute force qu'ilz commandassent à toute 
l'armée souverainement l'un après l'autre , chas- 
cun son jour, et s'alla camper tout au plus près 
de Hannibal , au long de la rivière d'Aulide , près 
du bourg qui s'appelle Cannes. Et le jour que ce 
fut à luy à commander à son tour , il feit mettre 
hors de grand matin le signe de la bataille, qui 
estoit une cotte d'armes teincte en escarlatte , que 
Ion estendoit dessus la tente du capitaine gênerai, 
tellement que les ennemis mesmes du commen- 
cement s'effroyerent de veoir la hardiesse de ce 
nouveau capitaine , et le grand nombre de com- 
batans qu'il avoit en son ost à comparaison d'eulx , 
qui n'estoient pas de la moitié tant : toutefois 
Hannibal leur commanda qu'ilz s'armassent et se 
teinssent prests pour la bataille : et ce pendant luy 
avec peu de suitte s'en alla à cheval monter sur 
une petite butte, non gueres roide , de laquelle il 

pouvoit descouvrir évidemment tout le camp des 
Romains , et veit comment ilz se rangeoient desja 
en bataille. Et comme l'un de ceulx qui estoient en 
sa compagnie , homme de pareille noblesse et con- 
dition que luy, nommé Giscon, dit que le nom- 
bre des ennemis luy sembloit merveilleusement 
grand à le veoir ainsi de loing : Hannibal se fron- 
ceant le visage luy respondit : « Encore y a il une 
« autre chose bien plus esmerveillable , de laquelle 
« tu ne t'es point advisé , Giscon ». Giscon luy 
demanda incontinent : « Et quelle » ? « C'est , dit 
« il , que de tout ce grand nombre de combatans 
« que tu vois là , il n'y en a pas un qui s'appelle 
« Giscon comme toy ». Ce mot de risée , dit au 
contraire de ce que les assistans attendoient , qui 
pensoient bien que ce deust estre chose de con- 
séquence, les feit rire à bon esciant, si descendi- 
rent de dessus la butte tous rians , et racompterent 
à ceulx qu'ilz rencontrèrent par le chemin ceste 
sornette, de sorte que la risée en alla incontinent 
de main à main en la plus part du camp , et ne 
se pouvoit pas Hannibal mesme estancher de rire. 
Ce que voyans les soudards Carthaginois , en pri- 
rent une grande asseurance , faisans leur compte , 
que leur gênerai ne se seroit pas ainsi mis à plaisan- 
ter et à rire si près du péril , s'il ne se fust senty 
de beaucoup le plus fort , et qu'il n'eust bonne cause 
de mespriser les ennemis. 

XXXII. D'avantage en la bataille il usa de 
deux ruses de capitaine bien advisé : la première 
fut , de l'assiette du lieu , où il rengea ses gens en 

bataille , de sorte qu'ilz avoient. le vent au dos : car 
il tiroit un vent impétueux , et bruslant comme un 
estourbillon de foudre , lequel enlevoit de la plaine 
qui estoit de grande estendue et sablonneuse , une 
poudre ardente comme feu, et là passant par dessus 
le bataillon des Carthaginois ,1a jettoit droit contre 
les yeux et les visages des Romains, par telle vio- 
lence qu'ilz estoient contraints de tourner les vi- 
sages en arrière , et troubler leurs rengs. La seconde 
ruse fut , la forme de laquelle il ordonna sa bataille : 
car il nieit deçà et delà aux deux ailes les meilleuts 
combatans et les plus vaillans hommes qu'il eusten 
tout son ost, et remplit le milieu des pires et des 
plus inutiles qui y fussent , dont il feit comme une 
poincte, laquelle se jettoit en avant, etpassoit de 
beaucoup les deux costez du front de sa bataille , 
ayant enjoint à ceulx des ailes , que quand les Ro- 
mains auroient rompu ce premier front, et qu'ilz 
poursuivroient les reculans en arrière , de façon 
que le milieu de sa bataille viendroit à s'enfoncer 
et à se courber en croissant, et que les ennemis se 
trouvoient au dedans , alors ilz se ruassent d'un 
costé et d'autre sur eulx, et les chargeassent in- 
continent par les flancs , et les enveloppassent par 
derrière. Cela fut cause du plus grand meurtre : 
car quand le milieu commencea à reculer et à re- 
cevoir au dedans les Romains qui poursuivoient 
asprement , la bataille de Hannibal changea de 
forme , et au lieu qu'elle estoit au commencement 
en poincte , elle se trouva enfoncée au milieu en 
figure de croissant : et adonc les capitaines des 

bendes choisies qui estoient aux deux ailes , feirent 
tourner leurs gens , les uns à la main gauche , les 
autres à là droitte , et chargèrent les Romains par 
les flancs et par derrière où ilz estoient nuds , et 
ainsi meirent en pièces tous ceulx qui ne se peu- 
rent sauver de vistesse avant que d'estre envelop- 
pez. Encore dit on qu'il advint un autre inconvé- 
nient fortuit à la chevalerie romaine : ce fut, que 
le cheval du consul Paulus AEinilius , ayant esté 
blecé, le porta par terre, à l'occasion dequoy ceulx 
qui estoient les plus prochains de luy, meirent in- 
continent pied à terre pour le secourir : ce que 
voyans les autres qui en estoient plus loing , ima- 
ginèrent incontinent que ce fust un commande- 
ment fait à tous généralement : à l'occasion dequoy 
ilz descendirent de cheval , et combatirent à pied. 
Quoy voyant Hannibaldit: «Je les aime mieulx 
« ainsi , que s'ilz me les eussent livrez piedz et 
« poings liez ». Mais quand à ces particularitez là , 
ceulx qui ont escrit les histoires au long , les expo- 
sent plus à plein. 

XXXIII. Au demeurant , des deux consuls, 
Varro se sauva à cheval avec peu de suitte de ses 
gens dedans la ville de Venouze, et Paulus en la 
foule et presse de ceste route , ayant le corps plein 
de traicts , qui estoient demourez dedans ses playes , 
et le cueur aggravé d'un si angoisseux regret , que 
de veoir la desconfiture de ses gens , estoit assis 
aupiès d'une roche attendant que quelcun des en- 
nemis vinst l'achever de tuer : mais pour la grande 
quantité de sang, dont il avoit toute la teste et 

La 

la face souillée , peu de gens le recognoissoient , de 
manière que ses amis et ses serviteurs mesmes pas- 
soient oultre sans le cognoistre, et n'y eut qu'un 
jeune homme de maison noble et patriciene nommé 
Cornélius Lentulus , qui l'ayant apperceu, se meit 
en devoir de le sauver : car il se jetta incontinent 
à pied , et luy amena son cheval , le priant de vou- 
loir monter dessus , pour essayer de se reserver à 
la nécessité de son pais , qui avoit plus grand be- 
soing que jamais d'un bon et sage capitaine : mais 
il refuza l'offre et la prière du jeune gentilhomme, 
et le contraignit de remonter à cheval, quoy qu'il 
en plorast de pitié , et s'estant soublevé pour luy 
toucher en la main luy dit : « Tu diras de ma part 
« à Fabius Maximus , et luy tesmoigneras , comme 
« Paulus AEmilius a tousjours observé et suivy son 
« conseil jusques au bout, et n'a jamais rien tran- 
« gressé de ce qu'il luy avoit accordé : mais qu'il 
« a esté forcé par Varro premièrement , et puis 
« après par Hannibal ». Ayant dit ces paroles il 
donna congé à Lentulus , et se rejetta en la presse 
de ceulx que Ion tuoit , là où il mourut. On tient 
qu'il fut tué en ceste bataille cinquante mille Ro- 
mains , et fut pris de prisonniers quatre mille, et 
dix autres mille qui depuis la bataille furent pris ès 
deux camps. 

XXXIV. Ceste belle victoire gaignée, les amis 
de Hannibal luy conseilloient qu'il suivist sa for- 
tune, et qu'il entreroit pesle mesle quand et les 
fuyans dedans la ville de Rome , tellement que 
à cinq jours de là il pourroit soupper dedans le 

Capitole. IL n'est pas aisé à dire quelle raison l'en 
destourna, sinon que je pense , plus tost qu'autre- 
ment , que ce fut quelque bonne fortune , ou quel- 
que dieu favorable à l'empire Romain , qui se meit 
au devant , et qui le feit avoir peur et reculer à le 
faire. A l'occasion dequoy Ion dit qu'un Carthagi- 
nois nommé Barca , luy dit en cholere: « Hanni- 
« bal , tu sçais bien vaincre , mais tu ne sçais pas 
« user de la victoire». 

XXXV. Toutefois ceste victoire luy apporta 
une mutation si grande , qu'au lieu qu'il n'avoit 
pas au paravant une seule ville , une seule estappe , 
ny un seul port en Italie , et qu'il avoit grande dif- 
ficulté et grande peine à nourrir son armée de ce 
qu'il pouvoit ravir et desrober à la journée, n'ayant 
pas une retraitte asseurée, ny aucun lieu certain 
sur quoy il peust fonder l'espérance de l'entretene- 
ment de ceste guerre , ains allant çà et là errant et 
tenant les champs avec son armée , comme avec 
une grosse trouppe de brigands et de larrons , alors 
il receut en son obéissance presque toute l'Italie : 
car la plus paî t des plus grandes et plus puissantes 
nations d'icelle se rendirent incontinent à luy : et 
la cité de Capoue , qui estoit la plus grosse qui y 
fust , après celle de Rome , se tourna de son costé. 
Ainsi peut on clairement veoir par ce bel exemple , 
que c'est un grand mal d'avoir à esprouver la sa- 
gesse d'un capitaine , et non pas seulement la feaulté 
d'un amy, ainsi que dit le poète Euripides : car ce 
que paravant on appelloit couardise et froideur en 
Fabius , incontinent après la bataille fut estimé % 

non point discours de sens humain , ains plus tost 
de quelque céleste et divin entendement , qui pre- 
veoit les choses à advenir de si loing , qu'elles ne 
sembloient pas croyables à ceulx mesmes qui les 
enduroient. 

XXXVI. Au moyen dequoy, Rome tout aussi 
tost rejetta le demourant de son espérance sur 
luy, et recourut à son conseil ne plus ne moins 
qu'à la sauvegarde d'un temple ou d'un autel , de 
sorte que la première et principale cause de taire 
demeurer le peuple ensemble , sans s'escarter çà et 
là , comme il feit du temps que Rome fut prise par 
les Gaulois , fut l'opinion et confiance que l'on eut 
en sa prudence. Car au lieu que paravant il sem- 
bloit couard et deffiant , lors qu'il n'estoit point 
encore arrivé de dangereux inconvénient, à l'heure 
que chascun se plongeoit en pleur , et en dueil in- 
finy qui ne servoit de rien , et que tout le monde 
estoit si troublé, qu'on ne donnoit ordre à chose 
quelconque , luy seul au contraire alloit par la 
ville d'un pas modéré, avec un visage constant et 
asseuré , saluant courtoisement un chascun , ostant 
les cris et lamentations féminines, et défendant les 
assemblées des convois , qui se font pour lamenter 
publiquement un trespassé à son enterrement. Et 
au contraire il suada à ceulx du sénat de s'assem- 
bler en conseil, donna courage à ceulx qui estoient 
en magistrat , estant luy mesme toute leur force 
et toute leur vertu , pource qu'il n'y avoit homme 
ayant charge publique , qui ne jettast ses yeux sur 
luy, pour sçavoir ce qu'il avoit à faire. Si feit met- 

S 9 



276 FABIUS MAXIMUS. 
tre aux portes de la ville des gardes pour empescher 
de sortir ceulx qui s'en voudroient fouir et aban- 
donner Rome : et d'avantage limita le temps et le 
lieu du dueil , ordonnant que qui le voudrait faire, 
le feist en son privé dedans sa maison , et durant 
l'espace de trente jours seulement , après lesquelz 
il falloit que tout dueil cessast, à fin que la ville fust 
pure et nette de toutes telles choses. Et estant la 
feste de Cerès 1 escheute environ ces jours là , il 
luy sembla qu'il valoit mieulx omettre du tout les 
sacrifices et la procession que Ion avoit accoustumé 
de faire à tel jour , que de donner à cognoistre 
par le petit nombre , et la tristesse de ceulx qui 
y assisteraient, la gTandeur de la perte qu'ilz a voient 
faitte, pource que les dieux prennent plaisir à 
estre servis joyeusement par ceulx qui sont en 
prospérité. 

XXXVII. C £ neantmoins tout ce que les devins 
ordonnèrent estre fait pour pacifier l'ire des dieux , 
ou pour divertir les menaces des sinistres prodiges , 
fut fait : car on envoya à l'oracle d'Apollo , en la 
ville de Delphes , un parent de Fabius que Ion 
surnommoit Pictor : et ayans esté deux religieuses 
vestales corrompues , l'une fut enterrée toute vive, 
selon la loy et la coustume , et l'autre se feit mou- 
rir elle mesme. Mais bien fait en cest endroit à 
admirer la grandeur de courage et magnanime 
clémence des Romains , en ce que retournant le 
consul Varro de la desconfiture le plus malheureu- 
sement et le plus honteusement qu'homme en eust 

■ Elle se celébroit le 12 d'avril. 

sceu retourner , et en estant luy mesme s; honteux 
et si desplaisant , qu'il n'ozoit pas lever la teste : le 
sénat toutefois luy alla encore au devant jusques 
à la porte de la ville , avec tout le peuple entière- 
ment , et le receurent honorablement. Qui plus est 
ceulx qui estoient en magistrat, et les principaux 
du sénat , entre lesquelz estoit Fabius , quand on 
eut fait silence, le louèrent de ce qu'il n'avoit 
point désespéré du salut de la chose publique, 
après une calamité si grande , ains estoit retourné 
en la ville pour donner ordre aux affaires , et 
user de l'authorité des loix, et du service de ses 
citoyens , comme ayans encore moyen de se sauver 
et ressourdre. 

XXXVIII. Mais quand ilz entendirent, que 
Hannibal après la bataille , s'estoit tourné vers les 
autres contrées de l'Italie , alors ilz reprirent cou- 
rage , et envoyèrent des capitaines et des armées 
aux champs, entre lesquelz les deux principaux 
furent, Fabius Maximus, et Claudius Marcellus, 
qui par voyes presque du tout contraires avoient 
acquis louange égale et réputation pareille : pource 
que Marcellus , ainsi que nous avons escrit en sa 
vie , estoit homme qui executoit vivement , comme 
celuy qui estoit prompt à la main , hardy de na- 
ture , et proprement tel , que ceulx que Homère 
appelle Martiaux et belliqueux , pour se hazarder 
et adventurer hardiment à tout danger : au moyen 
dequoy, ayant affaire à un autre capitaine hardy 
et avantureux aussi , il s'attachoit à tout propos de 
pareille audace en toutes rencontres à luy. Mais au 

contraire, Fabius persévérant tousjours en sou 
premier advis , esperoit que qui ne combatroit ny 
ne harasseroit point Hannibal , il se ruineroit et 
se desferoit de soymesme , et que son armée se 
mineroit d'elle mesme à force de guerroyer conti- 
nuellement , ne plus ne moins que le corps d'un 
champion de lucte , qui pour avoir fait trop d'ef- 
forts se trouve cassé et rompu. Pourtant escrit Po- 
sidonius , que l'un fut appelle l'espée, et l'autre le 
bouclier des Romains , et que la fermeté et constance 
de Fabius à faire la guerre seurement , sans com- 
mettre rien à la fortune , meslée avec la véhé- 
mence de Marcellus , fut ce qui préserva l'empire 
de Rome : car Hannibal rencontrant à toutes heures 
en son chemin , l'un qui estoit impétueux comme 
un torrent , trouvoit que son armée en estoit toute 
esbranlée , froissée et harassée : et l'autre , qui es- 
toit comme une petite rivière qui luy couloit tout 
doulcement par dessoubs , sans faire bruit , mais 
continuellement l'alloit minant, et consumant pe- 
tit à petit, jusques à ce que finablement il se trouva 
réduit à telz termes , qu'il estoit las de combatre 
contre Marcellus , et si redoubtoit Fabius , qui ne 
combatoit point , pource que pendant tout le temps 
que dura ceste guerre , il eut presque tousjours en 
teste ces deux capitaines estans prêteurs , ou con- 
suls , ou proconsuls : car l'un et l'autre fut par cinq 
fois eleu consul. Et quant à Marcellus , il luy dressa 
une embusche en son cinquième consulat, où il le 
surprit et tua. 

XXXIX. Mais quant à Fabius, il le tenta et 

le sonda bien par plusieurs fois, et par toutes 
sortes d'eschoguettes , de ruzes et d'embusches : 
mais il ne luy sceut jamais rien faire , sinon qu'une 
fois qu'il l'avoit ja esbranlé , et luy cuida faire 
donner dedans les filez : car il avoit contrefait 
des lettres missives , comme si les principaux de la 
ville de Metapont luy eussent escrit qu'il s'en vinst 
celle part , et qu'ilz luy livreroient la ville entre 
ses mains, et que ceulx qui estoient de l'intelli- 
gence n'attendoient autre chose , sinon qu'il s'ap- 
prochast de là. Ces lettres emeurent un peu Fa- 
bius, de sorte qu'il avoit ja résolu de prendre une 
nuict partie de son armée , et s'y en aller : mais 
pource que les signes des oyseaux ne luy en pro- 
mettoient point bonne issue , il s'en déporta : et 
tantost après il descouvrit que c'estoient lettres 
que Hannibal avoit finement contrefaittes pour le 
surprendre , et que luy mesme en personne s'estoit 
embusché près de la ville pour l'attendre : mais 
cela se doibt à l'adventure attribuer à la grâce des 
dieux , qui le voulurent préserver. 

XL. Au demourant, quant aux rebellions des 
villes subjettes et soulevemens des peuples alliez, 
Fabius estoit d'opinion qu'il valloit mieux les con- 
tenir par doulx et humain traittement, de manière 
qu'ilz eussent honte de se remuer sans occasion , 
que d'aller sévèrement rechercher toutes suspi- 
cions , ny se porter trop aigrement envers ceulx qui 
seroient aucunement souspeçonnez. Auquel propos 
on racompte , qu'il y avoit en son ost un soudard 

Marsien 1 de nation, vaillant homme de sa personne, 
et d'aussi noble maison qu'il y en eust entre tous 
les alliez, lequel avoit tenu quelques paroles avec 
d'autres soudards de s'en aller rendre aux ennemis : 
Fabius qui en sentit le vent , ne luy feit point pire 
chère pour cela , ains l'appellant à soy, luy dit , 
« qu'il confessoit que Ion n'avoit pa6 tenu tel 
« compte de luy comme il meritoit : dequoy, dit 
« il , pour le présent je blasme les particuliers ca- 
cc pitaines , qui vont ainsi distribuans les appoin- 
« temens et honneurs par grâce et par faveur , 
« non par mérite : mais cy après je t'en donneray 
« le tort à toy mesme , si tu ne parles quelquefois 
« à moy, et ne me dis priveement tes nécessitez , 
« quand tu auras besoing de quelque chose ». Luy 
ayant dit ces paroles, il luy donna un cheval de 
service pour la guerre , et l'honora d'autres prix 
d'honneur , dont on a accoustumé de recompenser 
les gens de bien : ce qui feit que le soudard de- 
puis ce jour là, devint très fidèle et très affec- 
tionné au service des Romains. 

XLI. C a r il estoit bien advis à Fabius , qu'il 
n'y avoit raison quelconque , que les veneurs , 
escuyers et autres qui se meslent de dompter les 
bestes irraisonnables , leur ostassent la fierté sau- 
vage et farouche qu'elles ont de nature , par di- 
ligence , accoustumance et soing de leur nourri- 
ture , plus tost que par les batre à coups de fouet, 
ny les tenir empestrées : et que celuy qui prent à 

1 De la nation des Marses. 

gouverner des hommes , n'usast plus de patience , 
de doulceur et de clémence , que de rudesse pour 
les corriger : et qu'il les traitait plus rudement et 
plus durement que les laboureurs ne font les figuiers , 
oliviers et pommiers sauvages , lesquelz ilz appri- 
voisent et addoulcissent si bien , qu'ilz en font à 
la fin de bons figuiers , bons oliviers et bons pom- 
miers *. 

XLII. Une autre fois quelques particuliers ca- 
pitaines luy rapportèrent , qu'il y avoit un de leurs 
soudards qui s'escartoit souvent du camp et s'es- 
loignoit de son enseigne : il leur demanda , quel 
homme il estoit au demourant : ilz luy respondirent 
tous unanimement, que c' estoit un fort bon homme 
de guerre , et que Ion faudroit bien à en trouver 
un pareil en toutes leurs bendes , et quand et quand 
luy récitèrent quelques-prouesses notables , et quel- 
ques preuves de sa personne que ilz luy avoient 
veu faire. Parquoy Fabius feit soigneusement en- 
quérir quelle estoit la cause qui le faisoit ainsi sou- 
vent sortir hors du camp , et trouva qu'il estoit 
amoureux d'une jeune femme , et que pour l'aller 
voir il s'escartoit à tous coups de son enseigne , 
et mettoit sa vie en grand danger , pource qu'il y 
avoit assez Ioing : cela entendu , il y envoya quel- 
ques gens , sans que le soudard en seust rien , et la 
feit prendre et cacher dedans sa tente , puis appella 
le soudard qui estoit Lucanien de nation , et le 
tirant à part , luy dit : « J'ay bien sceu comme tu 
« as couché plusieurs nuicts hors du camp contre 
1 Dans le grec , de bons poiriers. 

« les loix et ordonnances militaires des Romains : 
« mais aussi ay-je bien entendu que tu es homme 
« de bien au demourant : pourtant te pardonne- 
« je les faultes passées , en considération de tes bons 
« services : mais doresnavant je te veux donner en 
« garde à un autre qui me rendra compte de toy». 
Le soudard se trouva bien estonné quand il en- 
tendit ces paroles. Et Fabius faisant sortir son amie ? 
la luy meit entre ses mains , en luy disant , «Ceste 
« cy me respondra que cy après tu demoureras au 
« camp avec nous : et au reste , ce sera à toy à 
" nous faire cognoistre par effect , que ce n'estoit 
« point pour autre cause meschante que tutedes- 
«« robois, en te servant de l'amour de ceste cy 
« pour une couverture ». Voilà ce que Ion treuve 
par escript quant à ce propos. 

XLIII. Au demourant , Fabius regaigna en ceste 
manière, et remeit en l'obéissance des Romains la 
ville de Tarente , qui leur avoit esté emblée par 
trahison : Il y avoit en son camp un jeune homme 
Tarentin , qui avoit dedans la ville une sœur , la- 
quelle luy estoit fort fidèle et l'aimoit cordialement : 
or estoit amoureux d'elle un capitaine Brutien de 
nation , l'un de ceulxà qui Hannibal avoit commis 
la garde de la ville : cela donna espérance et moyen 
au jeune homme Tarentin , de conduire à chef son 
entreprise , laquelle il communiqua à Fabius , et de 
son consentement s'en fouit , et s'alla rendre dedans 
Tarente , donnant à entendre qu'il se vouloit de 
tout poinct retirer auprès de sa sœur. Et pour les 
premiers jours qu'il y fut, le capitaine Brutien cou- 

cha tout seul à part , à la requeste de la fille , qui 
pensoit que son frère ne sceust rien de son faict : 
mais au bout de quelques jours , le jeune homme la 
tira à l'escart , et luy dit : « Ma sœur , il estoit grand 
» bruit jusques au camp des Romains , que l'un de« 
» principaulx hommes de ceste garnison t'entrete- 
» noit, je te prie dis moy qui il est : car pourveu 
» qu'il soit gentil compagnon , et aussi homme de 
« bien de sa personne comme Ion dit , la guerre 
» qui confond toutes choses , fait , qu'il ne peut 
» chaloir de quelque lieu il soit , et n'y a rien de 
» deshonneste en ce que Ion fait par force : c'est 
» un grand heure en temps , où le droit et la raison 
» n'ont point de lieu , à tout le moins de se ren- 
» contrer entre les mains d'un doulx et gracieux 
» seigneur ». La sœur ayant ouy ces paroles de 
son frère , envoya quérir le capitaine Brutien, et luy 
feit cognoistre son frère , lequel se meit incontinent 
à luy faciliter la jouissance de ses amours , et à luy 
rendre sa sœur encore plus traittable et plus amou- 
reuse qu'elle ne l'estoit auparavant : au moyen 
dequoy le capitaine aussi commencea à prendre 
asseurance de luy , de manière qu'il fut désormais 
facile au jeune Tarentin , de gaigner et faire tourner 
la voulunté de cest homme amoureux et merce- 
naire , soubz l'espérance de grands présents qu'on 
luy promettoit , et que Fabius luy devoit faire. Ainsi 
l'escrit la plus grande partie des historiens : toute- 
fois il y en a qui escrivent , que la femme qui gaigna 
le capitaine Brutien n'estoit point Tarentine , ains 
estoit Brutiene , de laquelle ( ce disent ilz ) Fabius 

se servoit pour concubine : et qu'elle ayant sceu , 
que le capitaine des Brutiens qui estoient en gar- 
nison dedans Tarente , estoit aussi Brutien , et de 
son propre païs , en parla à Fabius , du consente- 
ment duquel elle s'approchant des murailles de la 
ville parla à luy , et feit si bien qu'elle le gaigna. 

XLIV. Mais pendant que ceste trame s'our- 
dissoit , Fabius voulant distraire et escarter Hanni- 
bal de ce quartier là , escrivit aux gens de guerre 
qui estoient pour les Bomains dedans la ville de 
Bege 1 qu'ilz courussent le païs des Brutiens , et 
qu'ilz allassent mettre le siège devant la ville de 
Caulonie pour la raser et destruire : car ilz estoient 
bien jusques au nombre de huit mille hommes , la 
plus part traistres , estans passez d'un camp à l'autre , 
et les plus inutiles de ceulx qui ayans esté notez 
d'infamie pour leurs mauvais deportemens , avoient 
illec esté transportez de la Sicile par Marcellns , de 
sorte qu'en les perdant , la chose publique ne faisoit 
pas grande perte , n'y n'estoit pas pour en avoir 
grand regret. Si pensa Fabius que les exposant en 
proye à Hannibal , comme un appast pour le tirer 
arrière de ce quartier là , il le divertiroit des envi- 
rons de Tarente : comme il advint : car incontinent 
Hannibal se coula celle part avec son armée poul- 
ies attrapper : et ce pendant Fabius alla mettre le 
siège devant Tarente , là où six jours après qu'il y 
fut arrivé , le jeune homme qui avoit avec sa sœur 
conduit la trame du capitaine Brutien , s'en vint 
une nuict devers luy , après avoir bien noté et re- 

' La ville de Rhege , Regio , dans la Calabre. 

marqué l'endroit de la muraille que le Brutien avoit 
à garder , lequel avoit promis de se faindre et de 
laisser entrer ceulx qui viendroient assaillir ce costé 
là. Toutefois Fabius ne voulut pas du tout fonder 
l'espérance de ceste exécution sur la trahison du 
Brutien : il est bien vray qu'il alla luy mesme en 
personne se présenter devant cest endroit là , mais 
ce fut sans rien attenter pour un temps : et ce 
pendant il feit donner l'assault vivement à tous 
les autres costez de la ville , tant par mer que par 
terre , avec grands cris et grand bruit , jusques à ce 
que le capitaine Brutien , voyant que tous ceulx de 
la ville et de la garnison couroient la part où ilz 
entendoient le bruit si grand , feit signe à Fabius 
qu'il estoit temps : lequel adonc feit apporter force 
eschelles , par où il monta avec sa trouppe sur les 
murailles , et ainsi se saisit de la ville. 

XLV. Mais il semble qu'en cest endroit il se 
laissa vaincre à l'ambition : car il commanda que 
Ion tuast les Brutiens les premiers , à fin que Ion 
ne sceust point qu'il avoit emporté la ville par tra- 
hison : en quoy il se trompa , car non seulement il 
n'en rapporta pas la gloire qu'il en esperoit , ains y 
acquit le blasme de desloyauté et de cruaulté. Il 
mourut aussi en ceste prise grand nombre de Ta- 
rentins , et si en fut encore vendu trente mille chefz , 
toute la ville saccagée , et du pillage furent portez 
aux coffres de l'espargne publique à Piome trois mille 
talents *. Lon dit qu'ainsi comme Ion pilloit et em- 

' Un million et huict cents mille escus Amyot. Maintenant 
i3,7oG,25o livres de noue inonnoie. 

portoit tout l'autre butin , le greffier qui en tenoit 
le registre , demanda à Fabius qu'il vouloit que Ion 
feist des dieux, entendant les tableaux et les images 
d'iceulx : et que Fabius luy respondit, « Laissons 
» aux Tarentins leurs dieux courroucez à eulx ». 
Toutefois il feit transporter à Rome la statue de 
Hercules d'excessive grandeur , qui estoit à Tarente , 
et la feit poser au Capitole , joignant laquelle il feit 
aussi dresser son image de bronze estant à cheval : 
en quoy il se monstra de beaucoup plus violent que 
Marcellus , ou , pour mieulx dire, il feit cognoistre 
au monde combien l'humanité , clémence et bonté 
de Marcellus estoit admirable , ainsi comme nous 
avons escrit en sa vie. 

XLVï. Hannieal ayant entendu la nouvelle de 
ce siège , s'estoit mis en chemin pour venir en di- 
ligence secourir Tarente , et dit on qu'il ne faillit 
à y arriver k temps , que d'environ deux lieues et 
demie : et quand il sceut an vray qu'elle estoit 
prise , il dit tout hault en public , « Les Romains 
» ont donques aussi leur Hannibal , car nous avons 
» perdu Tarente tout en la mssm^ sorte que nous 
« l'avions gaigué ». Mais puis après quand il fut 
retiré en son privé , ce fut la première fois qu'il dit 
entre ses familiers , que de longue main il avoit bien 
preveu qu'il leur seroit difficile , mais lors qu'il 
cognoissoit évidemment qu'il leur estoit du tout 
impossible de tenir l'Italie avec les forces qu'ilz 
avoient. 

XLVII. Fa b i u s entra dedans Rome en trium- 
phe pour la seconde fois à cause de ceste pri- 

se 1 , et fut son second triumphe plus magnifique que 
son premier , comme d'un vaillant champion de 
lucte , qui souvent faisoit teste à Hannibal , et qui 
se desmesloit aiseement de toutes ses ruzes , ne 
plus ne moins que des surprises et accrochemens 
de lucte , qui n'avoient plus la mesme force ny 
roideur , qu'elles souloient au paravant avoir , à 
cause que son armée estoit en partie efféminée 
pour les délices et les richesses qu'elle avoit amas- 
sées , et en partie aussi recreuë et diminuée par les 
continuelles secousses et rencontres qu'elle avoit 
endurées. Or y avoit il un Romain nommé Marcus 
Livius , qui avoit esté gouverneur de Tarente lors 
que Hannibal l'avoit prise , et neantmoins avoit 
retenu le chasteau , et l'avoit gardé jusques à ce 
que la ville retourna une autre fois en la puissance 
des Romains : il fut marry de voir tant d'honneur 
que l'on faisoit à Fabius , de sorte qu'un jour en 
plein sénat , estant transporté d'ambition et d'en- 
vie , il ne se peut tenir de dire que c'estoit luy , et 
non pas Fabius qui estoit cause de la prise de Ta- 
rente. Fabius s'en prit à rire , et luy respondit sur 
le champ : « Tu as dit la vérité , car si tu ne l'eusses 
» point perdue , je ne l'eusse point reprise ». 

XL VIII. Mais les Romains honorèrent gran- 
dement Fabius en toutes autres choses , et mesme- 
ment en ce qu'ilz eleurent son filz consul , lequel 
estant ja entré en possession de son magistrat, 
ainsi comme il despeschoit quelques affaires tou- 

' L'an de Rome 545. 

chant le faict de la guerre , son pere , fust ou pour 
la débilité de sa vieillesse , ou pource qu'il youlust 
esprouver son hlz , monta à cheval pour aller devers 
luy , et passa à travers la presse des gens qui estoient 
autour de luy , et qui avoient affaire à luy : mais 
le jeune homme l'ayant advisé de loing , ne le vou- 
lut pas supporter , ains luy envoya un officier luy 
faire commandement de descendre de cheval, et 
de venir à pied , si d'adventure il avoit aucune 
chose à faire au consul. Ce commandement des- 
pleut à tous les assistans , qui jetterent incontinent 
leurs yeux sans dire mot sur Fabius, comme esti- 
mans que Ion faisoit tort à sa grandeur : mais luy 
descendit incontinent à pied , et s'en alla plus viste 
que le pas , embrasser et caresser son filz , en luy 
disant : « Tu as raison , mon Hlz , et fais très bien 
» de monstrer que tu suais à qui tu commandes , 
» et que tu cognois la grandeur de l'authorité con- 
» sulaire que tu as receuë. C'est le vray moyen , 
» par lequel nous et noz ancestres avons augmenté 
j) l'empire de ceste cité , en ayant tousjours plus 
» cher le bien et l'honneur de nostre païs , que pere 
» ne mere ny enfans ». 

XLIX. Aussi à la vérité dit on, que le bisayeul 
de Fabius , le plus grand et le plus honoré person- 
nage qui fust en Rome de son temps , comme celuy 
qui avoit esté consul par cinq fois , et qui avoit eu 
plusieurs triumphes, à raison de plusieurs grandes 
et glorieuses victoires qu'il avoit gaignées , voulut 
bien depuis estre encore lieutenant de son filz , et 

aller 

aller soubs luy à la guerre quanti il tut eleu consul : 
et linablemerit retournant son filz. victorieux en la 
ville sur un chariot de triumphe , tiré par quatre 
chevaux , il le suy vit à cheval parmi la trouppe des 
autres , faisant gloire de ce qu'ayant par droit d'au- 
thorité paternelle domination sur son Riz , et qu'es- 
tant le plus grand homme de ses citoyens , et pour 
tel tenu et réputé , neantmoins il se soubmeltoit 
vouluntairement à la loy , et au magistrat qui avoit 
l'authorité d'icelle : toutefois ce personnage là avoit 
bien d'autres vertus qui le rendoient d'ailleurs ad- 
mirable. Mais il advint que ce filz de Fabius mourut 
avant luy , la mort duquel il supporta modereement , 
comme personne sage et comme bon pere : car 
estant la coustume qu'à la mort des personnages 
illustres , leurs plus proches parents feissent une 
funèbre harengue à leur louange , au convoy de 
leurs obsèques , il feit luy mesme l'oraison à l'hon- 
neur de son filz , et la prononcea luy mesme pu- 
bliquement sur la place : et , qui plus est , la rédigea 
par escript , et la publia. 

L. Environ ce temps Cornélius Scipion fut 
envoyé en Espagne 1 , dont il dechassa les Cartha- 
ginois , après les avoir desfaits en plusieurs ba- 
tailles , et y avoir conquis plusieurs grosses villes , 
et mis en grande réputation les affaires des Ro- 
mains , dont il fut à son retour autant ou plus ho- 
noré , aimé et estimé que nul autre qui fust en la 
ville. Au moyen dequoy , ayant e^té eleu consul , 
il considéra que le peuple Romain attendoit et exi- 

■ Scipion avoit été envoyé en Espagne l'an du Rome 543. 

Tome II. T 

geoit de luy quelque chose plus grande que des 
autres : si pensa que de s'attacher à combattre Han- 
nibal au dedans de l'Italie , seroit trop fait à la 
vieille mode , et sentirait trop son vieillard , et 
pourtant résolut incontinent en soy mesme de faire 
voir les armes romaines en Afrique , et aller piller 
le païs jusques aux portes de Carthage mesme , en 
transférant la guerre de l'Italie en Lybie , s'effor- 
ceant de tout son pouvoir de le mettre en teste au 
peuple , et le luy faire trouver bon. Mais Fabius 
au contraire , se persuadant que ce qu'entreprenoit 
ce jeune homme mal advisé , fust aller précipiter 
la chose publique en un extrême danger , s'estudia 
de mettre Rome en la plus grande frayeur qu'il 
luy fut possible , sans y espargner ne parole ne faict , 
qu'il pensa st pouvoir servir à destourner le peuple 
de ceste voulunté : et sceut si bien dire et faire , 
qu'il avoit tiré le sénat à son opinion : mais le peuple 
estima que c'estoit l'envie qu'il portoit à la gloire 
de Scipion , qui luy faisoit procurer tout cela , pour 
arrester le cours de sa bonne fortune , de peur que 
si d'adventure il venoit à faire quelque grand et 
mémorable exploit , comme d'esteindre de tout 
poinct cette guerre , ou de chasser Hannibal hors 
de l'Italie , il ne semblast que luy se fust porté trop 
laschement et trop mollement d'avoir fait trainner 
ceste guerre si longuement. 

LI. Quant à moy , je cuide bien que ce qui 
meut Fabius du commencement à luy contredire , 
ne fut autre chose que le soing du salut de la chose 
publique , pour le grand danger qu'il y avoit en 

telle resolution : mais aussi pense-je , que depuis 
il passa oultre le devoir , et s'aheurta trop opinias- 
trement , fust ou par ambition , ou par obstinahon , 
à vouloir empescher l'accroissement de Scipion , 
attendu mesmement qu'il feit tout ce qu'il peut, 
pour persuader à Crassus compagnon de Scipion 
au consulat 1 qu'il ne luy cedast ny ne luy quittast 
point la conduitte de l'armée , ains si bon luy sem- 
bloit de passer en Afrique pour aller faire la guerre 
aux Carthaginois , qu'il y allast plus tost luy mesnie , 
et , qui plus est , empescha que Ion ne luy delivrast 
argent 2 pour ceste guerre. Au moyen dequoy Sci- 
pion estant contraint de s'en prouvoir d'ailleurs 
sur son crédit , en amassa ès villes de la Thoscane , 
lesquelles pour l'amour qu'elles luy portoient , con- 
tribuèrent à son entreprise , et demoura Crassus en 
la maison , tant pource qu'il estoit homme doulx, 
et non ambitieux ny contentieux de sa nature , 
comme aussi pource qu'il tenoit la prelature du 
souverain pontife , qui par la loy de leur religion 
est contraint de demourer en la ville 5 . Parquoy 
Fabius voyant qu'il ne faisoit rien par ce chemin 
là , alla de rechef par un autre à l'encontre de Sci- 
pion , taschant à retenir et arrester les jeunes hom- 
mes , qui desiroient aller à ce vovage avec luy : car 
il crioit ordinairement en toutes les assemblées du 

1 L'an de Rome 549- 

a Dans !e grec, qu'on ne lui délivrât ce qui étoit nécessaire 
pour cette guerre. 

3 Tacite parle de ces usages des Romains dans ses Annales, 
Liv. III , 71. 

sénat et du peuple , qu'il ne suffisoit pas à Scipion 
de fouir Hannibal , mais qu'il emmenoit encore 
quand et luy , ce qui restoit de force en Italie , 
abusant la jeunesse de vaine espérance , et persua- 
dant aux jeunes gens d'abandonner leurs femmes , 
leurs pères et mères , et leur païs , lors que l'enne- 
my , qui tousjours avoit esté victorieux , et non 
jamais vaincu , estoit à leurs portes. Ces parole* 
de Fabius donnèrent si grande crainte aux Ro- 
mains , qu'ilz ordonnèrent que Scipion se servirait 
donques en son entreprise de l'armée qui estoit 
en la Sicile seulement , excepté qu'il pourroit mener 
d'avantage trois cents hommes , qui l'avoient bien 
et fidèlement servy en la guerre d'Espagne. Ainsi 
sembla il que jusques icy Fabius feist et dist toutes 
ces choses suivant sa coustume et l'humeur de sa 
nature. 

LU. Mais au demourant , Scipion ne fut pas 
plus tost passé en Afrique , que Ion entendit incon- 
tinent à Rome des exploits admirables , et des effects 
grands et glorieux à merveilles , joint une grande 
quantité de despouilles et de butin, qui tesmoignoit 
les nouvelles estre vrayes , le roy des Numides pri- 
sonnier , deux camps des ennemis arz et bruslez 
tout en un mesme temps, avec perte d'un grand 
nombre de gens , de harnois et de chevaux qui 
lurent consommez dedans , force lettres et messa- 
gers exprès que Ion envoyoit de Carthage à Han- 
nibal pour le rappeller , et le prier de ne s'arrester 
plus à poursuivie une espérance vaine qui ne vien- 
droit jamais à lin , ains s'en revenir au plus tost 

que faire pourroit , secourir son pais. Pour les- 
quelles prosperitez estant Scipion si fort estimé 
et renommé dedans Rome , que Ion ne parloit que 
de luy , Fabius neantmoins requit encore , et fut 
d'advis , que Ion luy envoyast un successeur , sans 
alléguer autre cause ny raison , sinon un commun 
dire , « Qu'il n'estoit pas seur de commettre tant 
» et de si grandes choses à la fortune d'un seul 
» homme , pource qu'il est bien malaisé qu'un 
» mesme personnage soit en tout et par tout heu- 
» reux ». 

LUI. Ces langages adonc despleurent si fort 
au peuple , que Ion l'en estima homme importun , 
fascheux et envieux , ou que pour sa vieillesse il 
estoit devenu couard, et avoit perdu toute vigueur 
de courage , redoubtant Hannibal trop plus ef froyee- 
ment qu'il ne devoit : car encore alors qu'il eust esté 
contraint d'abandonner l'Italie , et s'en retourner 
en Afrique *, il ne permettoit pas que la joye et 
l'asseurance que le peuple en prenoit , fust entière 
et nette de toute crainte , et de toute desfiance , 
ains alloit disant que c' estoit adonc que les affaires 
estoient en plus grand danger , et que la chose 
publique couroit plus grande fortune que jamais , 
pource que Hannibal estant de retour en Afrique 
devant les murailles de Carthage mesme, serait 
bien plus rude à soustenir , qu'il n'avoit onques esté , 
et que Scipion y rencontrerait une armée encore 
toute chaude du sang de tant de prœteurs , dicta- 

1 Annibal abandonna l'Italie et retourna en Afrique l'an de 
Rome 55 1. 

teurs et consuls Romains , qu'elle avoit desfaits en 
Italie : de manière que par telz langages , la ville 
se trouva encore de rechef toute troublée , et com- 
bien que la guerre fust transférée de l'Italie en 
Afrique , estima neantmoins l'occasion de craindre 
estre plus prochaine de Rome que jamais. Mais 
peu de temps après ayant Scipion désfait Hannibal 
en bataille rengée t , abbatu et mis soubs ses piedz 
la gloire et l'orgueil de Carthage, donna à ses ci- 
toyens une joye plus grande qu'ilz n'avoient onques 
espérée : et en ce faisant redressa et asseura l'em- 
pire Romain, qui peu devant avoit este en grand 
branle. 

LIV. Toutefois' la vie de Fabius ne s'estendit 
pas jusques à la fin de ceste guerre, et n'entendit 
onques de son vivant la nouvelle de la routte 2 de 
Hannibal , ny ne veit onques Celle grande et asseu- 
iée prospérité de son pais : car environ le temps 
que Hannibal se partit de l'Italie, il tumba en 
une maladie, dont il mourut. Or trouve Ion par 
les histoires, que les Thebains ensevelirent Epa- 
minondas aux despens du public , pource qu'il mou- 
rut en si grande pauvreté, que quand il fut mort 
!on ne trouva rien qui soit en sa maison, sinon 
une petite broche de fer 5 : mais les Romains n'in- 
humèrent pas Fabius aux dépens de la chose publi- 
que , ains contribuèrent à ses funérailles pour teste 

1 L'an de Rome 55a. 
3 Déroute. 

1 La Lnoclie Je fer étoit une monnoie, comme nous le ver- 
rons dans la Vie de Lysandre. 

la moindre pièce de monnoye 1 qui eust cours 
alors , non pource qu'il eust faulte de biens pour se 
faire inhumer , mais seulement pour honorer sa 
mémoire , en faisant ses obsèques à leurs despens , 
comme de leur pere commun. Ainsi eut il à sa mort 
honneur convenable à la vertu de sa vie. 



COMPARAISON 

DE PERICLES AVEC FABIUS MAXIMUS 

Vq ila donques ce que Ion treuve par escript de 
ces deux grands personnages. Et comme ainsi soit 
qu'ilz ayent laissé l'un et l'autre plusieurs beaux 
exemples de vertu , tant en faict de guerre qu'en 
matière de gouvernement , commençons à les con- 
férer ensemble. Premièrement Pericles vint au 
maniement des affaires de sa chose publique , lors 
que le peuple Athénien estoit au comble de sa pros- 
périté , et en la fleur de sa puissance , et richesse 
plus grande que jamais n'avoit esté au paravant , ny 
ne fut onques depuis. Ce qui pourroit sembler avoir 
esté cause de le maintenir sur ses piedz en seureté 
perpétuelle, sans jamais succumber, non tant pour 
sa valeur que pour la puissance et prospérité publi- 
que : là où , au contraire , les actes de Fabius se 
rencontrèrent aux plus malheureux et plus desho- 

1 L'as , qui valoit alors un sou de notre monnoie. Dans le 
cens fait à Rome l'an 545, on avoit compté 137,170 citoyens. 

norez temps de son païs , ès quels il ne mainteint 
pas sa ville en ses biens sans déchoir, ains la tirant 
d'un très calamiteux estât où il la trouva , la rendit 
en un meilleur. 

II. D'avantage les heureux exploits de Ci- 
mon , les victoires et trophées de Myronides et de 
Leocrates , et plusieurs beaux et grands faicts d'ar- 
mes de Tolmides , donnèrent moyen à Pericles de 
tenir sa ville en (estes et en jeux tant qu'il en eut 
le gouvernement , et ne la trouva pas en nécessité 
qu'il la fallust garder à force d'armes , ou reconqué- 
rir ce qu'elle auroit perdu. Et à l'opposite Fabius 
voyant devant soy plusieurs fuittes , routtes et des- 
f'aittes , plusieurs meurtres et morts de capitaines 
generaulx des armes romaines , les lacs , les plaines , 
les bois remplis de leurs desconfitures , les fleuves 
et ruisseaux regorgeans de sang et de corps morts 
jusques à la mer, prit en main le gouvernement 
de la siene , et par un moyen de procéder tout 
différent des autres , la sousteint et estaya dessoubz , 
de manière qu'il la garda de tumber à plat par 
les démolitions et ruines que les autres y avoient 
faittes. 

III. Toutefois on pourroit aussi dire qu'il 
n'est pas si difficile de manier une ville humiliée 
par adversitez, et qui contrainte par la nécessité, 
se laisse gouverner au pins sage, comme de refré- 
ner la fierté et l'insolence d'ùn peuple enorgueiliy 
et élevé par longue prospérité , ainsi comme Peri- 
cles vint à bout des Athéniens. 

IV. Aussi la grande multitude de tant et de 

si griefves calamitez qui advindrent lors aux Ro- 
mains , monstra bien que Fabius estoit un grave et 
constant personnage , qui ne se laissa point aller 
aux crieries d'une commune , ny jamais ne se dé- 
partit de ses premiers conseilz. 

V. Et peut on opposer à la prise de Samos, 
que Pericles prit à force , le recouvrement de Ta- 
rente , et à l'isle d'Eubœe, les villes de la Cam- 
pagne r , qu'il retira , excepté celle de Capoue , que 
les consuls Frurius 2 et Appius recouvrèrent. Mais 
il semble que Fabius ne gaigna jamais bataille , sinon 
celle là dont il triumpha la première fois , là où 
Pericles dressa neuf trophées des batailles et victoi- 
res qu'il avoitgaignées , tantpar mer que par terre. 

VI. A^ray est aussi que Ion ne sçauroit allé- 
guer un tel acte de Pericles, comme fut celuy de 
Fabius quand il recourut Minutais des mains de 
Hannibal , et préserva une armée toute entière de 
Romains , qui fut sans point de doubte un faict 
digne de grande gloire , comme procédant de 
prouesse , sagesse et bonté tout ensemble : mais 
aussi ne feit onqnes Pericles un tel erreur, comme 
feit Fabius, quand il fut affiné et abusé par la ruse 
des bœufs de Hannibal , ayant trouvé son ennemy, 
qui par cas d'adventure s'estoit de luy mesme en- 
fermé dedans le destroit d'une vallée, et l'ayant 
laissé eschapper la nuict par subtilité , et le jour par 
force : car il fut prévenu par trop dilayer , et batu 
par celuy qu'il tenoit enfermé. 

1 De la Campanie. 

1 Fulvius et Appius , <jui furent consuls l'an de Rome 542- 

VII. Et s'il fault qu'un bon capitaine non seu- 
lement use bien de ce qu'il a présent en main , 
mais aussi qu'il juge sagement de ce qui est à ad- 
venir : la guerre des Athéniens se termina tout en 
la mesme sorte que Pericles leur avoit prédit : car 
par ambition de vouloir trop embrasser, ilz per- 
dirent leur estât : et au contraire les Romains 
ayans envoyé Scipion en Afrique pour y faire la 
guerre aux Carthaginois , gaignerent tout ce qu'ilz 
voulurent , ayant leur capitaine vaincu , non par 
fortune , mais par vaillance et par prouesse leurs 
ennemis : de manière que le bon jugement de l'un 
est tesmoigné par la ruine de son païs , et l'erreur 
de l'autre adveré par l'heureux événement de ce 
qu'il avoit voulu empescher. Or est-ce faulte pa- 
reille à un capitaine de tumber en un inconvé- 
nient non attendu ne prévenu , que par deffiance 
faillir à embrasser l'occasion de faire un grand ex- 
ploit quand elle se présente : car mesme default 
d'expérience engendre témérité à l'un , et oste 
l'asseurance à l'autre. Voilà quant à leurs faicts 
de guerre. 

VIII. Et quand aux actes de gouvernement ci- 
vil, c'est un grand reproche à Pericles d'avoir esté 
autheur de la guerre ; car on tient que luy seul 
en fut cause, en s'aheurtant à ne vouloir point que 
Ion cedast pour peu que ce fust , aux Laceda?mo- 
niens : toutefois il m'est advis que' Fabius Maximus 
ne céda luy non plus mesme aux Carthaginois , 
ains se présenta hardiement et courageusement à 
tout danger pour maintenir contre euh l'empire 

de son païs. Mais la debonaireté et clémence que 
Fabius monstra envers Minutius , condemne fort 
les brigues et menées de Pericles à l'encontre de 
Cimon et de Thucydides , tous deux gens de bien 
et d'honneur et tenans le party de la noblesse , 
qu'il feit chasser de la ville et les bannit à certain 
temps. Aussi estoit l'authorité et la puissance de 
Pericles en sa chose publique plus grande , moyen- 
nant laquelle il empescha qu'il n'y eust de son 
temps aucun capitaine qui executast sa folie et sa 
témérité au dommage du public , excepté Tolmi- 
des seul qui luy eschappa, et malgré luy s'alla 
aheurter contre les Boeotiens , où il demoura : car 
tous les autres au demourant luy adhérèrent , et 
se rengerent à sa voulunté pour la grandeur de 
son authorité : là ou Fabius, encore que quant à 
luy il ne feist point de faulte, et qu'il allast seu- 
lement en besongne , si est-ce , que pour n'avoir 
pas esté assez fort pour empe.'-cher les autres de 
faillir , semble avoir esté en ce regard défectueux : 
car les Bomains ne fussent pas tumbez en tant de 
calamitez s'il eust eu autant d'anthorité à Bonie , 
comme Pericles en avoit à Athènes. 

IX. Et quant à la libéralité, l'un la monstra 
eu ne voulant point accepter l'argent qu'on luy 
présenta , et l'autre en en donnant à ceulx qui en 
avoient besoing , et racheptant ses citoyens qui es- 
toient prisonniers : toutefois il n'y despendit pas 
grande somme de deniers , ains environ trois mille 
six cents escus 1 seulement : là où il ne sera pas fa- 

■ Dans le grec , six talens , qui font 28,012 livres de notre 

cile à dire combien Pericles pouvoit amasser d'ar- 
gent et de presens par le moyen de son autho- 
rité , tant- des subjects et alliez mesmes des Athé- 
niens , comme aussi des roys et princes estrangers: 
en quoy neantmoins il tient tousjours ses mains 
nettes de toute concussion. 

X. Mais au reste , quant à la beauté et ma- 
gnificence des temples , ouvrages et édifices pu- 
bliques , tous les ornemens ensemble qui furent 
onques à Rome avant le temps des Caesars *, 
ne sont pas à comparer à ceulx dont Pericles 
embellit et orna la ville d'Athènes : car il n'y a 
point de proportion ny de comparaison de la 
sumptuosité excellente et magnificence des uns 
aux autres. 

monnoie : mais il faut corriger dix talents, ou 46,687 livres 
de notre monnoie , comme on le voit par le nombre des pri- 
sonniers que Fabius racheta. Voyez le ch. xxix. 

■ Vuili un éloge court, mais magnifique, de la splendeur de 
Piome sous les Césars. 

ALCIB IADES. 




La race d'Alcibiades du costé de son pere es- 
toit anciennement descendue d'Eurysaces , qui fut 
filz d'Ajax , et du costé de sa mere d'Alcmœon : 
car sa mere Dinomache estoit fille de Megacles : 
et son pere Clinias ayant armé et equippé une 
galère à ses propres cousts et despens , acquit fort 
grand honneur en la bataille navale qui f ut don- 
née le long de la coste d'Artemisium , et mourut 
depuis en une autre bataille près de Coronée 
contre les Bœotiens , et furent tuteurs de son filz, 
Pericles , et Ariphron filz de Xantippus , qui es- 
taient ses proches parents. On dit, et est vray, 
que l'amitié et bienvueillance de Socrates servit 
beaucoup à la gloire d'Alcibiades : et qu'il soit 
ainsi , il appert par ce que de Nicias , de Demos- 
thenes, de Lamachus, de Phormion, de Thra- 
svbulus et de Thbramenes , qui tous furent grands 
et renommez personnages de son temps , on ne 

sçait pas seulement comme leurs mères avoient 
nom : et au contraire , nous trouvons jusques à 
la nourrice mesme d'Alcibiades , qu'elle estoit 
Lacedoemoniene , et qu'elle s'appelloit Amycla , 
et que son paedagogue se nommoit Zopyrus , 
ainsi comme Antisthenes a escrit l'un , et Platon 
l'autre. 

II. O r quant à sa beauté , à l'adventure n'est 
il ja besoing d'en rien dire : toutefois si en diray- 
je cela seulement en passant , qu'elle se mainteint 
tousjours florissante en son enfance , en son ado- 
lescence , et encore après qu'il fut devenu homme 
parfait , de manière qu'elle le rendit plaisant et 
aggreable par toutes les saisons de son aage : car 
ce que dit Euripides en un passage , « que de tous 
« les beaux l'arriére saison est encore belle » , n'est 
pas universellement véritable , ains est cela propre 
et peculier à Alcibiades avec bien peu d'autres , 
pour la parfaittement belle et bonne température 
de sa personne. On dit d'avantage qu'il avoit la 
langue un peu grasse , ce qui ne luy seoit pas mal , 
ains donnoit une certaine grâce naifve et attrayante 
à son parler, dequoy Aristophanes mesme fait 
mention en un passage 1 , où il se moque d'un 
Theolus , en contrefaisant la prononciation de 
ceulx qui parlent gras , 

Regarde moy Theolus en la face , 
Ce me disoit , avec sa langue grasse , 
De Clinias le filz qui est si beau : 

'Comt'die du Gm-pes , v. ^5. 

Il 

Il a, vois tu, la teste d'un colbeau «, 
Son parler gras luy a certainement 
Fait rencontrer ce coup là vrayement. 

Et Archippus un autre poète , se moquant aussi 
du filz d'Alcibiades , dit ainsi , 

A fin qu'à ceulx. qui le voyent , il semble , 
Que de tout poinct à son pere il ressemble , 
Il va trainnant sa robbe par la place 
En cheminant d'une alleure mollace , 
Et contrefait, mettant son parler hors , 
La langue grasse , et porte le col tors. 

III. Quant à ses meurs, elles se changèrent 
et tournèrent avec le temps par plusieurs fois , et 
ne s'en fault pas esbahir , veu les grandes fortunes 
et les divers accidents où il se trouva depuis : mais 
entre plusieurs grandes passions ausquelles il es- 
toit subject de sa nature , l'ambition de vouloir en 
toutes choses avoir le dessus , et estre par tout le 
premier , estoit la plus forte et la plus véhémente 
qui fust en luy, comme il appert par quelques faicts 
et dicts notables de son enfance , que l'on a re- 
cueillis par mémoire. Comme un jour qu'il s'es- 
batoit à la lucte , il se trouva d'adventure fort pressé 
par son compagnon, et en grand danger d'aller 
par terre : mais il feit tant qu'il approcha de sa 
bouche le bras de celny qui l'estraignoit, et le mor- 
dit si serré, qu'il sembloit qu'il luy voulut manger 
la main. L'autre se sentant ainsi mordre, lascha 

■ La rencontre ne se peut trouver au langage François 
comme au grec , à cause de ces deux dictions, corax et colax. 
dont l'une signifie corbeau et l'autre dateur , Aniyat. 
Tome II, V 

incontinent sa prise , et luy dit , « Quoy tu mors 
« comme une femme, Alcibiades» : «Non fais, 
«t respondit il , mais comme un lion ». Une autre 
fois , estant encore petit garsonnet , il jouoit avec 
quelques autres siens compagnons au Jeu des osse- 
lets au beau milieu d'une rue , et quand ce vint à 
son tour à jetter les osselets , il survint d'adventure 
au chariot chargé : il pria le chartier qui le condui- 
soit d'attendre un peu que son jeu fust achevé, 
pource que les osselets estoient tumbez justement 
en la place par où il falloit que le chariot passast. 
Le chartier fut si mal gracieux qu'il n'en voulut 
rien faire, et ne laissa pas pour ses prières de 
chasser ses chevaux , de manière que les autres en- 
fans se fendirent pour le laisser passer : mais Alci- 
biades se jetta tout de son long emmy la place au 
devant du chariot, et dit au chartier qu'il passast 
donc ainsi s'il vouloit. Le chartier tout effroyé re- 
tira incontinent ses chevaux en arrière : et les voi- 
sins qui apperceurent cela , accoururent tous es- 
perdus celle part , en criant. 

IV. Depuis, quand on commencea à le faire 
apprendre , il obéit vouluntiers à tous autres mais- 
tres qui luy voulurent enseigner quelque chose, 
excepté qu'il desdaigna d'apprendre à jouer des 
flustes , disant que ce n'estoit point artifice honeste , 
ne digne d'un gentilhomme : pource , disoit il , que 
l'usage 1 de la viole et de l'archet ne gaste rien ny 
de la contenance , ny de la forme de visage con- 
venable à un gentilhomme : là où quand on souffle 

1 De la lyre et du plectrum. C. 

dedans une fluste, le visage s'en altère et s'en 
change si fort , que ses plus familiers ne le peuvent 
à peine pas recognoistre. D'avantage la lyre ne la 
viole 1 n'empeschent point celuy qui en joue de 
chanter et de parler en jouant : là où la fluste 
ferme tellement la bouche de celuy qui en jouë, 
qu'elle luy oste non seulement la parole , mais 
aussi la voix : « Pourtant , disoit il , laissons jouer 
« de la fluste aux enfans des Thebains qui ne sça- 
« vent parler : car nous autres Athéniens , ainsi 
« que nous enseignent noz pères , avons pour pro- 
« tecteurs et patrons de nostre pais la déesse Pal- 
« las et le dieu Apollo , dont , l'une ancienement , 
« comme Ion dit , jetta la fluste , et l'autre escor- 
« cha le flusteur ». Ainsi Alcibiades alléguant ces 
raisons , partie en jeu , et partie à bon esciant , 
non seulement se déporta d'apprendre à jouer des 
flustes , ains en destourna aussi semblablement ses 
compagnons : car ce propos courut incontinent de 
main en main parmy les jeunes enfans , que Al- 
cibiades avec bonne raison haïssoit et mesprisoit 
le jeu des flustes , et se moquoit de ceulx qui en 
apprenoient : tellement qu'il en advint que depuis 
cest artifice fut à Athènes mis hors du nombre 
des arts honestes et exercices libéraux , et en fut la 
fluste deshonorée, et tenue pour instrument infâme. 

Y. Au reste , on treuve escript dedans le li- 
belle diffamatoire qu'un Antiphon composa contre 
Alcibiades , qu'estant encore enfant , il s'enfouit 
de la maison de ses tuteurs en celle de Démo- 

1 II n'est pas question de vioU dans le texte, c. 

V P, 

crates , l'un de ses amoureux , et que Ariphron 
L'un de ses Tuteurs fut d'advis de le faire crier par 
la ville : mais que Pericles l'en engarda, disant que 
si d'adventure il estoit mort , ilz ne le sçauroient 
que d'un jour plus tost par la criée , et s'il estoit 
vivant , que le demourant de sa vie en seroit si des- 
honoré , qu'il vauldroit mieulx pour luy qu'il eust 
du tout esté perdu. Il luy reproche d'avantage qu'il 
avoit tué d'un coup dp baston dedans le parc à la 
lucte de Sibyrtius, un des serviteurs qui avoient 
charge de le suivre par tout : mais il n'est à l'ad- 
venture pas bien raisonnable d'adjouxter foy à tout 
ce que dit un qui confesse l'injurier expressément 
pour inimitié qu'il avoit encontre luy. 

VI. Or y eut il incontinent plusieurs gens de 
qualité et d'apparence , qui se rengerent autour de 
luy à le caresser et tascher d'acquérir sa bonne 
grâce, tous lesquelz donnoient assez évidemment 
à cognoistre qti'ilz le suivoient pour l'excellente et 
singulière beauté qui estoit en luy, excepté Socrates 
seul , l'amour duquel porte grand tesmoignage , que 
l'enfant estoit bien né à la vertu , laquelle luy ap- 
percevant reluisante à travers la beauté corporelle 
de son visage, et craignant les richesses , la dignité 
et l'authorité , et le grand nombre de poursuivans 
qu ; estoient après , tant dps principaux personnages 
de la ville que des estrangers, taschans à le gaigner 
par flatterie et par tous attraicts de plcisir se 
voulut entremettre de le défendre , et ne souffrir 
point qu'une si belle plante perdist ou gastast son 
fruict en sa fleur. Car jamais la fortune ne rempara 

ny n'environna tant homme par le dehors , de ce 
que communément Ion appelle ses biens , pour em- 
pescher que la philosophie ny attaignist avec ses 
remonstrances libres , sévères et poignantes au vif, 
comme Alcibiades fut au commencement assiégé 
de délices, et enfermé de ceulx qui luy subminis- 
troient tous plaisirs et toutes voluptez , à fin de le 
divertir qu'il ne voulust point escouter les propos 
de celuy qui le vouloit instruire de son bien et 
l'enseigner : et neantmoins pour la bonté de sa na- 
ture , encore cogneut il Socrates et l'approcha de 
soy, repoulsant et escartant ses autres riches et 
puissans amoureux : si se le rendit incontinent fa- 
milier : et après avoir ouy ses discours , qui n'es- 
toient point devis d'homme qui allast cherchant 
aucune volupté deshonneste , ne qui demandast à 
baiser ny à toucher , ains qui luy remonstroit , et 
reprenoit les imperfections qui estoient en son 
ame , et luy rabaissoit son orgueil et son oultrecui- 
dance : adonc , comme Ion dit en commun pro- 
verbe , 

Il baissa l'aile , ainsi comme le coq , 
Qui va fuyant de la jouste le choc. 

Et estima que toute la poursuitte et l'affection de 
Socrates envers les jeunes gens , estoit à la vérité 
une entremise des dieux , et un moyen dont ilz 
usoient envers ceulx qu'ilz vouloient préserver , et 
mettre en voye de salut. 

VII. Si commencea à se mespriser soy-mesme , et 
à l'avoir en admiration prenant plaisir aux caresses 

qu'il luy faisoit , et neantmoins portant révérence 
à sa vertu , de manière qu'il ne se donna garde 
qu'il eut formé en son cueur une image d'amour , 
ou plus tost comme dit Platon , un contr'amour , 
c'est à dire , un amour sainct et honeste : telle- 
ment que tout le monde s'esmerveilloit de le veoir 
ordinairement boire et manger , jouer , lucter et 
loger à la guerre avec Socrates , et au contraire 
rudoyer ses autres amoureux , sans qu'ilz peussent 
avoir aucune bonne chère de luy, et mesme se por- 
ter oultrageusement envers aucuns : comme il feit 
un jour envers Anytus filz de Anthemion , car il 
estoit un de ceulx qui l'aimoient , et comme il feist 
un festin à quelques siens amis estrangers qui Fes- 
toient venus veoir , il y convia Alcibiades aussi , 
lequel refuza d'y aller , et estant demouré à faire 
bonne chère en sa maison avec quelques siens com- 
pagnons , après avoir bien beu , il s'en alla follas- 
trer chez Anytus , là où s'arrestant à la porte de la 
sale , il veit la table et le buffet tout couverts de 
vaisselle d'or et d'argent , et commanda à ses ser- 
viteurs qu'ilz en allassent prendre la moitié , et la 
portassent en sa maison : mais au reste ne daigna 
pas entrer dedans , ains cela fait s'en retourna. Les 
estrangers qui estoient au festin, trouvèrent ce tour 
bien estrange , et dirent qu'il s'estoit fort oultrageu- 
sement et superbement porté envers Anytus : « Mais 
« bien gracieusement , leur respondit Anytus : car 
« de ce qu'il pouvoit tout emporter , il nous en a 
« laissé la moitié ». 

VIII II en faisoit autant, et traittoit tout de 

mesme les autres qui estoient aussi amoureux de 
luy, excepté un estranger , qui s'estoit venu habi- 
tuer à Athènes , et estant pauvre , comme Ion dit , 
vendit tout ce qu'il avoit , dont il feit jusques à la 
somme de cent stateres 1 qu'il luy apporta , et le 
pria de les prendre. Alcibiades s'en meit à rire, 
et estant bien aise d'avoir cogneu sa bonne vou- 
lunté , le pria de soupper avec luy, là où il le traicta 
bien , et luy feit bonne chère , puis après soupper 
luy rendit son argent , et luy commanda que le 
lendemain il ne faillist pas à se trouver au lieu où 
Ion bailloit les fermes publiques au plus offrant , 
et qu'il y meist enchère par dessus tous les autres. 
Le pauvre homme s'en voulut excuser , disant que 
les fermes estoient trop grosses pour luy : mais 
Alcibiades le menaça de le faire fouetter , s'il ne 
le faisoit : car oultre ce qu'il luy vouloit faire plai- 
sir , il avoit encore quelque picque particulière à 
l'encontre des fermiers ordinaires. Le lendemain 
au matin l'estranger se trouva sur la place, au 
lieu où Ion estroussoit les fermes , et y meit un 
talent 1 d'enchère, dequoy les autres fermiers fu- 
rent bien courroucez , et se bendans ensemble 
contre luy, requirent qu'il eust à nommer promp- 
tement son respondant , pensans qu'il ne trouve- 

1 Ce peuvent estre environ cent florins. Amyol. Si ces 
stateres étoient de Corinthe , ils valoient i3o livres de notre 
monnoie. Il y avoit ailleurs des stateres plus forts du double. 
Tels étoient probablement ceux dont il s'agit ici. 

5 Ce sont six cents escus. Amyot. Maintenant 4i668 livres 
de notre monnoie. 

V 4 

roit jamais qui le voulust cautionner. L'estranger 
se trouva bien empesché , et commenceoit ja à se 
tirer arrière , quand Alcibiades cria de loing tout 
hault aux officiers qui presidoient à ceste enchère , 
« C'est moy qui responds pour luy, escrivez moy, 
« car c'est l'un de mes amis ». Les fermiers oyans 
cela , ne sceurent plus que dire ne que faire , pource 
que ayant tous jours accoustuméde payer les fermes 
des années précédentes à l'aide des subséquentes , 
ilz se voyoient privez de ce moyen de s'acquitter 
envers le public , et ne trouvans autre meilleur ex- 
pédient , le prièrent de prendre une pièce d'argent , 
pour se départir de son marché : mais Alcibiades 
ne voulut pas qu'il en prist moins d'un talent, ce 
qu'ilz luy baillèrent : et alors il luy permeit de 
s'en départir. Ainsi fut il cause de ce gaing à ce 
pauvre estranger. 

IX. Or donques l'amour de Socrates , encore 
qu'il eust plusieurs grands et puissans adversaires , 
arrestoit aucunefois Alcibiades pour la gentillesse 
de sa nature , par le moyen des beaux discours et 
bonnes remonstranc es qu'il luy faisoit , dont les 
raisons luy touchoient le cueur au vif , et l'emou- 
voient jusques à luy faire venir les larmes aux yeux : 
mais quelquefois aussi se laissant aller aux alleche- 
mens des flatteurs , qui luy subministroient tous 
plaisirs et toutes voluptez , il eschappoit à Socrates , 
et falloit qu'il courust après pour le reprendre , 
comme un esclave qui s'en seroit fouy de la maison 
de son maistre : car il n'y avoit que celuy là seul 
qu'il craignist , et auquel il portast révérence , mes- 

prisant tous les autres au demourant. Auquel pro- 
pos , le philosophe Cleanthes souloit dire , qu'il ne 
tenoit que par les oreilles le jeune enfant , dont il 
estoit amoureux , et qu'au contraire il donnoit à 
ses concurrens beaucoup d'autres prises , auxquelles 
luy ne vouloit point toucher , voulant entendre le 
boire et le manger , et autres plaisirs deshonnestes : 
car à dire la vérité , Alcibiades estoit de luy mesme 
assez facile à tirer aux voluptez , et est à l'adven- 
ture , ce que Thucydides a voulu dire , quand il 
escrit qu'il estoit desordonné en son vivre ordi- 
naire , quant à sa personne : mais toutefois ceulx 
qui le gastoient , s'attachoient plus tost à son am- 
bition et à sa cupidité de gloire , luy mettans en 
teste qu'il devoit entreprendre toutes grandes choses 
avant qu'il en fust temps , et luy faisans à croire que 
si tost qu'il commencerait à s'entremettre du gou- 
vernement des affaires , non seulement il obscur- 
cirait et effacerait tous les autres gouverneurs, 
mais aussi surmonterait la réputation , l'authorité 
et la puissance de Pericles entre les Grecs. Ainsi , 
ne plus ne moins que le fer amolly et fondu par la 
force du feu , se rendurcit de rechef par le froid , 
et se reserre en soy mesme : aussi estant Alcibiades 
enflé de vanité et de presumptueuse opinion de soy , 
toutes et quantes fois que Socrates venoit à le 
prendre , il le resserrait par ses remonstrances , 
et le rengeoit de sorte , qu'il le rendoit bas et 
humble , quand il venoit à recognoistre combien 
de choses luy desfailloient , et combien il estoit 
loing de la vraye vertu. 

X. Mais un jour, estant ja sorty hors de son 
enfance , il entra en une escole de grammaire , et 
demanda au maistre quelque livre d'Homère. Le 
maistre luy respondit , qu'il n'en avoit pas un : il 
luy donna un soufflet , et s'en alla. Un autre gram- 
mairien luy dit quelque autre fois , qu'il avoit Ho- 
mère corrigé de sa main : Alcibiades luy répliqua , 
« Et comment t'amuse tu à enseigner les premières 
« lettres aux petits enfans , si tu es suffisant pour 
« corriger Homère , et que tu ne te mets plus tost 
« à monstrer aux jeunes hommes » ? Une autre 
fois voulant parler à Pericles , il alla batxe à sa 
porte : on luy respondit , qu'il n'avoit pas loisir de 
parler à luy , pource qu'il estoît empesché à penser 
à part soy comment il rendroit ses comptes aux 
Athéniens : « Comment , dit il , en s'en allant , ne 
» vaudroit il pas mieulx qu'il pensast , comment il 
■» pourroit faire qu'il n'en rendit du tout point »? 

XL Au reste , estant encore jeune garson , il 
fut 1 au voyage de Potidœe , là où il logea tousjours 
avec Socrates , et l'eust tousjours à ses costez en 
routes les rencontres et escarmouches où il se 
trotava , entre lesquelles il y en eut une fort aspre 
où ilz se portèrent tous deux très bien , et y fut 
Alcibiades blecé : mais Socrates se jetta au devant 
de luy pour le couvrir , et le secourut si bien à la 
veuë de tout le monde , qu'il le sauva luy et ses 
armes , qu'ilz ne vinssent en la puissance des enne- 
mis. Si estoit selon le droit et la raison le prix 
d'honneur de ce combat, deu , sans aucun doubte , 

■ Dans le grec : à f expédition de Potidée. c. 

à Sacrâtes : mais toutefois les capitaines desiroient 
l'adjuger à Alcibiades , pource qu'il estoit de grande 
et noble maison : et Socrates voulant augmenter 
et aiguiser sa convoitise d'honneur et de gloire ès 
choses honestes et louables , fut le premier qui 
tesmoigna qu'il l'avoit mérité , et qui pria les ca- 
pitaines de luy adjuger la couronne et le harnois 
complet. 

XII. Depuis en la bataille de Delion les Athé- 
niens ayant esté rompus et desfaits , Socrates se 
retiroit avec peu d'autres à pied. Alcibiades , qui 
estoit à cheval , l'ayant trouvé , ne voulut point 
passer oultre , ains l'accompagna , et le défendit 
Contre une trouppe d'ennemis qui le poursuivoient , 
et en tuoient plusieurs de sa compagnie : mais 
cela fut quelque temps après. |Eî au paravant il 
donna un soufflet à Hipponicus pere de Callias , 
qui estoit l'un des plus grands et des plus puis- 
sans homme de sa ville, tant pour la noblesse de 
sa maison , que pour ses biens et sa richesse , et 
ne le feit point par courroux, ne pour aucune 
querelle qu'il eust à desmesler avec luy : mais de 
gaieté de cueur pour une gageure qu'il avoit faitte 
avec ses compagnons. Geste insolence fut incon- 
tinent semée et divulguée par toute la ville, et 
ny avoit celuy comme Ion peult penser , qui ne 
trouvast le faict fort mauvais : mais le lendemain 
matin , il s'en alla en sa maison , et bâtant à la 
porte entra dedans , et se despouilla devant luy en 
luy abandonnant son corps à fouetter et chastier 
à son plaisir. Hipponicus luy pardonna et luy 

remeit tout son courroux, et depuis luy donna en 
mariage sa fille Hipparetel: toutefois aucuns disent 
que ce ne fut pas Hipponicus qui la luy donna, ains 
Callias son filz , avec dix talents 1 de douaire : 
mais depuis au premier enfant qu'elle feit, il en 
demanda autres dix, disant qu'il luy avoit esté 
ainsi promis par son contract de mariage , s'il ad- 
venoit que sa femme eust enfans. Mais Callias 
craignant que ce ne fust une occasion cherchée 
pour l'aguetter et le faire mourir , à fin d'avoir 
ses biens , déclara publiquement au peuple , qu'il 
le faisoit son héritier universel de tous ses biens , 
s'il advenoit qu'il decedast sans hoirs sortis de son 
corps. 

XIII. Ceste dame Hipparete estant honeste et 
gardant loyaulté à son mary , eut despit du tort 
qu'il luy faisoit , d'entretenir plusieurs 3 folles 
lemmes , tant de la ville mesme que des estran- 
geres , tellement qu'elle sortit de sa maison et s'en 
alla chez son frère. Alcibiades ne 3'en soucia 
point y ny n'en feit autre compte , sinon qu'il la 
pria qu'elle portast elle mesme la déclaration des 
causes de son divorce au magistrat , et qu'elle ne 
les y envoyast point par autre personne interposée. 
Parquoy y estant elle mesme allée pour se faire 
départir d'avec luy, selon que la loy l'ordonnoit, 
Alcibiades qui s'y trouva aussi , la saisit au corps 
et l'emporta à travers la place jusques en sa mai- 

■ Ce sont six mille escus. Amyot. Maintenant 42,018 livres 
de notre monnoie. 
3 Courtisanes. 

son, sans que personne s'osast entremettre de 
l'en empescher ne la luy oster : elle y demoura 
jusques à sa mort , qui fut bien tost après , pendant 
un voyage que feit Alcibiades en la ville d'Ephese. 
Ceste force ne fut point trouvée du tout illicite 
ny inhumaine, pource qu'il semble que c'estoit 
l'occasion pour laquelle la loy vouloit, que la 
femme qui vouloit faire divorce avec son mary , 
allast elle mesme en public devant le juge en ex- 
poser les causes , à fin que le mary eust moyen 
de parler avec elle , et tascher à la retenir. 

XIV. Il avoit un chien beau et grand à mer- 
merveilles , qui luy avoit cousté sept cents escus 1 , 
il luy couppa la queue, qui e9toit la plus belle 
partie qu'il eust : dequoy ses familiers le tenserent 
fort , disans qu'il avoit donné à parler à tout le 
monde, et que chascun le blasmoit fort d'avoir 
ainsi diffamé un si beau chien. Il ne s'en feit que 
rire, et leur dit, « C'est tout ce que je demande: 
« car je veux que les Athéniens aillent cacque- 
« tans de cela , à fin qu'ilz ne dient rien pis de 
« moy ». 

XV. Au demourant , il se dit que sa première 
entrée à parler en public , et à se mesler des af- 
faires , fut par une 2 donation d'argent qu'il feit 
au public , non qu'il eust de longue main projetté 
de ce faire : mais un jour en passant de cas d'ad- 
venture par la place , il entendit un grand bruit 

1 Dans le grec, soixante et dix mines, qui font à, 446 livres 
<le notre monnoie. 

1 Distribution d'argent qu'il fit au peuple, c. 

du peuple , et demanda que c'estoit : on luy dit , 
que c'eitoit de l'argent que quelques particuliers 
avoient 1 donné à la chose publique : adonc il se 
retira en avant , et en offrit aussi du sien. Le 
peuple en fut si aise qu'il se prit à crier et à batre 
des mains , par une manière de remerciement : 
dont il fut si joyeux , qu'il s'oublia d'avoir soubz sa 
robbe en son sein une caille, laquelle eut peur 
du bruit , et s'en vola. Le peuple s'escria, et feit 
encore plus de bruit que devant : et y en eut plu- 
sieurs qui se levèrent de leurs places pour courir 
après , si qu'elle fut prise par un pilote de navire 
nommé Antiodius , qui la luy rebailla , à l'occa- 
sion dequoy il fut depuis fort aimé d'Alci- 
biades. 

XVI. Mais encore que la noblesse de sa mai- 
son , sa richesse , sa prouesse , et le grand nombre 
de ses parents et amis , luy donnassent grande ou- 
verture pour se poulser en avant au gouvernement 
des affaires , si n'y avoit il rien dequoy il desi- 
rast plus se faire valoir envers le peuple , que de 
la grâce de son éloquence : car qu'il soit vray qu'il 
ait esté très éloquent , les poètes comiques le tes- 
moignent , et oultre ceulx la , le prince des ora- 
teurs Demosthenes , en l'oraison qu'il a faite à 
l'encontre de Midias , où il dit qu'Alcibiades en- 
tre autres qualitez avoit esté très éloquent. Et si 
nous adjoustons foy à Theophratus , plus curieux 
de rechercher telles choses , et plus versé en his- 
toires que nul autre philosophe , il a esciït que 

1 Lisez. : distribué an peuple. C. 

Alcibiades estoit autant ou plus aigu et ingénieux 
pour inventer et imaginer ce qui estoit bon à 
dire , que nul autre de son temps : ce neantmoins 
quelquefois en cherchant , non seulement ce qu'il 
falloit dire , mais aussi comment et en quelz ter- 
mes il estoit meilleur de le dire, et ne le pou- 
vant pas rencontrer assez promptement il resti- 
voit, et demouroit tout court sans mot dire au 
milieu de son propos , ne trouvant pas à main les 
paroles telles comme il les demandoit , jusques 
à ce qu'il y eust un peu pensé, et qu'il fust re- 
tourné en sa mémoire. 

XVII. L a despense aussi qu'il faisoit à nourrir 
chevaulx pour courir ès jeux de prix , estoit fort 
renommée , non seulement pource qu'il en avoit 
tousjours des plus vistes , mais aussi pour le nom- 
bre des chariots qu'il entretenoit : car il n'y eut 
onques homme privé , ne roy mesme , qui envoyast 
aux jeux Olympiques sept chariots equippez pour 
courir , comme il feit , ne qui en une mesme 
course ait emporté le premier prix , le second , 
et le quatrième , comme dit Thucydides , ou , 
comme le met Euripides , le troisième : car cela 
surmonte en splendeur et en gloire la magnificence 
de tous ceulx qui s'en sont onques meslez. Le lieu 
où Euripides l'escrit est un cantique qu'il composa, 
à sa louange disant, 

Je veux pour ton nom exalter , 
Tes louanges en vers chanter , 
Filz de Clinias. La victoire 
Est belle chose , et grande gloire , 

Mais sur toutes la tiene est telle , 
Qifonques Grec n'en eut de si belle'; 
Car tes chariots magnifiques 
Ont gaigné ès jeux Olympiques 
Le premier , second et tiers prix 
De la course. Et sans travail pris 1 
En a ton chef de gloire orné 
Par deux Fois esté couronné 
D'olivier, et toy clair et hault 
Proclamé par voix de herault , 
Vaincueur de tous les concurrens 
Qui estoient venus sur lesrengs 

XVIII. Mais encore luy fut cest honneur plus 
illustre et plus reluisant par l'affection de luy gra- 
tifier , que les villes monstrerent en vers luy à l'envy 
les unes des autres : car les Ephesiens luy dres- 
sèrent une tente fort richement et magnifiquement 
accoustrée : ceulx de Chio luy fournirent vivres 
pour ses chevaulx , avec force moutons et autres 
animaux propres à faire sacrifices : ceulx de Lesbos 
luy envoyèrent du vin et d'autres provisions de 
vivres , pour luy aider à soustenir la grande des- 
pense qu'il faisoit à tenir maison ouverte, et fes- 
toyer grand nombre de gens ordinairement. Toute- 
fois la calumnie , qu'on luy meit sus , ou bien la 
maie foy , dont il usa en ceste magnificence , donna 
matière de parler de luy encore plus que jamais. 
Car on dit qu'il y avoit à Athènes un personnage . 

1 Les trois premières victoires avoient été remportées par 
Alcibiade , qui montoit lui-même ses chars. Les deux dernières 
furent remportées par ses chars , quoiqu'il ne les montât pas. 

3 Voyei les observations sur le ch. 17. 

nommé 

nommé Diomedes , lequel au demourant n'estoit 
point mauvais homme , et estoit amy d'Alcibiades , 
et desiroit une fois en sa vie pouvoir emporter le 
prix de ces jeux Olympiques : il fut adverty que 
les Argiens avoient un chariot bien equippé, qui 
appartenoit à leur chose publique : parquoy sachant 
quAlcibiades pouvoit beaucoup en la ville d'Argos, 
à cause qu'il y avoit plusieurs amis : il le pria de 
vouloir achepter ce chariot pour luy. Alcibiades 
l'achepta , mais il se l'attribua à soy mesme , sans 
avoir esgard à Diomedes , qui s'en desesperoit , et 
appelloit les dieux et les hommes à tesmoings du 
tort quAlcibiades luy faisoit : et semble qu'il y 
eut procès intenté sur cela , car Isocrates a escrit 
un plaidoyer et oraison en la défense de Alci- 
biades estant encore enfant , touchant une coup- 
pie de chevaulx : toutefois en ce plaidoyer là , la 
partie adverse est nommée Jisias , et non pas 
Diomedes. 

XIX. Au reste, si tost qu'il se fut jetté aux 
affaires de la chose publique , estant encore fort 
jeune, il effacea incontinent tous les autres ora- 
teurs et entremetteurs du gouvernement , excepté 
deux seulement qui luy feirent teste , l'un fut 
Phasax fdz d'Erasistratus , et l'autre Nicias filz de 
Niceratus , desquelz Nicias estoit ja homme d'aage, 
et avoit ja acquis réputation de très bon capi- 
taine , et Phasax commenceoit encore à venir en 
avant , comme luy , estant bien de bonne et noble 
maison, mais ayant au demourant faulte de plu- 
sieurs choses , et notamment entre autres , d'i.îo- 

Tome IL X 

quence , par ce qu'il estoit plus propre à deviser 
et disputer en privé , qu'à plaider et haranguer en 
matière contentieuse publiquement devant le peu- 
ple , ayant , comme dit Eupolis , 

Parole assez , mais d'éloquence point. 

Lon treuve encore une harengue escripte à l'en- 
contre d'Alcibiades 1 et de ce Phœax , en laquelle 
entre autres charges , il y a que Alcibiades se fai- 
soit ordinairement servir en sa maison des usten- 
siles d'or et d'argent qui appartenoient à la chose 
publique , et que lon avoit accoustumé de porter 
par une magnificence ès processions publiques , 
et qu'il en usoit ne plus ne moins que s'ilz eussent 
esté siens. 

XX. Or y avoit il lors à Athènes un nommé 
Hyperbolus natif du bourg de Perithoide , duquel 
Thucydides mesme fait mention comme d'un 
nieschant homme , servant de subject à toutes les 
piqueures et les moqueries des poètes comiques 
de ce temps là : mais il estoit si deshonté , et se 
soucioit si peu de bruit qu'on luy donnast, qu'il ne 
hiy chaloit d'estre vitupéré, ny ne se mouvoit 
aucunement pour chose que lon dist de luy, ce 
qu'aucuns appellent hardiesse et fermeté de cou- 
rage , là où ce n'est que vraye impudence , mau- 
vaistié effrontée, et désespérée meschanceté. Il ne 
plaisoit à personne , le menu peuple s'en servoit 
bien souvent, quand il vouloit piquer, injurier, 

1 Lisez : par ce Phœax. Voyez les observations sur le 
eh, xix. 

ou calumnier les personnages de qualité. Si estoit 
le peuple à la suscitation et suasion de cesl Hy- 
perbolus prest et appareillé de procéder par la 
pluralité des voix au bannissement de l'ostracisme 
par lequel il avoit accoustumé de bannir et de 
chasser hors de la ville pour quelque temps celuy 
des citoyens , qui sembloit estre plus apparent que 
les autres en crédit , authorité et puissance , plus 
pour contenter leur envie , que pour remédier à 
leur crainte. Et pource qu'il estoit tout évident 
que l'un d'eulx trois ne fàuldroit pas d' estre ban- 
ny , Alcibiades trouva moyen d'assembler en un 
toutes leurs trois ligues : et en ayant conféré et 
communiqué avec Nicias , feit tourner le sort du 
bannissement sur Hyperbolus mesme qui l'avoit 
mis en avant. Les autres disent , que ce ne fut 
pas avec Nicias qu'il en communiqua , ains avec 
Phoeax , et que joignant sa bande avec celle de 
Phœax , il feit chasser Hyperbolus , qui ne se doub- 
toit de rien moins , pource que jamais homme de 
petite qualité ny de peu d'authorité ne tumboit 
en la peine de ce bannissement, ainsi que Platon 
le poète comique le tesmoigne en un passage, où 
il parle de cest Hyperbolus disant : 

Quoy que ses meurs ayent en vérité. 
Cela et pis justement mérité , 
Tant est que luy , personne de si vile 
Condition , et de race servile , 
N'en estoit pas digne : car inventé 
Pour telles gens n'a l'ostracisme esté. 

XXI. Mais quant à ce propos , nous en avons 

X 3 

parlé plus amplement ailleurs : et pour retourner 
à Alcibiades , il n'estoit moins fasché de la bonne 
réputation que Nicias avoit envers les estrangers 
et les ennemis , que de l'honneur que luy faisoient 
ses citoyens. Car il estoit hoste public des Lacedœ- 
moniens , qui logeoient tous chez luy quand ilz ve- 
noient à Athènes , et avoit fait tout le meilleur 
traittement qu'il avoit peu à leurs prisonniers , qui 
q voient esté pris devant le fort de Pyle : et depuis 
ayant esté la paix , moyenant laquelle ilz recouvrè- 
rent leurs prisonniers , traittée par l'entremise et 
solicitation de INicias principalement, ilz l'en ai- 
mèrent encore plus que jamais : et couroit le bruit 
par toute la Grèce, que Pericles avoit allumé la 
guerre entre eulx, et Nicias l'avoit esteincte , de 
sorte qu'il y en avoit qui appelloient ceste paix Ni- 
ciurn , comme qui diroit le chef-d'œuvre de Nicias. 
Dequoy Alcibiades estant marry, et luy en portant 
envie , proposa de rompre l'appointement com- 
ment que ce fust , et pour ce l'aire tout première- 
ment estant bien asseuré que les Argiens , pour la 
haine et envie qu'ilz portoient à ceulx de Sparte , 
ne cherchoient que moyen et occasion de soy dé- 
partir d'avec eulx , il leur donna secrettement espé- 
rance de l'alliance et ligue des Athéniens, et les 
enhorta de ce faire tant par lettres , que de bou- 
che, en parlant avec ceulx qui avoient et autho- 
rité et crédit envers le peuple , leur remonstrant 
qu'ilz ne dévoient point craindre les Lacedœmo- 
niens ny leur céder aucunement , ains se tourner 
du costé- des Athéniens, lesquelz se repentir oient 

bien tost de l'accord qu'ilz avoient fait , et le rom- 
proient avec eulx. 

XXII. E t depuis , ayans ceulx de Lacedaemone 
fait alliance avec les Bœotiens , et rendu aux Athé- 
niens la ville de Panacte , non en son entier comme 
ilz dévoient par le traitté, ains toute démolie et 
destruitte , luy voyant que le peuple en estoit fort 
indigné, l'aigrit et irrita encore d'avantage, et 
quand et quand embrouilla Nicias , le mettant en 
la malegrace du peuple , et le chargeant de choses 
où il y avoit quelque apparence , Qu'il n'avoit ja- 
mais voulu , estant capitaine , aller prendre et for- 
cer les Lacedasmoniens qui estoient enfermez en 
l'isle de Sphacterie , et que encore depuis quand 
ilz avoient esté pris à force par d'autres , il avoit 
trouvé moyen de les faire délivrer , et les renvoyer 
chez eulx , pour gratiiier à ceulx de Lacedasmone. 
D'avantage qu'estant leur amy, il ne s'estoit pas mis 
en devoir de leur dissuader qu'ilz ne feissent ligue 
offensive et défensive avec les Bœotiens et les Co- 
rinthiens : et au contraire , que s'il y avoit aucun 
peuple de la Grèce qui eust envie de devenir amy et 
allié des Athéniens , il s'efforceoit de l'empescher , 
s'il ne plaisoit aux Lacedœmoniens. 

XXIII. Ainsi estant Nicias en la malegrace du 
peuple , pour les causes et raisons susdittes , il ar- 
riva par cas d'adventure sur ces entrefaittes , des 
ambassadeurs de Lacedasmone lesquelz à leur ar^ 
rivée teindrent les plus honestes paroles du monde , 
disans avoir plein pouvoir et entière puissance 

1 La première année de la quatre-vingt-dixième olympiade. 

d'accorder et appointer tous différents avec toutes 
raisonnables et équitables conditions. Le Sénat les 
ouit et receut fort vouluntiers , et se devoit le 
peuple assembler en conseil le lendemain , pour 
leur donner audience : ce que Alcibiades craignant , 
feit tant qu'il parla à ces ambassadeurs à part , et 
leur dit: « Que faictes vous , seigneurs Spartiates.' 
« ne sçavez vous pas que le sénat a tousjours ac- 
<c coustumé de se porter modereement et gracieu- 
« sèment envers ceulx qui ont à besongneret trait- 
ce ter avec luy, et que au contraire le peuple de sa 
« nature est haultain , et convoiteux de toutes 
« grandes choses? Si donques vous luy allez de 
« prime face donner à entendre que vous soyez icy 
« venus ayans plein pouvoir de traitter librement 
« avec luy de toutes choses, ne pensez vous pas 
ce qu'il vous voudra forcer et contraindre d'autho- 
<< rite, à luy ottroyer tout ce qu'il vous deman- 
cc dera ? Pourtant , seigneurs ambassadeurs , si vous 
<e voulez avoir raison des Athéniens , et qu'ilz ne 
ce vous contraignent à leur concéder uniquement 
<c aucune chose contre vostre voulunté, je vous 
■< conseille que laissans un peu arrière ceste sim- 
« plicité, vous proposiez seulement, comme par 
ce manière d'ouverture, quelques conditions et ar- 
i> ticles équitables de paix , sans autrement dire que 
« vous avez entier pouvoir de rien accorder : et de 
ce ma part, je vous y aiderai en faveur des Lace- 
cc daîinoniens ». Et en leur disant cela , il leur jura 
et donna sa foy qu'il le ferait ainsi : tellement qu'il 
les destourna de la confiance qu'ilz a voient en Ni- 

eias , et les gaigna , de manière qu'ilz ne croyoient 
en autre homme qu'en luy, s'esmerveillans gran- 
dement de son bon sens et de la vivacité de son 
entendement , comme d'un personnage de grande 
et singulière excellence. Le lendemain au matin fut 
le peuple assemblé en conseil pour les ouir , et les 
ambassadeurs introduicts en l'assemblée : là ou Al- 
cibiades leur demanda tout doulcement , qu'ilz es- 
toient venus faire : ilz respondirent qu'ilz estoient 
venus pour faire quelque ouverture de paix , mais 
qu'ilz n'avoient point de pouvoir de rien arrester. 
Adonc commencea Alcibiades à crier après eulx en 
cholere , comme si c'eussent esté eulx qui luy eus- 
sent fait grand tort , et non pas luy à eulx , en les 
appellant hommes desloyaux , inconstans et varia- 
bles , et qui n'estoient venus pour faire ny pour 
dire chose quelconque qui valust. Le sénat mesme 
s'en courroucea à eulx, et le peuple les rabroua 
bien rudement : dequoy Nicias se trouva si hon- 
teux et si confus , qu'il ne sceut que dire d'un si 
soudain changement , ne sçachant rien de la trom- 
perie et malice dont avoit usé Alcibiades. 

XXIV. Ainsi furent renvoyez les ambassadeurs 
Lacedajmoniens sans rien faire , et Alcibiades eleu 
capitaine , lequel attira incontinent à l'alliance d'A- 
thènes les Argiens , Eliens et Mantiniens. Et com- 
bien que personne n'approuve le moyen qu'il teint 
pour advenir à ces fins , si fut-ce un grand exploit 
fait à luy, que de diviser et esbranler ainsi tout le 
Peloponese, et de mettre en bataille si grand nom- 
bre de combatans contre les Lacedaemoniens , 

X 4 

comme il feit devant la ville de Mantinée , et es- 
Ioigner si loing d'Athènes les malheurs de la guerre , 
et le hazard de la bataille , en laquelle les Laced;e- 
moniens ne pouvoient gueres profiter s'ilz la gai- 
gnoient , et s'ilz la perdoient , il estoit bien difficile 
qu'ilz peussent sauver leur ville mesme de Sparte. 

XXV. Or après ceste bataille de Mantinée 1 , 
les mille hommes d'ordonnance , qui estoient sou- 
doyez aux despens du public , tant en paix qu'en 
guerre , dedans la ville d'Argos , estimans leur oc- 
casion estre venue , essayèrent d'oster l'authorité 
souveraine à la commune , et se faire seigneurs de 
la ville. A quoy faire les Lacedœmoniens qui y sur- 
vindrent leur aidèrent , et abolirent le gouverne- 
ment populaire : toutefois le peuple tantost après 
reprit les armes , et fut le plus fort. Et Alcibiades 
qui y arriva tout à poinct , asseura leur victoire , 
etremeit sus l'authorité souveraine du peuple, puis 
leur persuada de tirer de longues murailles pour 
conjoindre leur ville à la marine , à fin que plus 
facilement ilz peussent estre secourus par mer de 
la puissance des Athéniens : si leur amena de 
Athènes mesme, force charpentiers , maçons , tail- 
leurs de pierres et autres ouvriers, et brief mons- 
troit par tous les moyens qu'il pouvoit , avoir af- 
fection très grande au bien de leurs affaires, en 
quoy il ne s'acqueroit pas moins à soy particulière- 
ment de grâce et de crédit envers eulx , qu'il fai- 
roit à sa chose publique et à son païs. 

* La troisième année de la quatre-vingt-dixième olym* 
iJliide, 

XXVI. I l persuada semblablement à ceux de 
Patras de joindre aussi leur ville à la marine par 
le moyen des longues murailles qu'ilz tirèrent jus- 
ques au bord de la mer : et comme quelcun leur 
dist , « O pauvres gens de Patras , que faictes vous ? 
« les Athéniens vous mangeront : » Alcibiades luy 
respondit , ce il pourroit bien estre , mais ce sera 
« petit à petit , et en commenceant par les pieds : 
« mais les Lacedœmoniens vous dévoreront tout à 
« un coup , et en commenceant par la teste ». Or 
combien qu Alcibiades allast ainsi fortifiant la ville 
dAthenes en puissance maritime , si ne laissoit il 
pas pourtant de conseiller aux Athéniens et les 
enhorter qu'ilz entendissent à s'agrandir aussi du 
costé de la terre , ains ramenoit souvent en mé- 
moire aux jeunes hommes le serment qu'on leur 
faisoit prester au bourg de Agraulos, et les som- 
moit de l'accomplir par effect : car ilz juroient 
qu'ilz reputeroient les bornes et confins de l'Atti- 
que estre les bleds , les orges , les vignes et les oli- 
viers : par lequel serment on leur enseignoit à s'at- 
tribuer et reputer siene toute terre labourable cul- 
tivée et qui porte fruict. 

XXVII- Mais parmy ces beaux faicts et dicts 
d'Alcibiades , et avec ceste siene grandeur de cou- 
rage et vivacité d'entendement , il y a voit de l'autre 
costé beaucoup de f'aultes et d'imperfections : car il 
estoit trop délicat en son vivre ordinaire , dissolu 
en amours de folles femmes , et desordonné en 
banquets , trop superflu et efféminé en habits , par 
ce qu'il alloit tousjours vestn de grandes robbes de 

pourpre qu'il trainnoit en se promenant à travers 
la place , avec une despense trop excessive et trop 
superbe. Suivant lesquelles délices , quand il estoit 
en galère , il faisoit ouvrir et fendre le planché 
rie la pouppe , à fin qu'il couchast plus mollement, 
par ce que son lict estoit estendu , non sur les ais 
durs, mais suspendu en l'air avec des sangles, et 
portoit à la guerre un escu doré , sur lequel il n'y 
a voit aucune enseigne ne.deviseordinaire aux Athé- 
niens, ains y avoit l'image de Cupido, tenant la 
foudre en sa main. Ce que voyans les gens de bien 
et d'honneur de la ville d'Athènes , oultre ce qu'ilz 
liaïssoient toutes ces façons de faire et s'en cour- 
rouceoient , encore redoubtoient ilz son audace ef- 
frénée et son insolence de contemner ainsi les loix 
et coustumes de son pais , comme estans indices 
d'homme, qui aspiroit à la tyrannie, et qui vou- 
loit tout renverser sans dessus dessoubs : mais quant 
à l'affection du commun peuple envers luy, le poète 
Aristophanes donne bien à entendre quelle elle es- 
toit quand il dit : 

Il le désire avoir devant ses yeux , 
Et si luy est neantnioins odieux. 
Et en un autre passage aggravant encore plus la 
mspicion , que Ion avoit de luy, il dit : 

Le niieulx seroit pour la chose publique, 
Ne nourrir point de lion tyrannique : j 
Mais puis qu'on veuille nourrir, nécessaire 
Il est qu'on serve à ses façons de faire. 

' Dans la pièce des Grenouilles , v. 1425. C. 
' Dans la même pièce , v. i43i. c. 

XXVIII. Car à la vérité les dons gratuits, leslibe- 
ralitez, et despenses magnifiques qu'il faisoit pour 
donner passetemps au peuple , si grandes qu'il n'es- 
toit possible de plus ,1a glorieuse mémoire de ses an- 
cestres , la grâce de son éloquence , la beauté de 
sa personne, la force de corps et hardiesse con- 
joincte avec bon sens et expérience au faict de la 
guerre , estoient causes que Ion luy permettoit 
toutes choses , et que les Athéniens enduroient pa- 
tiemment toutes ses insolences, en desguisant et 
addoulcissant des plus gracieux noms qu'ilz pou- 
voient , les faultes qu'il faisoit , les appellans jeux 
de jeunesse et gentillesse : comme quand il reteint 
prisonnier à force en sa maison le peintre Aga- 
tharehus , jusques à ce qu'il luy eust peint tout son 
logis , puis quand il eut achevé , il le laissa aller 
avec de beaux presens qu'il luv feit , et qu'il donna 
un soufflet à Ta ureas , qui fournissoità la despense 
d'une bende de joueurs de comédies à l'envy de luy 
pour emporter l'honneur des jeux, et qu'il enleva 
d'authorité une jeune femme Meliene qui estoit 
entre les prisonniers de guerre, et la teint pour sa 
concubine , dont il eut un enfant qu'il feit nour- 
rir : car ilz appelîoient cela œuvre de charité , 
combien que Ion le chargeast d'avoir esté cause 
principale de faire passer au fil de l'espée tous les 
pauvres Meliens, exceptez les petits enfans, pource 
qu'il avoit favorisé et suadé le décret de ceste in- 
humanité qu'un autre avoit proposé. Et ayant le 
peintre Aristophon peint une courtisane nommée 
JVemça, qui tenoit entre ses bras Alcibiades assis 

en son giron , tout le peuple y accouroit et pre- 
noit grand plaisir à veoir ce tableau : mais les gens 
vieux et sages se courrouceoient de tous ces actes 
là , comme de choses tyranniques et faittes contre 
la modération requise en bourgeoisie civile. 

XXIX. Au moyen dequoy il semble que Ar- 
rhestratus ne rencontra pas mal à propos quand 
il dit, que la Grèce n'eust sceu endurer deux AI- 
< ibiades. Et un jour , ainsi comme il retournoit de 
rassemblée du peuple en conseil , où il avoit fort 
bien harengué au gré de l'assistance, et à ceste 
cause ayant obtenu ce qu'il pretendoit , s'en re- 
tournoit en sa maison accompagné d'une grande 
suitte de gens qui le reconduisoient par honneur. 
Timon , celuy qui fut surnommé Misantrope , 
<:omme qui diroit Loupgarou ou haïssant les hom- 
mes , le rencontrant en son chemin , ne passa point 
iiidtre, ny ne se destourna point de luy, comme 
il avoit accbustumé de faire à tous les autres , ains 
luy alla au devant , et luy touchant en la main 
luy dit : « O tu fais bien , mon enfant, et je t'en 
« sçay bon gré , de ce que tu vas ainsi croissant 
« en crédit : car si tu as jamais authorité , ce sera 
't au grand mal et à la ruine de tous ceulx icy». 
Ces paroles ouyes , aucuns des assistens ne s'en 
ieirent que rire : les autres en dirent injure à Ti- 
mon : et les autres les notèrent bien et y pensèrent 
plus d'une fois depuis : tant estoit diverse et dif- 
férente l'opinion que lou avoit de luy, pour la 
variété de sa vie et inégalité- de ses meurs et de sa 
sature. 

' ,9 XXX. Or quant à l'entreprise de la Sicile, il 
est bien vray que les Athéniens avoieut ja com- 
mencé de la convoiter dès le vivant de Pericles, 
mais toutefois ilz n'y meirent la main qu'après sa 
mort , soubs l'umbre de faire alliances , et d'envoyer 
ordinairement du secours aux villes qui estoient 
guerroyées et travaillées par les Syracusains : ce 
qui estoit comme bastir un pont pour y faire 
puis après passer une plus grosse et plus puissante 
armée : mais celuy qui de tout poinct leur en en- 
flamma le désir , et qui leur suada de n'y envoyer 
plus ainsi peu à peu et par le menu , ains y aller 
avec une bonne et grosse armée tout à un coup , 
pour la subjuguer et conquérir toute entièrement , 
fut Alcibiades , lequel sceut si bien dire que le 
peuple à sa persuasion se meit en teste de grandes 
imaginations , et de luy mesme s'en promettoit en- 
core d'avantage : car la conqueste de la Sicile , là 
où les autres terminoient leur désir , et ficheoient 
le but de leurs espérances , ne luy estoit à luy sinon 
un commencement : et au lieu que Nicias par ses 
ordinaires remonstrances , divertissoit les Athé- 
niens d'entreprendre la guerre contre les Syracu- 
sains , comme estant entreprise trop difficile de 
prendre la ville de Syracuse , Alcibiades au con- 
traire se forgeoit desja en son entendement les 
conquestes de Lybie et de Carthage , et cela con- 
quis passoit de là en Italie et au Peloponese : de 
manière que la Sicile ne servoit plus que de four- 
nir vivres et soude aux autres conquestes qu'il 
imaginoit. Si furent incontinent les jeunes hommes 

d'eulx mesmes élevez en grande espérance , et es- 
coutoient de grande affection les plus anciens qui 
leur comptoient merveilles de ce voyage , tellement 
que Ion ne voyoit autre chose ès lieux publiques 
ordonnez pour l'exercice des jeunes gens , et par les 
portiques publiques , que trouppes d'hommes assis 
en rond à veoir trasser en terre et descrire la forme 
de la Sicile, la situation de la Lybie et de Car- 
tilage. 

XXXI. Toutefois Ion dit que ny le philosophe 
Socrates , ny l'astrologue Meton , n'espererent fa- 
mais rien de bon de toute ceste expédition : l'un 
par la révélation de son esprit familier qui luy pre- 
disoit ce qui en estoit à advenir , comme il est 
vraysemblable : et Meton , soit ou pour la crainte 
qu'il en eust en jugeant l'entreprise par discours de 
raison , ou qu'il eust cogneu par la divination de 
son art qu'il en devoit mal advenir , contrefeit le 
furieux , et tenant une torche ardente en sa main , 
feit semblant de vouloir mettre le feu en sa maison. 
Les autres disent qu'il ne contrefeit point le fu- 
rieux , mais que realement et de faict il brusla sa 
maison une nuict , et que le lendemain au plus 
matin il s'en alla sur la place prier et supplier le 
peuple, qu'en considération d'une si grande perte 
et si griefve calamité qui luy estoit advenue, il 
leur pleust luy dispenser son filz d'aller en ce 
voyage ; et quant à luy il obteint ce qu'il demanda 
par ceste fourbe , dont il abusa le peuple : mais 
Nicias fut en despit qu'il en eust esté eleu capitaine 
pour la conduite de ceste guerre , n'ayant pas moins 

ceste charge à contrecueur pour le compagnon 
qu'on luy bailloit à la conduitte d'icelle , que poul- 
ies inconveniens qu'il preveoit en l'entreprise. Mais 
les Athéniens estimèrent que les affaires de ceste 
guerre se porteroient mieulx , s'ilz ne les commet- 
toient point totalement à la hardiesse d'Alcibiades , 
ains y conjoignoient avec luy la prudence de Ni- 
cias , pour autant mesmement que le tiers capitaine 
qu'ilz y envoyoient aussi , Lamachus , encore qu'il 
fust ja homme d'aage , ne s'estoit pas monstre moins 
bouillant , hazardeux et avantureux en quelques 
combats, qu'Alcibiades. Quand ce vint donques à 
délibérer du nombre des combatans , de la manière , 
et de tout l'equippage qu'il falloit dresser pour ceste 
guerre , Nicias tascha encore obliquement à em- 
pescher et faire rompre l'entreprise , mais Alcibiades 
luy contredit et le gaigna : et y eut un orateur 
nommé Demos tra tus qui nieit en avant , que les 
capitaines eleus pour la conduitte de l'entreprise 
dévoient avoir plein pouvoir et entière puissance 
de lever à leur discrétion tant de gens , et faire telz 
preparatifz que bon leur semblerait : ce que le peu- 
ple accorda et authorisa. 

XXXII. Mais quand tout fut prest et appa- 
reillé pour partir », il se rencontra plusieurs signes 
de mauvais présage : et entre les autres , il se trouva 
que l'embarquement fut commandé au jour propre 
que Ion célèbre la feste qui s'appelle Adoiùa , en 
laquelle la coustume est , que les femmes mettent 

1 La seconde année de la quatre-vingt-onzième olym- 
piade. 

en plusieurs endroits de la ville, par les rues, des 
figures semblables aux corps morts que Ion porte 
en terre , et représentent le dueil et les lamenta- 
tions que Ion fait ès funérailles des trespassez en 
plorant et se battant pour commémoration du 
dueil que démena la déesse Venus à la mort de son 
amy Adonis. D'avantage les Hermès, qui sont 
images et figures de Mercure , que Ion souloit an- 
ciennement mettre par tous les carrefours , se 
trouvèrent une nuict presque toutes tronçonnées 
et gastées , mesmement aux visages 1 : ce qui meit 
en effroy et troubla beaucoup de gens, voire jus- 
ques à ceulx qui ne faisoient pas grand compte de 
telles choses. Si fut allégué que ce pouvoient avoir 
esté les Corinthiens, qui en faveur des Syracusains 
qui estoient leurs parents , et avoient esté fondez 
par eulx, auroient procuré de faire faire ceste inso- 
lence , estimans que pour le mauvais présage, cela 
pourroit estre cause de rompre toute l'entreprise , 
et que le peuple se repentist d'avoir entrepris ceste 
guerre : toutefois ce propos ne fut point receu par 
le peuple , ny aussi les paroles de ceulx qui alloient 
disans qu'il ne se falloit point arrester à telz signes 
et présages , et que ce dévoient avoir esté quelques 
jeunes gens desbauchez , qui après bien boire au- 
roient commis et fait un tel scandale , en se cui- 
dant jouer. Mais nonobstant toutes ces raisons le 

1 Mesmement est inutile , et n'est point dans le grec. Les 
Hermès étoient des ligures de Mercure sans jambes et sans 
bras. C'éloit la tète de Mercure posée sur une gaine. 

peuple 

peuple prit ce faict fort à cueur, et en eut peur, 
estimant que personne neust jamais pris la har- 
diesse de commettre un tel cas , si ce n'eust esté 
une conjuration de quelque grande chose : à l'occa- 
sion dequoy, Ion recherchoit toute suspicion , 
pour petite et légère qu'elle fust, fort asprement, 
et s'assembla le sénat et le peuple aussi en conseil 
là dessus par plusieurs fois en peu de jours. 

XXXIII. Sur ces entrefaites Androcles , l'un 
des orateurs qui s'entremettoient du gouverne- 
ment de la chose publique , produisit au conseil 
quelques esclaves et quelques estrangers habituez 
en Athènes , lesquelz déposèrent qu'Alcibiades et 
autres siens familiers avoient ainsi tronçonné et 
mutilé quelques autres images , et contrefait par 
manière de moquerie , en un banquet privé , les 
cerimonies de saincts mystères , divans notam- 
ment ces particularitez , que un certain Theodorus 
contrefaisait le herault qui a accoustumé de faire 
les proclamations, Polytion le porte-torche, et 
Alcibiades le presbtre qui monstre les choses 
saintes et mystiques , et que ses autres compagnons 
estoient les assistens , comme ceulx qui prétendent 
et demandent à estre receus en la religion et con- 
frairie des saincts mystères , lesquelz pour ceste 
cause on appelle Mystes. Ces propres termes sont 
escripts en l'accusation que Thessalus filz de Ci- 
mon proposa à l'encontre d' Alcibiades , le char- 
geant de s'estre meschamment moqué des deux 
déesses , Ceres et Proserpines , dequoy le peu- 
ple estant fort irrité et indigné à l'encontre 

Tome II. Y 



358 A L C I B I A D E S. 

d'Alcibiades , avec ce que l'orateur Androcles , qui 
estoit l'un des plus aspres ennemis qu'il eust , l'ai— 
grissoit et irritoit encore d'avantage , il s'en trouva 
un peu estonné du commencement : mais puis 
après sentant que tous les mariniers qui dévoient 
aller à ce voyage de la Sicile , et les soudards 
mesmes estoient fort affectionnez envers luy , et 
notamment que ceulx du secours d'Argos et de 
Mantinée , lesquelz estoient mille hommes de pied 
bien armez, disoient publiquement que c'estoit 
pour l'amour d'Alcibiades , qu'ilz entreprenoient 
un si loingtain voyage oultre mer, et que si on 
luy vouloit faire quelque tort et mauvais traitte- 
ment , ilz se retireroient incontinent en leurs 
maisons , il reprit adonc courage , et délibéra sur 
la faveur du temps de soy présenter et ester à 
jugement pour respondre à qui le vouldroit ac- 
cuser : à l'occasion dequoy ses ennemis s'attié- 
dirent un peu , craignans que le peuple ne se mons- 
trasten ce jugement plus mol envers luy, d'autant 
qu'il en avoit à faire. 

XXXIV. A u moyen dequoy , pour obvier à ce 
danger , ilz attiltrerent quelques autres orateurs , 
qui faisoient semblant de n'estre point ennemis 
d'Alcibiades , et neantmoins ne luy vouloient pas 
moins de mal , que ceulx qui estoient ses ennemis 
déclarez : ceulx là se levèrent en pleine assemblée 
de conseil, et dirent qu'il n'y avoit point de pro- 
pos , que luy qui estoit eleu l'un des capitaines 
généraux d'une si belle et si puissante armée , la- 
quelle estoit ja toute preste à faire voile, et le 

secours de leurs alliez aussi , s'arrestast , en per- 
dant temps et occasion de bien faire, ce pendant 
que Ion luy choisiroit des juges , et que Ion luy 
mesurerait les heures 1 , dedans lesquelles il auroit 
à respondre : pourtant disoient ilz qu'il falloit que 
pour le présent il se meist en bonne heure à faire 
son voyage : puis quand la guerre seroit ache- 
vée cy après , qu'il se représentas! pour ester à 
droit, et se purger des charges que Ion luy met- 
toit sus. 

XXXV. Mais Alcibiades ayant incontinent ap- 
perceu et descouvert la malice de ce delay , se tira 
en avant , et remonstra qu'il n'y avoit point de 
raison de le faire partir chef d'une si grosse puis- 
sance , ayant l'entendement suspendu en conti- 
nuelle crainte , pour les griefves imputations qu'il 
laissoit derrière à ['encontre de luy , pource qu'il 
meritoit de mourir s'il ne s'en purgeoit et justi- 
fioit entièrement : mais quand il s'en seroit jus- 
tifié , et qu'il en seroit trouvé innocent , alors il 
n'auroit plus rien en son entendement , sinon 
d'aller combatre les ennemis, sans plus penser 
au danger des calumniateurs : ce que toutefois 
il ne peut persuader , et luy fut enjoinct expres- 
sément de la part du peuple, qu'il eust à s'em- 
barquer. 

XXXVI. Ainsi fut il contrainct de faire voile 
avec ses autres compagnons , ayans en leur flotte 
environ cent quarante galères , toutes à trois ra- 

1 Dans le grec , nu on lui mesure/oit l'eau. Le temps se me- 
surait alors avec la clepsydre et par la chute (le l'eau. 

Y a 

mes pour banc r , et de gens de combat à pied bien 
armez cinq mille et cent , de tireurs de fondes , 
archers et autres armez à la légère , environ treze 
cents, et de toute autre munition et equippage 
pour la guerre suffisamment. Arrivez qu'ilz furent 
en la coste de l'Italie , ilz prirent terre en la ville 
de Rege 2 , là où au conseil qui fut tenu pour arres- 
ter comment ilz avoient à se conduire en ceste 
guerre , il fut d'advis qu'ilz dévoient aller droit en 
la Sicile: laquelle opinion fut suivie, encore que 
Nicias y contredist , pource que Lamachus en fust 
aussi d'advis , et de primsault à l'arrivée , il fut 
cause de surprendre la ville de Catane : mais on- 
ques depuis il n'y feit exploit aucun , pource qu'il 
fut incontinent rappelé par les Athéniens , pour 
aller respondre aux crimes et imputations dont on 
le chargeoit. Car , comme nous avons )'a dit au pa- 
ravant , il y eut du commencement aucunes légères 
suspicions et accusations proposées àl'encontre de 
luy par quelques esclaves et quelques estrangers : 
mais depuis , quant il fut party, ses ennemis le 
chargèrent beaucoup plus asprement , joignans au 
crime d'avoir brisé les images de Mercure , le sa- 
v crilege d'avoir contrefait par manière de moque- 
rie , les sainctes cerimonies des mystères , et don- 
nans à entendre au peuple , que l'un et l'autre acte 
procedoit d'une mesme conspiration de remuer et 
changer le gouvernement de la ville : dont le peu- 

1 Dans le grec , environ cent quarante trirèmes. Ces vais- 
seaux avoient troit rangs de rames. 

3 Rhege , maintenant Regio , dans la Calabre. 

pie fut si irrité et si emeu , que Ion jetta en prison 
tous ceulx qui furent en sorte quelconque déferez 
ou souspeçonnez , sans les vouloir ouir en leurs 
justifications : et se repentoit on bien fort , que 
Ion n'avoit fait le procès à Alcibiades , sur des 
charges et informations si grandes , lors que Ion 
le tenoit entre mains : à raison dequoy s'il y avoit 
aucun sien parent , amy ou familier , qui tumbast 
en ceste fureur de peuple ainsi mutiné contre luy, 
il en estoit bien pirement traitté. Thucydides n'a 
point nommé , qui furent les délateurs : mais quel- 
ques autres nomment Dioclides et Teucer, entre 
lesquelz est le poète comique Phrynichus , qui le 
dit en ces vers , où il introduit quelcun qui parle 
ainsi à une image de Mercure : 

O cher amy , je te prie avoir cure, 

Et te garder de trébucher , Mercure : 

De peur que si en tumbant tu te casses , 

Calumnier innoncent ne me faces 

Par un nouveau Dioclides faulsaire , 

Qui va cherchant tout moyen de mal faire. 

Mercure respond : 

De m'en garder j'auray soing , ne te chaille : 
Car je ne veux estre cause qu'on baille 
A l'estranger Teucer maudit voleur , 
Le prix d'argent promis au deceleur. 

Et toutefois ces indices là ne descouvrirent rien 
d'asseuré ny de certain : car mesme il y en eut un , 
qui interrogué comment il avoit peu recognoistre 
au visage ceulx qui avoient brisé les images , at- 

Y 3 

tendu que ce avoit esté la nuict, respondit qu'il 
les avoit cognus à la clarté de la lune : par où Ion 
cognut évidemment , que toute sa déposition estoit 
faidse , pource que ce avoit esté la nuict propre de 
la conjonction de la lune, que le cas avoit esté 
commis : ce qui troubla et meit en doubte les per- 
sonnes d'entendement , mais pour cela la commune 
ne laissa point à estre aussi aspre et aussi aigre à 
recevoir toutes sortes decalumnies et de délations, 
comme au paravant. 

XXXVII. O r estoit entre les prisonniers que 
Ion detenoit pour leur faire leur procès , l'orateur 
Andocides , lequel Hellanicus l'historien fait des- 
cendre de la race d'Ulysses , et le tenoit on pour 
homme qui haïssoit le gouvernement populaire , 
et favorisoit au gouvernement du petit nombre et 
de la noblesse : mais l'une des principales occasions , 
pour lesquelles on le souspeçonnoit estre de ceulx 
qui avoient brisé les images , estoit pource que tout 
joingnant sa maison y en avoit une belle et grande , 
laquelle y avoit anciennement esté posée par la 
lignée ÂEgeïde, et estoit seule , mesmement entre 
les plus fameuses , demourée entière, à raison de- 
quoy elle s'appelle encore aujourd'huy le Mercure 
d Andocides , et est ainsi publiquement nommée 
de tout le monde, quoy que l'inscription tesmoigne 
le contraire. Estans donques en prison , il advint 
qu'il s'accointa et prit amitié avec un Timasus plus 
qu'avec nul des autres, qui estoient détenus pri- 
sonniers pour ce mesme cas. Ce Timasus n'estoit 
pas tant cogneu que luy, mais au demeurant, 

homme de grand sens et de grande hardiesse , 
lequel luy persuada et meit en teste , qu'il s'accu- 
sast soy mesme , avec quelque peu d'autres , par 
ce qu'en advouant et confessant le cas, il auroit 
sa grâce , ainsi qu'il estoit porté par le décret du 
peuple , là où s'il attendoit la sentence des juges , 
il y auroit danger en son faict : pource que l'issue 
des jugemens est incertaine pour toutes gens , mais 
sur tous grandement à craindre et à redoubter pour 
les riches : et pourtant qu'il valoit mieux , s'il re- 
gardoit à son particulier seulement , sauver sa vie 
en mentant , que de se laisser occire ignominieu- 
sement , avec la charge et condemnation de ce 
mesme crime : et s'il regardoit an bien public , 
qu'encore seroit ce sagement fait , d'exposer à ce 
péril quelque peu de ceulx que Ion ne sçavoit pas 
asseureement s'ilz en estoient ou non , pour sauver 
de la fureur du peuple , et repiter de la mort beau- 
coup de gens de bien , qui à la vérité estoient de 
ce mesfaict innocens. 

XXXVIII. Ces raisons et sussions de Timœus 
eurent tant d'efficace envers Andocydes , qu'elles 
le gaignerent, et hvy persuadèrent de s'accuser 
soymesme , et quelques autres avec : si eut quant 
à sa personne l'impunité qui estoit promise par 
le peuple : mais tous ceulx qu'il nomma , furent 
condemnez et exécutez à mort , exceptez seulement 
ceulx qui se sauvèrent de vistesse. Et pour rendre la 
chose plus vraysemblable , Andocides meit au nom- 
bre des accusez quelques uns de ses propres ser- 
viteurs. 

XXXIX. Mais pour cela ne fut pas assouvie 
l'ire du peuple , ains comme n'ayant plus à penser 
de ceulx qui avoient rompu et brisé les images , il 
employa adonc entièrement son courroux à l'en- 
contre d'Alcibiades , jusques à ce que finablement 
il y envoya la galère que Ion appelle Salaminiene , 
enjoignant expressément à ceulx qui eurent la 
commission de l'aller quérir, qu'ilz n'attentassent 
point de le prendre par force , ne qu'ilz ne meissent 
aucunement la main sur luy, ains luy usassent des 
plus doulces et plus gracieuses paroles qu'ilz pour- 
roient , en l'adjournant seulement à comparoir en 
personne devant le peuple , pour respondre à cer- 
taines imputations que Ion proposoit contre luy : 
pource qu'ilz avoient peur s'ilz faisoient autrement, 
que l'armée en sa faveur ne se mutinast dedans le 
païs des ennemis , et qu'il ne se levast quelque 
sédition entre leurs gens. Ce que Alcibiades eust 
facilement fait, s'il eust voulu, pource que les 
soudards estoient fort desplaisans de le voir en al- 
ler , s'attendans bien que la guerre prendrait long 
traict , et iroit en grande longueur soubs Nicias, 
quand Alcibiades, qui luy estoit comme un aiguil- 
lon qui le poulsoit , luy seroit osté, à cause que 
Lamachus estoit bien hardy et vaillant homme de 
sa personne , mais il n'avoit point d'authorité ny 
de dignité en l'exercite , pource qu'il estoit de pe- 
tit lieu et pauvre. 

XL. Alcibiades donques à son département 
feit en premier lieu perdre aux Athéniens la ville 
de Messine , pource qu'ilz avoient intelligence avec 

quelques particuliers de dedans qui la leur dévoient 
livrer entre leurs mains : et Alcibiades les cognois- 
sant très bien par leur nom , les décela à ceulx 
qui tenoient le party des Syracusains : ainsi fut 
ceste prattique rompue. Puis arrivé qu'il fut en la 
ville de Thuries , si tost qu'il fut descendu en terre , 
il se cacha , de sorte que ceulx qui le cherchoient 
ne le peurent trouver : toutefois il y eut quelcun 
qui le recogneut et luy dit, « Comment, Alcibiades , 
« ne te fies tu pas à la justice de ton païs » ? « Ouy 
« bien , dit il , s'il estoit question de toute autre 
« chose , mais de ma vie , je ne m'en fierois pas à 
« ma propre mere , doubtant que par mesgarde 
« elle ne meist la febve noire en cuidant mettre la 
« blanche ». ( 1 Pource que l'une estoit sentence de 
condemnation , et l'autre d'absolution ). Et depuis, 
quand il entendit que le peuple d'Athènes l'avoit 
par contumace condemné à mourir : « Et je leur 
« feray, dit il , bien sentir que je suis encore en 
« vie ». 

XLI. S i fut l'accusation proposée à l'encontre 
de luy en telle forme , ainsi que Ion treuve par 
escript : «Thessalus filz de Cimon du bourg de 
« Lacrades , a déféré et défère Alcibiades filz de 
« Clinias du bourg des Scambonides , d'avoir lor- 
ct faict contre les déesses Ceres et Proserpine , 
« en contrefaisant par dérision leurs sacrez mys- 
« teres , et les monstrant à quelques siens familiers 
« en sa maison , ayant vestu une robbe pareille à 

■ Ce qui est entre deux parenthèses n'est pas dans le 
texte, c 

« celle que porte le 1 presbtre qui monstre les cho- 
ie ses sainctes et sacrées ès dicts mystères , et se 
ce nommant luy mesme le presbtre , Polytion le 
« porte-torche , et Theodorus du bourg de Phegée 
« le 2 bastonnier , et les autres assistens , les con- 
« frères et les regardans : le tout en dérision et 
« mespris des sainctes cerimonies et coustumes des 
« Eumolpides presbtres , religieux et ministres du 
« sainct temple de la ville d'Eleusine». Si fut 
condemné par contumace à faulte de comparoir, 
et tous' ses biens confisquez. Oultre laquelle con- 
demnation, encore fut il ordonné par décret, que 
tons les presbtres , religieux et religieuses le maul- 
dissent et détestassent. A quoy il y eut une seule 
religieuse nommée Theano , fille de Menon, du 
bourg d'Agraule, qui s'opposa , «disant qu'elle es- 
« toit religieuse pour prier et bénir , non pas pour 
« détester et mauldire ». 

XLII. A y a n s donques ces sentences si griefves 
esté prononcées à l'encontre d'Alcibiades , au par- 
tir de la ville de Thuries il s'en alla au Peloponese, 
où il feit quelque temps sa résidence en la ville 
d'Argos : mais à la fin redoubtant ses ennemis , et 
n'espérant pas qu'il y eust plus de moyen de pou- 
voir retourner à seureté en son païs , il envoya à 
Sparte demander aux Lacedcemoniens saufeonduit 
et liberté de pouvoir aller et demourer en leur 
païs , promettant qu'il leur feroit plus de service 
et de profit estant leur amy, qu'il ne leur avoit 

' Le Hiérophante, c. 

3 Le hérault ou le Ceryce. C. 

fait de dommage estant leur ennemy. Les Lace- 
dasmoniens le luy ottroyerent , et le receurent bien 
vouluntiers en leur ville : là où si tost qu'il fut ar- 
rivé , il feit d'entrée trois choses : La première fut, 
qu'à son instigation les Lacedcemoniens , qui para- 
vant dilayoient et attendoient , se résolurent de se- 
courir promptement les Syracusains , et y envoyè- 
rent pour capitaine Gylippus, à fin de rompre les 
forces que les Athéniens y avoient envoyées : La 
seconde fut, qu'il leur feit, en la Grèce mesme, 
commencer la guerre aux Athéniens : La troisième , 
et celle qui fut de plus grande importance, soit 
qu'il leur conseilla de fortifier dedans le territoire 
mesme de l'Attique, la ville de Decelée : ce qui 
consumma et meit au bas la puissance d'Athènes 
autant et plus que nulle autre chose. Et s'il estoit 
bien venu et bien estimé en Sparte pour les ser- 
vices qu'il leur faisoit en public, il ne gaignoit pas 
moins la bonne grâce et bienvueillance des par- 
ticuliers en privé par sa manière de vivre à la La- 
coniene : tellement que ceulx qui luy voyoient le 
poil rasé jusques au cuir , se baigner en eau froide , 
manger du pain bis , et humer du brouet noir , 
eussent doubté, ou pour mieulx dire n'eussent ja- 
mais peu croire qu'un tel personnage eust jamais 
tenu de cuisinier en sa maison , ne que jamais il 
eust regardé seulement un perfumier , ou tou- 
ché un vestement lait de drap tissu en la ville de 
Milet. 

XLIII. Cak entre les autres artifices et habili- 
tez, dont il estoit plein , celle là , comme Ion dit , 

en estoit une, par laquelle il prenoit plus les hom- 
mes, c'est qu'il se conforment totalement à leurs 
meurs et à leurs façons de faire , et prenoit entiè- 
rement leur manière de vivre , se transformant en 
toutes sortes de figures plus légèrement que ne fait 
le chameleon : pource que Ion dit que le chameleon 
ne peut prendre la couleur blanche : là où il n'y 
avoit meurs , coustumes , ny façons de faire de 
quelque nation que ce fust , qu'Alcibiades ne sceust 
imiter, exercer et contrefaire quand il vouloit , au- 
tant les mauvaises que les bonnes. Car à Sparte il 
estoit laborieux , en continuel exercice , vivant de 
peu , austère et severe : en Ionie au contraire, dé- 
licat , superflu, joyeux et voluptueux , en Thrace il 
beuvoit tousjours , ou estoit à cheval : s'il s'appro- 
choit de Tissaphernes lieutenant du grand roy de 
Perse , il surmontoit en pompe et sumptuosité la 
magnificence Persiene : non que realement sa nature 
se changeast d'une façon de faire en une autre con- 
traire, ny que ses meurs receussent à la vérité 
toutes sortes de mutations : mais pource que s'il 
eust suivy sa nature , il eust peu à l'adventure en 
divers lieux offenser ceulx avec lesquelz il hantoit. , 
il se desguisoit ainsi du masque et du manteau plus 
convenable aux meurs de ceulx avec lesquelz il fre- 
quentoit , et prenoit la mine et la contenance plus 
approchante de leur naturel : de manière que quand 
il estoit en Sparte , qui eust regardé à ce qui appa- 
roissoit au dehors seulement , il eust dit ce que 
Ion dit en commun proverbe : 

Ce n'est le filz d'Achilles , mais luy mesme ! 

Aussi c'est celuy mesme que Lycurgus a nourry : 
mais qui au dedans eust veu à nud ses vrayes af- 
fections et actions procedentes de son naturel , il 
eust dit au contraire ce que Ion dit en un autre 
commun langage : 

Ceste femme est celle qui souloit estre *. 

XLIV. Car il entreteint si bien Timaea , la 
femme du roy de Sparte , Agis , pendant qu'il es- 
toit à la guerre , qu'il l'engrossa : ce qu'elle mesme 
ne nioit pas , ains estant accouchée d'un filz qui 
fut nommé Leotychides , elle l'appelloit bien de 
ce nom là tout hault en public , mais quand elle 
estoit en son privé avec ses plus familières amies , 
ou parmy ses domestiques , elle l'appelloit tout bas 
Alcibiades , tant elle estoit esprise de son amour : 
et luy en se moquant disoit qu'il ne l'avoit pas fait 
par mal ny par desordonné appétit de prendre 
son plaisir : mais seulement à fin que sa race re- 
gnast sur les Lacedaemoniens. Ces choses estoient 
rapportées au roy Agis par plusieurs , tant qu'il le 
creut à la fin , mesmement quand il vint à prendre 
garde au compte du temps qu'il y avoit qu'il n'a- 
voit couché avec sa femme : car ayant une nuict 
senty un tremblement de terre , il s'en fouit hors 
de sa chambre , craignant que la maison ne tum- 
bast , et fut dix mois depuis sans coucher avec elle, 
à raison dequoy estant ce filz Leotychides né au 
bout des dix mois , il dit qu'il n'estoit point à luy : 
ce qui fut cause que depuis Leotychides decheut 
et fut privé de la royaulté. 

1 Euripide , Oreste , v. 139. 

XLV. Mais après la totale desconfïture des 
Athéniens en la Sicile , ceulx des isles de Chio 
et de Lesbos avec les Cyziceniens envoyèrent 
tout en un mesme temps des ambassadeurs à 
Sparte, pour faire entendre aux Laceckemoniens 
comme ilz avoient bonne voulunté de se rebeller 
contre les Athéniens , moyenant qu'on leur en- 
voyast du secours pour les défendre. Les Bceotieus 
favorisoient à ceulx de Lesbos : et Pharnabazus 
lieutenant du roy de Perse , aux Cyziceniens : 
mais toutefois les Lacedasmoniens aimèrent en- 
core mieulx secourir ceux de Chio premièrement, 
à la persuasion d'Alcibiades qui prit leur affaire 
en main : et luy mesme montant sur mer s'en alla 
en Asie, là où il feit tourner contre les Athéniens 
presque tout le païs d'Ionie , et se tenant auprès 
des capitaines generaulx de Lacedœmone , feit beau- 
coup de dommage à ceulx d'Athènes. 

XL VI. Toutefois le roy Agis luy vouloit grand 
mal , partie pour l'oultrage qu'il avoit receu de 
luy en sa femme qu'il avoit corrompue , et partie 
aussi pour l'envie qu'il portoit à sa gloire , à cause 
que le bruit couroit par tout , que la pluspart des 
beaux exploits qui se faisoient en ceste guerre , 
succedoient à bien par le moyen d'Alcibiades : et 
les autres semblablement les plus puissans et plus 
ambitieux d'entre les Spartiates commenceoient 
aussi à se fascher de luy pour l'envie qu'ilz luy 
portoient : et eurent à la fin tant de pouvoir , 
qu'ilz feirent escrire par leurs magistrats à leurs 
capitaines estans au camp , qu'ilz le feissent mou- 

rir. Dequoy Alcibiades ayant senty le vent, ne 
laissa pas pour cela de faire et procurer toutes 
choses à l'avantage des Lacedœmoniens : mais au 
reste il se teint sur ses gardes , fuyant toutes oc- 
casions de pouvoir tumber entre leurs mains. 

XLVII. S i se retira à la fin pour la seureté de sa 
personne devers Tissaphernes l'un des lieutenans 
du roy de Perse , auprès duquel il acquit inconti- 
nent tant de crédit , qu'il fut le premier et prin- 
cipal personnage qu'il eust autour de luy : car ce 
Barbare qui n'estoit point homme simple , ains 
malicieux et cault de sa nature , et qui aimoit les 
personnes fines et mauvaises , avoit en admiration 
sa facilité de se pouvoir ainsi aiseement tourner 
d'une façon de vivre en une autre , et la vivacité 
et subtilité de son entendement : oultre que sa 
compagnie et fréquentation ordinaire pour s'es- 
batre et passer le temps estoit fort aggreable , et 
si pleine de tous attraicts de bonne grâce, qu'il 
n'y avoit meurs si austères , qu'elle n'adoulcist , 
ny nature si farouche , qu'elle ne prist et n'amol- 
list : tellement que ceulx mesmes qui le craignoient, 
ou qui luy portoient envie , avoient encore non 
obstant plaisir de le veoir , et se sentoient tous res- 
jouis de parler et hanter avec luy. Au moyen de- 
quoy ce Tissaphernes , qui au demourant estoit 
homme revesche 1 , et qui naturellement haïssoit 
les Grecs , se laissa neantmoins si bien aller aux 
flatteries d' Alcibiades , et en fut si espris , que luy 

> Dans le grec : et qui étoit un des Persans qui haissoit le 
plus les Grecs. 



35z A L C I B I A D E S. 

mesme s'estudioit à le contreflatter encore d'avan- 
tage , et luy rendre plus de caresses , car il nomma 
Alcibiades 1 , la plus belle maison de plaisance, et 
le plus doulx séjour qu'il eust , pour les beaux jar- 
dins , fonteines , boscages et prairies salubres et 
délectables qui y estoient , le tout accoustré royale- 
ment et magnifiquement. 

XLVIII. Alcibiades donques désespérant de 
pouvoir jamais trouver asseurance avec les Spar- 
tiates , et aussi redoubrant leur roy Agis , alloit 
mesdisant d'eulx, et calumniant tout ce qu'ilz fai- 
soient , envers Tissaphernes : en qnoy faisant il 
empeschoit aussi qu'il ne leur aidast si affectueuse- 
ment qu'il eust peu faire, et qu'il ne ruinast de 
tout point les Athéniens : car il luy remonstroit 
qu'il devoit fournir argent escharsement aux La- 
cedaemoniens , pour les laisser miner et consumer 
petit à petit , à fin que après qu'ilz se seroient bien 
travaillez et affoibliz les uns les autres, ilz en fus- 
sent tous deux ensemble plus aisez au roy à domp- 
ter. A quoy le Barbare s'accorda facilement , et 
voyoit on évidemment qu'il aimoit Alcibiades , et 
l'estimoit beaucoup , de manière qu'il en estoit 
recherché et regardé par l'une et par l'autre partie 
des Grecs. 

*- Aroyot auroit été plus exact , s'il avoit tra.du.it : « Car il 
« clouna à sa plus belle maison de plaisance , et le plus doulx 
« séjour qu'il eust , pour les beaux jardins , fonteines , bos- 
« cages et prairies salubres et délectables qui y estoiaot , le 
" tout accoustré royalement et magnifiquement , le nom d'Al- 
« cibiades ». Tout le monde lui donna depuis le même nom. 

XLIX. 

XLIX. S i se repentoient bien adonc les Athé- 
niens pour les grands maulx et dommages qu'ilz 
en avoient receuz, de ce qu'ilz avoient ordonné 
et décrété encontre luy : et luy mesme aussi de 
son costé estoit bien desplaisant de les voir réduits 
à si mauvais termes , craignant que si la ville 
d'Athènes venoit à estre de tout poinct ruinée , 
il ne tumbast luy mesme à la fin entre les mains 
des Lacedasmoniens , qui luy vouloient mal de 
mort. Or estoient environ ce temps là presque 
toutes les forces des Athéniens en Fisle de Samos , 
de là où avec leur armée de mer ilz taschoient à 
reconquérir ceulx qui s'estoient rebellez contre 
eulx , et à garder ce qui leur estoit demouré : car 
ilz estoient encore aucunement forts pour résister 
à leurs ennemis , à tout le moins par la mer : mais 
ilz redoubtoient fort la puissauce de Tissaphernes , 
et les cent cinquante galères que l'on disoit devoir 
bien tost venir du païs de la Phcenicie au secours 
de leurs ennemis : car si elles fussent venues, la 
ville d'Athènes n'avoit plus de ressource ny 
d'espérance de salut. Ce que Alcibiades enten- 
dant , envoya secrettement devers les principaux 
hommes qui fussent en l'armée d'Athènes à Sa- 
mos , leur donner espérance qu'il leur rendroit 
Tissaphernes amy , non qu'il eust envie de grati- 
fier au peuple, ne qu'ilz se fiast à la commune 
d'Athènes , mais aux nobles et aux gens de bien 
et d'honneur , pourveu qu'ilz eussent le cueur ,et 
la hardiesse de refréner un peu la licencieuse in- 
solence du menu peuple ; et prendre en main l'au- 
Torne II- Z 

thorité du gouvernement , pour remettre sus les 
affaires , et préserver de finale ruine la ville d'A- 
thènes. 

L. Quoy entendu , tous les autres hommes 
d'apparence y presterent fort vouluntiers l'oreille , 
excepté Phrynichus du bourg de Dirades , l'un 
des capitaines , lequel se doubtant de ce qui estoit 
véritable , qu'Alcibiades ne se soucioit point , qui 
eust l'authorité souveraine du gouvernement à 
Athènes , la noblesse ou le peuple , ains essayoit 
tous les moyens de pouvoir retourner en quelque 
sorte que ce fust , et alloit pratiquant la bonne 
grâce de la noblesse , en blasmant et calumniant 
le peuple, s'opposa à ce qu'il mettoit en avant : 
toute fois son advis pour ce coup là , ne fut pas 
suivy. Et voyant qu'il s'estoit ouvertement dé- 
claré ennemy d'Alcibiades , il feit entendre soubs 
main à Astyochus , qui pour lors estoit admirai 
des Lacedasmoniens , la prattique et menée dont il 
leur avoit fait ouverture , l'admonestant de se 
donner bien garde de luy , et de le faire arrester 
prisonnier , pource que c'estoit un homme dou- 
ble , qui avoit intelligence avec l'une et l'autre 
partie : mais il n'entendoit pas , que c'estoit un 
traistre qui parloit à un autre traistre. Car cestuy 
Astyochus faisoit la cour à Tissaphernes pour son 
particulier profit : et voyant que Alcibiades avoit 
grand crédit envers luy , luy descouvrit et décela 
tout ce que Phrynichus luy avoit fait entendre. 
Alcibiades envoya incontinent à Samos devers les 
attitrés capitaines gens exprès , pour charger et ac- 

cuser Phrynichus de la trahison qu'il leur avoit 
i'aitte , dont tous ceulx du conseil furent fort in- 
dignez et irrité à l'encontre de lny : et Iuy voyant 
qu'il n'avoit autre meilleur moyen de se sauver , 
essaya de rhabiller la t'aulte qu'il avoit faitte par 
une autre encore plus grande : car il renvoya de 
rechef vers Astyochus , se plaignant à luy de ce 
qu'il l'avoit décelé , et luy promeit que , s'il vou- 
loit, il luy livreroit entre ses mains toute la flotte 
des vaisseaux , et toute l'armée entière des Athé- 
niens. 

LI. Toutefois ceste trahison de Phrynichus ne 
porta point de dommage aux Athéniens , à l'occa- 
sion d'une autre contretrahison d' Astyochus : car 
il f'eit aussi de rechef entendre à Alcibiades l'of- 
fre que Phrynichus luy avoit envoyé faire. Ce que 
Phrynichus ayant aussi descouvert , et s'attendant 
bien d'en avoir une seconde recharge devant le con- 
seil de la part d' Alcibiades, ad vertit luy mesme le pre- 
mier les autres chefs de l'armée des Athéniens , que 
les ennemis leur dévoient venir courir sus , et com- 
ment, et les admonesta qu'ilz se tinssent près de leurs 
vaisseaux, de faire bon guet, et fortifier leur camp 
à toute diligence : ce qu'ilz feirent. Et comme ilz 
estoient après , leur vindrent d'autres lettres d' Al- 
cibiades, par lesquelles il les admonestoit qu'ilz se 
donnassent garde de Phrynichus, pource qu'il avoit 
intelligence et prattique avec les ennemis de leur 
rendre toute l'armée d'Athènes entre leurs mains. 
Mais on n'adjousta point de foy à ces secondes 
lettres , pource que Ion estima , que sachant et en-* 

Z a 

tendant les preparatifz et les desseings des enne- 
mis. , il s'en estoit voulu servir pour charger et 
calumnier Phrynichus à tort. Ce neantmoins il y 
eut depuis un de ceulx qui faisoient la ronde , 
nommé Hermon , qui en pleine place luy donna 
un coup de dague , dont il le tua Le cas fut exa- 
miné en justice , et le tout considéré., le mort par 
arrest du peuple fut condemné comme traistre, 
et l'homicide 2 Hermon et ses consors couronnez , 
en recompense de ce qu'ilz avoient occis un trais- 
tre à la chose publique. 

LU. Parquoy ceulx qui vouloient bien à Alci- 
biades , estans pour lors les plus forts au conseil 
de ceste armée qui estoit en Samos , envoyèrent 
à Athènes un Pisander pour essayer de remuer le 
gouvernement , et encourager les nobles de pren- 
dre le maniement des affaires en main , et l'oster 
au peuple , en les asseurant que Tissaphernes leur 
donneroit confort et aide à ce faire , par le moyen 
d'Alcibiades, qui le leurrendroit favorable etamy. 
Voilà la couleur et couverture dont se servirent 
ceulx qui changèrent le gouvernement d'Athènes , 
» j t qui le meirent es mains du petit nombre de la 
noblesse : car ilz n'estoient que quatre cents , et 

■ Phrynichus fut tué , suivant Lysias , par Thrasybule de 
Culydon , et par Apolloiloro de Megare. Voyez son discours 
contre Agorarus , on il donne des détails sur cette mort , p. 
492, T. 5, des Oratcnrs grecs de Rciske. c. 

' Homicide n'esr pas dans le grec. Le coup fut donné par 
un des gardes de la troupe d'Hermon. Hermon fut couronné , 
parce qu'il avoit donné l'ordre* 

toutefois se faisoient appeller, les cinq mille. Mais 
si tost qu'ilz se sentirent forts , et qu'il se trou- 
vèrent en main , sans contredit , l'authorité du gou- 
vernement , ilz ne teindrent plus compte d'Alci- 
biades , et feit on la guerre plus froidement et plus 
laschement que Ion ne la faisoit au paravant, par- 
tie pource qu'ilz se def noient de leurs citoyens , 
qui trouvoient estrange la mutation du gouverne- 
ment , et partie aussi pource qu'ilz avoient opinion 
que les Lacedœmoniens , qui de tout temps favo- 
risoient plus au gouvernement de la noblesse , en 
seroient plus enclins à faire paix avec eulx. Or le 
menu peuple qui estoit dedans la ville , ne bougea 
point , ains se teint coy malgré luy , pour la crainte 
du danger , à cause qu'il y en eut plusieurs tuez de 
ceulx qui prirent la hardiesse de résister ouverte- 
ment à ces quatre cents. 

Lill. Mais ceulx qui estoient au camp en l'isle 
de Samos , ceste nouvelle ouie , en furent si grief- 
vernent indignez, qu'ilz résolurent de s'en retour, 
ner incontinent au port de Piraee : si envoyèrent 
premièrement quérir Alcibiades , qu'ilz eleurent 
leur capitaine , et luy commandèrent de les con- 
duire tout chaudement à l'encontre de ces tyrans , 
qui avoient attenté et entrepris sur la liberté du 
peuple d'Athènes : mais toutefois il ne feit point 
en cela , comme eust fait un autre , se sentant 
soudainement élevé et aggrandy par la faveur d'une 
commune , ny n'estima point qu'il deust inconti- 
nent gratifier et complaire en toutes choses , à 
ceulx qui d'un banny, vagabond et fugitif, qu'il 

estoit naguère!;, l'avoient fait chef et capitaine gê- 
nerai de tant de bons vaisseaux , et d'une si belle 
et si grosse puissance : ains au contraire , ainsi 
qu'il estoit convenable à capitaine digne de telle 
charge , pensa qu'il falloit un peu résister à ceulx , 
qui par courroux s'alloient eulx mesmes précipiter 
et perdre , et qu'il devoit les garder de faire ceste 
iaulte. 

LIV. Ce qui sans doubte fut cause de préser- 
ver alors la ville d'Athènes de finale ruine , pource 
que si tout promptement ilz fussent partis de Sa- 
mos , pour s'en retourner à Athènes , les ennemis 
ne trouvans empeschement quelconque , se fussent 
emparez de tout le païs d'Ionie , de l'Hellespont , 
et de toutes les isles , sans coup' frapper , pen- 
dant que les Athéniens se fussent amusez à com- 
batte les uns contre les autres , en guerre civile , 
dedans l'enceinte mesme de leurs murailles : ce 
que Alcibiades seul, et non autre, engarda d'ad- 
venir, non seulement en preschant la commune 
en public , et luy remonstrant l'inconvénient , 
qui estoit pour arriver de ceste soudaine départie , 
mais aussi en priant particulièrement les uns à 
part , et retenant à force les autres : à quoy faire 
le secondoit aussi Thrasybulus du bourg de Stira , 
qui estoit en eeste armée, et crioit après cculx 
qui s'en vouloient aller : car il avoit, à ce que Ion 
dit , la voix plus forte et plus haultaine qu'homme 
qui fust en toute la ville d'Athènes. 

LV. Ce fut aussi un autre bel acte et grand 
service fait par Alcibiades, qu'ayant promis de 

moyener que les cent cinquante voiles Phoenicienes , 
que lesLacedoemoniens s'attendoient certainement 
avoir de renfort du roy de Perse, ne vinssent 
du tout point, ou qu'elles vinssent en faveur des 
Athéniens : car il se partit incontinent, et s'en 
alla en diligence devers Tissaphernes , envers le- 
quel il feit tant , qu'il n'amena point lesdittes 
voiles qui ja estoient comparues devant la ville 
d'Aspende , et faillit de parole aux Lacedasmoniens. 
Toutefois Alcibiades fut depuis blasmé et accusé 
d'une part et d'autre de l'avoir diverty, mais plus 
des Lacedaîtnoniens , qui disoient qu'il avoit re- 
monstré à ce Barbare , qu'il ne devoit aider ny 
aux uns ny aux autres , ains plus tost les laisser 
s'entre desfaire et ruiner eulx mesmes , pource 
qu'il estoit sans doubte, que ce gros renfort de la 
flotte du roy , venant à se joindre à l'une des 
parties , eust osté entièrement à l'autre la domi- 
nation et seigneurie de la marine. 

LVI. Quelques temps après cela furent des- 
faits et chassez les quatre cents qui avoient usurpé 
l'authorité du gouvernement à Athènes , et ce 
moyenant le port et l'aide que feirent fort affec- 
tueusement les amis d'Alcibiades , à ceulx qui te- 
noient le party du peuple. Si estoient adonc ceulx 
de la ville contents, et mandoient à Alcibiades 
qu'il s'en retournast quand bon luy sembleroit : 
mais luy estimant qu'il ne luy seroit point ho- 
norable ne bien séant de s'en retourner les mains 
vuides sans avoir rien mérité , ains par le béné- 
fice et la grâce du peuple seulement, et voulant 

au contraire que son retour fust glorieux et trium- 
phant , il se partit de Samos premièrement avec 
petit nombre de galères , et s'en alla rodant à l'en- 
tour des islès de Cos et de Gnidos , là où il fut 
advcrty , que l'admirai de Lacedaemone , Minda- 
rus , s'en estoit allé avec toute sa flotte au destroit 
de l'Hellespont, et que les capitaines Athéniens 
le suivaient à la trace : si se meit à cingler en toute 
diligence celle part , pour secourir les Athéniens , 
et de bonne fortune y arriva avec dixhuit galères, 
à l'instant mesme que les uns et les autres s'es- 
toient attachez au combat avec tous leurs vaisseaux 
devant la ville d'Abydos , et avoient ja combatu 
fort asprement depuis le matin jusques au soir 
ayans les uns et les autres eu du meilleur en un 
endroit de la bataille , et du pire en l'autre. Si donna 
imagination contraire à la vérité à toutes les deux 
parties , aussi tost qu'on le descouvrit de loing , 
tellement que les ennemis en prirent courage , et 
les Athéniens s'en estonnerent, jusques à ce que 
de sa galère capitainesse il feit haulser en l'air une 
enseigne d'amis , et aussi tost se rua sur les Pelo- 
ponesiens qui avoient du meilleur, et donnoient 
la chasse à quelques galères d'Athènes : si les tourna 
incontinent eulx mesmes en f'uitte, et les pour- 
suivit si vivement, qu'il leur feit donner en terre , 
où il brisa les vaisseaux , et occit grand nombre 
des hommes qui se jetterent en l'eau pour cuider 
s'y sauver à nage en terre : quoy que Pharnabazus 
y fust venu au secours des Lacedœmoniens , et qu'il 
feist tout le devoir et l'effort qui luy estoit possible 

le long du rivage de la mer pour sauver les corps des 
galères , mais nonobstant , à la fin les Athéniens en 
gaignerent trente sur leurs ennemis , et sauvèrent 
toutes les leurs , puis dressèrent un trophée en signe 
de victoire. 

LVII. Ayant donc Alcibiades eu ceste glo- 
rieuse et heureiise rencontre, il se voulut aller 
monstrer en triumphe à Tissaphernes. Parquoy 
ayant fait provision de beaux et riches presens 
pour luy donner, et mis sus une suitteetun train 
digne d'un capitaine gênerai , il se meit à la voile 
pour aller devers luy, mais il n'y trouva pas le 
recueil qu'il avoit espéré , parce que Tissaphernes, 
qui ja de long temps estoit diffamé par les Lace- 
dœmoniens , se plaignans qu'il ne faisoit pas ce que 
le roy avoit ordonné , et craignant en estre un 
jour attainct et puny par le roy, estima qu' Alci- 
biades estoit arrivé tout à poinct et le reteint pri- 
sonnier en la ville de Sardis , estimant que ceste 
injustice luy serviroit de descharge et de justifica- 
tion envers le roy : toutefois au bout de trente 
jours , Alcibiades trouva , ne sçay comment , moyen 
d'avoir un cheval, et se desrobant de ses gardes, 
s'enfouit en la ville de Clazomenes 1 : ce qui aug- 
menta encore d'avantage la suspicion que Ion avoit 
de Tissaphernes , pource que Ion estima que soubs 
main il luy eust fait passage : mais luy remonta 
incontinent sur mer , et s'en alla trouver l'armée 
des Athéniens , là où il eut nouvelles que Min- 

1 Dans le grec : « et il chercha à calomnier Tissaspherne, eu 
is répandant le bruit que c'étoit lui qui l'avoit fait évader. » C. 

clarus et Pharnabazus estoient ensemble en la ville 
de Cyzique : si feit une harengue aux soudards , 
par laquelle il leur remonstra qu'il estoit totale- 
ment nécessaire qu'ilz combatissent leurs ennemis 
par mer et par terre , voire qu'ilz les allassent 
assaillir jusques dedans leurs forts et leurs villes 
mesmes , pource qu'autrement ilz n'avoient pas 
moyen de recouvrer argent pour leur entrete- 
nement. 

LVIII. La harengue achevée, il les feit incon- 
linent tous embarquer, et s'en alla poser l'ancre 
en l'isle de Proconnese , là où il ordonna que Ion 
enfermast au dedans des vaisseaux de guerre toutes 
les frégates et autres telz petits bateaux , à fin que 
les ennemis ne peussent avoir de part quelconque 
nouvelle aucune de son arrivée , à quoy luy servit 
encore ce que soudainement il tumba un grand ra- 
vage de pluyes , avec tonnerres et temps obscur 
qui luy aida bien à cacher et celer son entreprise : 
tle sorte que non seulement les ennemis , mais aussi 
les Athéniens mesmes n'en apperceurent rien : car 
ilz avoient desja fait leur compte , que pource jour 
là on ne feroit autre chose, et toutefois il les feit 
^udain rembarquer , et se partir. Ilz ne furent 
pas plus tost au large en mer que le temps com- 
mencea à s'esclaircir : et lors ilz veirent de tout 
ioing les galères des ennemis qui estoient à la rade 
devant le port de Cyzique , et craignant que le 
grand nombre de sa flotte ne fust cause de les faire 
fouir en terre avant qu'il les peust attacher , il 
commanda aux autres particuliers capitaines qu'ilz 

demourassent derrière , en vogant tout bellement 
après luy, et luy avec quarante galères seulement 
se tira en avant et s'alla monstrer aux ennemis 
pour les attirer à la bataille. Les ennemis pensans 
qu'il n'y eust de vaisseaux que ce qu'ilz voyoient , 
leur voguèrent à l'encontre , et s'attachèrent incon- 
tinent à les investir et combatre : mais ilz ne fu- 
rent pas plus tost attachez , que ceulx qui estoient 
demourez derrière arrivèrent, dont les ennemis 
s'effroyerent de sorte, qu'ilz se tournèrent incon- 
tinent en fuite , et Alcibiades se jettant hors de 
toute sa flotte , avec vingt des meilleures galères 
qu'il eust , poursuivit les fuyans jusques à la coste , 
où il descendit encore en terre, et chassa si vive- 
ment et de si près ceulx qui estoient sortis des ga- 
lères pour se cuider sauver de vistesse , qu'il en tua 
sur le champ un grand nombre. Et qui plus est , 
Mindarus et Pharnabazus estans sortis de la ville 
pour secourir leurs g^ns , il les rompit encore tous 
deux, et y fut Mindarus occis sur le champ en 
combatant tort vertueusement , mais Pharnabazus 
' s'en fouit. 

LIX. Ainsi eurent les Athéniens en leur puis- 
sance les corps des morts qui estoient en grand 
nombre , avec grande quantité d'armes et de des- 
pouilles , et prirent tous les vaisseaux de leurs en- 
nemis : et ayans d'avantage pris la ville de Cyzique , 
parce que Pharnabazus l'abandonna, et que les Pe- 
loponesiens estoient morts , non seulement ilz s'as- 
seurerent la possession du païs de l'Hellespont 
qu'ilz tenoient encore , mais aussi chassèrent à vive 



3G4 ALCIBIADES. 
force les ennemis hors de, tout le reste de la mer, 
et y eut quelques lettres surprises , par lesquelles 
un secrétaire faisoit entendre à Sparte aux Ephores 
reste desconfiture en peu de paroles , ainsi que 
porte la coustume du parler Laconique, et disoient 
lesdites lettres en ces termes : « Tout est perdu , 
» Mindarus est mort , nos gens meurent de faim, 
« nous ne sçavons ce que nous devons faire ». Au 
demourant, les soudards Athéniens qui furent à 
ceste desfaite , en devindrent si glorieux qu'ilz ne 
vouloient point et desdaignoient qu'on les meslast 
avec les autres soudards qui s'estoient laissé batre 
par plusieurs fois , là où eulx n'avoient jamais esté 
vaincus, pource que peu de temps auparavant il 
estoit advenu que le capitaine Thrasyllus avoit 
esté rompu près de la ville d'Ephese : et pour celle 
desfaitte les Ephesiens avoient dressé un trophée de 
bronze à la honte et ignominie des Athéniens : ce 
que les soudards d'Alcibiades reprochoient à ceulx 
de Thrasyllus , et se magnifioient, et haultlouoient 
eulx et leur capitaine , ne voulans ny loger en 
mesme quartier , ny se jouer et exerciter avec les 
autres , jusques à ce que Pharnabazus leur estant 
venu à l'encontre avec grosse puissance , tant à pied 
qu'à cheval , ainsi comme ilz couroient et fourra- 
geoient les terres des Abydeniens , Alcibiades les 
alla secourir , et luy donnant la bataille le rompit 
une autre fois , et le chassa jusques à la nuict toute 
noire avec Thrasyllus : car "alors les soudards de 
l'un et de l'autre capitaine se meslerent les uns 
parmy les autres , et se faisans grandes caresses les 

uns aux autres s'en retournèrent tous ensemble à 
grande joye au camp. 

LX. L e lendemain Alcibiades , après avoir dressé 
un trophée pour la victoire du jour précèdent , alla 
courir et piller les païs du gouvernement de Pharna- 
bazus , sans que personne luy osast sortir à l' en- 
contre. En ceste course furent pris prisonniers quel- 
ques presbtres et quelques religieuses du païs , mais 
Alcibiades les délivra depuis sans leur faire payer 
aucune rençon : et ainsi qu'il se preparoit pour al- 
ler faire la guerre aux Chalcedoniens qui s'estoient 
rebellez contre les Athéniens , et avoient receu en 
leur ville garnison et gouverneur des Lacedœmo- 
niens , il fut adverty comme ilz avoient serré tous 
leurs biens des champs , et les avoient déposez en- 
tre les mains des Bythiniens , qui estoient leurs voi- 
sins et amis , pour les leur garder : si mena son ar- 
mée sur leurs confins , et envoya devant un he- 
rault se plaindre aux Bithyniens , et demander rai- 
son du tort qu'ilz faisoient à ceulx d'Athènes. Les 
Bithyniens craignans qu'il ne s'en attachast à eulx 
mesmes , luy rendirent les biens qu'ilz avoient en 
depost : et, qui plus est, feirent encore alliance 
avec luy. 

LXI. Cela fait, il alla mettre le siège devant 
la ville de Chalcedoine , laquelle il emmura tout à 
l'entour , depuis un bout du rivage de la mer jusques 
à l'autre. Pharnabazus y vint pour luy cuyder faire 
lever le siège : et Hippocrates capitaine Lacedœmo- 
nien gouverneur de la ville , assemblant tout ce qu'il 
«voit de force dedans , au mesme temps feit une 

saillie sur les Athéniens : parquoy Alcibiades or- 
donnant ses gens en bataille , de manière qu'ilz 
peusseut faire teste à ces deux assaillans tout à un 
coup , feit si vaillamment qu'il contraignit Pharna- 
bazus de prendre la fuite honteusement, et occit 
Hippocrates sur le champ avec bon nombre de ses 
gens : puis monta luy mesme sur mer pour s'en aller 
au païs de l'Hellespont amasser de l'argent , et là 
surprit la ville de Selybrée pour avoir hardiment 
hazardé sa personne avant le temps qui luy estoit 
prefix : pource que quelques particuliers de dedans , 
avec lesquelz il avoit intelligence , luy avoient donné 
assignation à quand ilz leveroient en l'air un flam- 
beau allumé environ la minuict, mais ilz furent 
contraincts de lever leur signe avant heure pour la 
crainte de l'un des consors de leur conjuration , 
lequel soudainement se repentit : ainsi fut le flam- 
beau levé avant que toute sa trouppe fut preste. Ce 
que luy voyant , prit environ trente hommes en sa 
compagnie , et avec eulx s'en courut vers les mu- 
railles de la ville , ayant commandé au demouranl 
de sa trouppe , qu'on le suivist à la plus grande dili- 
gence qu'il leur seroit possible. La porte luy fut 
ouverte à luy et aux trente hommes qu'il avoit ame- 
nez quand et luy, oultre lesquelz encore en survint 
il vingt autres armez à la légère seulement , mais ilz 
ne furent pas plus tost entrez qu'ilz entendirent 
ceulx de la ville , qui leur venoient en armes au 
devant , de manière qu'il n'y avoit aucun moyen 
qu'il en peust eschapper , s'il les attendoit : et neant- 
moins s'estant tousjours maintenu invincible jusques 

à ce jour là en toutes les rencontres où il avoit esté 
capitaine , il luy faisoit fort grand mal de fouir : 
parquoy il se va soudainement adviser , de l'aire 
faire silence par une trompette , et le bruit appaisé , 
il feit crier à haulte voix par un de ceulx qui estoient 
autour de luy, que les Selybrianiens ne prissent 
point les armes contre les Athéniens. Ce cry refroi- 
dit un peu la chaleur de ceulx qui avoient bonne 
envie de combatre , par ce que ilz cuiderent que 
toute l'armée des Athéniens fust ja dedans la ville: 
les autres furent bien aises d'avoir moyen de traitter 
appointement , sans venir au hazard des armes. Et 
ainsi comme ilz parlementoient de faire composi- 
tion , le reste de l'armée arriva , et se doubtant bien 
que les Selybrianiens ne demandoient que paix , 
comme il estoit vray, il eut peur qu'une trouppe de 
Thraciens , qui estoient venus fort voluntiersà ceste 
expédition , pour l'amour et en faveur de luy, eu 
bon nombre, ne pillassent et saccageassent la ville , 
pourtant les feit il sortir tous dehors : et faisant 
accord avec les principaux des Selybrianiens à leur 
requeste , ne leur feit autre mal , sinon qu'ilz payè- 
rent une somme d'argent , et receurent garnison des 
Athéniens : et cela fait , il s'en alla. 

LXII. Mais pendant cest exploit , les autres ca- 
pitaines Athéniens , qui tenoient la ville de Chal- 
cedoine assiégée , feirent aussi appointement avec 
Pharnabazus , qu'il >leur bailleroit quelque somme 
d'argent, et remettroit la ville en l'obéissance de 
ceulx d'Athènes , comme elle estoit auparavant : 
et que moyennant ce les Athéniens aussi ne pour- 

roient faire aucunes courses , ne porter dommage 
aux païs de son gouvernement : et que luy aussi 
seroit tenu de donner bonne guide et sauvegarde 
aux ambassadeurs d'Athènes , à ce qu'ilz peussent 
aller , et estre seurement devers le roy de Perse. Ce 
traitté ayant esté juré par les autres capitaines, 
Pharnabazus voulut qu'Alcibiades à son retour le 
jurast aussi : mais il dit qu'il n'en feroit rien, que 
luy mesme premier ne l'eust juré de son costé : 
puis quand les sermens eurent esté prestez d'une 
part et d'autre , adonc il alla aussi contre ceulx de 
Byzance , qui s'estoient semblablement rebellez , et 
d'arrivée environna la ville d'une closture tout à 
l'entour , mais depuis il eut secrette intelligence 
avec deux particuliers , Anaxilaus et Lycurgus et 
quelques autres qui luy promirent de luy livrer la 
ville entre ses mains , pourveu que l'on ny feroit 
point de dommage. Et pour donner exécution à 
ceste prattique , il feit courir un bruit , qu'il estoit 
contrainct de se partir hastivement de ce siège , 
pour l'occasion de quelques nouvelletez , qui s'es- 
toient soublevées au païs d'Ionie : et de faict , il se 
partit de plein jour avec tous ses vaisseaux , mais il 
retourna tout court la nuict mesme : et descendant 
en terre avec les mieux armez de ses gens , s'appro- 
cha des murailles de la ville, sans faire bruit quel- 
conque, ayant ordonné aux autres , qui estoient de- 
mourés sur les vaisseaux, que ce pendant ilz vo- 
guassent à toute puissance dedans le port , en faisant 
le plus de bruit , d'effroy et de tumulte qu'ilz pour- 
roient , partie à fin que la soudaineté de ceste sur- 
prise 

prise estonnast de tant plus les Byzantins , et partie 
aussi à fin que ce pendant ceulx avec qui il avoit 
intelligence , eussent plus de commodité de le 
recevoir et mettre seurement avec sa trouppe de- 
dans , pendant que tout le monde s'en courroit 
sur le port , pour faire teste à ceulx qui estoient 
sur les galères. 

LXIII. Toutefois la chose ne passa pas sans 
combatre, pource que ceulx qui estoient en gar- 
nison dedans la ville , les uns Peloponesiens , les 
autres Bœotiens et Megariens , rembarrèrent ceulx 
qui estoient sortis des galères , si ferme , qu'ilz les 
contraignirent de se rembarquer : puis quand ilz 
entendirent, que de l'autre costé les Athéniens 
estoient entrez dedans la ville , ilz se serrèrent en 
bataille , et les allèrent rencontrer. Si y fut le combat 
fort aspre : mais à la fin Alcibiades en demoura 
vaincueur , menant lapoincte droite de sa bataille, 
et Theramenes la gauche. Et la victoire gaignée , 
prit prisonniers ceulx des ennemis, qui estoient es- 
chappez de la desconfiture , qui se trouvèrent en- 
viron trois cents hommes : mais hors ceste ren- 
contre , il n'y eut pas un Byzantin mis à mort par 
justice , ny confisqué ou banny : pource que ceulx 
qui avoient conduit la prattique , avoient capitulé 
avec ceste condition , que Ion ne leur feroit aucun 
dommage ny desplaisir en leurs personnes , ny en 
leurs biens , et qu'on ne leur osteroit chose quel- 
conque qui fust à eulx. Tellement que Anaxilaus 
estant depuis accusé de trahison en Lacedaomone , 
à raison de ceste prattique, respondit, et se justi- 

fia de sorte , que Ion ne trouva point qu'il eust fait 
chose dont on le peust reprendre: car il dit, qu'il 
n'estoit point Lacedasmonien , mais Byzantin , et 
qu'il ne voyoit point Lacedasmone en danger, 
mais Byzance, laquelle estoit tout à l'entour en- 
fermée et emmurée d'une closture , que les enne- 
mis avoient bastie à l'environ : qu'il estoit impos- 
sible que rien y peust entrer , et que si peu de 
bledz qu'il y avoit dedans , les Peloponesiens et les 
Bœotiens , qui y estoient en garnison , le man- 
geoient , pendant que les pauvres Byzantins mou- 
roient de maie faim , eulx , leurs femmes et leurs 
enfans : et pour ceste raison , qui ne se pouvoit 
dire qu'il eust trahy son païs , ains plus tost l'avoit 
délivré des misères et calamitez que la guerre ap- 
porte quand et soy : en quoy il avoit suivy l'exemple 
des plus gens de bien de Lacedasmone , « lesquelz ne 
« recognoissent autre honnesteté ny autre justice , 
te que ce qui est utile et profitable à leur païs ». Les 
Lacedasmoniens , ces défenses ouyes , eurent honte 
de les condemner , et pource les laissèrent aller. 

LXIV. Mais Alcibiades désirant à la fin re- 
veoir sa maison , ou pour mieulx dire , estre luy 
mesme veu par ses citoyens , après avoir tant de 
fois rompu , desfait et batu leurs ennemis , se meit 
à la voile pour retourner à Athènes , remenant 
toutes les galères Athenienes richemen t parées , 
et ornées tout à l'entour des pavois , armes et au- 
tres despouilles des ennemis , et en faisant remor- 
quer après luy plusieurs autres captives qu'il avoit 
gaignées , et portant encore plus grand nombr* 

des enseignes et ornemens des autres qu'il avoit 
brisées et gastées , toutes lesquelles , en comp- 
tant les unes et les autres , n'estoient pas moins 
de deux cents. 

LXV. A u demourant , quant à ce que Duris 
le Samicn , qui se dit estre descendu de sa race , 
escrit , qu'à ce retour Chrysogonus , un si excel- 
lent joueur de flustes , qu'il en avoit gaigné le prix 
ès jeux Pythiques , sonnoit la note , à la cadence 
de laquelle les galiots mouvoient leurs rames par 
mesure , et que Callipides un autre excellent joueur 
de tragédies , y faisoit l'office de comité 1 , les in- 
citant à voguer , et estant accoustré et revestu tout 
ne plus ne moins et des mesmes accoustremens 
que le sont telz ouvriers , quand ilz vienent en 
plein théâtre devant le peuple faire preuve de 
leur art , et que la galère capitainesse , sur laquelle 
il estoit , entra dedans le port avec une voile de 
pourpre , comme si c'eust esté quelque mommerie 
qu'ilz eussent voulu faire après la bonne chère d'un 
festin , il n'y a ny Ephorus , ny Theopompus , ny 
Xenophon, qui en facent mention. Et si ne me 
semble pas croyable , que luy retournant d'exil 
après un si long bannissement, et tant de maux 
et de calamitez qui en estoient ensuivies , se fust 
voulu si insolentement et si superbement mons- 
trer aux Athéniens : ains au contraire , il est tout 
certain , qu'il retourna en doubte , et en crainte : 
car arrivé qu'il fut dedans le port de Pirase , il 
ne voulut point descendre de sa galère en terre , 
1 Officier Je vuisseau , qui commande aux rameurs. 

que premièrement il n'eust veu de dessus le tillac 

sur la grève du port Euryptolemus son nepveu , 

et plusieurs autres siens parents et amis , qui là 

estoient venus pour le recevoir, et qui luy disoient 

qu'il descendist hardiment sans avoir crainte de 

rien. 

LXVI. S i ne fut pas plus tost descendu en terre , 
que tout le peuple luy courut de tous costez au de- 
vant , avec affection si grande , qu'ilz ne regar- 
doient pas seulement les autres capitaines , ains s'a- 
massoient tous à l'entour de luy seul , et s'escrioient 
de joye qu'ilz avoient de le voir. Ceulx qui en pou- 
Toient approcher , le saluoient et l'embrassoient , 
mais tous l'accompagnoient , et y en avoit aucuns 
qui s'approchans de luy, luy mettoientdes chapeaux 
de fleurs sur la teste , et ceulx qui n'en pouvoient 
approcher , le regardoient de loing , et les vieux 
le monstroient aux jeunes. Mais ceste publique res- 
jouissance estoit neantmoins entremeslée de larmes, 
de pleurs et de regrets , quand ilz venoient à re- 
mémorer leurs malheurs passez , et les conférer 
avec la prospérité présente , considerans qu'ilz 
n'eussent point perdu la Sicile , ny ne se fussent 
point trouvez frustrez de tout ce qu'ilz avoient 
au surplus espéré , s'ilz eussent laissé la conduitte 
de leur armée , et le gouvernement de leurs affai- 
res entre les mains d'Alcibiades , quand ilz l'en- 
voyèrent adjourner à comparoir en personne de- 
vant eulx , veu que lors ayans trouvé la ville d'A- 
thènes presque entièrement privée de la possession 
de la mer , et du costé de la terre ses forces réduites 

à telle extrémité , qu'à peine pouvoit elle défendre 
ses faulxbourgs, et au dedans estant encore divisée 
et embrouillée de séditions civiles , neantmoins en 
remettant sus et ramassant ce peu de forces foi- 
bles et petites qui luy estoient demourées , il luy 
avoit desja restitué non seulement la seigneurie 
et domination de la marine , mais aussi l'avoit ren- 
due par tout victorieuse sur la terre. 

LXVII. Or avoit le décret de son rappel ja au- 
paravant esté passé et accordé par le peuple , à 
l'instance de Callias filz de Callœschrus , qui le 
meit en avant , ainsi comme luy mesme le tesmoi- 
gne en ses élégies , ramentevant à Alcibiades le 
plaisir qu'il luy avoit fait en cela, disant : 

De ton rappel premier je proposay 
En plein conseil le décret , et Tozay 
Mettre en avant, dont je puis maintenir, 
Estre celuy qui t'ay fait revenir , 
Estant Paires t qui t'a cy rappellé 
Du sceau verbal de ma langue scellé. 

LXVIII. Mais nonobstant, le peuple s'estant 
lors assemblé en conseil, Alcibiades se tira en 
avant , et feit une harengue , en laquelle il déplora 
premièrement ses malheurs , et se plaignit un peu 
des torts que Ion luy avoit faits, en rejettant 
neantmoins le tout à la fin sur sa mauvaise for- 
tune , et sur quelque dieu envieux de sa prospé- 
rité : puis discourut bien au long sur l'espérance , 
qu'avoient les ennemis : et au demourant , admo- 
nesta le peuple d'avoir bon courage , et de s'asseu- 

rer pour lad venir. Finablement luy furent par le 
peuple données des couronnes d'or , et. fut eleu ca- 
pitaine gênerai d'Athènes, avec souveraine puissance 
tant par terre que par mer: et sur l'heure mesrae, 
fut ordonné par arrest du peuple, que tous ses 
biens luy seroient rendus , et que les presbtres Eu- 
molpides l'absouldroient des malédictions , et les 
heraults et huissiers à haulte voix semblablement 
revoqueroient les exécrations , qu'ilz avoient fulmi- 
nées et publiées encontre luy par commandement 
du peuple : ce que tous les autres feirent , excepté 
Theodorus 1 le pontife , lequel dit , « Je ne l'ay 
« point excommunié ny mauldit , s'il n'a rien for- 
« fait contre la chose publique ». 

LXIX. Ainsi estans les affaires d'AIcibiades 
en si glorieuse prospérité , il y eut neantmoins au- 
cuns , qui prirent à mauvais présage le temps au- 
quel il estoit arrivé , pource que le jour de son 
retour, par cas d'adventure escheut au propre jour 
que Ion célèbre , en l'honneur de la déesse Mi- 
nerve , la feste que Ion appelle Plynteria , qui vault 
autant à dire comme , la J'este des lavemens , en la- 
quelle les presbtres , que Ion nomme Praxiergides , 
font quelques secrets sacrifices , et occultes ceri- 
monies , le vingt et cinquième jour du mois de sep- 
tembre 2 , ostans à l'image de la déesse tous ses 
joyaux et paremens, et la tenans toute cachée et 
couverte : à raison dequoy les Athéniens mettent 

■ Le Hiérophante. 

* Le vingt-quatre du mois Tbargelion , qui ne répond pas 
au mois de septembre , mais au mois de mai. 

celle journée entre les plus malencontreuses , et se 
gardent bien de faire ou commencer aucune chose 
de conséquence en icelle : et alloit on interprétant, 
qu'il sembloit que la déesse ne fust point con- 
tente ny joyeuse du retour d'Alcibiades , et qu'elle 
se cachoit pour ne le point voir et pour le reculer 
arrière d'elle. 

LXX. Ce neantmoins luy estans à ce retour 
toutes choses succédées selon son désir, il arma 
cent galères pour retourner incontinent à la guerre : 
mais il luy prit une envie honeste et gentille , qui 
l'arresta jusques au temps que Ion célèbre la solen- 
nité des mystères 1 : car depuis que la ville de De- 
celée avoit esté occupée et fortifiée par les Lacedœ- 
moniens dedans le territoire de l'Attique , et-que 
les ennemis , estans les plus forts en campagne , 
avoient tenu les chemins par où l'on va d'Athènes 
à Eleusine , il n'y eut ordre de faire la procession 
solennelle par terre avec telle dignité et telle dévo- 
tion que Ion avoit accoustumé au paravant, ains 
y falloit aller par la mer : de manière que les sa- 
crifices , les danses et plusieurs autres sainctes et 
dévotes cerimonies, que Ion souloit faire par le 
chemin 2 , en chantant le sainct cantique de Iac- 
chus , par nécessité venoient à estre délaissées et 
omises. Si sembla lors à Alcibiades que ce seroit à 
luy œuvre méritoire envers les dieux , et glorieuse 

■ Les mystères de Cérès et de Proserpine. ■ 
2 Dans le grec : En conduisant Iacchus. Ce qui se faisoit 
le sixième jour de la célébration des mystères. V. Meursii Eleu- 
sinia, ch. 27; et le savant ouvrage du cit. Stc. Croix , p. i<j6. G. 

envers les hommes , de rendre à ceste festë et so- 
lennité sa forme et dignité accoustumée , en accom- 
pagnant la procession , et la défendant contre les 
courses et invasions des ennemis : car il estima 
qu'il adviendroit l'un des deux ou que Agis roy des 
Lacedacmoniens ne se bougeroit , et par ce moyen 
il Iuy diminueroit d'autant sa réputation et rabais- 
seroit sa gloire : ou s'il sortoit en campagne , qu'il 
luy donneroit la bataille dévote et religieuse envers 
les dieux , attendu que ce seroit pour défendre 
leurs plus sainctes et eacrées cerimonies en la 
veuë de son païs , là où il auroit tous ses citoyens 
spectateurs et tesmoings de sa prouesse et vail- 
lance. 

LXXI. Ayant pris ceste resolution, il la feit 
entendre aux presbtres Eumolpides , aux huissiers , 
et autres supposts et ministres des mystères : puis 
disposa tout le long du chemin des gens au guet sur 
les plus haults cousteaux d'alenviron , et envoya 
devant au plus matin , des avantcoureurs pour des- 
couvrir le païs : et après cela feit marcher les 
presbtres , religieux et confraires , et ceulx qui les 
conduisoient , en procession , lesquelz il couvrit et 
environna tout à l'entour de son armée qui mar- 
choit coste à coste en bonne ordonnance, et en 
grand silence : qui fut une conduitte d'armée fort 
vénérable , pleine de grande saincteté , et en la- 
quelle , si les envieux vouloient confesser vérité , 
ilz diroient qu'Alcibiades feit autant office de grand 
presbtre et de souverain pontife , que de capitaine. 
Si mena ceste procession en seureté jusque dedans 

la ville , sans que personne des ennemis eust jamais 
la hardiesse de sortir aux champs pour luy courir 
sus. Ce qui luy éleva le cueur encore d'avantage, 
et augmenta la bonne opinion que Ion avoit de sa 
suffisance et sage conduitte en la guerre , de sorte 
que Ion jugeoit qu'il estoit invincible, lors qu'il 
avoit entière puissance de commander souveraine- 
ment à une armée. Au demourant quant au menu 
populaire et gens de basse condition , il les attira 
et gaigna si bien à soy, qu'ilz desiroient tous sin- 
gulièrement , qu'il usurpast l'authorité et domina- 
tion souveraine , voire jusques à s'en addresser à 
luy, et luy dire et admonester qu'il se devoit mettre 
au dessus de toute envie , et abolir toutes ces or- 
donnances et coustumes de faire authoriser ces 
choses par les voix du peuple , et toutes telles fo- 
lies qui ruinoient les affaires de la chose publique , 
et qu'il fàlloit qu'il prist en main souveraine l'au- 
thorité du gouvernement , pour disposer entière- 
ment de toutes choses à sa voulunté , sans plus 
craindre les calumniateurs. Or quant à luy, s'il eut 
onques vouloir d'usurper la tyrannie , ou non , on 
n'en sçauroit que dire : mais il est bien certain , 
que les plus gros de la ville craignans qu'il ne 
le feist , hasterent son partement le plus qu'ilz 
peurent , faisans toutes autres choses à sa vou- 
lunté , et mesmement luy donnans pour compa- 
gnons en la charge de capitaine , ceulx que luy 
mesme voulut. 

LXXII. Ainsi se partit il à la fin avec une (lotte 
de cent galères, et s'en alla premièrement des- 

cendre en l'isle d'Andros , là où il desfeit en ba- 
taille les habitans de l'isle , et quelques Lacedae- 
moniens qui y estoient aussi , mais il ne prit pas la 
ville , qui fut l'une des premières charges et impu- 
tations que ses malvueillans luy meirent sus depuis. 
Car s'il y eut jamais homme ruiné par la propre ré- 
putation que Ion avoit de sa suffisance et valeur, 
certainement ce a esté Alcibiades : pource que les 
belles et grandes choses qu'il avoit faittes , l'avoient 
mis en telle estime de bon sens et de hardiesse, 
que là où il failloit à faire quelque chose , il en es- 
toit souspeçonné , et jugeoit on que ce n'estoit pas 
pour n'avoir peu , mais pour n'avoir voulu le faire , 
et que là où il se vouloit esvertuer, rien ne luy 
pouvoit eschaper. Au moyen dequoy le peuple s'es- 
toit promis , qu'incontinent après son partement 
il entendrait dire , que l'isle de Chio seroit prise 
avec tout lepaïs d'Ionie , et se courroucoient pource 
qu'ilz n'en entendoient point de nouvelles aussi 
soudainement comme l'imaginoit leur désir , sans 
mettre en considération la faulte d'argent qu'il souf- 
froit , mesmement ayant la guerre contre des enne- 
mis , qui avoient le grand roy de Perse qui leur en 
fournissoit , et que pour ceste nécessité il estoit bien 
souvent contraint d'abandonner son camp pour s'en 
aller çà et là chercher de l'argent , dont il peust 
nourrir , soudoyer et entretenir ses gens : car qu'il 
soit ainsi , la dernière charge que Ion luy meit sus , 
fut pour une telle cause : Lysander envoyé par les 
Lacedasmoniens pour admirai et capitaine gênerai 
de leur armée de mer feit tant envers Cyrus frère 

du roy de Perse , qu'il en tira une bonne et grosse 
somme de deniers : moyennant lesquelz , il donna 
aux mariniers quatre oboles 1 de soude ordinaire 
par jour , au lieu qu'ilz n'en souloient avoir que trois, 
encore avoit Alcibiades beaucoup d'affaire à leur eu 
fournir trois seulement. A raison dequoy, pour re- 
couvrer argent, il s'en alla faire une course jusques 
en la Carie. 

LXXIII. Mais ce pendant, celuy qu'il avoit 
laissé son lieutenant , et à qui il avoit baillé la su- 
perintendance sur les vaisseaux en son absence , 
nommé Antiochus, qui estoit bien bon pilotte , mais 
au demourant homme ecervellé, de peu de sens et de 
mauvais jugement , ayant exprès commandement 
d'AIcibiades de ne combatre point en façon quel- 
conque , encore que les ennemis luy vinssent pré- 
senter la bataille , fut si téméraire , et feit si peu 
de compte de ce qui luy avoit esté tant et si expres- 
sément ordonné, qu'il arma sa galère dont il estoit 
capitaine , et encore une autre , et s'en alla vers la 
ville d'Ephese passer tout le long des proues des 
galères ennemies, en faisant et disant plusieurs vil- 
lanies et plusieurs oultrages à ceulx qui estoient 
dessus. Dequoy Lysander estant irrité , luy sortit à 
l'encontre avec peu de vaisseaux du commence- 
ment. Les autres particuliers capitaines des galères 
d'Athènes , voyant Antiochus en danger , y allè- 
rent au secours à la file : et adonc Lysander aussi 
de son costé se jetta en pleine mer contre eulx avec 

1 L'obole d'Athènes valoit environ sept deniers. Amyo'. Ellr 
valoit un peu plus de deux sous sept deniers de notre nronnoie 

toute sa flotte entièrement , et feit en sorte qu'il 
les rompit. Antiochus mesme y mourut , et y eut 
plusieurs galères et plusieurs personnes prises j 
dont Lysander dressa un trophée , pour marque de 
sa victoire. 

LXXIV. Alcibiades ceste nouvelle ouye , 
s'en retourna incontinent tout court en toute dili- 
gence à Samos , et arrivé qu'il y fut alla avec le 
demourant de sa flotte présenter la bataille à Ly- 
sander , lequel se contentant de sa première vic- 
toire , ne luy sortit point à l'encontre , et tout aussi 
tost y eut un Thrasybulus filz de Thrason ennemy 
d'Alcibiades , qni se partit du camp de Samos , et 
s'en alla droit à Athènes pour l'accuser envers le 
peuple , donnant à entendre qu'il gastoit tout , et 
qu'il avoit ja perdu plusieurs vaisseaux , pour des- 
daigner sa charge , et en faire trop peu de compte , 
en commettant en son lieu des gens, qui avoient 
crédit autour de luy, pource qu'ilz estoient bon 
compagnons , et qu'ilz luy faisoient passer le temps 
à yvrongner , et à dire mots de gaudisserie , que les 
gens de marine disent entre eulx , pendant qu'il al- 
loit à son plaisir çà et là amasser de l'argent , et 
se donner du bon temps à faire banquets avec les 
courtisannes Abydenienes et Ionienes, mesmement 
en temps que l'armée des ennemis estoit si près de 
la leur. On le chargea aussi, qu'il faisoit fortifier 
quelque chasteau au pais de ïhrace , près la ville 
de Bysanthe 1 pour s'y retirer , comme ne pouvant , 
ou plus tost ne voulant plus vivre en son pais. Aus- 

' Elle s'appelle maintenant Rodoslo. 

quelles imputations les Athéniens adjoustans foy, 
eleurent incontinent d'autres capitaines , pour 
tnonstrer le courroux et le malcontentement qu'ilz 
avoient encontre luy. 

LXXV. C e qu'entendant Alcibiades , et crai- 
gnant qu'on ne luy feist pis , se retira de tout 
poinct hors du camp des Athéniens , et assemblant 
quelque nombre de soudards estrangers , alla en son, 
nom faire la guerre à quelques peuples Thraciens , 
qui n'estoient point soubs la puissance d'aucun sei- 
gneur , là où il assembla bonne somme d'argent, de 
ce qu'il y gaigna, et par mesme moyen asseura les 
Grecs , habitans en celle marche , des courses et 
invasions des Barbares. Depuis estans les capitaines 
Athéniens Tydeus , Menander et Adimantus , avec 
toutes les galères , que la ville d'Athènes avoit pour 
lors , en la coste que Ion appelle communément 1 
la rivière de la Chèvre , là où tous les matins par 
plusieurs jours de reng , ilz se jettoient en haulte 
mer , et alloient présenter la bataille à Lysander , 
qui estoit à l'ancre dedans la ville de Lampsaque , 
avec toute l'armée de mer des Lacedasmoniens , 
puis s'en retournoient au lieu dont ilz estoient par- 
tiz , en bien mauvais ordre, sans faire guet , ny soy 
tenir autrement sur leurs gardes , comme gens qui 
mesprisoient leurs ennemis. Alcibiades estant en 
terre ferme , non gueres loing de là , ne meit point à 
nonchaloir ceste faulte qu'ilz faisoient , ains s'en 
alla devers eux à cheval , et leur remonstra qu'ilz 

' AEgos Potainos. 

s'estoient mal posez en une coste , où ilz n'avoient 
nulz abriz , et point de villes , et où il leur falloit 
aller quérir leurs vivres bien loing, jusques en la 
ville <le Sestos , et qu'ilz souffroient leurs gens de 
marine sortir hors des vaisseaux , quand ilz estoient 
à la coste, et s'escarter çà et là en terre, comme 
chascun vouloit , là où ilz avoient tout devant eulx 
une grosse armée d'ennemis accoustumez d'obéir 
promptement aux commandemens d'un seul chef: 
et pourtant leur disoit et conseilloit qu'ilz s'ostas- 
sent de là , et s'en allassent poser l'ancre devant la 
ville de Sestos. A quoy les capitaines ne voulurent 
point entendre : ains, qui pis est, l'un d'eux 
Tydeus , luy commanda superbement qu'il eust 
à se retirer incontinent , et que ce n'estoit point 
luy, mais d'autres qui avoient charge de l'armée. 

LXXVI. Pakquoy Alcibiades se doubtant qu'il 
y eust encore quelque trahison là dessoubs , se re- 
tira : et en s'en allant , dit à quelques uns de sa 
cognoissance , qui luy feirent compagnie à s'en re- 
tourner du camp , que si les capitaines Athéniens 
ne l'eussent ainsi fièrement rabroué , dedans peu 
de jours il eust contrainct les Lacedœmoniens de 
venir à la bataille contre eulx en despit qu'ilz en 
eussent , ou bien de quitter et abandonner leurs 
vaisseaux : ce que aucuns estimèrent estre une vaine 
vanterie: les autres jugèrent qu'il y avoit apparence 
en ce qu'il disoit, par ce qu'il enst peu amener du 
costé de la terre grand nombre deThraciens, gens 
de traict et de cheval, avec lesquelz il eust couru 

sus aux Lacedœmoniens , et mis leur camp en grand 
trouble : mais au demourant qu'il eust sagement 
preuyeu les faultes que faisoient ces capitaines 
Athéniens , l'événement qui en ensuivit incontinent 
après , le tesmoigna évidemment , parce que Ly- 
sander les alla un jour charger au desprouveu si 
roidement , que de tous les vaisseaux qui estoient 
en leur flotte , il ne se sauva que huit galères seu- 
lement , avec lesquelles Conon s'enfuit : et les au- 
tres qui n'estoient pas gueres moins de deux cents, 
furent toutes prises et emmenées captives , avec 
trois mille prisonniers que Lysander feit tous mou- 
rir. Et peu de temps après , prit aussi la ville mesme 
d'Athènes , où il brusla tout le reste de leurs vais- 
seaux , et feit démolir et abatre leurs longues mu- 
railles. 

LXXVII. Après lequel grand exploit , Alci- 
biades redoubtant les Lacedaerooniens , qui lors , 
sans contredit , estoient demourez seigneurs de la 
mer et de la terre , passa au païs de la Bithynie , 
faisant conduire après luy grande quantité de biens 
et portant bonne somme d'argent quand et luy , 
sans d'autres encore d'avantage qu'il laissoit ès 
chasteaux de la Thrace , où il se tenoit : mais il 
en perdit beaucoup en la Bithynie, que luy osterent 
et desroberent quelques Thraciens habitans au païs. 
Si délibéra de se retirer devers le roy Artaxerxes , 
espérant que quand ce roy l'auroit une fois essayé , 
il ne le trouveroit point homme de moindre ser- 
vice , que para vant Themistocles ayoit esté trouvé, 

oultre ce que l'occasion de son aller seroit encore 
trouvée plus juste , à cause qu'il n'y alloit pas pouf 
fajre la guerre à ses citoyens ny à son païs, comme 
faisoit Themistocles, ains au contraire en inten- 
tion de requérir le roy , qu'il luy pleust les secou- 
rir : et pensant que Pharnabazus , plus tost que nul 
autre , luy donnerait moyen de pouvoir aller seu- 
rement jusques à la cour du roy , il dressa son che- 
min devers luy au païs de la Phrygie , où il demoura 
quelque temps à luy faire la cour , estant aussi 
réciproquement honoré et caressé par luy. 

LXXVIII. Ce pendant les Athéniens se trou- 
voient bien désolez de voir leur empire perdu : 
mais quand encore Lysander , après leur avoir osté 
la liberté , meit leur ville entre les mains de trente 
gouverneurs, alors voyans que tout estoit entière- 
ment perdu , là où ilz eussent encore peu se res- 
soudre 1 , s'ilz eussent esté sages , ilz se meirent à 
regretter et déplorer ensemble leurs misères et 
malheurs , en remémorant les erreurs et les faultes 
qu'ilz avoient faittes , entre lesquelles ilz comp- 
toient pour la plus grande , la seconde fois qu'ilz 
s'estoient courroucez contre Alcibiades : car ilz le 
chassèrent et rejetterent sans qu'il eust , quant à 
luy, rien offensé ne forfait, ayans despit seule- 
ment de ce , que l'un de ses ministres leur avoit , 

1 C'est un laute d'Amyot. Meziriac a très-bien remarqué 
qu'il auroit dû traduire. « Alors voyant que tout étoit perdu , 
« ils entrèrent en des considérations qu'ils n'avotent pas su faire 
« pendant qu'ils éioient encore en état de pouvoir subsister ». 

en 

en son absence , perdu honteusement quelque petit 
nombre de vaisseaux, et eulx mesmes plus hon- 
teusement osterent à leur ville le plus vaillant et 
le mieulx entendu capitaine qu'ilz eussent. Et neant- 
moins encore avoient ilz quelque débile espérance 
que leurs affaires n'estoient pas de tout poinct 
déplorez , tant comme Alcibiades seroit vivant , 
pource que paravant estant fugitif et banny, il 
ne s'estoit point contenté de vivre en repos sans 
rien faire : et maintenant , disoient ilz , s'il a au- 
cun moyen, encore ne supportera il jamais l'or- 
gueil et l'insolence des Lacedaemoniens , ny les 
cruaultez et oultrages de ces trente tyrans. 

LXXIX. S i n'estoit point hors de raison , que 
le commun peuple eust de telles imaginations en 
son entendement , attendu que les trente gouver- 
neurs mesmes feirent tout devoir de rechercher 
et diligemment enquérir ce qu'il faisoit, et ce qu'il 
pretendoit faire , jusques à ce que finablement 
Critias remonstra à Lysander , que 1 n'estant plus 
la ville d'Athènes soubs l'authorité et le gouver- 
nement du peuple, les Lacedasmoniens se pouvoient 
bien tenir et dire asseurez seigneurs de toute la 
Grèce : mais encore que le peuple d'Athènes de 
soymesme s'accommodast à souffrir patiemment la 
subjection d'estre soubs un petit nombre de gou- 
verneurs , jamais Alcibiades tant qu'il auroitvie, 

Dans le grec : « queles Lacédémoniens ne pourroient pas do- 
miner tranquillement la Grèce, tant que les AtLéniens auroient 
le gouvernement démocratique , et que encore que, etc. C ». 

Tome II. Bb 

ne les laisseroit vivre en paix , ains essayeroit tous- 
jours d'y susciter et émouvoir quelques nouvelletez. 
Toutefois Lysander ne se laissa point du tout aller 
à ses suasions , que premièrement ne luy eust esté 
envoyé un mandement spécial par les magistrats de 
Lacedœmone , auquel il luy estoit expressément 
commandé qu'il ostast, par quelque moyen que 
ce fust, Alcibiades hors de ce monde , soit , ou que 
véritablement ilz redoubtassent la subtilité de son 
esprit , et la grandeur de son courage à entrepren- 
dre toutes choses haultes et hazardeuses , ou qu'ilz 
voulussent en cela gratifier au roy Agis. Ayant 
donques Lysander receu ce commandement , il 
envoya , pour avoir moyen de l'exécuter , dever» 
Pharnabazus , lequel en bailla la commission à 
son frère nommé Magœus et à Susamithres son 
oncle. 

LXXX. Or estoit pour lors Alcibiades en un 
certain bourg de la Phrygie , ayant avec luy une 
siene concubine qui s'appelloit Timandra. Si luy 
fust advis une nuict en dormant , qu'il avoit vestu 
la robbe de ceste siene concubine, et qu'elle le 
tenant entre ses bras luy accoustroit la teste , le 
pignoit , et luy fardoit le visage , comme s'il eust 
esté femme. Les autres disent qu'il luy fut advis , 
que Magasus luy coupoit la teste et faisoit brusler 
son corps : et dit on que ce fut bien peu de temps 
avant sa mort qu'il eut ceste vision. Ceulx qui y 
furent envoyez pour le tuer , n'eurent pas la har- 
diesse d'entrer dedans 'a maison où il estoit , ains 

meirent le feu tout à l'entour , et luy soudain 
qu'il en ouit le bruit , assembla ce qu'il peut de 
vestemens, de tapisseries et autres draps, qu'il 
jetta dessus le feu pour le cuider estouffer : et en- 
tortillant son manteau à l'entour de son bras gau- 
che , prit son espée nue en la main droitte , et se 
jetta hors la maison sans que le feu luy feist aucun 
mal , 6inon qu'il luy brusla un peu ses habille- 
mens. Les Barbares si tost qu'ilz l'apperceurent se 
tirèrent arrière et s'escarterent , et n'y en eut pas 
un qui l'osast attendre ny le joindre de près pour 
le combatre : mais de loing luy tirèrent tant de 
coups de dards et de traict , qu'ilz le tuèrent en 
la place. Puis quand ilz se furent retirez , Timan- 
dra alla prendre le corps , qu'elle enveloppa et en- 
sepvelit des meilleurs draps qu'elle eust , et luy 
donna sépulture le plus honorablement qu'il luy 
fut possible de ce qu'elle peut faire et recouvrer. 
Lon dit que Laïs , celle tant re»ommée courti- 
sane que lon appelle Corinthiene , encore qu'elle 
fust natifve d'une petite ville de la Sicile , qui 
se nomme Hyccare 1 , où elle fut prise , estoit sa 
fille. 

LXXXI. Toutefois quantàlamortd'Alcibiades, 
il y a en aucuns qui accordent bien tout le demeu- 
rant de ce que j'en ay escrit excepté qu'ilz disent , 
que ce ne furent ny Pharnabazus , ny Lysander , 
ny les Lacedeemoniens qui le feirent tuer : mais 
que tenant avec luy une jeune femme de noble 

• Maintenant Carini. 

maison qu'il avoit desbauchée et seduitte , les f rères 
d'elle ne pouvans supporter ceste injure , allèrent 
mettre le feu dedans la maison où il se tenoit , 
et qu'ilz le tuèrent comme nous avons dit , ainsi 
qu'il cuidoit saulter et se jetter hors du feu. 

Comparaison d Alcibiade et de Coriolan. 



GAIUS MARTIUS' 
• CORIOLANUS. 




L a maison des Marciens , à Rome , estoît du 
nombre des Patricienes , et en sont sortis plusieurs 
grands personnages , entre lesquelz fut Ancus 
Martius , filz de la fille du roy Numa , qui fut roy 
de Rome , après Tullus Hostilius : aussi en furent 
Publius et Quintus , qui ont fait conduire dedans 
Rome la plus grosse et la meilleure eau qui y soit : 
et Censorinus , ainsi surnommé , pource que le. 
peuple Romain l'eleut censeur par deux fois , et 
puis à sa persuasion feit l'ordonnance et la loy , 
que de là en avant nul ne pourroit plus demander 

' Amyot auroit dû dire , Caius Marcius Coriolanus. Ce 
sont les vrais noms. II a suivi l'usage des Grecs dans Gaius , 
et la prononciation latine dans Martius. la famille Marcia re- 
montoit au roi Ancus Marcius. L'eau Marcia fut amenée a 
Rome d'auprès d'Arsoli par un aqueduc de plus de soixante 
milles. C'étoit l'eau de Rom» la plus limpide. 

Bb 4 



3 9 2 CORIOLANU S. 

ne tenir ce magistrat là , deux fuis. Mais Gaius 
Martius, celuy duquel nous entendons escrire pré- 
sentement , estant demouré orphelin de son pere , 
fut nourry soubs sa mere veufve , et feit voir par 
expérience , que l'orphelinage apporte bien d'au- 
tres incommoditez à un enfant , mais qu'il ne l'em- 
pesche point d'estre homme de bien et de vertu 
excellente par dessus le commun , et que c'est à 
tort que quelques uns de lasche nature le blasment 
et l'accusent , comme estant cause de leur corrup- 
tion , à faulte que Ion n'a pas eu soing d'eulx et 
de leurs meurs en leur jeunesse. 

II. Aussi a ce mesme personnage tesmoigné ce 
qu'aucuns estiment, qu'une nature forte et vigou- 
reuse , quand elle est destituée de bonne nourri- 
ture, produit beaucoup de maulx et de biens tout 
ensemble, ne plus ne moins qu'une bonne terre 
grasse produit beaucoup de bonnes et de mau- 
vaises herbes, si elle n'est bien cultivée : pource 
que la naturelle force, constance et persévérance 
de sa voulunté , en ce qu'il avoit une fois entre- 
pris , le poulsoit bien à attenter et exécuter plu- 
sieurs belles et grandes choses : mais aussi de l'au- 
tre costé , sa cholere qui estoit impatiente , et son 
obstination inflexible de ne vouloir jamais céder 
à personne , le rendoient mal accointable , et mal 
propre pour vivre et converser entre les hommes , 
lesquelz avoient bien en admiration sa fermeté 
impassible de ne se laisser jamais vaincre ny au 
labeur, ny à la volupté, ny à l'avarice, et la 
nommoient bien force, tempérance et justice : 

mais au demourant , ilz ne s'en pouvoient appro- 
cher ny le fréquenter familièrement , comme il se 
fait entre citoyens d'une mesme chose publique , 
tant ses façons de faire leur estoient mal aggreables 
et odieuses , pour une certaine gravité qui leur 
sembloit trop seigneuriale. Aussi à dire la vérité , 
le plus grand fruict que les hommes rapportent 
de la doulceur et bénignité des Muses, c'est à dire , 
de la cognoissance des bonnes lettres, c'est qu'ilz 
en domptent et addoulcissent leur nature , qui es- 
toit au paravant sauvage et farouche , trouvans 
avec le compas de la raison, le moyen, et rejet- 
tans le. trop. 

III. O r estoit en ce temps là la prouesse hono- 
rée et prisée à Rome universellement par dessus 
toutes les autres : dequoy fait foy ce que Ion la 
nommoit P'irtus , du nom mesme de la vertu , en 
attribuant le nom du commun genre à une es- 
pèce particulière : tellement que vertu en latin es- 
toit autant à dire comme , vaillance. Mais Martius 
estant encore plus enclin aux armes que nul autre 
de son temps , commencea incontinent dès son en- 
fance à les prendre en main , et à les manier. Et 
d'avantage estimant que les armures de dehors et 
les artificielles ne servent de gueres à ceulx qui ne 
sont bien muniz et bien prouveuz des naturelles 
qui naissent avec nous , il exercita tellement sa 
personne à toute sorte de travail et de combat , 
qu'il en devint viste à courir , roide à lucter , et si 
ferme à la prise, qu'il ne se trouvoit homme qui 
le peust forcer : au moyen dequoy, ceulx qui con- 

tendoient à l'encontre de luy en prouesse et bonté 
de courage , quand ilz se trouvoient surmontez , 
alleguoient que cela ne procedoit que de sa force 
corporelle et de la dureté de sa personne, qui 
ne se rendoit jamais pour labeur ny pour travail 
quelconque. 

IV. L a première guerre où il se trouva , estant 
encore fort jeune , fut quand Tarquin surnommé 
le Superbe , qui avoit esté roy de Rome , et depuis 
en avoit esté chassé pour son arrogance , après 
avoir essayé d'y rentrer par plusieurs batailles , où 
il avoit tousjours esté desfait, finablement feit 
tout son dernier effort , estant secouru ides La- 
tins, et de plusieurs autres peuples de l'Italie, qui 
avec une grosse et puissante armée avoient entre- 
pris de le remettre en son estât, non tant pour 
Iny faire plaisir , comme pour diminuer et ravaller 
les forces des Romains , lesquelz ilz craignoient , 
et portoient envie à leur accroissement. En ceste 
bataille donques , laquelle eut plusieurs esbranle- 
mens en l'une et en l'autre partie , Martius com- 
parant vaillamment à la veuë du dictateur mesme, 
veit un Romain qui fut porté par terre assez près 
de luy : il ne l'abandonna point , ains se jetta au 
devant pour le couvrir, et occit de sa main l'en- 
nemy qui luy couroit sus : à l'occasion dequoy, 
après que la bataille fut gaignée , le dictateur ne 
meit pas un si bel acte en oubly, ains le couronna 
tout le premier d'un chapeau de branche de chesne , 
pource que c'est la coustume des Romains que ce- 
luy qui sauve la vie à un sien citoyen , est honoré 

d'une telle couronne, soit où que laloy feist cest 
honneur au chesne en faveur des Arcadiens , les- ' 
quelz furent jadis appeliez mangeurs de gland par 
l'oracle d'Apollo , ou pource que facilement et par 
tout les gens de guerre peuvent recouvrer des bran- 
ches de chesne , ou pource que Ion estima estre 
convenable de donner par honneur à celuy, qui 
auroit sauvé la vie à un citoyen , la couronne de 
l'arbre proprement dédié et consacré à Jupiter 
sauveur et protecteur des citez : oultre ce , que le 
chesne entre les arbres sauvages , est celuy qui porte 
le plus beau fruict : et entre les cultivez et domes- 
tiques , est le plus fort. D'avantage les hommes au 
commencement en prenoient le gland pour leur 
pain , et le miel pour leur breuvage : et qui plus 
est , il leur donnoit pour pitance une bonne partie 
des bestes et des oyseaux , en portant le guy de 
chesne , dont on fait la glus pour les prendre. On 
dit qu'en ceste bataille apparurent Castor et Pol- 
lux , et que soudainement après le combat on les 
veit à Rome sur la place , avec leurs chevaux tous 
trempez de sueur , qui les premiers dirent les nou- 
velles de la victoire , à l'endroit où il y a mainte- 
nant un temple édifié en leur honneur , auprès de la 
fonteine : et de là vient que le jour de ceste vic- 
toire , qui fut le quinzième de juillet , est encore 
aujourd'huy consacré à Castor et Pollux. 

V. Au reste Ion voit coustumierement advenir, 
que quand l'honneur et la réputation vienent avant 
le temps à jeunes gens qui n'ont pas la nature trop 
élevée , cela esteint et rasssassie incontinent leur 

soif et convoitise de gloire trop facile à assouvir : 
là où au contraire , les premiers honneurs ne font 
qu'aiguiser l'appétit à ceulx qui ont les cueurs fer- 
mes et véritablement grands , et sont comme des 
vents qui les poulsent à entreprendre et à vouloir 
faire toutes choses haultes et louables : pource qu'ilz 
n'estiment pas recevoir loyer de ce qu'ilz ont bien 
fait par le passé , ains plus tost leur semble qu'ilz 
donnent gage et arre de faire encore mieulx à l' ad- 
venir , et ont honte d'abandonner leur gloire , et 
de ne l'aller pas tousjours augmentant de plus en 
plus par mesmes exploits de vertu. Ceste affection 
estant en Martius , il s'efforceoit de se vaincre soy 
mes me en bien faisant : et voidant faire voir tons 
les jours quelque nouvelle preuve de sa valeur , al- 
loit adjouslant prouesses sur prouesses, et amas- 
sant despouilles sur despouilles. Au moyen dequoy 
les capitaines suivans faisoient aussi à l'envy des 
precedens à qui plus l'honoreroit , et à qui porte- 
roit plus honorable tesmoignage de sa vertu : de 
manière que les Romains ayans eu en ce temps là 
plusieurs guerres et plusieurs batailles , il se trouva 
à toutes , et n'y en eut pas une , dont il retournast 
sans quelque prix d'honneur. Et comme aux autres 
la fin qui leur faisoit aimer la vertu estoit la gloire : 
aussi à luy, la fin qui luy faissoit aimer la gloire 
estoit la joye qu'il voyoit que sa mere en recevoit : 
car il estimoit n'y avoir rien qui le rendist plus heu- 
reux ne plus honoré , que de faire que sa mere 
l'ouist priser et louer de tout le monde , et le veist 
retonrrïer tousjours couronné ? et qu'elle l'embras- 

sast à son retour, ayant les larmes aux yeux es- 
praintes de joye : laquelle affection Ion dit que 
Epaminondas advoua et confessa semblablement 
estre en luy , reputant son principal et plus grand 
heurestre, que sonpereet sa mère vivans avoient veu 
la victoire qu'il gaigna en la piaille de Leuctres. 
Or quant à Epaminondas , il eut ce bien là d'avoir 
ses père et mere vivans participans à sa joye et à sa 
prospérité : mais Martius estimant devoir à sa mere 
ce qu'il eust encore deu à son pere s'il eust esté vi- 
vant , ne se contenta pas de la resjouir et honorer 
seulement, ains à son instance et prière il prit 
femme , de laquelle il eut des enfans , sans toutefois 
se despartir jamais d'avec sa mere. 

VI. Estans donques ja parvenu à grande au- 
thorité et grande réputation à Rome par sa vertu , 
il advint que le sénat soustenant les riches entra 
en grande dissension avec le menu peuple , lequel 
se sentoit trop durement traitté et oppressé' par les 
usuriers, qui leur avoient preste quelque argent , 
pource que ceulx qui avoient quelque peu de quoy, 
en estoient privez par les créanciers , qui leur fai- 
soient saisir ce peu de biens qu'ilz avoient , à faulte 
de payer les usures , et puis consequemment dé- 
créter et vendre au plus offrant pour estre payez : 
et ceulx qui n'avoient du tout rien , estoient eulx 
mesmes saisis au corps , et leurs personnes déte- 
nues en servitude , encore qu'ilz monstrassent les 
cicatrices des bleceures qu'ilz avoient receues en 
plusieurs batailles , où ilz s'estoient trouvez pour 
le service et pour la défense de leur chose publi- 

que, desquelles la dernière avoit esté contre les 
Sabins , qu'ilz avoient combatus soubs la promesse 
que les riches leur avoient faitte de les traitter à 
l'advenir plus doulcement , et aussi que par autho- 
rité du conseil le prince du sénat , Marcus Vale- 
rius , leur en avoit respondu. Mais après qu'ilz eu- 
rent si bien fait leur devoir encore ceste dernière 
fois , qu'ilz desfeirent leurs ennemis , et qu'ilz vei- 
rent que Ion ne les en traittoit de rien mieulx ny 
plus humainement , et que le sénat faisoit l'oreille 
sourde , monstrant ne se point souvenir des pro- 
messes qu'il leur avoit faittes , ains les laissoit em- 
mener comme esclaves en servitude par leurs créan- 
ciers , et souffroit qu'ilz fussent despouillez de tous 
leurs biens , adonc commencèrent ilz à se mutiner 
ouvertement , et à émouvoir de mauvaises et dan- 
gereuses séditions dedans la ville. 

VII. D e q u o y les ennemis estans advertis , en- 
trèrent à main armée dedans le territoire de Rome , 
bruslans et pillans tout par où ilz passoient : pour 
à quoy remédier , les magistrats feirent incontinent 
crier à son de trompe , que tous ceulx qui se trou- 
veroient en aage de porter armes , se vinssent faire 
enroller pour aller à la guerre : mais personne n'o- 
beït à leur commandement. A l'occasion dequoy 
les opinions des principaux hommes , et qui avoient 
authorité au gouvernement des affaires , se divisè- 
rent aussi , pource que les uns furent d'advis qu'il 
estoit raisonnable que Ion chalast et cedast un pe- 
tit 7 à ce que les pauvres requeroient , et que Ion 
relaschast un peu la trop roide sévérité des loi* : 

les autres mainteindrent le contraire , entre les- 
quelz fut Martius , alléguant que le pis qui f'ust en 
cela n'estoit pas la perte d'argent , que viendroient 
à souffrir ceulx qui en avoient presté : mais que 
c'estoit un commencement de désobéissance , et un 
essay de l'insolence et audace d'une commune, qui 
vouloit abolir les loix, et mettre tout en confusion : 
pourtant, que le sénat , s'il estoit sage , devoit prou- 
veoir à l'esteindre de bonne heure, et amortir des 
son commencement. 

VIII. Le sénat fut en peu de jours assemblé par 
plusieurs fois là dessus , sans que toutefois il y eust 
resolution quelconque : ce que voyans les pauvres 
et menues gens , se bandèrent un jour ensemble, et 
s'entredonnans courage les uns aux avitres, aban- 
donnèrent la ville , et s'allèrent planter dessus une 
motte, qui s'appelle aujourd'huy le Mont sacré , le 
long de la rivière du Teveron , sans faire violence 
quelconque , ny autre démonstration de mntine- 
ment, sinon qu'ilz alloient crians que de longue 
main aussi bien les riches les avoient chassez de 
la ville , et que par toute l'Italie ilz trouveraient de 
l'air et de l'eau , et lieu pour se faire enterrer : et 
qu'aussi bien demourans à Piome ilz n'avoient rien 
d'avantage , sinon qu'ilz estoient blecez et tuez en 
continuelles guerres et batailles , qu'ilz souste- 
noient pour défendre l'opulence des riches. Le sé- 
nat eut peur de ce département , et envoya devers 
eulx les plus gracieux et les plus populaires vieillards 
qui fussent en toute leur compagnie , entre lesquelz 
Meuenius Agrippa fut celuy qui porta la parole , et 

après plusieurs raisons franchement remonstrées , 
et plusieurs prières doulcement exposées à ce peu- 
ple de la part du sénat, finablenient il termina sa 
harengue par une fable assez notoire, leur disant, 
« Que tous les membres du corps humain se mu- 
te tinerent un jour contre le ventre , en l'accusant 
« et se plaignant de ce que luy seul demouroit assis 
« au milieu du corps sans rien faire, ny contribuer 
« de son labeur à l'entretenement commun , là où 
« toutes les autres parties soustenoieht de gratis 
« travaux , et faisoient de laborieux services pour 
« fournir à ses appétits : mais que le ventre se mo- 
« qua de leur folie , pource qu'il est bien vray, di- 
te soit il , que je reçoy le premier toutes les vian- 
« des et toute la nourriture qui fait besoing au 
« corps de l'homme, mais je la leur renvoyé, et 
« distribue puis après entre eulx. Aussi, dit il, 
« seigneurs citoyens Romains, pareille raison y a 
« il du sénat envers vous : car les affaires qui y 
« sont bien digérez , et les conseils bien examinez 
« sur ce qui est utile et expédient pour la chose 
« publique , sont cause des profits et des biens qui 
« en vienent à un chascun de vous ». 

IX. Ces remonstrances les addoulcirent moye- 
nant que le sénat leur ottroya que par chascun an 
s'esliroient cinq magistrats , que Ion appelle main- 
tenant les tribuns du peuple , lesquelz auroient 
charge de soustenir. et défendre les pauvres , que 
Ion voudrait fouler et opprimer. Si furent eleus 
les premiers tribuns ceulx qui avoient esté autlieurs 
et conducteurs de ceste sédition , Junius Brutus , 

et 

rt Sicinius Veilutus : et aussi tost que la ville fut 
ainsi retournée en union et concorde, le peuple 
incontinent reprit les armes , monstrant avoir 
bonne envie de mieulx faire que jamais , et d'o- 
beïr aux magistrats affectueusement en ce qu'ilz 
leur commanderoient pour la guerre. Et Martius 
encore qu'il ne fust pas gueres content de voir la 
puissance du peuple augmentée , attendu que c'es- 
toit au préjudice et à la diminution de la noblesse, 
et qu'il en veist les autres nobles et patriciens pas- 
sionnez de mesme luy, toutefois il les admonesta 
« de ne se monstrer pas moins affectionnez à pren- 
« dre les armes , et à combatre pour la chose pu- 
« blique, que faisoit le menu populaire, ains leur 
« faire cognoistre par elfect , qu'ilz ne les surmon- 
« toient pas tant en richesse et, puissance , comme 
« ilz faisoient en prouesse et vaillance ». 

X. O r y avoit il au païs des Volsques , contre 
lesquelz les Romains avoient la guerre pour lors , 
une ville capitale et de principale auctorité , qui 
s'appelloit Corioles , devant laquelle le consul Co- 
minius alla mettre le siège. Parquoy tous les autres 
Volsques craignans qu'elle ne vinst à estre prise 
d'assault , s'assemblèrent de tous costez pour l'aller 
secourir , en intention de donner la bataille aux 
Romains devant la ville mesme , à fin de les as- 
saillir par deux endroits. Ce qu'entendant le con- 
sul Cominius , divisa pareillement son armée en 
deux, et avec une partie s'en alla en personne au 
devant de ceulx qui venoient de dehors , et laissa 
en son camp l'autre partie pour faire teste à ceulx 

Tome II. C c 

qui voudraient sortir de la ville , soubs la charge 
de Titus Lartius 1 l'un des plus vaillans hommes 
qui fussent pour lors entre les Romains. Parquoy 
les Coriolains faisans peu de compte de ceulx qui 
estoient demourez au siège devant leur ville, feirent 
une saillie sur eulx , en laquelle pour le commence- 
ment ilz eurent du meilleur , tellement qu'ilz rem- 
barrèrent les Romains jusques dedans le fort de 
leur camp , là où se trouva Martius , lequel se 
jettant dehors avec peu de gens , meit en pièces 
les premiers des ennemis , ausquelz il s'adressa , et 
arresta tout court les autres , en ralliant et rap- 
pellant au combat à haulte voix les Romains qui 
avoient tourné le dos , pource que il e6toit tel , 
que Caton vouloit que fust l'homme de guerre , 
non seulement rude et aspre aux coups de main , 
mais aussi effroyable au son de la voix , et au re- 
gard terrible à l'ennemy. Si y eut incontinent bonne 
trouppe de Romains qui se rallièrent ensemble au- 
tour de luy, dont les ennemis s'espouvanterent si 
fort qu'ilz reculèrent arrière : mais Martius non 
content de cela , les poursuivit et les chassa fuyans 
à val de roupie jusques dedans leurs portes : et là 
voyant que les Romains tiroient le pied arrière 
pour le grand nombre de traicts et de flesches 
qu'on leur tiroit de dessus les murailles , et qu'il 
n'y en avoit un seul entre eulx , qui eust la har- 
diesse de penser seulement à se lancer pesle mesle 
quand et les fuyans dedans la ville , pource qu'elle 
e*toit pleine de gens de guerre , tous bien armée , 
* Titus Larcins . 

il les encouragea de faict et de parole , en leur 
criant que la fortune avoit ouvert les portes plus 
pour les poursuivans , que pour les fuyans : toute- 
fois il n'y en eut gueres qui prissent pour cela 
cuetir de le suivre : mais hry mesme à travers la 
presse des ennemis se jetta et poulsa jusques sur 
la porte, et entra dedans la ville parmy les fuyans, 
sans que personne de dedans ozast de prime face 
tourner visage , ny s'arrester pour luy faire teste : 
mais luy regardant autour de luy qu'il estoit -entré 
peu de ses gens avec luy pour le secourir , et se 
voyant de tous costez enveloppez d'ennemis qui se 
rallioientpour luy courir sus , il feit adonc , comme 
Ion escrit des prouesses qui ne sont pas croyables , 
tant de coups de main , que d'agilité et disposi- 
tion de personne , et de hardiesse de courage , 
rompant et renversant tous ceulx sur lesquelz il 
Se ruoit , de manière qu'il en feit fouir les uns 
jusques aux plus reculez quartiers de la ville , les 
autres de frayeur se rendirent et jetteront leurs 
armes en terre devant luy, et par ce moyen don- 
nèrent tout loisir à Lartius , qui estoit dehors , 
d'amener à seureté les Romains au dedans. 

XI. Ainsi estant la ville prise, la pluspart des 
soudards se meit incontinent à piller , et à emporter 
et serrer le butin qu'ilz avoient gaigné : mais Mar- 
tius s'en courroucea bien aigrement, et cria. .qu'il 
n'y avoit point de propos , qu'eulx entendissent 
au pillage et allassent çà et là cherchans dequoy 
s'enrichir , pendant que le consul et leurs conci- 
toyens estoient à l'adventure attachez à combatre 

Ce 2 

contre leurs ennemis, et que soubs couleur de gaî- 
gner quelque butin , ilz cherchassent moyen de se 
tirer loing de l'affaire et du danger : toutefois 
quelques raisons qu'il sceust alléguer , il y en eut 
bien peu qui luy prestassent l'oreille. Parquoy pre- 
nant avec luy ceulx qui vouluntairement s'offrirentà 
le suivre, il sortit de la ville et prit son chemin vers 
le quartier , où il entendit que le surplus de l'armée 
estoit allé , admonestant et priant souvent par le 
chemin ceulx qui le suivoient , de n'avoir point le 
cueur failly, et souvent tendant les mains au ciel , 
en priant les dieux de luy faire la grâce qu'il se 
peust trouver à temps pour estre à la bataille , et 
arriver à poinct pour hazarder sa vie en défense 
de ses citoyens. Or estoit adonc la coustume entre 
les Romains , quand ilz estoient rengez en bataille , 
et qu'ilz estoient prests à prendre leurs pavois sur 
leurs bras , et à se ceindre par dessus leurs robbes , 
de faire aussi quand et quand leur testament sans 
rien en mettre par escript, en nommant celuy 
qu'ilz vouloient faire leur héritier en présence de 
trois ou de quatre tesmoings. Martius arriva juste- 
ment sur le poinct que les soudards estoient après à 
le faire de ceste sorte , estans ja les ennemis si près , 
qu'ilz s'entrevoyoient les uns les autres. Quand on 
l'apperceut ainsi qu'il estoit tout souillé de sang et 
trompé de sueur , avec petite suite de gens , cela de 
prime face en troubla et estonna quelques uns : 
mais tantost après quand ilz le veirent courir avec 
une chère gaye 1 vers le consul, et luy toucher en 
1 Un visage j^ai. 

la main , en luy recitant comment la ville de Co- 
rioles avoit esté prise , et que Ion veit aussi que 
Cominius le consul le baisa et l'embrassa : adonc 
n'y eut il celuy qui ne reprist courage , les uns 
pour avoir ouy de poinct en poinct compter le 
succès de cest heureux exploit , et les autres pour 
le conjecturer à voir leurs gestes de loing. Si se pri- 
rent tous à crier au consul qu'il lèist marcher sans 
plus attendre. 

Xll. M art ir s luy demanda comment estoit 
ordonnée la bataille des ennemis , et en quel en- 
droit estoient leurs meilleurs combatans : le con- 
sul luy feit response qu'il pensoit que les bandes 
qui estoient au front de leur bataille , estoient 
celles des Antiates que Ion tenoit pour les plus 
belliqueux , et qui ne cedoient en hardiesse à nulz 
autres de l'ost des ennemis. « Je te prie donques, 
« luy répliqua Martius , et te requiers que tu me 
« mettes droit à l'encontre de ceulx là ». Le con- 
sul luy ottroya , louant grandement sa bonne 
voulunté : et adonc Martius , quand les deux ar- 
mées furent prestes à s'entrechocquer , se jetta 
assez loing devant sa trouppe , et alla charger si 
furieusement ceulx qu'il rencontra de front , qu'ilz 
ne luy peurent longtemps faire teste : car il tendit 
incontinent , et entrouvrit l'endroit de la bataille 
des ennemis , où il donna : mais ceulx des deux 
costez se tournèrent aussi tost les uns devers les 
autres pour l'envelopper et enserrer entre eulx : 
ce que le consul craignant, envoya soudain celle 
part les meilleurs combatans qu'il eust autour de 

Ce 3 

sa personne. Si y eut adonc une fort aspre mes- 
lée à l'entour de Martius, et en peu d'heure y eut 
beaucoup d'hommes tuez sur la place. Mais à la 
fin les Romains y feirent si grand effort, qu'ilz 
forcèrent et rompirent les ennemis , et les ayans 
rompus se meirent à les chasser, prians Martius 
qu'il voulust se retirer au camp , pource qu'il n'en 
pouvoit plus, tant il estoit las du travail qu'il 
avoit enduré , et des bleceures qu'il avoit receues : 
mais il leur respondit «que ce n'estoit point aux 
'< victorieux à se rendre ny à avoir le cueur failly » , 
et courut luy mesme après les fuyans , jusques à 
ce que l'armée des ennemis fut entièrement toute 
desconfite avec grand nombre de morts , et grand 
nombre de prisonniers aussi. 

XIII. Le lendemain au matin Martius s'en alla 
devers le consul, et les autres Romains semblable- 
nient. Et là le consul montant dessus un tribunal 
présent tout son exercite, rendit grâces convena- 
bles aux dieux pour une si grande et si glorieuse 
prospérité , puis tourna sa parole à Martius , du- 
quel premièrement il loua et exalta la vertu à 
merveilles , tant pour ce qu'il , luy mesme , luy 
avoit veu faire, que pour ce que Martius 1 luy 
avoit racompté : et enfin luy dit : que de tous les 
chevaulx prisonniers , et autres biens qui avoient 
esté pris et gaignez en grande quantité, il en 

' C'est une faute dans le texte grec. Il faut corriger Larcins. 
Il s'agit de Titus I.arcius , dont la \aleur a été louée dans le 
ebap. x. Amyot avoit reconnu cette erreur dans ses noms ma- 
nuscrites. 

choisist dix de chasque sorte à sa voulunté , avant 
que rien en fust distribué ny departy aux autres. 
Et oultre cela encore pour tesmoigner que ce jour 
là il avoit emporté le prix de prouesse sur tous les 
autres , luy donna de plus un beau et bon cheval 
avec tout son harnois et tout son equippage : ce 
que tous les assistans louèrent et approuvèrent 
grandement. Mais Martius se retirant en avant , 
« deslara qu'il recevoit bien le présent du cheval , 
« et estoit très aise que son capitaine se contentast 
« si amplement de luy , et le louast si haultement , 
« mais que du demourant , qui estoit plus tost 
« comme un loyer mercenaire, que recompense 
« d'honneur , il n'en vouloit point , ains se con- 
« tentoit d'avoir seulement sa part égale aux au- 
« très : sinon , dit il , que je te demande une gracê, 
« de plus , et te prie de me la concéder , c'est que 
« j'ay entre les Volsques un hoste et ancien amyy 
« homme de bien et d'honneur , qui maintenant 
« est prisonnier, et au lieu qu'il souloit estre riche 
« et opulent en sa maison, se treuve maintenant 
« pauvre captif entre les mains de ses ennemis : 
« mais de tous les maulxet malheurs qui de présent 
« l'environnent , il me suffit de le pouvoir exemp- 
ta ter d'un seul , c'est de le garder qu'il ne soit point 
« vendu comme esclave ». 

XIV. Ces paroles de Martius ouyes , il se lftva 
une clameur grande de toute l'assisteuce, et y en 
eut plus de ceufcc qui admirèrent son abstinence, 
en le voyant si peu meu d'avarice, que de ceulx 
qui haultlouerent sa vaillance : car ceulx mesmes 

qui avoient quelque peu d'envie et de jalouzie à 
l'encontre de luy , pour le veoir ainsi honorer et 
louer extraordinairement, l'estimèrent de tant plus 
digne , qu'on luy donnast encore plus grand loyer 
de sa valeur , que moins il en acceptoit , et ai- 
mèrent plus en luy la vertu qui luy faisoit mes- 
priser tant de biens , que celle pour laquelle , 
comme à personne digne , on les luy deferoit. 
Car plus fait à louer le sçavoir bien user des biens , 
que des armes : et plus encore fait à révérer le non 
les appeter , que le bien en user. Mais après que 
le bruit et la clameur de l'assemblée fut un peu 
appaisé , le consul Cominius se prit à dire , « Nous 
« ne sçaurions , seigneurs , contraindre Martius 
« d'accepter les presens que nous luy offrons , s'il 
i< ne luy plaist les recevoir : mais donnons luy en 
« un si convenable ou bel exploit qu'il a l'ait, 
■ '■■qu'il ne le puisse pas refuser, et ordonnons que 
m désormais il soit surnommé Coriolanus , si ce 
« n'est que l'exploit mesme le luy ait donné avant 
« nous un 

XV. Depuis ce jour là il porta tousjours ce 
troisième nom là de Coriolanus : par où il appert 
que le premier des noms que portoient les Ro- 
mains , comme Caius , estoit leur propre : le se- 
cond , comme Martius , estoit le nom de la famille 
et maison : et le troisième estoit un surnom , qui 
se donnoit ou pour quelque acte, ou quelque ad- 
venture notable , ou pour quelque marque de la 
face et forme du corps , ou pour quelque vertu : ne 
plus ne moins que les Grecs ancienement impo- 

soient aussi des surnoms aux princes , tirez ou de 
quelque acte mémorable , comme quand ilz en ont 
nommé quelcun Sole?- et Callinicos , c'est à dire , 
sauveur et victorieux : ou de quelque marque ap- 
parente au visage , ou en la personne , comme 
Pliyscon et Grypos, c'est à dire, ventru ou qui a 
le ventre grand, et le nez aquilin : ou de quelque 
vertu , comme Evergetes et Pkiladvlpkos , c'est à 
dire, bienfaitteur , et aimant ses frères : ou de la 
félicité , comme Euclce/non, c'est à dire , l'heureux : 
car ainsi fut surnommé le second des Battes *. 
Et y a eu des roys à qui est demouré pour sur- 
nom le brocard de quelque moquerie , comme à 
l'un des Antigones qui fut surnommé Doson , c'est 
à dire , qui donnera , pource qu'il promettoit tous- 
jours , et jamais ne donnoit , et l'un des Ptolomées 
qui fut appelle 2 Lamyros , c'est à dire , plaisan- 
teur et babillard. Et de ceste façon d'imposer les 
noms pris de quelque traict de moquerie , les Ro- 
mains en ont plus usé que nulz autres , comme il 
y eut un Metellus qui fut surnommé Diadematus , 
c'est à dire , le bandé , pour ce qu'il porta longue- 
ment un bandeau à l'entour de sa teste, à cause 
d'un ulcère qu'il avoit au front: et en eut un au- 
tre de la mesme famille qui fut appelle Celer, c'est 

' Ce furent les princes qui fondèrent la ville de Cyrille. 
Amyot. Il faut lire Battus. 

• Strabon , L. 17 , p. 1146, et Pline , L. 6 , ch. 3o , le 
nomment Lathurus ; et on trouve dans quelques Manujcrits de 
l'lutarque, Lathyrus , mot qui signifie une espèce de petits- 
pois ; ainsi ce surnom pourroit revenir à celui de Cicéron. C. 

h dire , prompt , à cause qu'en bien peu de jours , 
après la mort de son père , il feit voir au peuple 
des combats de gladiateurs, c'est à dire, d'escri- 
meurs à oultrance, dont on trouva l'appareil pour 
la briefveté du temps admirable. Les autres ont 
eu des surnoms tire'z de quelque accident de leur 
naissance, comme encore jusques aujourd'huy ilz 
appellent Proculeius celuy qui naist , son père es- 
tant absent en voyage loingtain , et Posthumius 
celuy qui naist après la mort de son père : et quand 
de deux frères jumeaux l'un meurt et l'autre sur- 
vit , le survivant s'appelle Popiscus. Aussi imposent 
ilz bien souvent des surnoms pris de quelque mar- 
que et accident du corps , comme Sylla , c'est à 
dire, couperosé s : Niger, noir : Rufus , roux: 
Ccecus, aveugle : Claudius , boitteux : faisans en 
cela sagement, d'accoustumer les hommes à n'es- 
timer point que la perte de la veuë, ny autres 
telz accidents fortuits , qui peuvent advenir aux 
personnes , soient choses reprochables ny hon- 
teuses , ains à y respondre franchement, comme 
h leurs vrais et propres noms , quand on les nomme 
par telles applications : mais plus ample discours 
sur ceste matière seroit mieulx convenable à un 
autre traitté qu'à cestuy-cy. 

XVI. Au demourant ceste guerre achevée, les 
flatteurs du commun populaire suscitèrent de re- 
çhefune aulre sédition, sans qu'ilz en eussent au- 
cune nouvelle occasion , ny matière de se plaindre 

' Toutefois Sextus Pompeius escrit , que les hommes bruns 
s'a.ppelloyeut Sulkc. simjOt, 

qui fust juste: car ilz fondèrent leur seconde mu- 
tation à l'encontre des nobles et patriciens , sur 
les maulx et malheurs qui estoient nécessairement 
ensuiviz de leurs divisions et séditions passées, 
pource que la plus part du territoire de Rome es- 
toit demouré sans cultiver ny ensemencer , et si 
n'avoit on pas eu temps ny moyen de faire venir 
des bledz d'ailleurs , à cause des guerres : au moyen 
dequoy la charte y estoit très-grande. Ainsi voyans 
ces harengueurs , qui alloient gaignans la bonne 
grâce du menu peuple , par telles flatteries , qu'il 
y avoit faulte de blez en la ville , et quand bien il 
y en eust eu , que le commun peuple n'avoit point 
d'argent pour en achepter, ilz commencèrent à 
semer des bruits faulx, et propos calumnieux à 
l'encontre des nobles, que pour se venger du 
pauvre peuple ilz avoient expressément procuré 
et moyené que ceste grande chaité advinst. 

XVII. D'avantage, surcesentrefaittes arrivèrent 
des ambassadeurs de la ville de Velitres , lesquels 
offrirent leur ville au peuple Romain , et prièrent 
que Ion y envoyast de nouveaux habitans pour la 
repeupler , pource que la pestilence y avoit esté si 
cruelle , et y avoit fait mourir tant de gens , qu'il n'y 
estoit pas demouré la dixième partie du peuple qui 
avoit accoustumé d'y estre. Si pensèrent les plus 
sages que ceste nécessité de ceulx de Velitres ve- 
noit bien à propos , estimans estre nécessaire , en 
si' grande faulte de vivres , de descharger un peu la 
ville de Rome du grand nombre des habitans qui y 
estoient : et si pensoient bien amortir par mesme 

moyen ceste nouvelle sédition , en nettoyant la 
ville des plus séditieux et plus mutins , ne plus ne 
moins que d'une superfluité de mauvais humeurs 
gui causoient ceste maladie. Parquoy les consulz 
feirent un rolle de ceulx qu'ilz entendoient envoyer 
à Velitres , pour y habiter par forme de colonie , et 
feirent aussi tout ensemble une levée des autres , 
qui demouroient à Rome , pour aller contre les 
Yolsques , esperans appaiser par le moyen de la 
guerre au dehors , les séditions et dissensions du 
dedans, et cuidans que quand ilz se trouveroient 
en armes dedans un mesme camp , en mesmes af- 
faires et en mesmes dangers , les pauvres parmy les 
riches , et les roturiers parmy les nobles , ilz en 
vivroient plus paisiblement et plus amiablement 
les uns avec les autres. Mais Sicinius et Brutus deux 
populaires harengueurs s'opposèrent à l'un et à l'au- 
tre , crians que les nobles , en ce faisant , couvroient 
la plus inhumaine cruaulté du monde soubs le 
doulx et gracieux nom de colonie, pource qu'ilz 
envoyoient leurs pauvres citoyens en une ville 
infecte de mauvais air et pestilent , pleine de corps 
morts non enterrez, pour demourer en la garde 
d'un dieu estranger , qui si cruellement avoit per- 
sécuté les siens : ce qui estoit tout autant , que s'ilz 
les alloient précipiter en un abysme de malédiction : 
et puis , comme s'il ne leur suflisoit pas de faire 
mourir aucuns de leurs pauvres citoyens de faim , 
et jetter les autres à l'abandon de la peste , encore 
leur suscitoient ilz une guerre vouluntaire , à fin 
qu'il n'y enst espèce de misère et de mal, dont' le 

pauvre peuple Romain ne fust affligé , pource qu'il 
se lassoit de servir aux riches. 

XVIII. Le commun peuple estant abreuvé de 
telz langages , ne vouloit point comparoir quand 
on l'appelloit de la part des consulz pour faire les 
rolles de ceulx qui auroient à aller à la guerre , et 
estoit aussi fort desgousté de ceste nouvelle colo- 
nie , tellement que le sénat ne sçavoit où il en es- 
toit. Mais Martius, qui avoit ja acquis réputation 
grande, et estoit homme de cueur, avec ce qu'il 
estoit estimé et honoré de tous les plus gros de 
la ville , se meit à faire teste et à résister ouver- 
tement à ces flatteurs de la commune : et quant 
au repeuplement de la ville de Velitres , encore le 
feirent Hz en contraignant de partir soubs grosses 
peines à qui desobeïroit , ceulx ausquelz il estoit 
echeut par le sort d'y devoir aller : mais quand à 
la guerre, le peuple n'y vouloit aucunement enten- 
dre. Parquoy Martius prenant avec luy ses depen- 
dans , et ceulx qu'il peut induire par bonnes paroles 
à le suivre , alla courir tout le territoire des An- 
tiates , où il trouva force bledz , et y gaigna une 
grande quantité de butin , tant de bestail que de 
personnes prisonnières , qu'il en emmena , sans 
qu'il en reteinst chose quelconque pour soy : et 
puis remena sains et saufs à Rome ceulx qui es- 
toient allez quand et luy, tous riches et chargez de 
pillage , dont les autres qui estoient demourez à 
Rome , se repentirent bien de ce qu'ilz ne l'avoient 
suivi , et portans envie à ceulx qui y avoient si bien 
fait leurs besongnes, en vouloient aussi malàMar- 

tius , ayant grand despit de voir sa réputation et 
son crédit aller ainsi tous les jours de plus en plus 
en avant, à cause qu'ilz estimoient que c'estoit au 
préjudice de la puissance du peuple. 

XIX. Peu de temps après , il vint à demander 
le consulat , et fleschissoit desja la commune à sa 
requeste , ayant aucunement honte de rebuter et 
esconduire un personnage en noblesse de sang , et 
en prouesse de sa personne , le premier de toute 
la ville , et mesmement qui leur avoit fait tant et 
de si grands services : car la coustume estoit lors à 
Rome , que ceulx qui poursuivoient aucun magis- 
trat et office public , quelques jours durans se trou- 
vassent sur la place , ayans seulement une robbe 
simple sur eulx , sans saye dessoubs , pour prier 
et requérir leurs citoyens de les avoir pour re- 
commandez quand ce viendroit au jour de l'élec- 
tion, soit qu'ilz le feissent , ou pour émouvoir le 
peuple d'avantage le prians en si humble habit , ou 
pour pouvoir monstrer les cicatrices des coups 
qu'ilz avoient receuz ès guerres pour la chose pu- 
blique, comme certaines marques et tesmoignages 
de leur prouesse. Car il ne fault penser que ce 
fust pour crainte et soupeçon du menu populaire 
qu'il ne se laissast corrompre aux poursuivans par 
distribution d'argent , que Ion faisoit ainsi venir 
les poursuivans sur la place en robbe simple, tous 
desceincts , et sans saye dessoubs , pour faire leur 
brigue : car ce a esté bien tard et fort long temps 
depuis , que le vendre et l'achepter sont entre- 
veniii ès élections, de* magistrats , et que les voix, 

«t suffrages des elisan,s se sont acheptez à prix 
d'argent. Mais aussi depuis que ceste corruption a 
une fois commencé ès élections des offices , elle 
est passée de main en main jusques aux sentences 
des juges , et jusques aux gens de guerre : tant qu'à 
la fin elle a esté cause de réduire la cho,se publique 
en monarchie , en asservant et assubjettissant les 
armes mesmes à l'argent. Pourtant me semble il , 
que celuy ne parla point sans raison , qui dit que , 
« Qui premier feit des banquets et donna de l'ar- 
« gent au menu peuple , fut celuy qui luy osta 
« son authorité, et ruina la chose publique». Mais 
ce mal là se coula peu à peu , et gaigna secrète- 
ment sans estre de long temps cogneu à Rome : 
car Ion ne sçait pas qui fut le premier qui y achepta 
et corrompit les voix du peuple par argent , ny les 
sentences des juges : mais à Athènes on tient, que 
celuy qui premier donna de l'argent aux juges pour 
les corrompre , fut Anytus filz d'Anthemion , en- 
viron la fin de la guerre Peloponesiaque , estant 
accusé de trahison pour la reddition du fort de 
Pyle , lors que l'aage doré impollu et entier regnoit 
encore ès jugemens à Rome. 

XX. Martius donques suivant ceste coustume, 
monstroit plusieurs cicatrices sur sa personne des 
bleceures receuès en plusieurs batailles par l'es- 
pace de dixsept ans qu'il avoit continuellement 
toujours esté le premier à la guerre : tellement 
qu'il n'y avoit celuy du peuple, qui n'eustensoy 
mesme honte de refuser un si vertueux homme , 
et s'entredisoient les uns aux autres, qu'il falloit. 

comment que ce fust, l'élire consul. Mais quand 
ce vint au jour de l'élection , que Martius descen- 
dit en grande magnificence sur la place , accom- 
pagné de tout le sénat, et ayant tous les plus 
nobles de la ville à l'entour de luy , qui poursui- 
voient de le faire élire consul , avec plus chaude 
instance que chose qu'ilz eussent onques attentée , 
adonc l'amour et la bienveuillance de la commune 
commencea à se tourner en envie et en haine , 
avec ce qu'ilz craignoient de mettre ce magistrat 
de souveraine puissance entre les mains d'un per- 
sonnage si partial pour la noblesse , et qui avoit 
tant de crédit et d'authorité entre les patriciens , 
de peur qu'il ne voulust oster au peuple entière- 
ment toute sa liberté : pour lesquelles considéra- 
tions ilz reluzerent à la fin Martius , et fureut deux 
autres poursuivans déclarez consulz : dequoy le 
sénat fut fort desplaisant , et estima la honte de ce 
refus luy estre plus tost faitte , que non pas à 
Martius : lequel la prit encore plus aigrement , et 
la porta plus impatiemment, pource qu'il se lais- 
soit le plus souvent aller à la cholere et à une obs- 
tinée opiniastreté , comme si c'eust esté grandeur 
de courage et magnanimité , n'ayant pas celle gra- 
vité , celle froideur et doulceur tempérée par le 
jugement de bonne doctrine et déraison, qui est 
nécessairement requise à un gouverneur d' estât 
politique , et n'entendant pas que la chose de ce 
monde , que plus doibt éviter un homme qui se 
veult mesler du gouvernement d'une chose pu- 
blique, et converser entre les hommes, est l'opi- 

niastreté , 



CORIOLANUS. 4 i~ 
niastreté , laquelle comme dit Platon 1 , demeure 
avec la solitude , c'est à dire , que ceulx qui se 
ahenrtent obstineement à leurs opinions, et ne se 
veulent jamais accommoder à autruy, demeurent 
h la fin tous seuls : car il fault que qui veult vivre 
au monde, se rende amateur de patience de laquelle 
aucuns mal advisez se moquent. 

XXI. Ainsi Martius estant homme ouvert de 
sa nature et entier , et qui ne fleschissoit jamais , 
comme celuy qui estimoit que vaincre tousjours 
et venir au dessus de toutes choses fust acte de 
magnanimité, non pas d'imbécillité et de foiblesse, 
laquelle poulse hors de la plus débile et plus pas- 
sionnée partie de l'ame le courroux , ne plus ne 
moins que la matière d'une apostume , il se retira 
en sa maison plein d'ire, de despit et d'amertume 
de cholere à l'encontre du peuple , là où tous les 
jeunes gentilzhommes, mesmement ceulx qui es- 
toient les plus courageux , et qui avoient les esprits 
et les cueurs plus élevez pour la noblesse de leurs 
maisons , le suivirent , ayans bien accoustumé de 
tout temps de l'accompagner et honorer : mais en- 
core plus alors ilz se rengerent autour de luy , et 
luy faisans compagnie mal à propos , luy aigrirent 
et enflammèrent sa cholere encore d'avantage , en 
se plaignant et se doulant avec luy du tort qu'on 
luy avoit fait, pource que c'estoit leur capitaine 
et leur maistre qui les conduisoit à la guerre , et 
leur enseignoit tout ce qui appartient à la disci- 
pline militaire , allumant tout doulcement une 
■ Dans sa Lettre à Dion , Tome III , p. 3ai. C 
Tome II. D d 

contention d'honneur et jalousie de vertu entre 
eulx , sans envie , en louant ceulx qui faisoient 
bien. 

XXII. En ces entrefaites arriva grande quan- 
titez de bledz à Rome, qui avoient esté partie 
acheptez en Italie , et partie envoyez de la Sicile 
en don par Gelon le tyran de Syracuse , tellement 
que plusieurs en conceurent bonne espérance , s'at- 
tendans que quand et la charte des vivres deust 
aussi cesser la sédition civile. Si fut incontinent 
le sénat assemblé , et le menu peuple tout aussi 
tost espandu à l'entour du palais , où le conseil 
se tenoit , attendant la resolution de ce qui s'y 
concluroit, se promettant que ce qui auroit esté 
achepté, se vendroit à fort bon marché, et que 
ce qui auroit esté donné , se distribuerait aussi 
par teste sans en rien faire payer, mesmement 
pource qu'il y avoit aucuns des sénateurs , qui 
estoient à ce conseil , qui suadoient d'ainsi le faire. 
Mais Martius se dressant en pieds, reprit adon- 
ques aigrement ceulx qui en cela vouloient grati- 
fier à la commune , « les appellant flatteurs du 
« peuple et traistres à la noblesse , et disant qu'ilz 
« nourrissoient et couvoient à l'encontre d'eufx 
« mesmes de mauvaises semences d'audace et d'in- 
« solence , qui jà avoient esté jettéesparmy le peu- 
« pie, lesquelles ilz dévoient plus tost avoir es- 
« touffées et suffoquées à leur naissance , s'ilz 
« eussent esté bien conseillez, non pas endurer 
« que le peuple se fortifiast à leur préjudice par un 
« magistrat de si grande puissance et authorité ; 

« que celuy qu'on leur avoit concédé , attendu 
« qu'il leur estoit desja redoutable , par ce qu'il 
« obtenoit tout ce qu'il vouloit , et ne faisoit rien 
« s'il ne luy plaisoit , et n'obeïssoit plus aux con- 
« sulz, ains vivoit en toute licence sans recog- 
« noistre aucun supérieur, qui luy commandast, 
n sinon les chefz mesmes et autheurs de leurs par- 
te tialitez qu'il appelloit ses magistrats. Pourtant 
« disoit il , que ceulx qui conseilloient et estoient 
« d'avis que Ion feit des données publiques , et 
« distributions gratuites de blez à la commune , 
« ainsi comme Ion faisoit ès citez grecques, où 
« le peuple avoit plus absolue puissance , ne fai- 
te soient autre chose que nourrir la désobéissance 
« du commun populaire, laquelle en fin décompte 
« se termineroit à la ruine totale de la chose 
« publique : car jà ne penseront ilz pas que ce soit 
« en recompense de leurs services , veu qu'ilz 
« sçavent bien que tant de fois ilz ont refusé 
« d'aller à la guerre quand il leur a esté corn- 
et mandé : ny de leurs mutineries , quand ilz s'en 
« sont allez d'avec nous , en quoy faisant ilz ont 
« trahy et abandonné leur païs : ny des calumnies 
« que leurs flatteurs leur ont mis en avant, et 
« que eulx ont approuvées et receuës à l'encontre 
« du sénat : ains ne faudront pas d'estimer que 
« nous leur donnons et concédons cela en chalant 
« la voile , pource que nous les craignons , et que 
« nous les flattons , de manière que leur desobeïs- 
« sance en ira tousjours augmentant de pis en 
« pis, et ne cesseront jamais de susciter nouveaux 

« mutinemens et nouvelles séditions. Pourtant 
« seroit-ce à nous une trop grande folie d'ainsi 
« le faire : ains , au contraire , si nous sommes 
« sages , nous leur devons oster leur tribunat y 
« qui est tout évidemment la destruction du con- 
te sulat , et la division de ceste ville , laquelle par 
« ce moyen n'est plus une , comme elle souloit 
« estre, ains vient à estre desmembrée en deux 
« partialitez , qui entretiendront tous jours dis- 
es corde et dissension entre nous , et jamais ne 
« permettront que nous retournions en union d'un 
<c mesme corps ». 

XXXIII. En déduisant ces raisons et plusieurs 
autres semblables , Martius eschauffa merveilleu- 
sement en son opinion tous les jeunes hommes , 
et presque tous les riches, de manière qu'ilz crioient 
qu'il estoit seul en toute la ville qui ne fleschis- 
soit ny ne flattoit point le menu populaire. Seu- 
lement y en avoit il quelques uns des vieux qui 
luy contredisoient , se doubtans bien qu'il en 
pourroit advenir quelque inconvénient, comme 
il n'en advint aussi rien de bon : pource que les 
tribuns du peuple , qui estoient presens à ceste 
consultation du sénat , quand ilz veirent que l'o- 
pinion de Martius à la pluralité des voix l'empor- 
toit, se jetterent hors du sénat emmy la tourbe 
de la commune, crians au peuple à l'aide, et que 
Ion s'assemblast pour les secourir. Si se feit in- 
continent une tumultueuse assemblée du peuple , 
en laquelle publiquement furent recitez les propo9 
que Martius avoit tenuz au sénat : dont la corn- 

mune se mutina si fort , qu'il s'en fallut bien peu , 
que sur l'heure mesme elle n'a Hast en fureur cou- 
rir sus à tout le sénat : mais les tribuns jetterent 
toute la charge sur Martius seulement , et quand et 
quand l'envoyèrent sommer par leurs sergens, qu'il 
eust à comparoir tout promptement en personne 
devant le peuple , pour y respondre des paroles 
qu'il avoit dittes au sénat. 

XXIV. Martius rechassa fièrement les officiers 
qui luy feirent ceste sommation : et adonc eulx 
mesmes y allèrent en personnes , accompagnez 
des aediles pour l'amener par force : et de faict 
meirent les mains sur luy : mais les nobles patri- 
ciens se bendans à l'entour de luy, repoulserent 
les tribuns arrière , et bastirent à bon esciant les 
œdiles : et pour la nuict , qui survint là dessus , 
appaisa le tumulte. Mais le lendemain au matin 
les consulz voyans le peuple mutiné accourir de 
toutes parts en la place , eurent peur que toute 
la ville n'en tumbasten combustion , et assemblans 
le sénat à grande haste remonstrerent qu'il falloit 
adviser d'appaiser le peuple par doulces paroles , 
et l'addoulcir par quelques gracieux décrets en sa 
faveur : et que s'ilz estoient sages , ilz dévoient 
penser qu'il n'estoit pas lors saison de s'opïnias- 
trer , ny de contester et combatre pour l'honneur 
à l'encontre d'une commune, pource qu'ilz estoient 
tumbez en un poinct de temps fort dangereux, et 
où ilz avoient besoing de se gouverner discrette- 
ment , en y donnant quelque provision amiable , 
et promptement. La plus grande partie des sena- 

teurs qui assistèrent à ce conseil trouva cestc 
opinion la plus saine , et s'y accorda : au moyen 
dequoy les consulz sortans hors du sénat allèrent 
parler au peuple le plus doulcement et le plus 
gracieusement qu'ilz peurent , et addoulcirent la 
fureur de son courroux , en justifiant le sénat des 
calumnies que Ion luy mettoit sus à tort , ët usant 
de modération grande à leur remonstrer et les 
reprendre des faultes qu'ilz avoient faittes. Au de- 
mourant quant à la vente des bledz, ilz leur pro- 
mirent que pour le prix ilz n'auroient point de 
différent avec eulx. 

XXV. Ainsi estant la plus part du peuple ap- 
paisée , et donnant à cognoistre par le bon silence 
qu'il faisoit , et la paisible audience qu'il donnoit , 
qu'il se rendoit , et avoit aggreable ce que les consulz; 
disoient , les tribuns du peuple se levèrent adonc , 
qui dirent, que puis que le sénat se rangeoit à 
sa raison, le peuple aussi de son costé, entant 
que besoing seroit, réciproquement luy cederoit : 
mais non obstant qu'il falloit que Martius vinst 
en personne respondre sur ces articles , « S'il avoit 
« pas suscité et sollicité le sénat de changer Testât 
« présent de la chose publique , et oster au peu- 
« pie l'authorité souveraine : Si ayant esté appelle 
« en justice de par eulx , il avoit pas par contu- 
« mace désobéi : Si finablement il avoit pas battu 
« et oultragé les œdiles sur la place mesme devant 
« tout le monde : et si en ce faisant il avoit pas , 
« tant qu'en luy estoit , suscité une guerre civile , 
« et induit ses citoyens à prendre les armes les 

« uns contre les autres ». Ce qu'ilz disoient à l'une 
de ces deux fins , ou que Martius contre son naturel 
fust contraint de s'humilier , et abaisser la haul- 
taineté et fierté de son cueur : ou bien , s'il perse- 
veroit en son naturel , qu'il irritast si asprement la 
fureur du peuple encontre luy , qu'il n'y eust ja- 
mais plus moyen de le reconcilier : ce qu'ilz espe- 
roient devoir plus tost advenir qu'autrement : et ne 
failloient point à bien deviner , veu le naturel du 
personnage. 

XXVI. Car il se présenta comme pour res- 
pondre à ce qu'on luy mettoit sus , et le peuple se 
teut et luy donna coye audience pour ouir ses rai- 
sons : mais au lieu qu'il s'attendoit d'ouir des paroles 
humbles et suppliantes , il commencea, non seule- 
ment à user d'une franchise de parler , qui de soy- 
mesme est odieuse , et qui sentoit plus son accusa- 
tion que sa libre défense , ains avec un ton de voix 
forte , et un visage rébarbatif monstra une asseu- 
rance approchante de mespris et de contemnement : 
dont le peuple s'aigrit et irrita fort asprement contre 
luy , monstrant bien qu'il avoit grand despit de Fouir 
ainsi bravement parler , et qu'il ne le pouvoit plus 
souffrir. Et lors Sicinius le plus violent et le plus 
audacieux des tribuns du peuple , après avoir un 
peu conféré tout bas avec ses autres compagnons , 
prononcea tout hault en public , que Martius estoil: 
condemné par les tribuns à mourir : et à l'instant 
mesme commanda aux œdiles qu'ilz le saisissent au 
corps et le menassent tout promptement auehas- 

teau sur la roche Tarpeïene , pour île là le précipiter 

du haut en bas. 

XXVII. Quand les œdiles vindrent à mettre les 
mains sur Martius pour exécuter le commandement 
qui leur estoit fait, il y eut plusieurs du peuple 
mesme à qui le faict sembla trop violent et cruel : 
mais les nobles ne se pouvans plus contenir , ains 
estans par cholere transportez hors d'eulx mesmes , 
accoururent celle part avec grands cris pour le re- 
courir, et repoulsans ceulx qui le vouloient saisir au 
corps , l'enfermèrent au milieu d'eulx, et y en eut 
quelques uns d'entre eulx qui tendirent les mains 
joinctes à la multitude du peuple , en les suppliant 
de ne vouloir pas procéder si rigoureusement : mais 
les paroles ny les cris ne servoient de rien , tant le 
tumulte et le desordre estoit grand , jusques à ce 
que les parents et amis des tribuns , ayans advisé 
entre eulx qu'il seroit impossibled'emmener Martius 
pour le punir comme il avoit esté condemné , sans 
grand meurtre et grande occision des nobles , leur 
remonstrerent et persuadèrent , qu'ilz neprocedas- 
sentpoint à ceste exécution ainsi extraordiuairement 
et violentement , en faisant mourir un telle person- 
nage , sans luy faire preallablement son procès , et 
y garder forme de justice , et qu'ilz en remeissent 
le jugement aux voix et suffrages du peuple. 

XXVIII. A donc Sicinius s'arrestant un peu 
sur soy, demanda aux patriciens pour quelle rai- 
son ilz ostoient Martius d'entre les mains du peu- 
ple qui en vouloit faire la punition : et au con- 

traire les patriciens luy demandèrent , pour quelle 
raison ilz vouloient eulx mesmes faire mourir ainsi 
cruellement et meschamment l'un des plus hommes 
de bien et des plus vertueux de la ville , sans y 
garder forme de justice, ne qu'il eust esté judi- 
ciellement ouy et condemné. « Or bien , dit adonc 
« Sicinius , s'il ne tient qu'à cela , ne prenez point 
« là dessus occasion ny couleur de querelle et de 
« sédition civile à l'encontre du peuple : car il 
« vous ottroye ce que vous demandez , que son 
« procès luy soit fait judiciellement. Pourtant nous 
« te donnons assignation , dit il , en addressant sa 
« parole à Martius , à comparoir devant le peuple 
« au troisième jour de marché prochainement vê- 
te nant , pour te justifier , et prouver que tu n'as 
« point forfait : sur quoy le peuple par ses voix 
« donnera la sentence». Les nobles se contentè- 
rent pour lors de cest appointement , et leur suffit 
de pouvoir emmener Martius à sauveté. 

XXIX. C e pendant en l'espace de temps qu'il 
y avoit jusques au troisième jour de marché pro- 
chain après , pource que le marché se tient à Rome 
de neuf en neuf jours , et l'appelle Ion pour ceste 
cause en latin Nundinœ , survint la guerre contre 
les Antiates , laquelle leur donna espérance de faire 
aller en fumée ceste assignation , pensans que ceste 
guerre deust si longuement durer , que L'ire du 
peuple en seroit beaucoup diminuée , ou du tout 
amortie , pour les affaires et empeschemens de la 
guerre. Mais au contraire l'appointement fut in- 
continent fait avec les Antiates , et s'en retourna le 

peuple à Rome , là où les patriciens s'assemblèrent 
et tindrent conseil par plusieurs fois entre eulx, 
pour adviser comment ilz feroient pour n'aban- 
donner point Martius , et ne donner point aussi 
d'occasion une autre fois aux tribuns de mutiner 
et soublever le peuple. Là Appius Clodius , qui 
estoit tenu pour l'un des plus aspres adversaires 
de la part populaire , leur prédit et protesta qu'ilz 
ruineroient l'authorité du sénat , et perdroient la 
chose publique , s'ilz enduroient que le peuple eust 
loy et authorité de pouvoir juger les nobles à la 
pluralité de ses voix. Au contraire , les plus vieux 
et plus populaires d'entre les nobles disoient , que 
le peuple lors qu'il se verroit la puissance et l'au- 
thorité souveraine de mort et de vie en main , ne 
seroit point severe ny cruel , ains plus tost doulx 
et humain , et qne ce n'estoit point pource qu'il 
mesprisast les nobles ny le sénat , ains pource qu'il 
pensoit estre luy mesme mesprisé , qu'il vouloit 
avoir , comme par un reconfort et une prérogative 
d'honneur , ceste puissance de juger : de manière 
qu'au mesme instant que Ion cederoit l'authorité 
de juger par leurs voix, ils poseraient toute ire et 
toute envie de condemner. 

XXX. Voyant donques Martius le sénat en 
peine de se resouldre d'un costé pour la bonne af- 
fection que les nobles luy portoient , et de l'autre 
costé pour la crainte qu'ilz avoient du peuple, il 
demanda tout hault aux tribuns deqnoy ilz enten- 
doient le charger et accuser. Les tribuns luy res- 
pondirent qu'ilz vouloierrt monstrer comme il as- 

piroit à la tyrannie, et qu'ilz prouveroient comme 
ses actions tendoient à usurper domination tyran- 
nique à Rome. Martius adonc se levant en pieds, 
dit « qu'il s'en alloit tout de ce pas présenter vou- 
er luntairement au peuple pour se justifier de ceste 
« imputation , et s'il estoit trouvé qu'il y eust seu- 
ce lement pensé , qu'il ne refusoit aucune sorte de 
« punition : moyenant , dit il , que vous ne me 
« chargiez que de cela , et que vous ne déceviez 
« point le sénat ». Hz promeirent qu'aussi ne fe- 
roient ilz : et soubs ces conditions fut le jugement 
accordé , et le peuple assemblé : là où tout premiè- 
rement les tribuns voulurent à toute force , com- 
ment qu'il en fust , que le peuple procédas! à 
donner ses voix 1 par les lignées , et non pas par les 
centeines , pource qu'en ceste manière la multitude 
des pauvres dissetteux , et toute telle canaille qui 
n'a que perdre , et qui n'a regard quelconque de 
l'honnesteté devant les yeux , venoient à avoir plus 
de force ( à cause que les voix se comptoient par 
teste ) que n'avoient les gens de bien et d'honneur, 
qui alloient à la guerre , et qui de leurs biens sous- 
tenoient les charges de la chose publique : et puis 
laissans le crime de la tyrannie affectée, qu'ilz 
n'eussent scen prouver, ilz commencèrent de re- 
chef à mettre sus les propos que Martius avoit te- 
nus au sénat, empeschant que Ion ne distribuast 
du bled à vil prix au menu peuple , et suadant au 
contraire de leur oster le tribunat : et pour le tiers 
le chargèrent encore d'nn nouveau crime, c'est qu'il 
1 Par tribus, et non par centuries. 0. 

n'avoit pas rapporté en commun le butin qu'il avoit 
gaigné à courir les terres des Antiates , ains l'avoit 
de son authorité propre distribué entre ceulx qui 
avoient esté quand et luy en ceste course. 

XXXI. C e fut , à ce que Ion dit , ce dequoy Mar- 
tius se trouva le plus estonné , pource qu'il n'eust 
jamais estimé que Ion luy eust deu imputer cela 
comme crime : au moyen dequoy il ne trouva 
point sur le champ de défense à propos pour s'en 
justifier , ains se meit à louer ceulx qui avoient esté 
avec luy en ceste course : mais ceulx qui n'y avoient 
point esté , se trouvant en bien pins grand nombre , 
crièrent tant , et feirent tant de bruit , qu'il ne 
peut estre ouy. Finablement quand ce vint à re- 
cueillir les voix et suffrages des lignées , il s'en 
trouva trois de plus qui le condemnerent, et fut la 
peine de leur condemnation , bannissement perpé- 
tuel : de laquelle sentence , après qu'elle fut pro- 
noncée, le peuple eut si grande joye,que jamais pour 
bataille qu'il eust gaignée sur ses ennemis il n'avoit 
esté si aise , ny n'en avoit eu le cueur si élevé , tant 
il s'en alla de ceste assemblée satisfait et resjouy. 

XXXII. Mais au contraire , le sénat en demoura 
fort desplaisant et fort triste , se repentant infini- 
ment , et se passionnant de ce que plus tost il ne 
s'estoit résolu de faire et souffrir toutes choses , 
que d'endurer que ce menu peuple abusast ainsi su- 
perbement et oultrageusement de son authorité. Si 
n'estoit point besoing de différence de vestemens 
ny d'autres marques extérieures , pour discerner 
un populaire d'avec un patricien ; car on le cognois- 

soit assez au visage : pource que celuy qui avoit 
chère joyeuse estoit de la part du peuple : et celuy 
qui l'avoit triste et melancholique , estoit de la part 
de la noblesse : excepté Martius seul , lequel ny en 
sa contenance , ny en son marcher , ny en son vi- 
sage , ne se monstra onques estonné ny ravalé de 
courage , ains entre tous les autres gentilzhommes 
qui se tourmentoient de sa fortune , luy seul mons- 
troit au dehors n'en sentir passion aucune , ny 
avoit compassion quelconque de soymesme : non 
que ce fust par discours de raison , ou par tran- 
quillité de meurs qu'il supportast patiemment et 
modereement son infortune, ains par une véhé- 
mence de despit , et d'un appétit de vengeance , 
qui le transportoit si fort qu'il sembloit ne sentir 
pas son mal : ce que le commun estime n'estre pas 
douleur , combien que ce le soit pourtant : car 
quand ceste douleur s'enflamme par manière de 
dire , alors elle se tourne en despit , et perd adonc 
celle bassesse lasche et langoureuse qui luy est na- 
turelle : et Voilà pourquoy celuy qui est cholere 
semble remuant et actif, ne plus ne moins que ce- 
luy qui a la fiebvre semble chaleureux , comme si 
l'ame quand l'homme est en telle disposition s'en- 
floit , se grossissoit et s'estendoit. 

XXXIII. Et qu'il soit vray que Martius fust ainsi 
alors affectionné, il le monstra bien tantost après 
évidemment par ses effets : car retourné qu'il fut 
en sa maison , après avoir dit adieu à sa mere et à 
sa femme, qu'il trouva plorantes et lamentantes à 
haults cris , et les avoir un peu reconfortées et ad- 

monestées de porter patiemment son inconvénient , 
il s'en alla incontinent droit à la porte de la ville 
accompagné d'un grand nombre de patriciens qui 
le suivirent jusques là : et de là sans prendre chose 
quelconque , et sans requérir personne de rien qui 
soit , s'en alla avec trois ou quatre de ses adherens 
seulement , et fut quelques jours en ses maisons 
aux champs agité çà et là de divers pensemens telz 
que sa cholere les luy pouvoit subministrer : à la 
fin ne se pouvant résoudre à rien qui luy fust hono- 
rable ny profitable , ains seulement à se venger des 
Romains , il proposa de leur susciter quelque grosse 
et lourde guerre de leurs plus proches voisins: si 
pensa que le meilleur seroit de tenter premièrement 
et solliciter les Volsques , sachant qu'ilz estoient en- 
core puissans et d'hommes et de biens, et qu'es 
pertes qu'ilz avoient nagueres receues , ilz n'avoient 
pas tant diminué de leurs forces , comme ilz avoient 
augmenté leur rancune et leur envie de se venger 
des Romains. 

XXXIV. O r y avoit il en la ville d'Antium un 
personnage nommé Tullus Aufuiius , lequel tant 
pour ses biens , que pour sa prouesse, et pour la 
noblesse de sa maison , estoit honoré comme un 
roy entre les Volsques , et sçavoit bien Martius 
qu'il luy vouloit plus de mal qu'à nul autre des Ro- 
mains , pource que souventel'ois ès rencontres où 
ilz s'estoient trouvez , ilz s'estoient menacez et dé- 
fiez l'un l'autre , et comme deux jeunes hommes 
courageux , qui avoient une jalouzie et émulation 
(l'honneur entre eulx, ayoient fait plusieurs bra- 

vades l'un à l'autre , de manière que oultre la que- 
relle publique ilz avoient encore chargé une haine 
particulière l'un contre l'autre. Ce neantmoins 
considérant que ce Tullus estoit homme de grand 
cueur , et qui desiroit plus que nul autre des Vols- 
ques , trouver quelque moyen de rendre aux Ro- 
mains la pareille des maulx et dommages qu'ilz leur 
avoient faits , il feit un acte qui tesmoigne bien ce 
que dit un poète ancien estre véritable , 
Difficile est à l'ire résister , 
Car si elle a de quelque chose envie , 
Elle ozera hardiment l'achepter 
De son sang propre au péril de sa vie. 
Aussi feit il : car il se desguisa d'une robe , et prit 
un accoustrement auquel il pensa que Ion ne le 
cognoistroit jamais pour celuy qu'il estoit , quand 
on le verroit en cest habit , et , comme dit Homère 
d'Ulysses , 

Ainsi entra en ville d'ennemis •'• 
XXXV. I l estoit ja sur le soir quand il y arriva , 
et y eut plusieurs gens qui le rencontrèrent par les 
rues , mais personne ne le recogneut. Ains s'en alla 
il droit à la maison de Tullus , là où de primsault 
il entra jusques au foyer, et illec s'asseitsans dire 
mot à personne , ayant le visage couvert et la teste 
affublée : dequoy ceulx de la maison furent bien 
esbahis , et neantmoins ne l'ozerent faire lever : 
car encore qu'il se cachast , si recognoissoit on ne 
sçay quoy de dignité en sa contenance et en son 
silence, et s'en allèrent dire à Tullus , qui souppoit., 
• Odyssée , v. 246. 

ceste estrange façon de faire. Tullus se leva incon-* 
tinent de table , et s'en allant devers luy, luy de- 
manda qni il estoit , et quelle chose il demandoit. 
Alors Martius se desboucha , et après avoir de- 
mouré un peu de temps sans respondre , luy dit : 
« Si tu ne me cognois point encore , Tullus , et ne 
<c crois point à me voir , que je sois celuy que je 
« suis , il est force que je me decelle et me découvre 
et moymesme. Je suis Gaius Martius, qui ay fait 
« et à toy en particulier , et à tous les Volsques en 
« gênerai , beaucoup de maulx , lesqnelz je ne puis 
« nier pour le surnom de Coriolanus que j'en porte : 
« car je n'ay recueilly autre fruict , ny autre re- 
« compense de tant de travaux que j'ay endurez, 
« ny de tant de dangers ausquelz je me suis exposé , 
« que ce surnom , lequel tesmoigne la malvueil- 
« lance que vous devez avoir encontre moy : il ne 
« m'est demouré que cela seulement , tout le reste 
« m'a esté osté par l'envie et l'oultrage du peuple 
<c Romain , et par la lascheté de la noblesse et des 
« magistrats qui m'ont abandonné, et m'ont souf- 
« fert dechasser en exil , de manière que j'ay esté 
» contraint de recourir comme humble suppliant à 
« à ton l'ouyer , non je pour sauver et asseuier ma 
« vie : car je ne me fusse point hazardé de venir 
« icy, si j'eusse eu peur de mourir : mais pour le 
« désir que j'ay de me venger de ceulx qui m'ont 
« ainsi chassé, ce que je commence desja à faire, 
« en mettant ma personne entre tes mains. Par- 
« quoy si tu as cueur de te ressentir jamais des 
<c dommages que l'ont fait tes ennemis, sers toy 

'< maintenant , 

h maintenant , je te prie , de mes calamitez , et 
« fais ensorte que mon adversité soit la commune 
« prospérité de tous les Volsques , en t'asseurant 
« que je feray la guerre encore mieux pour vous , 
« que je ne l'ay jusqu'icy faite contre vous, d'à u- 
« tant que mieux la peuvent faire ceulx qui cognois- 
« sent les affaires des ennemis, que ceulx qui n'y 
tt cognoissent rien. Mais si d'aventure tu te rends 
« et es las de plus tenter la fortune, aussi suis- 
« je quant à moy las de plus vivre: et ne seroit 
« point sagement fait à toy, de sauver la vie à un 
» qui jadis t'estoit mortel ennemy, et qui mainte- 
ce nant ne te sçauroit plus de rien profiter ne 
« servir ». 

XXXVI. Tullus ayant ouy ces propos, en 
fut merveilleusement aise , et luy touchant en la 
main , luy dit : « Levé toy, Martius , et ayes bon 
« courage : car tu nous apportes un grand bien en 
« te donnant à nous : au moyen de quoy tu dois 
<c espérer de plus grandes choses de la commu- 
« naulté des Volsques ». Si le festoya pour lors , et 
luy feit bonne chère , sans autrement parler d'af- 
faires : mais aux jours ensuivans puis après , ilz 
commencèrent à consulter entre eulx des moyens 
de faire la guerre. 

XXXVII. De l'autre costé, la ville de Rome 
estoit en grande combustion pour l'inimitié d'en- 
tre les nobles et la commune , mesmement depuis 
la condemnation de Martius , et venoient tous les 
jours les presbtres , les devins , et jusques aux per- 
sonnes privées, denoucer au conseil des signes et 

Tome II. Ee 

prodiges célestes, qui meriloient bien que Ion y 
pensast , et que Ion y prouveust soigneusement, 
entre lesquelz il en advint un tel : Il y avoit un ci- 
toyen Romain, nommé Titus Latinus , person- 
nage de petite qualité , mais au demeurant , homme 
de bien , vivant doulcement , sans superstition quel- 
conque, et moins encore de vanité et de mensonge 
Cestuy eut une vision en dormant , par laquelle il 
luy fut advis que Jupiter s'apparut à luy, et luy 
commanda d'aller signifier au sénat, que Ion avoit 
fait marcher devant sa procession un très mauvais 
et très desplaisant danseur, et disoit que pour la 
première fois que ceste vision s'estoit représentée 
à sa fantaisie , il n'en avoit pas fait compte , et luy 
estant encore retournée, il ne s'en estoit pas gueres 
plus soucié : mais qu'à la fin , il avoit veu mourir 
devant ses yeux un sien filz bien conditionné: et 
que soudainement il luy estoit pris un relasche- 
ment de tous ses membres , de manière qu'il en 
estoit demouré tout impotent et perclus : et de 
faict il recita toute ceste histoire en plein sénat 
dessus un petit grabat , sur lequel il s'estoit fait 
porter à bras , et ne l'eut pas plus tost achevé de 
compter , qu'il sentit incontinent son corps avoir 
recouvré son accoustumée vigueur , de manière 
qu'il se leva à l'heure mesme sur ses jambes, et s'en 
retourna de son pied , sans que personne luy aidast , 
en sa maison. 

XXX VIII. Le sénat estonné de ceste merveille, 
feit diligente inquisition du faict, et trouva que 
c'èstoit une telle chose : Il y avoit eu quelcun qui 

avoit livré entre les mains d'autres esclaves , un sien 
sert' qui l'avoit offensé , et leur avoit commandé 
de le passer à travers la place en le fouettant tous- 
jours , et puis après le faire mourir : et ainsi comme 
ilz estoient après , et qu'ilz deschiroient le pauvre 
homme à coups de fouet, il se tournent, remuoit 
et demenoit estrangement pour la douleur qu'il 
sentoit. La procession par cas d'adventure survint 
là dessus , et y eut plusieurs des assistens qui en 
furent scandalisez et marris , disans que ce spec- 
tacle là n'estoit point plaisant à veoir, ny telz gestes 
honnestes à rencontrer : mais pour cela on n'en feit 
autre chose, que blasmer et maudire celuy qui fai- 
soit ainsi cruellement punir un sien esclave. Car 
les Romains usoient alors de grande équité envers 
leurs esclaves , pour autant que eulx mesmes tra- 
vailloient de leurs propres mains , et vivoient avec 
eulx , et de rnesme eulx , ce qui estoit cause qu'ilz 
les en traittoient plus humainement et plus fami- 
lièrement : car l'une des plus grandes peines qu'ilz 
feissent endurer à un esclave quand il avoit failly, 
estoit , qu'ilz luy faisoient porter sur ses espaules 
un bois fourchu que Ion met soubs le limon d'un 
chariot pour le soustenir , et le faisoient ainsi 
passer par devant tous leurs voisins. Celuy qui 
avoit une fois souffert cela , et que Ion avoit veu 
en cest estât , estoit descrié en tout le voisinage 
et en toute la contrée , de manière que Ion ne se 
boit plus en luy, et l'appelloit on Furcifer , à 
cause que les Latins appellent ce bois là qui sous- 

Ee a 

tient le limon d'un chariot, Furca , c'est à dire^ 
fourclie. 

XXXIX. Quand donques ^Latinus eut fait au 
sénat le récit de la vision qui luy estoit advenue, 
on fut en doubte qui pouvoit estre ce mauvais et 
mal plaisant danseur, qui auroit marché devant la 
procession , et lors il souvint à quelques uns des 
assistans de ce pauvre esclave que Ion avoit ainsi 
passé fouettant à travers la place , et que puis après 
on avoit fait mourir : et ce qui leur en feit souve- 
nir, fut festrange et non accoustumée manière de 
sa punition. Si furent là dessus les presbtres en- 
quis : qui tous d'un accord furent d'advis que c'es- 
toit celuv là , et en fut le maistre de l'esclave puny, 
et recommencea Ion de nouveau la procession et 
tous les autres spectacles en l'honneur de Jupiter. 

XL. En quoy Ion peut voir que le roy Niima 
institua sagement toutes autres choses apparte- 
nantes au service des dieux , et mesmement ceste 
cousturne qu'il establit pour rendre ses citoyens at- 
tentifz aux cerimonies de la religion : car toute- 
fois et quantes que les magistrats , les presbtres et 
ministres de la religion font quelque chose apparte- 
nante au service divin et à l'honneur des dieux , il 
y a tonsjours un hcrault qui marche devant , criant 
à liaulte voix, Hoc âge, qui vault autant à dire, 
comme . jais cecy : et leur est un commandement 
de vacquer attentivement aux choses divines , sans 
y entrernesler parmy autre action quelconque , ny 
entendre ce pendant ù autre occupation , comme 

sachant bien que la pluspart de ce que les hommes 
font , c'est par une manière de force et de con- 
trainte. Mais les Romains ont bien accoustumé de 
recommencer de nouveau les sacrifices , les pro- 
cessions , jeux et autres spectacles qui se font en 
l'honneur des dieux , non seulement pour telle oc- 
casion , ains pour autres aussi encore beaucoup plus 
légères , comme pource qu'en une procession , où 
Ion trainnoit par la ville , des images des dieux , et 
autres telles reliques sacrées sur des 1 brancarts , qui 
s'appellent Thensce en latin , l'un des chevaux qui 
les tiroient , faillit à tirer 2 , et que d'autre part le 
chartier prit les renés de la bride avec la main gau- 
che , ilz ordonnèrent que toute la procession seroit 
de nouveau recommencée : et depuis encore de 
plus fresche mémoire ilz refeirent par trente fois 
un mesme sacrifice , pource qu'il leur sembla qu'il 
y estoit tousjours survenu quelque default ou quel- 
que erreur et empeschement , tant estoient les Ro- 
mains religieux et dévots envers les dieux. 

XLI. Au demourant , Tullus et Martius parlè- 
rent l'un devant l'autre secrettement aux princi- 
paux hommes de la ville d'Antium , leur remons- 
trans que l'occasion se presentoit de rompre la 
guerre contre les Romains , ce pendant qu'ilz es- 
toient en dissension les uns contre les autres. Hz 
respondirent qu'ilz auroient honte de la rompre , 
attendu qu'il y avoit trefves jurées entre eulx pour 

1 Les T/iensœ étoient des chars et non des brancards. C. 
a Je crois qu'ill'aut traduire : et untt autre fois parce que le 
conducteur prit , etc. C. 

l'espace de deux ans: mais en ces entrefaittés lesRc- 
muiiis feirentun acte qui leur en donna bien grande 
occasion : car un jour de feste en laquelle il se fai- 
soit à Rome des jeux publiques, pour quelque sus- 
picion ou calumnieuse imputation , ilz feirent à son 
de trompe commandement aux A'olsques , qu'ilz 
eussent à yuider de la ville de Rome avant que le 
soleil fust couché. Aucuns disent que ce fut par une 
ruse et tromperie de Martins, qui envoya à Rome 
devers les magistrats un faulx accusateur attiltré , 
qui leur donna à entendre que les Volsques avoient 
conspiré de leur courir sus pendant qu'ilz seroient 
k veoir les jeux , et aussi de mettre le feu dedans la 
ville. Ce cry public rendit tous les Volsques uni- 
versellement encore plus indignez à l'encontre des 
Romains qu'ilz n'est jient au paravant , et Tullus 
faisant la chose plus griefve, les irrita tellement, 
qu'à la fin ilz envoyèrent à Rome leurs ambassa- 
deurs sommer les .Romains de leur rendre toutes 
les terres et toutes les villes qu'ilz leur avoient 
ostées par le passé. Les Romains ceste sommation 
ouïe s'en courroucèrent , et ne respondirent autre 
chose, sinon , que si les Volsques prenoio ni les 
armes les premiers, les Romains les poseroient les 
derniers. 

\LII. Incontinent que les ambassadeurs 
lurent de retour, et eurent fait leur rapport de 
cêste response , Tullus feit tenir une assemblée gé- 
nérale de toute la communaulté des Volsques , en 
laquelle la guerre fut arrestée et conclue cou Li e 
les Romains. Quoy fait Tullus leur conseilla qu'ilz 

appelassent Martius à leur service, sans avoir def- 
iiance de luy pour la souvenance du passé , et qu'ilz 
se fiassent hardiment en luy, pource qu'il leur fe- 
roit plus de profit en combatant pour eulx , qu'il 
ne leur avoit fait de dommage en combatant contre 
eulx. Ainsi fut Martius appelle , qui parla si bien 
devant toute l'assistence , qu'il en fut estimé non 
moins éloquent que belliqueux et vaillant, et homme 
qui entendoit très bien le faict de la guerre , ayant 
la hardiesse conjoincte avec le bon sens et le bon 
entendement. Si furent luy et Tullus créez capi- 
taines generaulx de la communaulté des Volsques, 
avec puissance et authorité souveraine en la con- 
duitte de ceste guerre : et craignant que la longueur 
du temps qu'il falloit pour mettre sus l'armée en- 
tière , et tout l'equippage des Volsques , ne luy os- 
tast le moyen d'exécuter ce qu'il avoit délibéré , il 
laissa commission aux autres magistrats et princi- 
paux personnages de la ville , qu'ilz assemblassent 
le demourant des forces , et donnassent ordre aux 
provisions nécessaires pour le camp , et luy avec 
les plus délibérez qui s'accordèrent de le suivre 
promptement sans faire monstre quelconque, en- 
tra soudainement à main armée dedans les terres 
des Romains , avant que Ion s'en doubtast à Rome , 
tellement que les Volsques trouvèrent aux champs 
tant de butin qu'ilz ne pouvoient pas fournir, et 
estoient las d'en serrer , emmener et despendre 
tant en leur camp : toutefois le moindre effect de 
ceste course , fut le gain du pillage , et le degast et 
dommage fait aux terres des Romains. Car le but 

principal où il visoit , estoit d'augmenter tousjoure 
de plus en plus l'inimitié et la dissension qui estoit 
entre les nobles et le peuple : au moyen dequoy, 
en faisant destruire, gaster et ruiner tout le de- 
mourant , il feit soigneusement contregarder les 
terres et possessions des nobles, ne permettant 
pas que Ion y feist aucun dommage , ne que Ion y 
prist cho6e quelconque: qui fut cause qu'ilz entrè- 
rent en querelles et séditions , les uns contre les 
autres, plus grandes que jamais, reprochant les 
nobles aux populaires qu'ilz avoient injustement 
dechassé un si puissant homme , et les populaires 
accusans les nobles de l'avoir sollicité à leur venir 
faire la guerre pour se venger d'eulx , à fin d'avoir 
ce contentement de voir piller et brusler leurs biens 
devant leurs yeux , pendant qu'eulxseroient otieux 
spectateurs de leurs pertes et malheurs en toute 
seûreté , attendu que ceste guerre ne se faisoit 
pas contre eulx , et qu'ilz avoient au dehors l'en- 
nemy mesme qui leur gnrdoit leurs biens. 

XLIII. Ayant donques Martius fait ce premier 
exploit , qui servoit grandement aux Volsques pour 
les asseurer , et leur faire moins redoubter les Ro- 
mains , il les remena à sauveté sans rien perdre en 
leurs maisons : puis quand toute leur puissance , 
qui se trouva très grande , et en bonne dévotion de 
bien faire , fut assemblée en un camp , ilzadviserent 
d'en laisser une partie au pais pour la garde d'ice- 
hiy, et avec l'autre partie aller faire la guerre aux 
Romains. Si donna Martius le choix à Tullus, de 
prendre de ces deux charges celle qui luy plairoit 

le plus. Tnllus feit response qu'il avoit cogneu par 
expérience , que Martius n'estoit en vaillance de 
rien moindre que lny, mais qu'en toutes batailles 
et rencontres il avoit tousjours eu meilleure for- 
tune que luy : et pource , que son advis estoit , 
qu'il prist la charge de conduire ceulx qui iraient 
faire la guerre hors du païs , et que ce pendant luy 
demoureroit à la maison , pour prouvoir à la seu- 
reté des villes de leur païs , et aussi pour fournir 
au camp , ce qui leur ferait besoing. 

XLIV. Ainsi Martius estant plus fort que de- 
vant , tira premièrement vers la ville de Circées 
peuplée par les Romains , laquelle se rendit voulun- 
tai rement , et pource ne souffrit aucun dommage : 
et de là entra sur les terres des Latins , espérant 
que ce seroit là où les Romains le viendraient 
combatre pour défendre les Latins , qui estoient 
leurs alliez , et qui par plusieurs fois leur avoient 
envoyé demander du secours. Mais d'un costé le 
peuple estoit mal affectionné à y aller : et d'autre 
costé les consulz n'ayans plus gueres à estre en 
leur office ne se vouloient pas hazarder pour si 
peu de temps : de manière que les ambassadeurs 
des Latins s'en retournèrent sans rien faire. Par- 
quoy Martius adonc s'adressa aux villes , et ayant 
pris à force celle des Toleriniens , Vicaniens , Pe- 
daniens et Bolaniens , qui se voulurent défendre , 
il pilla les biens , et prit les personnes prisonnières : 
et au contraire, ceulx qui vouluntairement se ran- 
gèrent de son costé , il employa toute la diligence 
qui luy fut possible , à prouvoir qu'ilz ne peussent 

estre aucunement endomagez non pas à son desceu 
mesme, en esloignant son camp le plus qu'il pou- 
voit de leurs terres. Mais ayant pris d'assault la 
ville de Boles , qui n'est qu'à six lieues de Rome , il 
y gaigna une infinie quantité de butin , et feit 
mettre à l'espée tous les hommes qui estoient en 
aage de porter armes : quoy entendans les autres 
Volsques , qui ayoient esté ordonnez pour demou- 
rer à la défense du païs , ne se pein ent plus conte- 
nir , ains s'en coururent avec leurs armes au camp 
de Martius , disant qu'ilz ne recognoissoient autre 
.supérieur ny autre capitaine que luy : au moyen 
dequoy sa renommée s'alloit espandant par toute 
l'Italie , et luy donnoit on par tout la louange et 
la gloire de très excellent capitaine , attendu que sa 
vertu par la transposition d'une seule personne 
des uns aux autres avoit apporté un si estrange et 
si soudain changement aux affaires. 

XLV. C e pendant les choses à Rome alloient 
en grande confusion : car de sortir pour combatre 
l'ennemy, ilz n'en vouloient ouir parler, ains es- 
toient tous les jours bendez en picque les uns contre 
les autres , et n'oyoit on que séditieuses paroles 
des nobles contre le peuple, et du peuple contre > 
les nobles , jusques à ce que les nouvelles vindrent 
que les ennemis avoient mis le siège devant la ville 
de Lavinium , en laquelle estoient les temples et 
images de leurs dieux tutelaires , et de là où ilz 
estoient anciennement issus , pource que ce fut la 
première ville qu'AEneas à son arrivée fonda en 
Italie. Si prit adonc soudainement au peuple une 

merveilleuse mutation de voulante, et encore plus 
estrange et plus extraordinaire aux nobles , pource 
que le peuple voulut que Ion abolist et cassast la 
condemnation de Martius, et que Ion le rappel- 
last : surquoy le sénat estant assemblé, fut de 
contraire opinion, et empescha qu'il ne se feist, 
soit ou par nue opiniastreté de se vouloir forma- 
liser contre tout ce que le peuple desiroit , ou 
pource qu'il ne voulust point que ce personnage 
retournast par la grâce et le bénéfice du peuple, 
ou bien pource que jà ilz fussent à bon esciant in- 
dignez et courroucez contre luy, à cause que n'ayant 
pas esté offensé de tous , il couroit neantmoins sus 
à tous , et se monstroit par effect ennemy tout 
onltre de son païs , combien que la meilleure et 
plus saine partie d'iceluy fust bien desplaisante et 
marrie du tort qu'on luy avoit fait, et s'en teinst 
pour oultragée comme luy. 

XLVI. Ceste resolution du sénat estant pu- 
bliée , le peuple se trouva lié , pource qu'il ne pou- 
voit rien authoriser ny confirmer par ses voix , qui 
u'eust esté prem ierement proposé et d igcré aux sénat. 
Mais Martius en ayant entendu la nouvelle , fut en- 
core bien plus irrité et plus indigné que paravant, 
tellement qu'il leva incontinent son siège de devant 
la ville de Lavinium , et tirant droit à celle de Rome, 
en alla loger à deux lieues et demie près , en un 
lieu qui s'appelle les Fosses Clœlienes. Ces appro- 
ches de si près meirent la ville de Rome en grand 
trouble et en grand effroy : mais toutefois elles ap- 
paiserent aussi pour lors les séditions et dissentions 

qui estoient entre les parties : car il n'y eut plus 
personne, uy des magistrats , ny du sénat , qui ozast 
contredire à l'opinion du peuple , touchant le rap- 
pel de Martius , ains voyans les femmes effroyées 
courir ça et là par la ville , les temples des dieux 
pleins de vieilles gens quiploroient à chauldes larmes 
en faisant leurs prières et oraisons , et brief qu'il n'y 
avoit en toute la ville celuy qui eust le sens rassis , 
ny la hardiesse de prouvoir à chose aucune salu- 
taire , alors ilz furent tous d'advis que le peuple 
avoit bonne raison de vouloir rappeller et rac- 
cointer Martius , et que le sénat au contraire faisoit 
une grande faulte d'entrer en courroux et en cholere 
contre luy , alors qu'il estoit plus tost saison d'en 
sortir. Ainsi furent ilz tous unanimement d'advis , 
que Ion envoyast ambassadeurs devers luy , pour 
luy faire entendre, comme ses citoyens le rappel- 
loient et le restituoient en ses biens , et le sup- 
pliûient de les délivrer de ceste guerre. 

XL VII. Ceulx qui y furent envoyez de la part 
du sénat , estoient familiers amis de Martius , les- 
quelz s'attendoient bien d'avoir , pour le moins à 
leur arrivée , un doulx et gracieux recueil de luy , 
comme de leur parent et familier amy : mais ilz 
n'y trouvèrent rien de semblable , ains furent me- 
nez à travers le camp jusques au lieu où il estoit 
assis dedans sa chaire, avec une grandeur et une 
gravité insupportable , ayant les principaux hom- 
mes.des Volsques autour de soy : si leur commanda 
de dire tout hault la cause de leur venue : ce qu'ilz 
feirent ès plus honnestes et plus gracieuses paroles 

qu'il leur fut possible , avec le geste et la conte- 
nance de mesme. Puis quand ilz eurent achevé de 
parler, il leur respondit aigrement et en cholere, 
quant à ce qui touchoit au tort que Ion luy avoit 
fait : et comme capitaine gênerai des Volsques , 
leur dit , qu'ilz eussent à rendre et restituer aux 
Volsques , toutes les villes et les terres qui leur 
avoient esté ostées ès guerres précédentes , et au 
demourant , leur décerner pareil honneur et droit 
de bourgeoisie à Rome , comme ilz l'avoient ot- 
troyé aux Latins : pource qu'il n'y avoit autre 
moyen asseuré pour sortir de la guerre à faict , si 
non avec conditions égales et raisonnables , et leur 
donna terme pour en délibérer, et s'en resouldre, 
l'espace de trente jours. 

XLVIII. Les ambassadeurs s'en retournèrent 
avec ceste response : et luy tout aussi tost retira 
son armée hors du territoire de Rome. Ce qui l'ut 
la première charge que luy meirent sus ceulx d'en- 
tre les Volsques , qui portoient envie à sa gloire , 
et ne pouvoient supporter son authorité : entre 
lesquelz Tullus mesme en fut un, non qu'il eust 
particulièrement receu tort ny desplaisir de Mar- 
tius , ains seulement estant picqué de ceste passion 
humaine , qu'il luy desplaisoit de voir sa réputa- 
tion de tout poinct obscurcie par celle de Mar- 
tius , et de se voir en moins de compte envers les 
Volsques qu'il n'avoit esté au paravant , attendu 
qu'ilz avoient en si grande estime Martius , qu'ilz 
pensoient en luy seul avoir tout , et vouloient que 
leurs autres gouverneurs et capitaines se conten- 

tassent du crédit et de l'autharité qu'il luy plai- 
roit leur départir. De là donques commencèrent 
à sourdre les premières murmurations et accusa- 
tions secrettes à l'encontre de luy : pource que les 
autres particuliers capitaines se bendans ensemble 
contre luy, s'en courrouceoient et alloient disaus, 
que ce deslogement estoit une vraye trahison , non 
point de villes, de places, ny d'armées, ains du 
temps et de l'occasion , qui estoit perte de plus 
grande conséquence , pource que c'eatoit ordinaire- 
ment ce qui faisoit ou perdre ou conserver cela et 
toute autre chose. 

XLIX. Ayant donné trente jours de surseance 
d'armes à l'ennemy , expressément pource que la 
guerre n'a point accoustumé de prendre grandes 
mutations en moindre espace de temps que celuy 
là, toutefois Martius ne laissa pas couler ce temps 
là sans rien faire , ains alla cependant gaster et des- 
truire les terres des alliez des ennemis , où il prit 
sept villes grandes et bien peuplées, sans que les 
Romains ozassent jamais se mettre aux champs 
pour les aller secourir : tant estaient leurs cueurs 
espris de deffiance , et mal affectionnez à la guerre : 
de manière qu'ilz ressembloient proprement aux 
corps qui sont demourez perclus de leurs membres , 
et qui par quelque paralysie ont perdu tout mou- 
vement et tout sentiment. 

L. Pauquoy le temps de la trefve expiré , Mar- 
tius estant retourné sur leurs terres avec toute sa 
puissance , ilz renvoyèrent de rechef une autre 
ambassade vers luy, le supplier de vouloir appai- 

scr son courroux et emmener les Volsques hor.-> 
de leurs terres , pour puis après à loisir mettre en 
avant telz partis qu'il verroit estre expédients pour 
les uns et pour les autres : à cause que les Ro- 
mains n'estoient pas pour jamais céder ny fleschir 
par crainte : mais s'il luy sembloit que les Vols- 
ques eussent raison de leur demander quelques 
articles et conditions honestes , que tout ce qu'ilz 
demanderaient de raisonnable , leur serait concédé 
par les Romains , qui d'eulx mesmes se soubmet- 
troient à la raison , moyenant que premier ilz po- 
sassent les armes. A cela respondit Martius , que 
comme capitaine gênerai des Volsques il ne leur 
repliqneroit rien, mais que comme encore citoyen 
Romain il leur conseilloit de rabaisser leur orgueil , 
et se soubmettre à la raison s'ilz estoient sages , 
et que dedans trois jours ilz retournassent avec 
les articles accordez qu'il leur avoit la première 
fois proposez , autrement qu'il ne leur donnoit 
plus saufconduit ny seureté de retourner une 
autre fois en son camp avec paroles inutiles ei 
vaines. 

LI. Quand les ambassadeurs furent de retout 
à Rome, le sénat ayant ouy leur rapport jetta l'an- 
cre sacrée , ainsi que lun dit en commun proverbe , 
comme estant la chose publique en extrême péril 
de tourmente : car il ordonna que tout tant qu'il 
y avoit de presbtres, religieux, ministres des dieux 
et gardes des choses sacrées , et tous les devins , 
qui par l'observation du vol des oyseaux prédisent 
les choses à advenir, qui est une sorte de pro- 

phetie et de divination propre de toute ancienneté 
aux Romains , allassent devers Martius estans re- 
vestus tout en la sorte qu'ilz souloient estre quand 
ilz faisoient leurs sacrifices , pour le prier qu'il feist 
premièrement cesser la guerre , et puis après qu'il 
parlast à ses citoyens de faire appointement avec 
les Volsques. Martius les laissa bien entrer dedans 
son camp , mais pour cela ne leur concéda il rien 
d'avantage, et ne leur feit ny ne leur dit rien plus 
gracieusement qu'il avoit fait aux premiers , ains 
seulement qu'ilz advisassent l'un des deux , ou qu'ilz 
acceptassent la paixsoubs les conditions qu'il avoit 
premièrement proposées , ou qu'ilz receussent la 
guerre. Quand ces gens de religion furent de re- 
tour , il fut arresté au conseil , que Ion ne sorti- 
roit point de la ville, et que Ion entendroit seule- 
ment à défendre les murailles et repoulser les an- 
nemis , s'ilz les venoient assaillir , en remettant 
toute leur espérance au temps et aux accidents 
inopinez de la fortune , pource que d'eulx niesmes 
ilz ne sçavoient par quel bout commencer pour 
faire chose qui leur fust salutaire , ains estoit toute 
la ville pleine de confusion , de frayeur et de 
mauvaise opinion de l'advenir, jusques à ce qu'il 
se feit un cas semblable à ce que dit Homère en 
plusieurs lieux, que peu de gens neantmoins veu- 
lent croire : car en chose grandes , estranges et 
hors de. l'usage commun, il dit et exclame souvent 
de telz propos : 

Pallas déesse aux beaux yeux immortelle 
Luy meit au cueur une pensée telle. 

Et 

Et en un autre passage , 

Mais quelque dieu de ce les retira , 

Qui d'un tel bruit la commune inspira. 
Et en un autre lieu , 

Il s'en estoit de luy mesme advisé, 

Ou quelque dieu luy avoit devisé. 

LU. Plusieurs y en a qui mesprisent ces pas- 
sages de Homère *, comme si son intention fut d'at- 
tribuer au discours de la raison humaine, et à l'é- 
lection de l'arbitre d'un chacun des choses impos- 
sibles , et des fables où il n'y a point de verisimi- 
litude : ce qu'il ne fait pas : ains fait dépendre de 
nostre libéral arbitre les choses vraysemblables, 
et qui ordinairemement advienent par discours de 
raison : car il dit bien souvent de telles paroles : 

Je l'ay pensé en mon cueur magnanime, 
Et en un autre lieu , 

L'ayant ouy Achilles ainsi dire, 
En eut le cueur d'aspre douleur et d'ire 
En son velu estomac tout bruslant, 
Et entre deux divers vouloirs branlant. 
Et de rechef en un autre endroit , 

Elle ne sceut mouvoir par son langage 
Bellerophon , tant fut honeste et sage. 
Mais ès choses estranges et extraordinaires , où il 
y a besoing de quelque inspiration et instigation 
divine , encore ne feit il pas que dieu oste le frano 
arbitre à l'homme , ains plus tost qu'il l'incite , non 

1 II faut traduire ainsi : « comme si par des choses impos- 
« sibles , et des fables incroyables , il détruisoit la liberté que 
« chacun a de se décider d'après sa raison , ce qu'il ne fai» 
<c pas , etc. » C. 

Tome II. Ff 

pas qu'il engendre en nous la voulunté , mais bien 
quelque imagination qui tire et poulse la vou- 
lunté : ainsi ne rend il pas par ceste imagination 
qu'il offre à la voulunté , l'opération non voulun- 
taire ny forcée, ains plus tost donne commence- 
ment à la voulunté , et luy adjouste l'asseurance 
et la bonne espérance. Car où il fault dire totale- 
ment que les dieux n'ont part quelconque aux 
causes mouvantes et aux principes des opérations 
humaines , ou confesser qu'il n'y a autre moyen , 
par lequel ilz puissent aider aux hommes , ny coopé- 
rer avec enlx : car il est bien certain qu'ilz ne 
manient pas noz corps, ny ne remuent pas noz 
mains et noz pieds , ainsi que le besoing le re- 
quiert à chaque fois qu'il fault besongner, ains 
excitent la partie active de nostre ame et nostre 
libéral arbitre, ou au contraire le destournent et 
le retienent par quelques imaginations et appréhen- 
sions qu'ilz nous inspirent. 

LUI. O r alloient lors les dames Romaines par 
tous les temples des dieux faire leurs prières et 
oraisons : mais la plus grande partie et les plus 
notables estoient continuellement à l'en tour de 
l'autel de Jupiter Capitolin , entre lesquelles nom- 
meement se trouva Valeria sœur de Publicola, 
celuy qui feit tant de services aux Romains , et 
en paix, et en guerre: il estoit desja mort, quand 
à luy , quelque temps au paravant , ainsi comme 
nous avons escrit en sa vie : mais Valeria sa sœur 
estoit grandement honorée et estimée dedans Rome, 
se gouvernant si sagement qu'elle ne faisoit point 
de honte à la maison dont elle estoit issue: si luy 

prit soudainement une émotion de voulunté pa- 
reille à celle dont nous parlions nagueres , et s'ad- 
visa , non sans quelque inspiration divine , comme 
je croy, d'un bon expédient : car elle se leva , et 
f'eit aussi lever les autres dames , et s'en alla avec, 
elles droitàla maison de Volumniamere de Martius, 
où elle entra dedans , et la trouva avec la femme 
de son filz assise , et tenant en son giron les petits 
enfans de Martius. S'estans donques toutes ces 
dames arrangées en rond à l'entour d'elles , Valeria 
commencea la première à parler en ceste manière : 
« Nous venons devers vous , ô Volumnia et Ver- 
« gilia , dames vers autres dames , sans ordon- 
« nance du sénat , ny commandement d'aucun 
« magistrat , ains par inspiration , à mon advis , 
« de quelque dieu , lequel ayant regardé en pitié 
« noz prières , nous a incitées à nous en venir 
« devers vous , pour vous requérir de faire une 
« chose qui sera salutaire à nous et à tous les au- 
« très citoyens de ceste ville , mais à vous , si vous 
« me voulez croii e, apportera une gloire plus grande 
« et plus illustre que celle que les filles des Sabins 
« acquirent jadis , quand au lieu de guerre mor- 
te telle elles meirent la paix entre leurs pères et 
« leurs maris. Venez vous-en donques avec nous 
« toutes ensemble devers Martius , pour le sup- 
« plier qu'il ait pitié de nous , et aussi pour luy 
« porter tesmoignage de vérité , comme vous de- 
cc vez en faveur de voz citoyens , que combien 
« qu'ilz ayent souffert beaucoup de inaulx et de 
« dommages par luy , jamais toutefois ne vous en 

« ont fait , ne pensé de vous en faire par ven- 
« gence pire traittement , ains vous rendent saines 
« et sauves entre ses mains , encore qu'ilz n'en 
« deussent avoir en recompense , de rien plus 
<c gracieuse composition de luy ». 

LIV Ces paroles de Valeria furent approuvées 
et accompagnées par une commune clameur de 
toutes les autres dames : et adonc Volumnia luy 
respondit : « Dames , nous avons part comme vous 
« aux publiques misères et calamitez de nostre 
« païs , et oultre cela sommes encore surchargées 
ce de ce malheur propre , que nous avons perdu la 
<c gloire et la vertu de Martius , voyant mainte- 
ce nant sa personne environnée des armes de noz 
« ennemis , plus tost pour s'asseurer de luy que 
c< pour le garder : mais encore le plus grief de 
« noz malheurs nous est de veoir nostre païs re- 
ce duit à telz termes , que toute son espérance gise 
« et consiste en nous : pour autant que je ne sçay 
ce quel compte il fera de nous , puis qu'il n'en fait 
« aucun de sa chose publique et de son païs , qu'il 
ce a par cy devant tousjours eu plus cher que sa 
ce mere , sa femme , ny ses enfans. Ce neantmoins 
et servez vous de nous en tout ce que vous vou- 
ée drez , et nous menez à luy : car si nous ne pou- 
ce vons faire autre chose , à tout le moins pouvons 
ce nous bien mourir et rendre l'esprit en le sup- 
« pliant pom le bien de nostre païs ». Cela dit , elle 
prit sa belle fille et ses enfans quand et elle , et 
avec toutes les autres damés Romaines s'en alla 
droit au camp des Volsques, lesquelz eurent eulx 

mesmes une compassion meslée de révérence quand 
ilz la veirent , de manière qu'il n'y eut personne 
d'eulx qui luy ozast rien dire. 

LV. Or estoit lors Martius assis en son tribunal 
avec les marques de souverain capitaine , et de 
tout loing qu'il apperceut venir des femmes , s'es- 
merveilla que ce pouvoit estre : mais peu après 
recognoissant sa femme 1 qui marchoit la première, 
il voulut du commencement persévérer en son 
obstinée et inflexible rigueur : mais à la fin vaincu 
de l'affection naturelle , et estant tout emeu 
de les voir , il ne peut avoir le cueur si dur que 
de les attendre en son siège , ains en descendant 
plus viste que le pas leur alla au devant , et 
baisa sa mere la première et la teint assez longue- 
ment embrassée, puis sa femme et ses petits 
enfans , ne se pouvant plus tenir que les chauldes 
larmes ne luy vinssent aux yeux , ny se garder 
de leur faire caresses , ains se laissant aller à l'af- 
fection du sang , ne plus ne moins qu'à la force 
d'un impétueux torrent. Mais après qu'il leur eut 
assez fait d'amiable recueil , et qu'il apperceut 
que sa mere Volumnia vouloit commencer à luy 
parler , il appella les principaux du conseil des 
Volsques , pour ouir ce qu'elle proposeroit , puis 
elle parla en ceste manière : « Tu peux assez cog- 
« noistre de toy mesme, mon fils, encore que 
« nous ne t'en dissions rien , à voir noz accoils- 
« tremens , et Testât auquel sont noz pauvres 

1 Aucuns vieux exemplaires lisent , \mTiçy. , sa mere. 
Amyot. 

Ff 3 

« corps , quelle a esté nostre vie en la maison 
« depuis que tu en es dehors : mais considère 
<t encore maintenant , combien plus malheureuses 
« et plus infortunées nous sommes icy venues que 
« toutes les femmes du monde , attendu que ce 
« qui est à toutes les autres le plus doulx à voir, 
« la fortune nous l'a rendu le plus effroyable , 
« faisant voir à moy mon filz , et à celle cy son 
<t mary assiégeant les murailles de son propre 
« pais , tellement que ce qui est à toutes autres 
« le souverain reconfort en leurs adversitez , de 
<t prier et invoquer les dieux à leurs secours : 
« c'est ce qui nous met en plus grande perplexité , 
« pource que nous ne leur sçaurions demander en 
■< noz prières victoire à nostre païs et préserva- 
it tion de ta vie tout ensemble , ains toutes les 
« plus griefves malédictions que sçauroit imaginer 
« contre nous un ennemy, sont nécessairement 
« encloses en noz oraisons , pource qu'il est force 
« à ta femme 'et à tes enfans qu'ilz soyent privez 
« de l'un des deux , ou de toy , ou de leur païs : 
« car quant à moy , je ne suis pas délibérée d'at- 
t< tendre que la fortune , moy vivante , décide 
« l'issue de ceste guerre : car si je ne te puis per- 
« suader que tu veuilles plus tost bien faire à 
« toutes les deux parties , que d'en ruiner et des- 
« truire l'une , en préférant l'amitié et concorde 
« aux misères et calamitez de la guerre , je veux 
« bien que tu saches , et le tienes pour tout asseuré, 
tt que tu n'yras jamais assaillir ny combattre ton 
<t païs , que premièrement tu ne passes par dessus 

« le corps de celle qui t'a mis en ce monde , et 
« ne doy point différer jusques à voir le jour , 
« ou que mon filz prisonnier soit mené en trium- 
« phe par ses citoyens , ou que luy mesme trium 
« phe de son païs. Or si ainsi estoit que je te 
« requisse de sauver ton païs en destruisant les 
« Volsques, ce te seroit certainement une déli- 
te beration trop malaisée à resouldre : car comme 
« il n'est point licite de ruiner son païs, aussi 
« n'est il point juste de trahir ceulx qui se sont 
« fiez en toy. Mais ce que je te demande est une 
« délivrance de maulx , laquelle est également 
« profitable et salutaire à l'un et à l'autre peuple , 
« mais plus honorable aux Volsques , pource qu'il 
« semblera , qu'ayans la victoire en la main , ilz 
« nous auront de grâce donné deux souverains 
« biens , la paix et l'amitié , encore qu'ilz n'en 
« prennent pas moins pour eulx , duquel bien tu 
« seras principal autheur s'il se fait , et s'il ne se 
« fait, tu en auras seul le reproche et le blasme 
« total envers l'une et l'autre des parties : ainsi 
« estant l'issue de la guerre incertaine, cela neant- 
« moins est bien tout certain , que si tu en de- 
« moures vaincueur , il t'en restera ce profit que 
« tu en seras estimé la peste et la ruine de ton 
« païs : et si tu es vaincu , on dira que pour un 
« appétit de venger tes propres injures , tu auras 
et esté cause de très griefves calamitez à ceulx 
« qui t'avoyent humainement et aimablement re- 
« cueilly ». 

LVI. Martius escoutaces paroles de Volum- 

nia sa mère sans l'interrompre : et après qu'elle 
eut achevé de dire demoura long temps tout pic- 
qué , sans luy rien respondre. Parquoy elle reprit 
la parole , et recommencea à luy dire : « Que ne 
« me respons tu , mon filz ? estimes tu qu'il soit li- 
« cite de concéder tout à son ire et à son appétit 
<t de vengeance , et non honeste de condescendre 
« et incliner aux prières de sa mere en si grandes 
« choses ? et cuides tu qu'il soit convenable à un 
« grand personnage , se souvenir des torts qu'on 
« luy a faits, et. des injures passéès , et que ce ne 
« soit point acte d'homme de bien et de grand 
« cueur, recognoistre les bienfaicts que reçoivent 
« les enfans de leurs pères et mères , en leur por- 
« tant honneur et révérence? Si n'y a il homme en 
« ce monde qui deust mieulx observer tous les 
« poincts de gratitude que toy, veu que tu poursuis 
« si asprement une ingratitude : et si y a d'avan- 
« tage , que tu as jà fait payer à ton païs de grandes 
« amendes pour les torts que Ion t'y a faits , et n'as 
« encore fait aucune recognoissance à la mere : 
« pourtant seroit il plus que honeste , que sans 
« autre contrainte j'impetrasse de toy une requeste 
« si juste et si raisonnable : mais puis que par rai- 
« son je ne le te puis persuader , à quel besoing 
e< epargne-je plus et differe-je la dernière espe- 
« rance » ? En disans ces paroles elle se jetta elle 
mesme , avec sa femme et ses enfans , à ses pieds. 
Ce que Martius ne pouvant supporter, la releva 
tout aussi tost en s'escriant : « O mere , que m'as 
« tu fait»? et en luy serrant estroittement la main 

droite : « Ha , dit il , mere , tu as vaincu une vic- 
« toire heureuse pour ton païs , mais bien malheu- 
« reuse et mortelle pour ton filz : car je m'en re- 
« vois vaincu par toy seule ». 

LVII. Ces paroles dittes en public , il parla un 
peu à part à sa mere , et à sa femme , et puis les 
laissa retourner en la ville : car ainsi l'en prièrent 
elles : et si tost que la nuict fut passée , le lende- 
main au matin remena les Volsques en leurs mai- 
sons , n'estans pas tous d'une mesme opinion , 
ny d'une mesme affection. Car les uns le blasmoient 
et luy et ce qu'il avoit fait : les autres , qui estoient 
bien contens que Ion feist appointeraient, disoient 
que ny l'un ny l'autre ne meritoit d'estre blasmé 
ny repris : les autres , encore qu'ilz fussent mal 
contens de ce qu'il avoit fait , ne l'en estimoient 
pas neantmoins meschant pour cela , ains alloient 
disans qu'il meritoit qu'on luy pardonnast , s'il 
avoit lleschy à une si violente contrainte : tant y a 
que personne ne contredit au département , ains 
suivirent tous son commandement , plus pour la 
révérence de sa vertu , que pour la crainte de son 
authorité. 

LVIII. Mais le peuple de Rome donna bien 
incontinent à cognoistre en quelle crainte et en 
quel danger de ceste guerre il avoit esté, quand 
il en fut délivré : car si tost que ceulx qui estoient 
sur les murailles de la ville apperceurent les Vols- 
ques desloger , il n'y eut temple en toute la ville 
qui ne fust soudainement ouvert et plein d'hommes 
portans des chapeaux de fleurs sur leurs testes et 

sacrUîans aux dieux , ne plus ne moins que Ion tai- 
soit à la nouvelle de quelque grande victoire gai- 
gnée : et se demonstra encore pins clairement ceste 
resjouissance publique , par les caresses et l'hon- 
neur que le sénat et tout le peuple ensemble feit 
aux dames : car il n'y avoit celuy qui ne dist hault 
et clair , et qui ne creust fermement qu'elles seules 
estoient cause du salut et délivrance de la ville : à 
l'occasion dequoy, le sénat ordonna aux magistrats , 
qu'ilz eussent à leur ottroyer et concéder tout ce 
qu'elles leur requerroient , pour leur gratifier et 
les honorer : et elles ne demandèrent autre chose 
sinon que Ion feist édifier un temple de fortune 
féminine , pour l'édification duquel encore offrirent 
elles de contribuer l'argent qu'il cousteroit, pour- 
veu que la chose publique prist sur soy la charge 
des sacrifices , cerimonies et autres services qui ap- 
partienent à l'honneur des dieux : toutefois le sé- 
nat louant leur bonne voulunté , ordonna que le 
temple et l'image fussent faits aux despens du pu- 
blic. Ce nonobstant encore, contribuèrent elles de 
l'argent , duquel fut faitte une seconde image de la 
fortune , laquelle les Romains disent avoir parlé , 
ainsi comme Ion la dedioit au temple , et que Ion 
la posoit en sa place , et si afferment qu'elle pro- 
noncea de semblables paroles : « Dames , vous m'a- 
« ver. dévotement donnée m : et , qui plus est , 
qu'elle les prononcea deux fois : nous voulans faire 
croire des choses qui ne furent jamais , ou pour le 
moins , qui sont bien difficiles à croire : car de 
voir des images qui semblent suer, ou plorer, ou 

rendre quelque humeur teinte comme sang , ce n'est 
pas chose impossible , pource que le bois et la pierre 
ordinairement reçoivent une certaine moitteur, 
dont il s'engendre de l'humeur , et si rendent d'eulx 
mesmes , ou bien prenent de l'air plusieurs sortes 
de teintures et de couleurs , par lesquelz signes il 
n'est pas inconvénient que les dieux n'advertissent 
aucunefois les hommes de ce qui est à advenir : et 
si est bien possible que ces images et statues jet- 
tent aucunefois quelque son semblable à un souspir 
ou à un gémissement, quand au profond du de- 
dans il se fait quelque rupture ou séparation vio- 
lente des parties continues : mais que ce soit une 
voix articulée ny une parole exprimée et exquise- 
ment formée en un corps qui n'a point d'ame , il 
est du tout impossible , attendu que l'ame ny dieu 
mesme ne sçauroient distinctement parler ny de- 
viser sans un corps accomodé des outilzet organes, 
et des parties nécessaires à former et exprimer la 
parole. Mais là où l'histoire nous force d'en croire 
quelque chose par le récit de plusieurs graves tes- 
moins dignes de foy, il fault dire que c'est quelque 
passion différente des cinq sens de nature , laquelle 
engendrée en la partie imaginative de l'entendement 
tire à soy l'opinion, ne plus ne moins qu'en dor- 
mant , bien souvent il nous semble que nous oyons 
ce que nous n'oyons pas , et que nous voyons ce 
que nous ne voyons pas. 

LIX. Toutefois ceulx qui par une véhémence 
d'amour et de dévotion envers les dieux sont oultre 
mesure affectionnez et aheurtez à cela , de sorte 

qu'ilz ne peuvent rien refuser ne rejetter de ce qui 
se dit touchant telles choses , ilz ont un grand ar- 
gument pour se confirmer en ceste créance , c'est 
la puissance de Dieu , qui est admirable , et n'a au- 
cune semblance ny proportion à la nostre , ains 
est en toute différente , et quant à la nature , quant 
au mouvement , quant à l'artifice , et quant à la 
force : et pourtant s'il fait aucune chose qui nous 
soit impossible, ou qu'il en produise et invente qui 
transcendent l'entendement des hommes , il ne le 
fault pourtant trouver estrange : car s'il estès autres 
choses différent de nous , il est encore plus esloi- 
gné et plus divers en ses œuvres qu'en tout le de- 
mourant : mais la plus part des faicts de Dieu , 
comme dit Heraclitus , à faulte de foy demeurent 
incogneuz. 

LX. Au demourant , Martius estant retourné 
de son voyage en la ville d'Antium , Tullus qui le 
haïssoit , et ne le pouvoit plus endurer pour la 
crainte qu'il avoit de son authorité , chercha les 
moyens de le faire mourir, pensant que s'il y fail- 
loit à celle fois , il ne recouvreroit jamais une pa- 
reille occasion. Parquoy ayant attiltré et suscité 
plusieurs ' autres conjurez avec luy, il requit que 
Martius eust à se déposer de son estât pour ren- 
dre compte à la communaulté des Volsques de son 
gouvernement et administration. Martius craignant 
de soy trouver homme privé soubs Tullus estant 
capitaine gênerai , oultre ce que sans cela , il avoit 
plus grande authorité que nul autre entre les siens , 
il respondit qu'il se demettroit vouluntiers de la 

charge , et la remettroit entre les mains des sei- 
gneurs Volsques , si tous le luy commandoient , 
comme par le commandement de tous il l'avoit 
acceptée : et au reste , qu'il ne refusoit point de 
rendre compte et raison de son gouvernement dès 
l'heure mesme , à ceulx de la ville qui y voudroient 
assister et l'ouir. 

LXI. L e peuple fut assemblé là dessus en con- 
seil , en laquelle assemblée il y eut quelques ora- 
teurs appostez qui irritèrent et mutinèrent la com- 
mune à l'encontre de luy, et quand ilz eurent 
achevé de parler, Martius se leva pour leur res- 
pondre : et combien que la commune mutinée me- 
nast un fort grand bruit , toutefois quand elle le 
veit, pour la révérence qu'elle porto it à sa vertu, 
elle s'appaisa , et luy donna paisible audience pour 
à loisir déduire ses justifications , et les plus gens 
de bien des Antiates , et qui plus s'esjouissoient de 
la paix , monstroient à leur contenance qu'ilz L'es* 
couteroient vouluntiers , et jugeroient selon leur 
conscience : à l'occasion dequoy, Tullus eut peur 
s'il le laissoit parler , qu'il ne prouvast au peuple 
son innocence , pource qu'il estoit entre autres 
choses homme très éloquent , avec ce que les pre- 
miers bons services qu'il avoit faits à la commu- 
naulté des Volsques, luy apportoient plus de fa- 
veur, que les dernières imputations ne luy cau- 
soient de défaveur : et qui plus est , cela mesme 
que Ion luy tournoit à crime , estoit tesmoignage 
de la grâce qu'ilz luy dévoient , pource qu'ilz 

n'eussent point estimé qu'il leur eust fait tort en 
ce qu'ilz n'avoient pas pris la ville de Rome , s'ilz 
n'eussent esté bien près de la prendre par le moyen 
de sa conduite. 

LXI1. Pour ces raisons estima Tullus qu'il ne 
falloit pas dilayer son entreprise, ny s'amuser à 
mutiner et susciter la commune contre luy, ains 
se prirent les plus mutins des conjurez à crier, 
qu'il ne le falloit point ouir , ny permettre que 
un traistre usurpast ainsi domination tyrannique 
sur la ligue des Volsques, ne se voidant pas dé- 
mettre de son estât et authorité : et en disant telles 
paroles se ruèrent tous à un coup sur luy, et le 
tuèrent sur la place , sans que personne des assis- 
tens s'entremeistde le secourir. Mais toutefois que 
ce meurtre n'ait point esté fait du sceu et consen- 
tement de la plus grande partie des Volsques , il 
appert par ce que de toutes les villes des Vols- 
ques accoururent gens pour honorer le corps , le- 
quel ilz inhumèrent magnifiquement , et ornèrent 
sa sépulture de force harnois et force despouil- 
les , comme celle d'un vaillant homme et d'un 
grand capitaine. 

LXIII. Les Romains, sa mort ouye , n'en fei- 
rent autre démonstration ny d'honneur ny de 
courroux, sinon qu'ilz permeirent aux dames ce 
qu'elles leur requirent , de pouvoir porter le dueil 
de sa mort l'espace de dix mois , autant comme 
elles avoient accoustumé de le porter pour la mort 
de leurs pères , de leurs frères et de leurs maris , 

pource que c'estoit le plus long terme de porter 
dueil que le roy Numa Pompilius eust déterminé , 
ainsi comme nous avons escrit en sa vie. 

LXIV. Au demourant, les affaires des Vols- 
ques tantost après le décès de Martius feirent fort 
regretter sa présence : car premièrement ilz entrè- 
rent en débat contre les Eques , qui estoient leurs 
alliez et confederez , touchant la precedence : et 
procéda ce différent entre eulx jusques à s'entre- 
battre et se tuer les uns les autres : et puis ilz lurent 
desfaits par les Romains en une grosse bataille , en 
laquelle Tullus demoura mort sur le champ , et la 
fleur de toute leur puissance fut aussi mise à l'es- 
pée , de manière qu'ilz furent contraints d'accepter 
de très houteuses conditions de paix , en se rendans 
subjects aux vaincueurs , et promettant faire tout ce 
qu'ilz leur commanderoient. 



COMPARAISON 

D'ALCIBIADES AVEC M. CORIOLANUS. 

O r ayans exposé les faicts de l'un et de l'autre , 
au moins ceulx qui nous ont semblé plus dignes 
d'estre mis par mémoire , maintenant pouvons 
nous voir que , quand aux armes , l'un n'a pas eu 
fort grand avantage sur l'autre : car tous deux en 
l«urs charges ont également fait preuve non seu- 
lement de hardiesse et de prouesse de leurs per- 

sonnes , mais aussi de bon sens , de ruse et de 
finesse : si ce n'est que Ion vueille dire , qu'Alci- 
biades a esté plus grand et plus excellent capitaine , 
d'autant qu'il y a plus de fois combatu ses enne- 
mis et par mer et par terre , et tousjours vaincu. 
Car au demourant, ilz ont bien cela de semblable , 
que là où ilz ont esté tous deux presens , et qu'ilz 
ont eu loy et authorité de commander , ilz ont no- 
toirement tousjours fait prospérer les affaires de 
ceulx de leur party, et plus évidemment encore les 
ont fait empirer , quand ilz se sont tournez de 
partv contraire. 

II. Mais quant au faict de gouvernement, les 
gens de bien et d'honneur haïssoient la manière de 
procéder , dont usoit Alcibiades au maniement des 
affaires de la chose publique , comme estant pleine 
d'afféterie , de dissolution et de flatterie , pource 
qu'il ne visoit qu'à gaigner par toutes voyes la grâce 
et la bienvueillance du menu popidaire : aussi de 
l'autre costé , le peuple Romain avoit en haine celle 
de Goriolanus comme trop arrogante , trop superbe 
et tyrannique , de sorte que ny l'une ny l'autre ne 
fait à louer. Toutefois encore est moins reprehen- 
sible celuy qui cherche à gratifier et complaire au 
peuple , que celuy qui le mesprise , l'oultrage et 
l'injurie , de peur qu'il ne semble qn'il le vueille 
flatter , pour en acquérir plus d'authorité , car il est 
bien mal séant de ilatter le commun peuple pour 
venir en crédit : mais aussi , acquérir authorité et 
crédit par se faire craindre , par endommager et 
forcer autruy, oultre ce qu'il n'est pas honeste , il 

est 

est injuste. Bien est il certain , que Martius a tous- 
jours esté tenu pour homme rond de sa nature, 
simple , sans fard ny artifice quelconque : et Alci- 
biades , au contraire , fin , affetté et peu véritable : 
mais ce que Ion blasme le plus en luy quant à cela , 
fut la malice et tromperie , par laquelle il abusa les 
ambassadeurs des Lacedœmoniens , et empescha que 
la paix ne se feist, ainsi que Thucydides l'a escrit : 
toutefois cest acte, encore que promptement il 
ait rejette la ville d'Athènes en guerre , au moins 
la rendit il plus puissante et plus redoubtable à 
ses ennemis par l'adjonction de l'alliance des Man- 
tiniens et des Argiens, qui par l'entremise d'Al- 
cibiades s'allièrent et entrèrent en ligue avec les 
Athéniens. 

III. Et quant à Martius, l'historien Dionysius 
a aussi escrit , que ce fut par dol et tromperie qu'il 
jetta les Romains en guerre contre les Volsques , 
ayant malicieusement et à tort fait souspeçonner 
et calumnier les Volsques , qui estoient allez à 
Rome pour y voir l'esbattement des jeux : mais 
la cause pour laquelle il le feit rend l'acte encore 
plus mauvais : car ce ne fut point par une dissen- 
sion civile , ny par une jalousie et contention en 
matière de gouvernement , comme feit Alcibiades, 
ains seulement pour servir à une passion cholé- 
rique , à laquelle , comme dit Dion , il n'y a rien 
qui sache gré, qu'il meit en combustion et en trou- 
ble plusieurs contrées de l'Italie , et pour le cour- 
roux qu'il avoit contre son païs ruina plusieurs 
autres villes qui n'en pouvoient mais. 

Tome II. G g 

IV. Il est bien vray, qu'AIcibiades aussi par son 
ire et son despit fut cause de beaucoup de maulx , 
de misères et de calamitez à ceulx de son païs , mais 
soudain qu'il apperceut qu'ilz se repentoient du tort 
qu'ilz luy avoient t'ait , il se revint aussi : et depuis 
ayant une autre fois esté dechassé , il ne voulut pas 
neantmoins favoriser aux erreurs que faisoientles ca- 
pitaines Athéniens, ny ne les voulut point laisser per- 
dre en suivant le mauvais conseil qu'ilz prenoient , 
ny les abandonner au péril où ilz se mettoient , ains 
feit tout de mesme ce , que jadis avoit fait Aristide» 
envers Themistocles, dont il a esté et est encore tant 
loué : car il s'en alla devers les capitaines qui lors 
avoient la charge de l'armée des Athéniens , encore 
qu'ilz ne feussent pas ses amis , et leur remonstra en 
quoy ilz failloient , et ce qu'ilz avoient à faire , là 
où Martius , au contraire , faisoit premièrement 
dommage à toute Rome entièrement , encore qu'il 
n'eust pas esté offensé par tous ceulx de dedans uni- 
versellement , et que la meilleure et plus saine 
partie de la ville eust esté offensée quand et luy, 
et en eust regret et desplaisir comme luy. D'avan- 
tage les Romains essayèrent d'appaiser un seul des- 
plaisir et un seul despit qu'ilz luy avoient fait par 
plusieurs ambassades , et plusieurs supplications et 
prières , ausquelles il ne voulut onques fleschir ny 
amollir son dur cueur : et par ce monstra qu'il 
avoit entrepris ceste guerre si aspre , et où il ne 
vouloit point ouir parler d'appointement , en in- 
tention de destruire et ruiner entièrement son 
païs , non pas pour le recouvrer , ne pour y re- 

tourner. Il est vray qu'il y a ceste différence , qu'Al- 
cibiades estant espié et aguetté par les Lacedcemo- 
niens pour la haine qu'ilz luy portoient , et la 
crainte qu'ilz avoient de luy, fut contraint de se 
retourner devers les Athéniens : là où Martius 
ayant esté si bien recueilly, et si bien traité par 
les Volsques , ne pouvoit honestement les aban- 
donner , attendu qu'ilz luy avoient fait tant d'hon- 
neur que de l'élire leur capitaine gênerai, et s'es- 
toient tant liez en luy, qu'ilz avoient mis toutes 
leurs forces et toute leur puissance en sa main , 
non pas comme l'autre , duquel les Lacedaîmo- 
niens abusèrent plus tost qu'ilz n'en usèrent , en le 
laissant aller et venir parmy leur ville , et depuis 
parmy leur camp , sans honneur quelconque , tel- 
lement qu'il fut à la fin contraint de soy jetter en- 
tre les bras de Tissaphernes : si Ion ne veult dire , 
qu'il alla vouluntairement luy faire la cour , en in- 
tention de préserver la cité d'Athènes , qu'elle ne 
fnst entieremeut destruitte , pour le désir qu'il avoit 
d'y retourner. 

V. A u reste Ion trouve par escript , qu'Alcibia- 
des prenoit souvent des presens peu honestement 
et se laissoit corrompre par argent , lequel il des- 
pendoit puis après encore plus villainement , en vo- 
luptez desordonnées et en toute dissolution : là où f 
au contraire , Martius ne voulut pas seulement ac- 
cepter les presens que ses capitaines luy faisoient 
légitimement pour honorer sa vertu , et estoit pour- 
quoy le menu populaire luy vouloit encore plus de 
mal , au différent que le peuple eut contre les no- 

bles touchant l'abolition des debtes , à cause que 
les pauvres et menues gens cognoissoient bien , que 
ce n'estoit point pour gaing ne profit qu'il y eust , 
qu'il leur estoit si fort contraire en cela , et sem- 
bloit qu'il le feist par despit d'eulx tant seulement» 
et pour leur desplaire expressément. Ainsi n'est-ce 
pas sans occasion qu'Antipater en une siene epistre 
parlant de la mort du philosophe Aristote , entre 
les autres bonnes parties qu'il dit avoir esté en luy, 
■fait grand cas de celle là , qu'il sçavoit bien gaigner 
et attraire les cueurs des hommes. Car les bonnes 
oeuvres et les vertus de Martius, pour n'avoir pas 
esté accompagnées de ceste grâce là , devenoient 
odieuses à ceulx mesmes qui en recevoient du pro- 
fit , lesquelz ne pouvoient supporter sa gravité et 
son opiniastreté , laquelle , comme dit Platon, de- 
meure avec solitude , c'est à dire , qui fait que les 
hommes sont peu suivis , ou du tout abandonnez. 

VI. Et au contraire, pour autant qu'Alcibiades 
sçavoit bien s'entretenir de bonne grâce , et se 
comporter comme il falloit avec toutes gens , il ne 
se fault pas esmerveiller , si quand il faisoit bien , 
sa gloire en estoit haultement exaltée , et luy ho- 
noré , aimé et bien voulu du commun , veu que 
mesme quelques unes de ses faultes estoient sou- 
vent prises en jeu , et en partait on comme de gen- 
tillesses faittes de bonne grâce et à plaisir : dont 
procedoit, qu'encore qu'il feist et souvent et de 
grands dommages à la chose publique , il estoit 
neantmoins souvent eleu capitaine, et luy com- 
mettoit on souvent les principales charges de la 

ville : là où Martius poursuivant un magistrat qui 
luy estoit deu , à cause de plusieurs grands services 
qu'il avoit faits à la chose publique , en fut neant- 
moins débouté. Par ainsi voit on , que ceulx mesmes 
à qui l'un faisoit mal , ne le pouvoient haïr : et l'au- 
tre ne pouvoit tant faire , qu'il fust aimé de ceulx 
dont il estoit bien estimé. Aussi ne feit jamais 
Martius aucun grand exploit estant capitaine des 
siens , ains le feist estant capitaine des ennemis 
contre son propre païs : là où Alcibiades estant 
homme privé , et estant capitaine , feit plusieurs 
bons services aux Athéniens. Au moyen dequoy, 
tant qu'il fust présent , il vint tousjours au dessus 
de ses calumniateurs autant qu'il voulut , et n'eu- 
rent leurs calumnies aucun effect encontre luy, 
sinon pendant qu'il fust absent : là où Martius en 
sa présence fut condemné par les Romains , et en 
sa personne meurtry et occis par les Volsques : 
non que je vueille dire qu'ilz ayent en cela bien fait 
ny justement , mais au moins leur donna il luy 
mesme quelque couleur de ce faire , quand il refusa 
publiquement la paix aux ambassadeurs Romains , 
qu'il accorda tantost après particulièrement , à 
l'instance et prière dés femmes. En quoy faisant 
il n'ostoit pas l'inimitié qui estoit entre les deux 
peuples , ains laissant la guerre en son entier , il 
faisoit perdre à ceulx de qui il avoit charge, l'occa- 
sion de bien exploitter : là où il falloit que du con- 
sentement et par le conseil de ceulx qui s'estoient 
tant fiez en luy, que de le faire leur capitaine gê- 
nerai, il retirast son armée , s'il eust voulu faire 

tel compte comme il devoit de l'obligation dont il 
leur estoit tenu : ou s'il ne se soucioit point des 
Volsqnes en l'entreprise de ceste guerre , ains l'a- 
voit suscitée seulement en intention de soy venger , 
pour puis après, s'en déporter quand il auroit as- 
souvy son courroux , il ne falloit pas que pour l'a- 
mour de sa mere il pardonnast à son païs, ains 
falloit qu'en pardonnant à son païs il espargnast 
aussi sa mere, pource que sa mere et sa femme 
faisoient partie du corps de son païs et de la ville 
qu'il tenoit assiégée. Car d'avoir inhumainement 
rejette toutes publiques supplications, prières d'am- 
bassadeurs, et oraisons des presbtres et gens de re- 
ligion , pour gratifier de sa retraitte aux prières de 
sa mere , cela n'estoit pas tant honorer sa mere , 
que deshonorer son païs , lequel fut préservé par 
pitié , et moyenant l'intercession d'une femme , et 
non pas pour l'amour de soy mesme, comme s'il 
n'en eust pas esté digne. Ainsi fut ceste retraitte 
une grâce à la vérité fort odieuse , cruelle , et de 
laquelle ny les uns ny les autres ne sceurent gré à 
celuy qui la feit : pource qu'il se retira , non point à 
la requeste de ceulx à qui il faisoit la guerre, ny 
du consentement de ceulx aux despens desquelz il 
la faisoit , de tous lesquelz accidents fut cause la 
seule austérité de sa nature , et sa trop presump- 
tueuse , haultaine et fiere opiniastreté , laquelle es- 
tant de soy mesme odieuse à tout le monde , quand 
elle est jointe à l'ambition , alors devient encore 
plus sauvage , plus farouche et plus intolérable : 
car les hommes qui ont ce vice la do nature , ne 

veulent point faire la cour au peuple , comme vou- 
lans monstrer qu'ilz n'ont que faire d'honneur po- 
pulaire : et puis quand on ne leur en fait, ùz s'en 
courroucent , et en sont marris. 

VII. Car un Metellus , un Aristides et un Epa- 
minondas avoient bien ceste manière de faire , de 
ne vouloir point flatter la commune , ny recher- 
cher la bonne grâce du menu populaire par caresses 
et paroles flatteresses , mais c'estoit pource que vé- 
ritablement ilz mesprisoient ce que le peuple pou- 
voit ou donner ou oster : pourtant ne se courrou- 
ceoient ilz point à leurs citoyens quand ilz les con- 
demnoient à quelques amendes . ou qu'ilz les ban- 
nissoient , ou qu'ilz leur faisoient endurer quelque 
rebut , ains les aimoient comme devant tout aussi 
tost qu'ilz monstroient se repentir du tort qu'ilz 
leur avoient fait , et se reconcilioient facilement 
avec eulx , incontinent qu'ilz estoient rappeliez : car 
celuy qui desdaigne de caresser le peuple pour en 
avoir faveur , doibt aussi moins que tout autre 
chercher à s'en venger s'il en est rebuté : pource 
que prendre ainsi aigrement à cueur un rebut et un 
refus de quelque honneur , ne procède d'autre chose 
que de l'avoir trop ardemment désiré. 

XIII. Pourtant Alcibiades ne dissimuloit 
point, qu'il ne fust bien aise de se voir honoré, 
et marry de se voir mesprisé et rebuté de quelque 
honneur , mais aussi cherchoit il les moyen» de se 
rendre aggreable et bienvoulu de ceulx avec les- 
quelz il vivoit : là où la fierté et haultaineté de 
Martius l'empeschoit de caresser ceulx qui le pou- 

voient honorer et avancer, et neantmoins son 
ambition faisoit qu'il se despitoit , courrouçoit et 
douloit, quand il se sentoit mesprisé. C'est tout 
ce que Ion pourroit avec raison reprendre en luy : 
car au demourant toutes autres bonnes et louables 
qualitez estoient en luy fort apparentes : car en 
tempérance et netteté de mains pour ne se lais- 
ser point corrompre par argent , il sepeult accom- 
parer aux plus vertueux , plus nets et plus entiers 
des Grecs, non pas à Alcibiades, qui en cela certaine- 
ment a tousjours esté trop licencieux et trop dis- 
solu , et a eu peu de regard au devoir de l'honesteté. 

Les Vies , qui composent ce second volume n'ont 
point exigé d'Observations particulières. Les Notes 
placées au bas des pages suffisent pour éclaircir les 
difficultés qui pouroient arrêter dans la lecture. Je 
profiterai de cette occasion pour faire quelques Ob- 
vations générales. La première fera connoître le talent 
admirable d'Amyot pour la traduction. Dans la se- 
conde je parlerai de quelques volumes de Plutarque 
imprimés et manuscrits que j'ai consultés. La troi- 
sième justifiera Amyot et Vascosan. 

PREMIERE OBSERVATION. 

Je choisis pour cette Observation la mort de Ca- 
mille. Plutarque la rapporte avec simplicité ; mais 
avec noblesse : d'un seul mot il donne la plus haute 
idée de ce grand homme. Pour laisser aux lecteurs le 
plaisir de juger, je rapporterai le texte de Plutarque, 
la traduction d'Amyot , celle de M. Dacier , et enfin la 
traduction latine. 

Texte de Plutarque. 

'ï.r Si ti/ KgLTimv îvi&vTW MijucéShç vitmç ifj.-m.ao\j<m. 7« 
'Vufiti, 7îV fx*v ctMsv h'x^ov où .■tâztM-jfiov cLp$/uâ) ilîqlhipi , <r$f 

jui v hingi. nctj /itou TiMioTirniÇ , ùç u 71? aMoç tivfy>a>7mv , 
cjçojoç, clyiaxnxf Si 'VùtjUutiotf ocç oùSi av/*7ia,mç oi tS yooii) 

KCVT iYMVOV TIV JgOVOV &m§a.VCV1lÇ. 

Traduction d'Amyot. 

L'année ensuivant se mit la peste à Rome', la quelle 
oultre une multitude innumerable de peuple, em- 

porta encore plusieurs magistrats mesmes et officiers 
de la ville , et en mourut aussi Camillus : le quel 
combien que pour avoir vescu assez longuement , et 
«voir achevé un raisonnable cours de vie , fut neant- 
moins plus plaint et regretté par les Romains luy 
seul , que ne furent tous les autres ensemble qui mou- 
raient de la peste. 

Traduction de M. Dacier. 

L'année suivante , il s'éleva une si grande peste 
dans Rome , qu'elle emporta un nombre infini de 
peuple , et la plupart des magistrats ; mais elle se 
signala encore davantage par la mort de Camillus; 
car quoiqu'il fut rassasié de fours , et que sa vie eut 
été aussi longue et aussi entière que celle d'aucun 
autre homme , les Romains furent plus affligés de sa 
perte que de celle de tout ce grand nombre de citoyens» 
qui moururent dans le même tems de la même maladie. 

Traduction des éditions Latines. 

Proximo anno pestilentia Romae vulgata infinitam 
Tiuiltitudinein de plebè absumsit , plurimos etiam 
corum, qui in inagistratu erant. Obiit et Camillus , 
cujus mors, vel œtate ejus, vel vità , omnibus hono- 
vibus consuimnatâ , haud quaquam immatura , acer- 
bior fuiL tamen populo Romano, quàmalioruin cunc- 
torum , qui lue eo anno periere. 

De ces traductions la plus foible et la plus infidelle 
est sans contredit celle de M. Dacier. La latine man- 
que de style et d'exactitude. Celle d'Ainyot n'a point 
ces défauts : elle a l'avantage de rendre le mot essentiel, 
dont les autres traducteurs ne se sont pas même douté. 
II n'ont pas senti la valeur du mot , mûr , ùçajaç. 
L'homme, comme le fruit a sa maturité. Alors le 



OBSERVATIONS. 4 7 5 

fruit se détache de l'arbre, il tombe; et l'homme 
meurt. C'est la loi de la nature. Mais mourir après 
plus de quatre-vingts ans , et être plaint universel- 
lement ; dans Rome pleine de morts et de mourans, 
faire taire la douleur commune , et emporter tous 
les regrets , voilà la gloire de Camille , voilà le beau 
tableau que dans un seul trait présentent Plutarque 
et Amyot. 

Je ne m'arrêterai point à faire d'autres parallèles , 
quoiqu'ils fussent encore plus avantageux pour la 
gloire d' Amyot. Mais je puis assurer qu'en plus de 
mille endroits , je lui ai trouvé la supériorité la plus 
décidée sur ses rivaux. 

SECONDE OBSERVATION. 

Cette seconde observation fera connoître les exem- 
plaires de Plutarque imprimés ou manuscrits que j'ai 
consultés. Il est le philosophe de l'antiquité qui a eu 
le plus de lecteurs depuis deux siècles : il en aura en- 
core d'avantage dans la suite , parce qu'il approche 
plus de nos mœurs, de nos usages, de notre politique, 
et en général de toutes nos connoissances. On trouve 
dans presque toutes les Bibliothèques des remarques 
que des Savans ont faites sur leurs exemplaires. On 
conçoit qu'elles ne sont pas toutes de la même impor- 
tance , qu'il y en a beaucoup de médiocres, et d'inu- 
î iles. Pour ne point perdre le temps , je me suis 
borné à quelques exemplaires de choix. 

J'ai vu l'exemplaire célèbre que l'on nomme le Plu- 
tarque d' Amyot. Il fut apporté de Melun à Paris en. 
1609 par Pierre Regnault , Procureur du Roi , qui at- 
teste quecet exemplaireappartenoit à Messire Jacques 
Amyot vivant Evesque d'Auxerre , Grand Au- 
mosnier de France. Cet exemplaire est entré depuis 

dans la Bibliothèque des Pères de l'Oratoire, rue 
St. -Honoré '• Il ne contient que les Vies des hommes 
illustres. Cest l'édition grecque de cetto partie des 
OEuvres de Plutarque imprimée à Venise par Aide, 
en i5ig. Cette édition avoit beaucoup de fautes. Un 
Savant en avoit corrigé plusieurs avant qu'Amyot en 
Fût possesseur. Deux dates que l'on y voit, l'une du 4 
décembre i555 , et l'autre du 1 août i585, peuvent 
Faire conjecturer qu'il en étoit possesseur dans ces 
années-là. Il y a ajouté beaucoup de Notes grecques et 
latines. Ce sont des conjectures de savans qu'il a re- 
cueillies , quelque variantes , en petit nombre , tirées 
des manuscrits ; quelque rapprochemens d'Auteurs 
anciens qui ont rapporté les mêmes faits que Plutarque, 
mais avec quelque différence ; l'explication de quelques 
usages , et enfin quelques remarques sur sa propre 
traduction. Cet exemplaire m'a été communiqué par 
Pi. P. Jannart , Bibliothécaire de la maison de Saint- 
Honoré. 

M. l'Abbé Desaunays, Garde de la Bibliothèque du 
Iloi , et zélé pour la gloire des Lettres , m'a commu- 
niqué deux autres exemplaires de Plutarque imprimés. 
L'un est l'édition grecque et latine de Francfort , de 
l'année 1620, l'autre la grande édition de Piuauld, pu- 
bliée à Paris en 1624. Le premier de ces exemplaires, 
qu'on a coutume de nommer, je ne sais pourquoi, 
le Plutarque. de Bigot, a en marge les notes manus- 
crites de Richard Brazius , savant, de Sédan. Il avoit 
bien lu Plutarque. Il fait quelques corrections au 
texte , les unes sur ses conjectures, les autres sur l'au- 
torité de quelques manuscrits. Il a aussi quelques rap- 
prochemens d'Auteurs anciens. Cet exemplaire , que 
lepere vendit à son iils Etienne Brazius, en 1664, est 

■ 11 est maintenant à la Bibliothèque de l'Arsenal. 

resté long-temps à Sedan en proie à la pourriture et 
aux vers. La partie des Morales et des OEuvres mêlées 
est fort endommagée. Joseph de la Grive le tira de 
la poussière, en 171 1 : il est entré depuis dans la 
Bibliothèque du Roi. 

Le second de ces exemplaires vient de la Biblio- 
thèque de M. Huet , Evêque d'Avranches, qu'il avoit 
léguée aux Jésuites de la Maison professe de Paris. Il 
écrivoit ses remarques sur la marge de la plupart de 
ses livres. Il en avoit lait quelques-unes sur Plutarque. 
Elle ne sont pas nombreuses. Il y a quelques correc- 
tions, et un plus grand nombre d'indications pour 
confronter dilïérens endroits de Plularque. En général 
M. Huet faisait plus de remarques sur les Auteurs 
latins que sur les Grecs, excepté Sextus Empiricus 
qu'il paroît avoir le plus médité , expliqué, corrigé , 
quoiqu'il fut le moins digne de l'occupeu. 

Je dois à M. Bejot , Garde des Manuscrits de la 
Bibliotlièque du Roi , la communication du beau ma- 
nuscritgrec de Plutarque qui est sous le numéro 1671. 
C'est un des plus complets que je connoisse. Il a été 
écrit l'an des Grecs 6804 , qui répond à l'an 1296 de 
notre ère. La reine Marie de Médicis l'a apporté de 
Florence avec beaucoup d'antres qui ont enrichi la 
Bibliothèque du Roi. J'en ai déjà tiré qu'elques lu- 
mières , et j'en tirerai davantage pour expliquer les 
OEuvres morales et les OEuvres mêlées qui ont été jus- 
qu'ici les plus négligées. 

J'ai cherché les remarques que le savant Bachet de 
Meziriac avoit laites sur la traduction d'Amyot. M. 
l'Abbé Sallier , M. Burette et plusieurs autres les ont 
eues entre les mains et les ont citées. Malgré toutes 
mes recherches , je n'ai pu les découvrir. Si je les 
trouve, je les examinerai, et j'en rendrai compte. 

Meziriac étoit habile. Il avoit Fait une étude particu- 
lière delà fable et des mathématiques. Sesconnoissances 
étoient étendues : on ne peut pas en avoir trop pour 
expliquer Plutarque. Il se glorifioit d'avoir trouvé deux 
mille fautes dans la traduction d' Amyot. Je n'en serois 
pas surpris. J'espère même en corriger un plus grand 
nombre dans cette édition , sans que cela diminue en 
rien mon estime pour Amyot. Il n'en est pas moins un 
des plus excellens et des plus heureux traducteurs qui 
aient jamais été. Meziriac avoit osé tenter une traduc- 
tion nouvelle. On a trouvé dans ses papiers les Vies 
de Roinulus , de Thésée , de Numa , de Fabius Ma- 
ximus, d'Alexandre et de Jules César. On ne lésa pas 
publiées : c'est un service qu'on a rendu à sa mémoire. 
Il n'avoit ni facilité , ni élégance dans le style , et peu 
de sensibilité dans l'ame : qualités cependant essen- 
tielles pour bien traduire , et sans lesquelles une tra- 
duction n'aura jamais de vie et de coloris. Je crains 
même qu'une aveugle rivalité n'ait quelquefois égaré 
ce savant critique. Quelques-unes de ses remarques , 
qu'on connoit, peuvent le faire appréhender. On sait 
l'injuste reproche qu'il a fait à Amyot de s'être trompé 
sur la courtisanne ^Némée ». C'est Meziriac lui-même 
qui a fait la faute. Il métamorphose dans les jeux Né- 
méens une courtisanne célèbre, préconiséepar Athénée. 
Je ne prétends pas qu' Amyot et Vascosan soient sans 
reproches : mais il faut être bien sur ses gardes quand 
on veut leur en faire. Ce sera le sujet d'une troisième 
observation. 

Je croyois, après ce que j'ai dit dans la Préface du 
premier volume, pages III et IV, n'avoir plus à justi- 
fier ni Amyot, niVascosan. Mais puisqu'on les inquiète 
encore, je suis obligé de défendre ces illustres morts. 

■ Voyeîla Vie dAlcibiade , ch. xxvni. 

TROISIEME OBSERVATION, 

Un nouvel éditeur s'obstine à demander à Ainyot et 
à Vascosan une orthographe uniforme. Je l'ai deja dit: 
ils ne Favoient pas , ils ne la vouloient pas , le public 
éclairé ne l'exige pas. Il veut avoir ce qu'ils ont donné 
et comme ils l'ont donné. Laissez-les donc écrire et 
imprimer meurs et mœurs , mieulx ët mieux , veult 
et veut , demourant et demeurant , etc. Ils disent éga- 
lement exercite et année. Retranclierez-vous par-tout 
exercite , ou par tout armée ? Vous dénaturez l'édi- 
tion. Elle ne porte plus le caractère de son siècle. Ces 
variétés sont le bégaiement agréable d'un enfant, qui 
hésite sur un mot , l'arrache avec peine , et enfin le 
prononce avec grâce. Voilà comme la langue s'est for- 
mée. C'est dans Ainyot qu'on trouve ces restes pré- 
cieux de sa formation. Il faut les conserver avec soin. 

Mais avec votre orthographe factice vous faites 
écrire à Amyot des anstres, des aitscuns, et mille autres 
mots hétéroclites : vous lui faites signer dans sa dédi- 
cace des OEuvres morales à Charles IX , Vostre grand 
aulmosnier. Si Amyot revenoit parmi nous , il ne se 
reconnoîtroit pas dans son propre ouvrage. Il seroit 
fort étonné de cette multitude de mots étranges qui 
blesseroient la délicatesse de sa langue ( 'et la finesse de 
son oreille. 

Voyez où vous conduit votre facilité à tout changer 
à votre gré. Amypt a daté son Epître dedicatoire à 
Henri II, du mois de février MDLVIIII. Quatre unités 
de suite vous choquent. Vous en retranchez une ; et 
vous croyez avoir fait merveille. Mais les quatres unités 
sont l'ancienne manière d'écrire des Romains et des 
Français. Votre année MDLVIII est une fausse date. 



48ô OBSERVATIONS. 

Cette Epître dédicatoire est adressée au Roi de s;i 
Royale Maison de Fontainebleau. Cela vous déplaît 
encore , et vous corrigez Fontaine-beireau. Appren- 
drez-vous donc l'orthographe de Fontainebleau à 
Amyot, néàMelun, qui vivoit, quiécrivoità la Cour, 
qui étoit le Précepteur des fils du Roi. Malgré votre or- 
ihogiaplie , il n'en est pas moins sûr que Fontainebleau 
n'est point la Fontaine de belle eau , mais la Fontaine 
de Bleau , soit homme, soit chien, peu importe ; dans 
les titres , dans les auteurs anciens Fons Eblaudi , ou 
Fon&Blaudi.Voïïs. Toriginede Fontainebleau, maison 
célèbre de Louis VII, le séjour favori de S. Louis , le 
berceau des arts en France sous François premier et 
sous les Valois , les délices de l'immortel Henri IV , 
qui vouloit en faire le plus superbe lieu de l'univers. 

Vos altérations dans la traduction d'Amyot sont 
bien plus considérables. Vous changez les expressions, 
vous mutilez les phrases. Ce désordre est sensible dès 
le début de la vie de Thésée. 

Texte d'Amyot. 

Ainsi comme les historiens qui descrivent la terre en 
figure, amy Sossius Senecion, ont acousturaé de sup- 
primer aux extremi lez de leurs cartes , les régions dont 
ilz n'ont point de cognoissance, et en cotter quelques 
telles raisons par endroicts de la marge : Oultreces païs 
icy n'y a plus que profondes sablonnieres sans eaue , 
pleines de bestes venimeuses, ou de la vase que Ion ne 
peult naviger , ou la Scythie déserte pour le froid, ou 
bien la mer glacée. Aussi en ceste mienne histoire , en 
laquelle j'ai comparé les Viesd'aucuns hommes illustres, 
les unes avec les autres , ayant suivy tout le temps du- 
quel les monuments sont encore si entiers , que Ion 
«n peult parler avec quelque verisimilîtuae , ou en 

eserira 

escrire à la reale vérité , je puis bien dire des temps 
plus anciens et plus esloingnez du présent : Ce qui est 
auparavant n'est plus que fiction estrange, et ne trouve 
Ion plus que fables monstrueuses que les poètes ont 
controuvées, où il n'y a certaineté ny apparence quel- 
conque de vérité. 

Texte d'une édition nouvelle. 

Ainsy comme les historiens qui descripvent la terre 
en figure , amy Sossius Senecion , ont accoustumé de 
supprimer aux extremitez de leurs cartes , les régions 
dont ils n'ont point de cognoissance , et en coter 
quelques telles raisons par endroits de la inarche : 
oultre ces pays icy il n'y a plus que profoyides sa- 
hlonieres sans eau , pleines de bestes venimeuses \ 
ou de la vase qu'on ne peust naviguer, ou la Scy~ 
thie déserte pour le froid , ou bien la mer glacée.. 
aussy en ceste mienne histoire , en la quelle j'ay com- 
paré les vies d'aucuns hommes illustres les unesavequés 
les autres , ayant suivi tout le temps , du quel les mo L 
numents sont encores si entiers, qu'on en peust parler 
avecques verisimilitude, ou en escrire. A la vériié je 
puis bien dire des temps plus anciens, etplusesloignez 
du présent, ce qui est auparavant , n'est plus que fic- 
tion estrange, et ne trouve l'on plus que fables mons- 
trueuses , que les poètes ont controuvées où il n'y a 
certaineté ni apparence aucune de vérité. 

Voilà les textes : que l'on compare , et que l'on juge. 
Si peu de lignes, et plus de douze altérations dans l'or- 
thographe , deux suppressions de mots , deux change- 
ments dont l'un rend le mot marche , mis au lieu de 
marge, inintelligible : enfin une phrase coupée en deux, 
qui se trouve sans liaison et sans construction. Que- 

Tome II. H h 

penser du reste de l'ouvrage ? Je m'abstiens d'en parler. 
Je remarque seulement, que l'édition ne s'en t'ait pas sur 
un exemplaire d'Amyot , mais sur un exemplaire de 
du Haillan, comme on peut le voir par une préface 
qui est à la page xli. Cette édition n'est donc pas l'or 
pur d'Amyot ; mais un mélange , partie d'Amyot , 
partie de du Haillan , partie d'un nouvel éditeur. 

Quant aux Notes supprimées , vous demandez si 
c'est les avoir supprimées que de les avoir mises en 
marge. Je réponds que des notes mises en marge ne 
iont pas supprimées. Mais je demande où. et à quelle 
marge sont les Notes d'Amyot dans la préFace , cha- 
pitre II ; dans la vie de Lycurgue, chapitre XXXV ; 
dans la vie de Numa , chapitre XXXI ; dans la vie de 
Thémistocle , chapitre XL VIII; dans la vie de Camille, 
chapitre XXII ? Elles ne paroissent nulle part ; elles 
»ont donc supprimées. Vous avez même supprimé la 
pièce entière des vers d'Agathias à l'honneur de Plu- 
,tarque , qu'Amyot avoit traduite de l'Anthologie , et 
qu'il avoit placée après sa PréFace. 

J'ai peu de choses maintenant à ajouter pour la jus- 
tiiication de Vascosan; et je répète que son édition 
de 1567 et i5y4 est un chef-dœuvre , quoique vous as- 
suriez «qu'on n'y trouve pas la inoindre trace dégoût ». 
Si elle avoit ce défaut , comment auroit-elle obtenu les 
éloges pompeux de Charles IX ? Comment sa réputa- 
tion se seroit-elle soutenue pendant deux siècles ? Com- 
ment Fait-elle encore aujourd'hui l'ornement des ca- 
binets les plus choisis ? Comment s'est-elle élevée et 
maintenue à un si haut point de valeur ? Comment 
les plus grands maîtres de l'art ont-ils toujours fait un 
cas particulier de sa correction et de sa beauté ? Pour 
moi j'avoue que j'y reconnois toute l'habileté de Vas- 
cosan et de son gendre Frédéric Morel , qui étoit nonr 

seulement un Imprimeur habile , mais encore un des 
plus savans Professeurs en langue grecque du Collège 
Royal. S'il étoit si aisé de faire mieux que Vascosan , 
pourquoi dans les Œuvres morales avez-vous entière- 
ment supprimé le grec , que les personnes intelligentes 
(liment à y trouver, et qu'elles ont droit d'exiger ? Dans 
cette édition rien ne sera supprimé; et j'espere que par 
les soins qu'on y donne , elle aura la supériorité sur 
celle même de Vascosan par la beauté, par la correc- 
tion et sur tout par la clarté que répandent les som- 
maires et la distinction des chapitres , partie que les 
anciens ne connoissoient pas , très-importante cepen- 
dant , et amie de l'œil et de l'esprit. 

Le premier volume des OEuvres morales va paroître 
iucessamment. Il yaurades difficultés typographiques 
à vaincre. C'est cette victoire qui dislingue les belles 
éditions et fait leur prix aux yeux des connoisseurs. 

SUR LA VIE DE CAMILLE. 

C h a p . X V , p . 85 . Ze,f g a 1ère s des Lip arie?is leur cour 
mirent sus comme à des corsaires. Il faut dans tout 
ce passage, ou que le texte dePhuarque soit corrompu, 
ou qu'il aie mal entendu les historiens latinsoù il a pris 
cette histoire. Nous voyons en effet par Tite-Live, 
liv. 5, chap. 28, par Valère Maxime, liv. 1, chap. 1 , 
externa , ex. 4> et par Diodore de Sicile , liv. 14, ch. 
g5 , que les Lipariens faisoient leur métier de la pira- 
terie , tandis que Plutarque donne à entendre qu'ils 
poursuivoient les pirates. Comme ce passage ne pa- 
roît point corrompu , je crois que Plutarque aura ra- 
conté ce fait de mémoire, ce qui lui arrive très-sou- 
vent , et il aura ainsi tout confondu. On peut le rétablir 

Hh 2 

dans sa vérité d'après les auteurs que j'ai cités, et 

sur-tout d'après Tite-Live. C. 

SUR LA VIE DE PÉRICLÈS. 

Chap. VIII, p. 168. Pour entendre ce passage, 
qu'Amyot n'a point compris, il faut savoir que les 
auteurs tragiques ne donnoient jamais une tragédie 
toute seule , mais ils donnoient en même temps trois 
ou quatre pièces, dont une étoit toujours un drame 
satyrique, qui étoit tiré d'un sujet héroïque, mais où 
le comique dominoit , tel, par exemple , que le Cy- 
clope d' Euripide. Comme toutes ces pièces se repré- 
sentoient ensemble, elles ne faisoient qu'un tout; et 
c'est là ce que Plutarque appelle une didascalie xxdL- 
gique,7fa;!>6«v £iéh<rv.aL\'u>i . C. 

SUR LA VIE D'ALCIBIADE. 

Chap. XVII, pag. 020. Ce passage d'Euripide est 
nès-certaineinent corrompu , le poète parle en effet 
de trois victoires , et ne parle que de deux couronnes; 
il faut donc nécessairement lire tfïç ?f p9wa couronnés 
trois fois, au lieu de Jïç çitpjirm. Mais cela ne suffit 
pas encore , et il est difficile de trouver un sens aux 
mots Hheu <f£ ^mvyi-n. Je trouve donc très-ingénieuse la 
correction de Reiske,qui propose de lire fuàç r î£ro 
f/cvnif tçiç çtyQivm. Voici alors comment il faudroit tra- 
duire ces vers : 

Je te chanterai ô fils de Clinias , la victoire est une 
belle chose ; mais ce qu'il y a de plus beau , et ce qui 
n'étoit arrivé à aucun Grec, c'est d'avoir remporté le 
premier, le second et le troisième prix de la course 
des chars ; et en partant de la même borne, d'avoir 

été trois fois couronné d'olivier, et d'avoir été trois 
fois proclamé vainqueur par le hérault des jeux. C 

Chap. XIX, pag. 322. L'on trouve encore une /ta- 
re figue écrite à V encontre d 'Alcibiades et de ce 
P/ieeax. J'ai corrigé : Parce Pliceax , d'après l'au- 
torité de Taylor, lectiones Lysiacce , chap. 6, qui 
cherche à prouver que le discours contre Alcibiades 
que nous avons sous le nom dfAndocides , est de 
Phceax, et que c'est celui dont il s'agit ici; cela 
me paroit assez probable, malgré toutes les raisons 
qu'apporte Ruhnkenius dans son Histoire critique 
des orateurs Grecs , pag. 5z et suivantes. Au reste, 
j'examinerai cela plus au long , dans une note sûr la 
vie de Nicias. C, 



Fin du Tome second. 



EXPLICATION DES FIGURES 
en taille-douce , des Médaillons et Monumens 
antiques de ce volume. 

La Première figure représente une vue du Ca- 
pitole. Au pied de la colline , Brennus , *chef des 
Gaulois , fait peser les mille livres d'or , prix de la 
rançon des Romains. Il ajoute l'insulte à l'humilia- 
tion , et charge la balance de son épée. Camille arrive. 
Il arrête Brennus , chasse les Gaulois et délivre Rome. 
Plut. Vie de Camille , Ch. ju , 120. 

Dans la seconde , on voit la tente de Coriolan. II 
avoit été banni par le peuple Romain. Il vient à la 
tête des Volsques pour suivre sa veangeance et faire 
de Rome la proie des vainqueurs. Une députation de 
ses parens et de ses amis n'a pu le fléchir, Les dames 
Romaines , ayant à leur tête , sa mère , sa femme et 
ses enfans , viennent le conjurer de sauver Rome et 
sa patrie. Coriolan cède aux prières de sa mère. Plut. 
Vie de Coriolan, Ch. lvi , 4^6. 

ANTIQUES. 

1 . Themistocle, apudFul. Ursinum. Cette pierre se 
trouve aussi décrite dans les livres intitulés : Virorum 
illustrium imagines , in-lf. , Effigies virorum. il- 
lustrium, imprimé à Leyde, in-fol. Plut. II, 3. 

2. Camii.i us, copié sur un médaillon qui se trouve à 
la tête de sa vie , tlans le Plutarque de Dacier , édi- 
tion de 1731 , S vol. £»-4°. On ne trouve aucune mé- 

daille ni pierre gravée de ce vainqueur des Gaulois ; 
Plut. II, 67. 

5- Periclès, copié d'après un buste en marbre du 
Musée du Vatican à Rome. Plut. II, i5g. 

4- FabiusMaximus, médaille de la Bibliothèque 
Nationale , frappée au coin d'Auguste , à Hierapolis en 
Phrygie , publiée par Morel, n°. 1. Plut. II , 23g. 

5. Alcibiades, apud Fui. Ursinum. Ce que 
rapporte Justin , sur sa beauté , est remarquable : Erat 
enim, dit-il, et cetatis flore et formée vénérations 
insignis. Son image se trouve décrite dans les lllus- 
trium imagines , édition d'Anvers, de i5g8, in-lf. 
et en buste antique , dans le Mus. Fl. 1 , 14, Tab. xvi. 
Plut. II , 3o3. 

6. Coriolan, copié d'après un groupe de marbre 
qui a été expliqué par Ficoroni , Tab. xix , 20, édit. 
de Rome , pour « Coriolan fléchi parles prières de sa 
mère ». Les meilleurs antiquaires sont cependant d'o- 
pinion que ces groupes n'offrent que des portraits Ro- 
mains , sous les emblèmes de Mars et de Venus. 
Plut.ïl, 3gi. 



